
VĖL POLINEZIJOJE 


Kartą iš Prancūzų Okeanijos gavau maždaug tokio 
turinio laišką: 
Penetito-tane ir vachine'. Linkim jums 
sveikatos. Amen. 
Mes siunčiame jums šitą laiškelį, norėda- 
mi paklausti, kodėl jūs neatvažiuojate? Jau 
tiek jūsų laukiame. Mūsų viskas paruošta. At- 
važiuokite, naktį gaudysime žuvį prie rifo, o 
rytą su žeberklu lagūnoje. O dar šiais metais 
daug vėžlių. Pasiimk savo dėžę, su kuria pa- 
veikslėliai daromi. Temou gimė vaikas, o 
Teura mirė. Tiesa, iš jos jau vis tiek nebuvo 
nieko gero. Užteks jums ir kokosų palmių, ir 
duonmedžių. Kechea pasodino jums citrinos 
medį, bet jis nudžiūvo. Visi džiaugsis, kai Jūs 
atvažiuosite, mes šoksime komore ir kitus šo- 
kius. Atsiųskite laišką ir praneškite, kada jūsų 
laukti? Mes dabar mokame sakyti kuttemoro 
ir kuttenat?. Amen. 
Teka 


! Penetito — polinezietiškas tarimas autoriaus vardo — Beng- 
tas. Tane— vyras; va chin e— žmona. 

2 Kuttemoro — iškraipytas švediškas god morgon! (labą ry- 
tą); kuttenat — god natt! (labanaktis). 


5 


Šį laišką atsiuntė mažo Rarojos koralų atolo vadas. 
Jo valdos išsimėčiusios pietinėje Ramiojo vandenyno 
dalyje, beveik pusiaukelėje tarp Pietų Amerikos ir 
Australijos. Iki 1947 metų rugpiūčio pradžios, iki tos 
dienos, kada bangos užplukdė ant rifo „Kon Tikio“ 
plaustą, o drauge su juo mane ir penkis mano draugus 
norvegus, nė žinoti nežinojau, kad kažkur vandenyno 
platybėse esama tokio žemės lopinėlio. Taip aš pirmą 
kartą patekau į Polineziją, ir ji man padarė neišdildomą 
įspūdį. Ryškios koralų spalvos, nesiliaujanti bangų mū- 
ša, saulės zuikučiai ant aukštų palmių lapų, bet visų 
pirmiausia — nuostabi santaika ir ramybė... 

Dvi savaites mes klaidžiojome saulės nužertomis 
smėlio pakrantėmis, gaudėme žuvį, maudėmės skaidrio- 
je lagūnoje, dainavome ir šokome drauge su linksmais 
ir vaišingais polineziečiais, kuriuos liūdino gal tik tai, 
kad greitai juos paliksime. 

„„Kai man pasidarydavo nepakenčiamas didmiesčio 
bruzdesys, kai mūsų geografinės platumos šaltis ir drėg- 
mė smelkdavosi iki pat kaulų, aš prisimindavau saulė- 
tąją salą, kur žmonės atrodė tokie laimingi, o gyveni- 
mas — toks nesudėtingas. Akyse iškildavo kerintys vaiz- 
dai, širdyje nubusdavo svajonė apie kitokį, geresnį 
pasaulį, bet protas skubėdavo prieštarauti, kad net ir Po- 
linezijoje gyvenimas negali būti toks paprastas ir leng- 
vas, koks jis mums pasirodė per tą trumpą viešnagę Ra- 
rojoje. Mes matėme šventinę Raroją; mūsų įspūdžiai 
buvo perdaug paviršutiniški, kad iš jų būtų galima 
spręsti apie kasdieninę atolo buitį. 

Žmonės, išgyvenę Polinezijos salose daugelį metų, 
pasakojo kraupių istorijų apie klastingus vietinius gy- 
ventojus, įtikinėjo, kad gyvenimas ten nuobodus, sunkus 
ir net pavojingas. Ir vis dėlto svajoti apie Polineziją 
nesilioviau, o kai po dvejų metų gavau pasiūlymą vykti 

ten į naują mokslinę tiriamąją ekspediciją, tuojau pat 
sutikau. 

Maždaug tuo pat metu atėjo Tekos laiškas ir primi- 
nė seniai užmirštą pažadą, kuriam aš neteikiau jokios 
reikšmės. Per atsisveikinimo puotą Rarojoje, per patį 
smagumą, kai muzika skambėjo ypatingai kerinčiai, o 
gėlių vainikas man ant kaklo kvepėjo taip smarkiai ir 
svaiginančiai, vadas Teka paklausė, ar aš atvažiuosiąs 
dar. Suprantama, tuoj pat atsakiau, kad grįšiu pirmai 
progai pasitaikius! 

Matyt, vadas į mano pažadą pasižiūrėjo žymiai rim- 
čiau, negu aš pats, ir, išlaukęs dvejus metus, nebegalėjo 
ilgiau maldyti savo nekantrumo. Netrukus atėjo dar vie- 
nas laiškas, kur Teka stebėdamasis klausė, kodėl aš iki 
šiol dar nepasidariau naujo plausto ir neišplaukiau į jūrą 
drauge su savo vachine. Prieraše jis patarė mums plauk- 
ti per Panamos kanalą, nors ir brangiau atsieitų, nes, 
keliaudami aplinkui Horno iškyšulį, sugaištume labai 
daug laiko. 

Aš svarsčiau ir šiaip, ir taip, bet apie kelionę į Ra- 
roją negalėjo būti nė kalbos. Ekspedicija turėjo kitų 
uždavinių ir tikslų, kurie reikalavo nuolatinio važinėji- 
mo ir kraustymosi; ne, neteks man pamatyti Rarojos... 

O laiškai vis plaukė ir plaukė, ir mano mintys vis daž- 
niau krypo į tolimąją salą ir jos nuoširdžius gyventojus. 
Norėdamas pasiguosti, kartkartėmis išsitraukdavau laiš- 
kus ir skaitydavau juos Marijai Teresai. Žinoma, visa 
tai mums buvo tik pramoga; mūsų laukė svarbesni rei- 
kalai, negu neapgalvoto pažado išpildymas. Tačiau vie- 
ną vakarą Marija Teresa staiga nutraukė mano šneką: 

— Klausyk, tu pamišęs dėl Rarojos, o mane nuka- 
mavo reumatas. O jeigu pabandytume iki ekspedicijos 
pradžios atsikratyti šitų negandų? Pirmiausia nuvažiuo- 
kime į Raroją ir pagyvenkime tenai, kol kiti ekspedici- 

jos nariai susiruoš į kelionę. Ir kalbą galėsime išmok- 
ti — juk tai būtina! 

Be abejo, ji sakė tiesą, ir galų gale mudu ryžomės. 

Mūsų programa buvo visiškai paprasta. Raroją aš 
mačiau, kai ten buvo šventė, ir man viskas labai patiko. 
Dabar mes ketinome susipažinti su rarojiečių šiokiadie- 
niais, norėjome juos palyginti su mūsiškiais, sugretinti 
teigiamybes ir neigiamybes. Žinoma, apie rojų mes ne- 
svajojome, kadangi rojaus nėra net Rarojoje. Paprastų 
paprasčiausiai norėjome kiek pagyventi kitame krašte, 
kitokiose sąlygose, susipažinti su naujais papročiais ir 
pažiūromis, išbandyti, ar mes sugebėsime prie jų prisi- 
taikyti ir tinkamai įvertinti rarojiečių gyvenimą. 

Raroja yra Prancūzijos valda; drauge su kitomis 
Tuamotu archipelago salomis, o taip pat Draugijos, 
Gambjė (Mangarevo salos), Markizo salų grupėmis ir 
Australijos atolais įeina į administracinį vienetą, vadi- 
namą Prancūzijos valdomis Okeanijoje (Établissements 
français de l'Océanie). Todėl mes nusprendėme, kad ge- 
riausiai pirkti bilietus į prancūzų laivą, kuris kas trys 
mėnesiai plaukia iš Marselio į Prancūzijos kolonijas 
Ramiajame vandenyne. 

Mes nusiuntėme užklausimą garlaivių kompanijai ir 
gavome labai mandagų atsakymą, kad dėl pernelyg di- 
delio norinčiųjų skaičiaus, dėl pokario metų sunkumų, 
tonažo stigliaus, valiutos komplikacijų, vyriausybės kri- 
zės ir taip toliau, ir panašiai — kompanija, deja, negali 
duoti mums vietų kajutėje, tačiau jeigu mes vis dėlto 
norėtume pasinaudoti kompanijos paslaugomis (kompa- 
nija, suprantama, tai palaikys sau didele garbe), tai ne- 
delsdami turėtume susisiekti su vyriausiąja kontora, 
kuri su džiaugsmu įrašysianti mūsų pavardes į laukian- 
čiųjų sąrašą, ir tada visų vėliausiai (pabraukta) per dve- 

jus metus mums bus pranešta, ar galima tikėtis vietų 
denyje. 

Mes nusprendėme nedelsdami rinktis kitą kelią, ku- 
riuo, tiesa, turėjome daryti nedidelį lankstą, — per Niu- 
jorką— San Franciską—Papejetę. Nukeliavę dešimt tūks- 
tančių kilometrų (ir išgėrę, gal būt, tiek pat butelių ko- 
kakolos), pagaliau artėjome prie tikslo. Reikalingų 
daiktų rinkimasis ir kiti pasiruošimo darbai, gaišatis 
persėdimo punktuose — visa atėmė daug laiko, ir kai 
nuo norvegų garlaivio „Turas“ tiltelio horizonte pama- 
tėme didžiausiosios Draugijos salos kontūrus, nuo tos 
dienos, kada palikome Geteborgą, buvo praėję dau- 
giau kaip trys mėnesiai. 

Kažkoks rašytojas, turintis labai lakią vaizduotę, 
tvirtina, kad Taičio gėlių kvapą užuodi gerokai anks- 
čiau, negu pamatai salą. O iš tiesų neužuodi visai nieko. 
Tik tada, kai laivas sustoja prie krantinės Papejetės 
uoste, jums į nosį tvoskia ne gėlių kvapas, o suplėkusios 
kopros dvokas. Tiek teisybės teturi ir mitas apie Taitį — 
Polinezijos rojaus kampelį. Šita tolima Ramiojo vande- 
nyno sala nėra labiau laukinė ir nepaliesta, negu, saky- 
sim, Baltijos jūros salos. Vakarų civilizacija seniai jau 
čia įsiskverbė ir atgabeno automobilių, stogams skar- 
dos, langams stiklo, kino teatrų, venerinių ligų, konser- 
vų, aštuonių valandų darbo dieną, politinius vaidus ir 
daugybę dar kitokių gėrybių. Tiesiog nuostabu, su ko- 
kiu kruopštumu taitiečiai atsirinko iš mūsų kultūros visa 
tai, kas blogiausia, ir kaip harmoningai sulydė tą blogį 
su išsigimusiais savo kultūros likučiais. 

Nė kiek ne mažiau pasikeitė ir vadinamieji čiabu- 
viai. Dviejų šimtmečių bendravimas su jūreiviais, ka- 
reiviais, kolonijinės administracijos tarnautojais, turis- 
tais ir kitokiais atsitiktiniais svečiais taip pakeitė rasę, 

jog dabar, tur būt, sunkiai rastum bent vieną gryna- 
kraujį taitietį iš septyniolikos tūkstančių žmonių, kurie 
laikomi salos gyventojais senbuviais. 

Tiesą sakant, vienintelis „primityvus“ dalykas Taičio 
saloje yra Papejetės viešbutis — griozdiška cementinė 
dėžė su dvidešimt aštuoniom medinėm pertvarom — 
„numeriais“, išdažytais rožine, žalia, žydra ir pilka spal- 
va, ir dviem prausyklom, kurių vieną saugo piktas mil- 
žiniškas šuo, neaiškios veislės, o antroji neveikia. 

Taigi apie visų išgirtą ir apdainuotą salą tegalima 
pasakyti tik tiek gera, kad čia viešpatauja amžina va- 
sara, kad gamtovaizdžiai savo grožiu nenusileidžia ame- 
rikoniškiems spalvotiems atvirukams ir kad taitiečiai — 
tiksliau, Taičio gyventojai — visiškai neambicingi žmo- 
nės. Tie, kas ieško ramybės ir poilsio malonioje aplin- 
koje, skųstis čia neturi kuo, nebent kainomis, kurios čia 
dvigubai didesnės, negu bet kuriame pirmarūšyje Šve- 
dijos kurorte. 

Beje, visa tai mums mažai terūpėjo. Taitis mums bu- 
vo daugių daugiausia tarpinė bazė, kur reikėjo baigti 
kelionės ruošą ir susirasti laivą, plaukiantį į Tuamotu 
nysis kelionės etapas gali būti visų sunkiausias. 

Į ką tik mes kreipėmės patarimo, visi labai miglotai 
vaizdavosi Tuamotu archipelagą ir kelius į jį, o mūsų 
ketinimas apsigyventi Rarojoje, net keista, kėlė visuo- 
tinį nusistebėjimą ir dargi siaubą. Kaip galima laisva 
valia iškeisti Taitį į kažkokį niekingą atolą! Taitiečiai į 
mus žiūrėjo tokiomis akimis, kaip, pavyzdžiui, senas 
Stokholmo gyventojas žiūrėtų į žmogų, bandantį suvi- 
lioti jį atkampios provincijos „žavesiu“. Reikia pasakyti, 
kad ne kas kitas, o taitiečiai ir pavadino archipelagą ne 
per daug gražių vardu, dabar visų priimtų, Tuamotu — 

„šalos už nugaros“. Patys archipelago gyventojai jaś 
vadina Paumotu —,,debesų salomis“!. 

Kiek sunkumų ir pavojų grėsė mums, pasak taitie- 
čių! Galėjo ištikti saulės smūgis, sudužti laivas, pristigti 
gėlo vandens, galėjai atsidurti plėšraus ryklio nasruose, 
tapti čiabuvių klastingumo auka, uraganų auka... O vie- 
nas Prancūzijos Okeanijos valdų „parlamento“ narys, 
vos slėpdamas pasibiaurėjimą, pasakė trumpai ir aiškiai: 

— Tuamotu? Klausykite, bet juk ten valgo šunieną, 
o butelys paprasto geriamo vandens kainuoja dvidešimt 
penkis frankus... 

Tiesa, tuojau pat paaiškėjo, kad jis nė karto per 
visą savo gyvenimą nebuvo įžengęs nė į vieną Tuamotu 
salą — kaip ir dauguma tų žmonių, kurie ypač karštai 
atkalbinėjo mus ten nevažiuoti. Taitiečiai — didžiausi 
namisėdos; nedaugelis jų teikėsi varginti save ir nu- 
plaukti nors ir į gretimą Morea salą, į kurią iš Taičio tik 
penkiolika kilometrų. 

Kiek daugiau mus nustebino tas, kad nuolatiniai Tai- 
čio gyventojai švedai Čarlis Svensonas ir Alfas Kinan- 
deras, ne vienerius metus išbuvę Tuamotu archipelage, 
taip pat abejojo mūsų sumanymu. Tiesa, Svensonas ten 
buvo su grupe samdinių vietnamiečių, mokančių tiktai 
savąją kalbą, o Kinanderas gyveno atole su keliais tai- 
tiečiais antrojo pasaulinio karo metais, kada škunos pa- 
sirodymas būdavo laikomas laimingu atsitiktinumu ir 
kada reikėjo verstis be pačių reikalingiausiųjų daiktų. 
Todėl jų patirtimi jokiu būdu negalėjome pasikliauti. 
Juk mes turėjome įsikurti gyvenamoje saloje, o tenai 
dar mūsų laukė ir draugai. Be to, buvome apsirūpinę 
! Paumotu ir Tuamotu pavadinimų reikšmių aiškinimas ginčytinas. 
Labiausiai įtikimas kitas aiškinimas. P a u m o t u — „priklausomos sa- 


los" (nuo XIX amžiaus pradžios archipelagas buvo taitiečių vadų val- 
džioje), T u a m o t u — „nutolusios salos". 

specialiais reikmenimis, gautais iš amerikiečių karinio 
sandėlio. Trumpiau kalbant, laikėmės savo nusistatymo. 

Vieną gražią dieną, kai kelionės ruoša buvo tiek pa- 
sistūmėjusi į priekį, kad beliko gauti konservuoto alie- 
jaus ir skutimosi peiliukų, nuvykome pas Tuamotu 
archipelago administracijos viršininką ir išdėstėme jam 
savo ketinimą išplaukti į Raroją ir gyventi ten visus 
metus (mat, buvome įsitikinę, kad toks laiko tarpas bū- 
tinai reikalingas ištirti salai ir jos gyventojams). 

— Hm, Tuamotu... Bet argi jūs nežinote, kad Tuamo- 
tu yra draudžiamojoj zonoj? Liūdnas Taičio pavyzdys 
paskatino Prancūzijos valdžią pabandyti išsaugoti pir- 
mykščioje būklėje nors vieną archipelagą, ir štai jau 
daug metų Tuamotu yra uždarytas visiems, tuo pačiu ir 
taitiečiams, ir kitų Prancūzijos valdomų Okeanijos sri- 
čių gyventojams. Taip, net labiausiai norėdami, mes 
negalime jums leisti apsigyventi tose salose, kur nėra 
nė vieno valdžios atstovo, nė vieno policininko. 

Jis nutilo ir įbedė žvilgsnį kažkur į tolį. (Galimas 
daiktas, jam prieš akis plaukė virtinė paragrafų ir po- 
tvarkių.) Beje, po kiek laiko administracijos viršininkas 
atsitokėjo ir staiga prabilo: 

— Bet, gal būt, jums bus padaryta išimtis. 

Aš, lengviau atsikvėpęs, griebiau aplanką su mūsų 
dokumentais, bet staiga mane pribloškė valdininko 
klausimas: 

— Ar jūs ne trumparegis? 

— Ne,— atsakiau sąžiningai. — Kodėl jūs to klau- 
siate? 

— Todėl, kad paskutinį kartą mes išdavėme leidimą 
trumparegiui, ir ta aplinkybė, pasirodo, buvo lemtinga. 

Jis kalbėjo apie vieną prancūzą chemiką. Tasai atva- 
žiavo čionai po pirmojo pasaulinio karo, svajodamas 
įsikurti koralų atole ir gyventi gamtos prieglobstyje. 

Kadangi prancūzas buvo pasižymėjęs kare ir atsivežė 
daugybę rekomendacijų, jo prašymas buvo patenkintas. 
Po mėnesio jis grįžo iš atolo. Būdamas trumparegis, che- 
mikas neskyrė valgomųjų kokoso riešutų nuo nevalgo- 
mųjų ir negalėjo žeberklu nusmeigti nė vienos žuvies. 
Gyventi gamtos prieglobstyje be žuvų ir kokoso riešutų, 
deja, neįmanoma, ir jis turėjo pasitraukti. 

Aš dar kartą patvirtinau, kad mano regėjimas nė 
kiek nesutrikęs, ir pridūriau, jog mes vežamės visą kal- 
ną konservų. Tas, atrodo, nuramino mūsų bičiulį valdi- 
ninką, ir netrukus išėjome iš jo kabineto, nešini savo 
dokumentais su mėlynais antspaudais ir taitietiškais bei 
prancūziškais užrašais. Rodės, po nelaimingojo chemiko 
mums pirmiesiems pavyko gauti leidimą apsigyventi 
Tuamotu salose! 

Tačiau sunkumai tik dabar prasidėjo — juk nuo 
tikslo mus skyrė daugiau kaip 350 mylių, ir reikėjo su- 
sirasti laivą, kuris plauktų į Raroją. Kokios penkios ar 
šešios škunos, ne didesnės kaip penkiasdešimties tonų 
vandens talpos, lanko septyniasdešimt aštuonias Tuamo- 
tu archipelago salas, supirkinėdamos koprą ir perla- 
mutrą ir parduodamos miltus, sportinius batelius, ode- 
koloną, konservus, margus audinius, kontrabandinį spi- 
ritą ir kitus reikalingiausius daiktus. Kadangi kopros 
surenkama palyginti nedaug, tai škunų savininkai, bijo- 
dami konkurencijos, mano, kad naudingiau laikyti pa- 
slaptyje savo maršrutą ir išvykimo laiką. Valdžia ne 
kartą bandė įvesti kokią nors tvarką, leido nutarimus, 
kad kiekvienas škiperis privalo iškabinti savo reisų 
tvarkaraštį Papejetės pašte. Juos iš tikrųjų iškabina, 
tiktai jais nelabai tegalima tikėti... 

Norėdami gauti tikslesnių žinių, mes nuėjome į uostą 
ir, gerai paieškoję, pagaliau vienoje smuklėje radome 
kapitoną, kuris sakėsi netrukus išplauksiąs į Tuamotu. 

— (O į Raroją ar užsuksite? — klausėme su viltimi. 

— Į Raroją? Leiskite pagalvoti... Ta-a-aigi... Aplamai 
priklausys nuo to, kiek kopros pasikrausiu kitose vie- 
tose. 

— Hm... O jeigu turėsite keleivių į Rarojąė 

— Tuo atveju, jeigu man reiktų užsukti į Raroją, 
aš, žinoma, ten juos išlaipinčiau. O jei neužsuksiu — jie 
turės keliauti su manimi atgal iki Papejetės. 

— Hm... Kiekgi užtruktų kelionė į Raroją, jeigu jūs 
nuspręstumėte ten plaukti? 

— Priklausys nuo to, kur teks užsukti. Kartais nusi- 
gaunu greitai, per penketą ar šešetą dienų, o kartais ir 
dvi savaitės praeina. Pasitaiko, jog ir visai ten nepa- 
tenkame. 

Taip, vietinės škunos aiškiai nebuvo skirtos keleivių 
susisiekimui... 

Kažkas mums pasakė, kad paprastai į Raroją užsuka 
„Vajetė“. Mes vėl nuskubėjome į uostą, bet paaiškėjo, 
kad „Vajetė“ plauko visai į kitą archipelago pusę, ne- 
gana to, škuna buvo užplaukusi ant rifo, ir dabar įgula 
laukė kažkokios paslaptingos „potvynio bangos“, kuri 
nuplukdytų nuo jo laivą. Deja, „bangos“ taip ir nesu- 
laukė. 

Mes vis ieškojome laivo, draugiškai padedant Taičio. 
švedui Luisui Karlsonui, kurio tėvas senais gerais laikais 
visoje Polinezijoje išgarsino švediškus buterbrodus ir 
degtinę. Prieš atidarant Panamos kanalą, jis, kaip ir dau- 
gelis kitų kapitonų, vadovavo laivams, kursuojantiems 
tarp Taičio ir Valparaiso — svarbiausio anais laikais 
tranzitinio uosto. Luiso Karlsono pastangų dėka mes 
galų gale išgavome iš „,„Denizos“ savininko pažadą, kad 
jo škuna nuveš mus į Raroją, vis tiek, ar ten bus kopros 
krovinys, ar ne. | 

Bet „Deniza" kol kas dar nebuvo grįžusi iš reiso. 

Bėgo dienos, savaitės, o apie škuną nieko negirdėti; 
paskui staiga pasklido gandas, kad „Deniza“ prakiuro ir 
nuskendo atviroje jūroje. Deja, tie gandai pasitvirtino. 

— Škuna visai neseniai buvo suremontuota, pakeis- 
tas povandeninės dalies apkalas, o po to visada lauk 
nelaimės, — aiškino laivo savininkas, pasakodamas liūd- 
ną naujieną.— Juk jūs pažįstate tuos taitiečius. Iš pra- 
džių jie dirba uoliai, sukala net dvigubai daugiau vinių 
negu reikia, bet paskui jiems darbas atsipyksta, ir jie 
pamiršta kaip reikiant prikalti lentą. Mūsų krašte dar ir 
ne tokių nelaimių būna... 

„Denizos“ kapitonas saikstėsi, kad škuna būtų dar 
atplaukusi iki Papejetės, jeigu įgula nebūtų tingėjusi 
pumpuoti vandenį. Bet jūreiviai taitiečiai nenorėję dirb- 
ti. Nepaisydami prašymų nei grasinimų, jie nuleidę val- 
tis ir išsilaipinę artimiausioje saloje, kur iš „išgelbėtos“ 
maisto atsargos ir krovinio likučių iškėlę puotą. Atsitik- 
tinai pro šalį plaukusi kita škuna pargabeno juos į 
Taitį. 

Beliko tik toliau ieškoti... Kiekvieną dieną eidavome 
į uostą ir pagaliau užtikome keisčiausią visoje Poline- 
zijoje laivą, kuriam vadovavo ne mažiau originalus ški- 
peris. Mat, į Papejetę savo „Čen-cho“ laivu atplaukė 
prancūzas de Bišopas!. Jo vardas nuskambėjo per visą 


! Probėgšmais paminėdamas Eriką de Bišopą, Danielsonas nepa- 
teikia skaitytojui pilno vaizdo apie tą nuostabų žmogų ir jo drąsias 
jūrų keliones. Savo knygoje —,,Det stora vagspelet, Stockholm, 1959— 
Danielsonas aprašo paskutiniąsias jo keliones. Nepailstantis keliau- 
tojas ir nuotykių ieškotojas Bišopas atliko savo paskutinę kelionę 
(1956—1958 m. m.) plaustu „Taitis—Nuis“. Jis buvo sumanęs pa- 
kartoti nuostabųjį „Kon Tikio“ reisą, bet tik priešinga kryptimi. Ke- 
liautojas norėjo įrodyti, kad kelionės plaustu per Ramųjį vandenyną 
įmanomos į visas puses, o ne tik iš rytų į vakarus. Pirmasis ,Taičio— 
Nuio“ reisas — nuo Polinezijos salų iki Amerikos krantų — baigėsi 
avarija, nuskendo plaustas, kurio drąsiems keliautojams vos pavyko 
išsigelbėti, o antrajame reise— iš Amerikos į Polineziją — žuvo 
pats ekspedicijos vadovas de Bišopas. Šiuos plaukiojimus, be Daniel- 
sono, yra aprašęs, pats Bišopas ir jo kelionių draugas Pelisje. 
Žr. E. Bishop, Cap a l'Est; I. Pelicier, Cinq hommes sur un 
radeau. 15 


pasaulį dar 1935 metais, kai jis atliko nuostabiąją ke- 
lionę polinezietiška valtimi nuo Havajų salų iki Pran- 
cūzijos, apiplaukdamas Gerosios Vilties iškyšulį! Jo 
naujasis laivas buvo dar nuostabesnis. Štai kokia jo 
istorija. Viena amerikietė milijonierė, iš didelės meilės 
kažkokiam botanikui, liepė pastatyti jam kinišką džon- 
ką, kad jis galėtų ieškoti naujų paparčio rūšių Ramiojo 
vandenyno salose, ir prieš pat karą toji džonka buvo 
nuleista į vandenį. (Kodėl būtent džonką, niekas nežino: 
matyt, kad egzotiškiau atrodytų.) 

Ilgainiui milijonierei nusibodo sentimentalios kelio- 
nės, ir ji džonką padovanojo Amerikos kariniam jūrų 
laivynui. Nustebinti neįprastos dovanos, laivyno kari- 
ninkai iš džonkos pasidarė valgyklą; ryškus šio laiko- 
tarpio pėdsakas — sušaudytos salono lubos. Tačiau bota- 
nikas, visą laiką buvęs laive, ne be pagrindo tvirtino 
turįs pirmenybę į džonką. Kadangi jis buvo energingas 
ir atkaklus žmogus, galų gale buvo nuspręsta perduoti 
tą nelemtą laivą jam. Dėl tvarkos jis už džonką sumo- 
kėjo vieną dolerį. 

Kaip tik tuo metu de Bišopas su didžiausiu entuziaz- 
mu ėmėsi naujo darbo — studijuoti jūrų sroves. Pamatęs 
džonką, vienintelę dar jo neišbandytą laivų rūšį, taip 
susižavėjo, jog nusprendė pasidaryti ,,„Čen-cho“ savinin- 
ko kompanionu. Pradžiai jie sugalvojo įsteigti konsul- 
tacijos biurą paparčių ir jūrų srovių klausimais, bet ka- 
dangi niekas jų konsultacijų neprašė, tai netrukus gavo 
atsisakyti tokio sumanymo. Tuo metu, kai sutikome de 
Bišopą, jis turėjo kur kas prozaiškesnį užsiėmimą: su- 
pirkinėjo koprą Prancūzijos Okeanijoje ir eksportavo 
į Venesuelą. | 

Išklausęs mūsų tvirtinimų, kad Rarojoje yra ir kop- 
TOS, ir paparčių, o jūrų srovės prie salos nepaprastai 

įdomios, jis noriai sutiko užsukti tenai per savo eilinę 
kelionę. 

Mes nuoširdžiai džiaugėmės — vargu ar buvo galima 
tikėtis geresnio laivo per tropikus kaip „ČCen-cho“. Iš 
praėjusios didybės laikų džonkoje buvo likusios dvi 
liukso kajutės, o apie jos antrąjį garbės periodą bylojo 
erdvus baras ir milžiniškas šaldytuvas. Tik viena aplin- 
kybė mus trikdė: de Bišopas laukė paparčių žinovo, o 
tas visai nesiskubino prisistatyti prieš prasidedant ura- 
ganams. Nesunku suprasti, kad tai mums kėlė šiek tiek 
nerimo, ir lapkričio pradžioje, kai rytinėje horizonto 
pusėje pasirodė pirmieji tamsūs debesys, pradėjome 
ieškotis kito laivo. 

Mus išgelbėjo „Moana“. 

Nuo kitų škunų ,„„Moana“ skyrėsi tik tuo, kad jos 
triumuose buvo krovinys, skirtas Rarojai. Mes susine- 
šėme bagažą ir du kačiukus (mus perspėjo, kad Tuamo- 
tu archipelage daug pelių) į kajutę, kuri nežinia kodėl 
buvo vadinama salonu, ir pamatėme, kad mums patiems 
jau nebėra vietos. Beje, mes turėjome dėl io tik džiaug- 
tis, — tikino visi, kam teko susidurti su vietinėmis šku- 
nomis ir su ta pačia „Moana“. Iš tikrųjų, „salone“ dvo- 
kė sugedusia kopra, benzinu ir suplėkusiais miltais. 

Ne per daugiausia nusiminę, įsikūrėme denyje kar- 
tu su keliais Markizo salų gyventojais, kurie tuoj pat 
pamokė mus, kaip įsitaisyti, kad miegodamas nenusi- 
ristum už borto, ir maloniai pavaišino kažkokiu įtartinu 
žaliu pudingu tiesiai iš surūdijusio dubens. 

Paskui išskubėjome į krantą atsisveikinti su savo 
draugais, tačiau šie kažkodėl be ypatingo pasitikėjimo 
sutiko mūsų džiaugsmingą žinią, kad viskas esą suruoš- 
ta išplaukti. Netrukus supratome kodėl. Škuna turėjo 
išplaukti į jūrą ne vėliau penktos valandos vakaro, o 
šeštą kapitonas pranešė, kad išplauksime tik devintą. 

Dar kartą atsisveikinę su draugais, kurių veiduose atsi- 
spindėjo didėjanti abejonė, mes atėjome į laivą lygiai 
devintą valandą ir neradome jame nė vieno žmogaus. 

— Streikas, — paaiškino senukas taitietis, oriai sėdin- 
tis ant senovinės iš žemės kyšančios patrankos, prie ku- 
rios būdavo rišami laivai. (Vargu ar bebūtų galima pro- 
tingiau panaudoti patrankas!) 

— Streikas? — pakartojome nesusivokdami. 

— Taigi, — patvirtino senukas.— Jūreiviai seniai ne- 
buvę Papejetėje. Nori pasilinksminti. Kapitonas, nuėjęs 
į smuklę, ragina: „Metas išplaukti...“ O jūreiviai šaukia: 
„Dink iš akių! Mums gerai ir čia.“ Dauguma tokie girti, 
kad net liežuvio nebeapverčia. Būna, kad streikuoja ka- 
„pitonas arba motoristas, arba dar kas nors. 

„Streikas“ truko tris dienas. O ketvirtą dieną mieste 
buvo demonstruojamas naujas filmas, kuriame pagrindi- 
nį vaidmenį atliko populiarus artistas, tad visa įgula pa- 
traukė į kiną. 

Bijodami, kad škuna neatsipyktų dar prieš išplau- 
kiant iš Papejetės, visą tą laiką gyvenome sausumoje, 
bet rytais su savo kačiukais ateidavome į uostą pasi- 
domėti, kada išplaukiame. Ir kiekvieną kartą kapitonas 
tik skėstelėdavo rankomis. Jau buvome beprarandą bet 
kokią viltį, tik šit penktą dieną visiškai iš netyčių pa- 
matėme, kad „Moanos“ jūreiviai baigia vynioti lynus. 
Pasičiupę kačiukus, nubėgome prie škunos. Įgulos ener- 
gija akivaizdžiai liejosi per kraštus (tikriausiai visi pi- 
nigai buvo pragerti!), ir vos tik spėjome įžengti į denį, 
pradėjo ūžti motorai. O dar po valandos mes jau supo- 
mės ant bangų atviroje jūroje, plaukdami į koralų salų 
ir rifų labirintą, vadinamą Tuamotu archipelagu. 

Per paskutinę savaitę, praleistą uoste, škuna pavirto 
į tikrą Nojaus laivą. Pačiame priekyje buvo sugrūsta 
apie dešimt kiaulių, tai šen, tai ten iš po brezentų ir dė- 

žių kyščiojo galvas vištos ir gaidžiai, ant liuko dangčio 
oriai gulėjo karvė, o po denio vidurį laigė dvi ožkos, 
žaismingai badydamos kiekvieną, kas tik prie jų prisi- 
artindavo. 

Be mūsų bičiulių markiziečių, kurie nesiliaudami 
gromuliavo savo keistąjį pudingą, dar buvo ir kitų ke- 
leivių — keli rytinio Tuamotu archipelago gyventojai, 
du taitiečiai, ketiną ieškoti lobio negyvenamoje saloje, 
ir misionierius šviesiai mėlyna sutana. Lobio ieškotojai, 
kaip ir pridera, iš pradžių buvo nešnekūs ir šalinosi kitų 
keleivių, užtat misionierius buvo draugingas. Jis noriai 
mus linksmino — grojo armonika ir pasakojo sąmojin- 
gus anekdotus. Rodos, tik vienintelis dalykas temdė jo 
linksmybę,— rūpestis, kaip atpratinti savo „,parapijie- 
čius“ nuo barbariško (viešpaties tarno nuomone) papro- 
čio — susitikus ir atsisveikinant bučiuoti vienas kitam 
į bambą. Šiaip ar taip, jis nuolat grįždavo prie šios ne: 
linksmos temos. 

Beje, keleiviai, nors jų interesai ir buvo skirtingi, 
greitai susibičiuliavo, ir netrukus puikiausioje santar- 
vėje svyrinėjome po siūbuojantį denį, gyvai šnekučiuo- 
dami apie Tuamotu paslaptis, sielos nemirtingumą ir ne- 
pastovias kopros kainas; tuo tarpu „Moana“ lėtai, bet 
atkakliai skrodė milžiniškas bangas, vis labiau toldama 
nuo Taičio. 

Nuo to laiko, kai 1606 metų pradžioje mistikas ir 
jūrų keliautojas portugalas Kirosas, svajojęs atrasti 
naują žemyną, kurio gyventojus jis galėtų atversti į tei- 
singą katalikų tikėjimą, pirmą kartą pamatė Tuamotu 
salas, visiškai pagrįstai sakoma, kad priplaukti prie šito 
archipelago nepaprastai sunku ir pavojinga. Nepavyko 
tiksliai nustatyti, kurias būtent salas atrado portugalas. 
Čia kaltas ne tiktai netobulas septynioliktojo amžiaus 
navigacijos menas, mat, laivo kursą Kirosas dažnai 

pavesdavo pačiai dangaus apvaizdai, bet ir sudėtingos 
geografinės sąlygos. Tuamotu salos nuostabiai tarpusavy 
panašios — iš tikrųjų tai ne kas kita, kaip koralų rifai. 
Jie iškilę iš vandens vos per kelis metrus, ir kai kada 
juos rasti taip pat sunku, kaip ir apiplaukti. Tačiau vesti 
laivą šiuose vandenyse dar ir todėl sunku, kad daugybė 
rifų neišlenda į paviršių ir sudaro ypač pavojingas ir 
blogai ištirtas povandenines seklumas. Prie viso to ten- 
ka pridurti, kad tarp salų teka stiprios ir klastingos sro- 
vės ir kad nuo gruodžio iki kovo mėnesio čia dažnai 
siaučia uraganai. Ne veltui Tuamotu archipelagas dar 
vadinamas „Pavojingomis salomis“ ir „Labirintu". 

Šit kaip Taityje juokais pasakojama apie laivų va- 
dovavimo būdus prie Tuamotu archipelago. 

Kapitonas sako vairininkui: „Matai debesėlį hori- 
zonte? Plauk jo linkui!“ Po to kapitonas eina į savo ka- 
jutę, atsigula ir nesirodo iki kito ryto, kol vėl prisistato 
duoti naujos komandos: „Paukščiai skrenda į pietryčius. 
Vadinasi, ten kažkur yra žemė. Sek paskui juos!“ Ga- 
liausiai horizonte iš tikrųjų pasirodo žemė, škiperis vėl 
atsibunda, išeina į denį ir pradeda balsu svarstyti: „Taigi 
pažiūrėsim... Aha, štai pratakas, o jame dvi uolos. Ne 
kas kita, kaip Tachanea.“ Arba: „Pietiniame krante ne- 
matyti nė vienos palmės. Vadinasi, tai Toau." O jeigu 
nepavyksta pažinti salos, tai jis išsilaipina į krantą ir 
pasiklausia vietinių gyventojų. 

Laimė, iš tikrųjų viskas vyksta labai panašiai. Aš 
sakau „laimė“, nes jei kas bandytų naudotis sekstantu 
ir nustatyti kursą pagal žemėlapį, tam labai greitai būtų 
riesta. Paskutinis šito rajono jūrų žemėlapis — jeigu ga- 
lima vadinti žemėlapiu nerūpestingai nubraižytą sche- 
mą, prie kurios pridėti keturi tomai gylių lentelių — 
sudarytas 1839 metais, ir vadinti jį tik nepatikimu būtų 
perdaug švelnu. Suprantama, nuo to laiko per praėjusį 

šimtmetį locijoje buvo padaryta kai kurių pakeitimų ir 
„papildymų, bet vargu ar reikalai nuo to pagerėjo, ka- 
dangi dauguma papildymų skamba, sakysim, šitaip: 

„1862 metais nustatyta, kad minėtoji sala yra per 
penkias mylias toliau į rytus nuo tos vietos, kuri nuro- 
dyta žemėlapyje. 1911 metų duomenimis ji yra gerokai 
į šiaurę, tiksli platuma nenustatyta.“ 

Be to, negausūs locijos duomenys dažniausiai būva 
klaidingi arba prieštaringi. Pavyzdžiui, „Sailing Direc- 
tions"! ilgą laiką buvo pateikiamos tokios žinios apie 
vieną Tuamotu salą: 

„Tepotas. Sala, matyt, vulkaninės kilmės, kai kur 
krantai nuožulnūs, o kai kur staigiai nusileidžia į jūrą. 
Įdubimas salos viduryje (be abejo, užgesęs krateris) su- 
daro natūralų baseiną, dažnai pripildomą lietaus van- 
dens. Dirva, turtinga humuso, labai derlinga, tačiau źe- 
mė apdirbama primityviai, todėl derliai prasti. Saloje 
kartais apsilanko koks pusšimtis čiabuvių. Iš viso archi- 
pelago Tepotas gal vienintelė sala, turinti patogią pa- 
krantę inkarui išmesti; čia škunos gali rasti užuovėją 
nuo pietryčių štormų.“ 

Šisai aprašymas tebuvo pakeistas tik 1938 metais ir 
pasidarė toks: 

„Tepotas. Nedidelė koralų sala, matyt, iškilusi iš 
jūros dugno, išsiveržus vulkanui. Padengta koralų 
žvirgždu ir didžiuliais jų luitais. Saloje gyvena apie pusę 
šimto žmonių, kurie maitinasi beveik vien žuvimi ir vėž- 
liais. Geria tiktai kokosų pieną, nors saloje iškasti du 
šuliniai su sūroku vandeniu. Patogios vietos laivams iš- 
mesti inkarus nėra, škunos tik per didelį vargą gali su- 
sirasti nelabai patikimą prieglobstį vakarinėje salos da- 
lyje.“ 

! Laivybos vadovas (angl.). 

Taigi po viso šito aprašymo ar bereikia stebėtis, kad 
kone visi vietinių laivų vadai nepasitikėdami žiūri į 
sekstantus, lagus, chronometrus ir pamokymus, o mie- 
liau vadovaujasi savo pačių patirtimi ir didžiulėmis at- 
sargomis nesurašytų, bet užtat tikslių stebėjimų, pavel- 
dėtų iš daugelio jūreivių kartų. Jie žino, tarp kurių salų 
stipresnė srovė, kada užeina potvyniai ir atoslūgiai, kaip 
įvairiais metų laikais keičiasi vėjai, žino tūkstančius ki- 
tokių požymių, kurių nesurasi nė vienoje knygoje ir 
kurie žymiai svarbesni, negu įmantrūs europiečių instru- 
mentai ir lentelės. 

„Moanos“ kapitonas buvo dar gana jaunas, bet jau 
žinojo visas Tuamotu archipelago navigacijos subtiliau- 
sias detales, ir jau pirmąją naktį pademonstravo savo 
meną — išvedė škuną pro kelių kilometrų pločio sąsiau- 
ri tarp dviejų salų. 

— Nieko nėra paprastesnio — kaip iš bangų mūšos 
nustatyti atstumą iki kranto,— paaiškino jis.— Jeigu 
mūša vienodo stiprumo iš abiejų pusių, tai reiškia, kad 
aš esu sąsiaurio viduryje. Reikia tik gerai įsiklausyti. 

Aš klausiausi ilgai ir atidžiai ir galų gale padariau 
išvadą, kad bangų mūšos šniokštimas mus supa iš visų 
pusių. 

— Beveik taip ir yra, — patvirtino kapitonas šypso- 
damasis.— Kaip tik dabar pasukome į didžiulę įlanką, 
nes kiek šiauriau viduryje sąsiaurio yra du pavojingi 
rifai, kurių reikia pasisaugoti, Tačiau netrukus mes vėl 
grįšime į senąjį kursą. Reikia tik atidžiau klausytis, o 
visa kita labai paprasta... 

Matyt, ,,„Moanos"“ kapitonui buvo visiškai nesudėtin- 
gas darbas vesti škuną, tvyrant neįžvelgiamam rūkui, 
per koralų salų ir rifų labirintą. 

Rytmetį škuna pro rifus įplaukė į Fakaravos lagūną, 
vieną didžiausių Tuamotu atoluose. Ilgoje siauroje kran- 

to juostoje, iš rytų supančioję erdvią lagūną aštuonias- 
dešimties kilometrų ilgio ir dvidešimt penkių kilometrų 
pločio, tarp kokoso palmių suraudonavo stogai. 

— Rotoavos kaimas, — paaiškino mums superkar- 
gas!, tikėdamasis čia nupirkti kelias tonas kopros. 

Mes suskaičiavome apie trisdešimt namelių ir dvi 
bažnyčias. Tačiau nesimatė nė vieno žmogaus. Išlipome 
į krantą — tuščia, nė gyvos dvasios... Daugumas namų 
atrodė negyvenami, kai kurie buvo visiškai apleisti ir 
apgriuvę. Pagaliau vienintelės gatvės gale radome na- 
melį atdaromis durimis. Dirstelėję į vidų, pamatėme se- 
nutę ir keletą vaikų. Jie mums pasakė, kad mesje Ho- 
meras tučtuojau pareisiąs. 

Pasirodė, kad mesje Homeras, vietinis krautuvinin- 
kas, — mažytis žmogutis blausiu žvilgsniu ir su akivaiz- 
džia europinio kraujo priemaiša. Jis mus priėmė kaip 
laukiamus svečius ir iškilmingai nusivedė į nuošalų be- 
toninį pastatą, kuriame buvo vienas didelis kambarys 
plikomis sienomis. Viduryje kambario stovėjo apvalus 
staliukas, o aplink jį keturios vieniškos kėdės. 

— Ką turime, tuo ir tenkinamės,— pasakė šeiminin- 
kas ir paprašė sėstis. 

Jis dingo ir bematant grįžo nešinas dviem amerikinio 
alaus buteliais. | 

— Ką turime, tuo ir tenkinamės,— pakartojo mesje 
Homeras ir įpylė mums įtartinos spalvos alaus, ir dar 
šilto. | 

— Ką turime, tuo ir tenkinamės,— vėl pakartojo 
jis — ką padarysi? Galas Fakaravai, galas Tuamotu... Sa- 
los ištuštėjo, tai yra beveik ištuštėjo. Tik pamanykite, 
Fakaravos saloje du šimtai gyventojų. Du šimtai žmonių 
saloje, kurioje galėtų gyventi keli tūkstančiai! Bet nie- 


"Superkargas—asmuo, kurio žinioje yra laivo krovinys; 
paprastai — antrasis kapitono padėjėjas. | 

kas nenori čia būti. Visi važiuoja į Papejetę. Užsukite 
į Papejetės barus. Ten jūs pamatysite Fakaravos gyven- 
tojus... Nusigyvenę kartais jie sugrįžta čionai, pasirenka 
šiek tiek kopros ir vėl dingsta. Kiek iš viso yra Tuamotu 
archipelage salų? Septyniasdešimt aštuonios! Kiek jose 
gyventojų? Keturi tūkstančiai penki šimtai! Iš jų du 
tūkstančiai gyvena Rangiroa, Anaa ir Takarao salose. 
Du tūkstančiai penki šimtai lieka septyniasdešimt pen- 
kioms saloms, arba po trisdešimt tris žmones kiekvienai! 
Po trisdešimt tris gyventojus! 

Jis įbedė liūdną žvilgsnį į savo drumzliną alų. Mes 
supratome: mesje Homerui aiškiai trūksta pirkėjų. 

— Jūs, tur būt, emigrantai iš Europos ir žadate apsi- 
gyventi kurioje nors saloje? — kalbėjo toliau mesje Ho- 
meras.— Kodėl gi jums nepasilikus čionai? Jums reikia 
draugijos, man taip pat. Paskutinį kartą popaa (taip pa- 
prastai Prancūzų Okeanijoje vadinami baltieji) pas mus 
lankėsi karo pradžioje. Tada admirolas Berdas atskrido 
lėktuvu nuo laivo lėktuvnešio, kuris plaukė pro mūsų 
archipelagą. Admirolas lėktuve turėjo džipą ir juo at- 
važiavo tiesiai prie mano namo, į kitus net nepažvelgė. 
(Tai štai iš kur mesje Homero alus!) O kitą dieną išskri- 
do atgal. Dar prieš jį buvo atvažiavusi prancūzė žurna- 
listė — rodos, 1930 metais, — ji ketino rašyti knygą apie 
Robertą Luisą Stivensoną. O paskutinysis svečias, prieš 
jai atvažiuojant, buvo pats Stivensonas, tada dar gyve- 
no mano tėvas. Jeigu jūs pasiliktumėt, galėtumėte apsi- 
gyventi jo name, jis dar gana neblogas. 

Dabar viskas paaiškėjo: mesje Homeras krimtosi ne 
tik dėl pirkėjų trūkumo, jis aplamai ilgėjosi žmonių. 
Tačiau mes vykome į Raroją ir nesirengėme likti pusiau- 
kelėje. Atvirai šnekant, mums buvo nejauku, kad, sėdė- 
dami prie staliuko dideliame tuščiame kambaryje, pro 
langą ir duris matėme apleistus namus ir žole užžėlusią 

kaimo gatvę. Norėdami pradžiuginti šeimininką, mes 
kaip mokėdami pagyrėme jo namus, alų ir atsisveiki- 
nome. 

— Ką turime, tuo ir tenkinamės,— pasakė jis su tikra 
homeriška išmintimi ir gardžiuodamasis baigė gerti šiltą 
alų. 

Ir vėl mes supomės ant bangų, šį kartą plaukdami į 
Takumės atolą greta Rarojos. Pūtė gaivus nord-ostas, 
ir kapitonas davė komandą pakelti bures. Kaip ir dau- 
gumas škunų „Moana“ buvo dvistiebė!, ir, jei pūsdavo 
palankus vėjas, būdavo iškeliamos burės, kad bent kiek 
palengvėtų motorui; kai ,Moana“ plaukdavo vien mo- 
toro varoma, ji pasiekdavo viso labo tik penkių mazgų 
greitį. 

Kokas stojo prie vairo, o jūreiviai ėmėsi tvarkyti ta- 
kelažą; falus tempti padėjo netgi du keleiviai. ,Moano- 
je" nebuvo griežtos ribos tarp įgulos ir keleivių, kiek- 
vienas, kas tik norėjo, galėjo pabudėti prie šturvalo 
arba padėti jūreiviams. Nieko nuostabaus, nes poline- 
ziečiai visi be išimties — puikūs jūreiviai. 

Būdinga, kad vietiniai škiperiai, vykdami į San Fran- 
ciską naujo laivo, niekada nesiveža įgulos. Ten jie pa- 
prasčiausiai apvaikšto pigiuosius viešbučius bei nakvy- 
nės namus ir surenka visus pasitaikiusius polineziečius, 
žinodami, kad kiekvienas polinezietis — jūrininkas. Sun- 
kiau rasti motoristą, nes polineziečiai ne per labiausiai 
linkę prie sudėtingų ir triukšmingų motorų. Beje, vienas 
iš žinomiausių čia kapitonų, pavarde Nikolajis, visai 
neseniai gana sąmojingai išsprendė šią problemą. Nusi- 
pirkes San Franciske laivą, jis pasisamdė motoristu vie- 
ną koką, manydamas taip (vėliau tas visiškai pasitvir- 


! Škuna paprastai turi įstrižines bures. Labiausiai paplitusios 
dvistiebės ir tristiebės škunos. Daugumas dabartinių škunų turi vi- 
daus degimo variklius. | 

tino): jeigu kokas ir ne ką išmano apie mechaniką, tai 
nors įstengs pakęsti mašinų skyriaus karštį. Kaip suži- 
nojau iš ,,Moanos“ kapitono, šituo patyrimu sėkmingai 
naudojasi ir kiti škiperiai. 

Fakaravoje kapitonas kopros nerado — jį pralenkė 
vienas konkurentas; dabar jis tikėjosi, kad Takumėje 
geriau pasiseks. Mat, Takumės atolas, panašiai kaip ir 
daugumas rytinių Tuamotu salų, sudaro tarsi kokį žiedą, 
ir į lagūną įplaukti negalima, todėl nemažai škiperių 
jos vengia. Mes labai greitai sužinojome kodėl. 

Kai „Moana“ ketvirtos dienos rytą priartėjo prie 
Takumės, kaip ir anksčiau, pūtė nord-ostas. Nors mes 
buvome salos užuovėjoje, laivą smarkai supo, ir milži- 
niškos bangos šniokšdamos daužėsi į rifą, kuris, kiek 
akys užmatė, tęsėsi iš dešinės ir iš kairės. Prie pat salos 
rifas buvo lygus kaip laukas, gylis ten siekė ne daugiau 
kaip pusmetrį. Bet už kokių penkiasdešimties metrų nuo 
kranto jis staigiai leidosi žemyn, tarsi kokia milžiniška 
siena, nugludinta nesiliaujančios bangų mūšos. Palei vir- 
šutinę tos sienos briauną ir siautė pašėlusi goža. O tru- 
putėlį tolėliau nuo koralinio barjero buvo jau taip gilu, 
jog inkaras nesiekė dugno, ir mums teko dreifuoti, pa- 
sitelkus motorą. 

— Va ten išsilaipinimo vieta, — pranešė superkargas, 
rodydamas į krantą. 

Mes tikėjomės pamatyti prieplauką arba nors įlan- 
kėlę kokią, bet nurodytoje vietoje bangos siautėjo nė 
kiek ne mažiau, negu palei aštriadantę keterą. Tačiau 
Takumės gyventojai buvo tokios pat nuomonės, kaip ir 
superkargas,— jie susirinko ant kranto ir mosikavo ran- 
komis, rodydami, kad paimtume koprą. Taigi kopros 
yra, bet kaip ją pristatyti į škuną? 

Tačiau prityrusi „Moanos” įgula dėl šito nesuko 
daug sau galvos. Jūreiviai kuo ramiausiai susėdo į vaļ- 

tį — sunkų, masyvų statinį, kurio ilgis nedaug teprašoko 
plotį, — ir užgulė irklus; šturmanas pritūpė laivugalyje. 
Mes buvome tvirtai pasiryžę nepraleisti nieko įdomaus, 
tad pasiskubinome prisijungti prie jų, ir štai valtis jau 
sparčiai artėjo prie siautėjančio vandens sūkurio. Ties 
pat rifo pakraščiu irkluotojai ėmė smarkiai darbuotis, 
norėdami, kaip nors išlaikyti valtį vienoje vietoje. 

— Visai tas pat, kas plaukti per besiverčiančias ban- 
gas, — šūktelėjo man į ausį šturmanas, — reikia sulaukti 
didelės bangos ir jau tada neatsilikti nuo jos! 

Ritosi banga po bangos, bet nė viena nepatiko štur- 
manui. Pagaliau greta mūsų išaugo tikra kunkuliuojan- 
čio vandens siena. Atrodo, čia jau tas, ko reikia! 

— Spauskit! — suriko šturmanas, ir jūreiviai taip 
smarkiai užgulė irklus, jog net nugaros ėmė braškėti. 

Banga bematant pagavo valtį, ir mes taip staigiai iš- 
kilome į viršų, tarytum būtumėm sėdėję greitaeigiame 
lifte. Jūreiviai irklavo įsiręžę; nešama šnypščiančios, 
putotos keteros, valtis baisiu greičiu nuskriejo prie rifo. 
Aš pažvelgiau už borto. Toli už nugarų buvo matyti be- 
sisupantis „Moanos” denis, o priešakyje — išnirusi plika 
koralinė ketera, atstačiusi raudonus dantis. Dar akimir- 
ka — ir banga paslėpė rifą, o mes lengvai nuslydome 
virš jo į krantą, kur linksmi salos gyventojai nedelsdami 
pačiupo valtį. 

Kol jūreiviai krovė koprą, mes pasinaudojome proga 
truputį apsižvalgyti. 

Takumė — viena geriausių žemčiūgų rinkimo vietų 
"Tuamotu archipelage, ir šimtai salų gyventojų iš visos 
Prancūzų Okeanijos kasmet suvažiuoja keliems mėne- 
siams rinkti kriauklių. Bet mes pataikėme apsilankyti čia 
tuo metu, kai nuolatiniai salos gyventojai — apie pen- 
kiasdešimt žmonių — buvo nusiteikę gerokai pailsėti 
prieš perlamutro rinkimo sezoną. Jie buvo paruošę gal 

tik kokį dvidešimt maišų kopros, kurią ,,Moanos“ val- 
tis galėjo nugabenti vienu kartu. 

Norint grįžti į škuną, taip pat reikėjo nutykoti tin- 
kamą momentą, būtent tokį, kai grįžta didelė banga ir 
keletą sekundžių susidaro stipri srovė nuo kranto į jūrą. 
Tačiau pasirodė, kad dabar atlikti šį manevrą žymiai 
sunkiau. Prikrauta valtis jau nebe taip klausė irklų ir 
vairo. Labai greitai galėjome įstrigti koraluose, bet pats 
pavojingiausias momentas būna tada, kai grįžtanti ban- 
ga susiduria su nauja, slenkančia iš jūros. Reikėjo ne 
tik atsilaikyti prieš tą bangą, bet ir perplaukti per ją. 

Mes įsitaisėme ant maišų, o jūreiviai, įsikibę į bor- 
tus, ėmė stumti valtį sekluma prie koralinio barjero 
krašto. Bangos ritosi viena paskui kitą, ir rodės, praėjo 
visa amžinybė, kol šturmanas ryžosi pamėginti. Na štai, 
jis vikriai įšoko į valtį, jūreiviai Žaibiškai pasekė juo ir 
visi vienu kartu užgulė irklus. Staiga pasigirdo traškė- 
jimas, ir mes suvirtome vienas ant kito. Užkliuvusi kiliu, 
valtis sukosi šonu į bangą. Aš vargais negalais atsistojau 
ir tą pačią akimirką išvydau milžinišką bangą. Jūreiviai 
nespėjo nė ko nusigriebti, o ketera jau užgriuvo mus, 
ir viskas pradingo kunkuliuojančiame verpete. O kai 
banga praėjo, mes pamatėme, kad sėdime ant jūros 
dugno prie pat kranto. Valtis buvo įstrigusi seklumoje 
tolėliau, pusė maišų buvo iškritę už borto. 

— Nieko, be nuotykių neapsieisi! — nuramino mus 
šturmanas, leipdamas juoku.— Visa tai niekai! Dabar 
surinksime maišus ir vėl bandysime. Valtis viską pasau- 
lyje išlaikys, jos dugnas dvigubas, iš pačių storiausių 
lentų. Mes kiekvieną kartą, kai tik atplaukiame į Pa- 
pejetę, iš naujo apmušame valties dugną. 

Kvatodami ir juokaudami, jūreiviai sukrovė į valtį 
maišus ir vėl ėmė laukti patogaus momento. Šį kartą 
mums pavyko. 

Beveik pusė Tuamotu atolų neturi įėjimų į lagūnas; 
laivai pakraunami ir iškraunami panašiu būdu. Sėkmin- 
ga pabaiga priklauso visų pirma nuo šturmano žinių ir 
įgudimo, todėl jie čia didžiai gerbiami ir gerai apmo- 
kami. Škunos visada prie salos priplaukia iš tos pusės, 
kurią, labai norint, galima pavadinti užuovėjos puse, ir, 
matyt, „Kon Tikio“ plaustas — vienintelis, kuriam pavy- 
ko sėkmingai priplaukti prie atolo iš vėjo pusės. 

Iš Takumės iki Rarojos apie dešimt kilometrų, ir, pa- 
siėmęs koprą, ,Moanos" kapitonas nusprendė plaukti 
ten tiesiai. Vadinasi, įplaukti į lagūną mes turėjome 
naktį. Aš dar iš ano karto atsiminiau, kaip sunku net 
dienos metu vesti laivą siauru Rarojos atolo prataku. 
Daugybė masyvių koralų rifų sudarė tikrą labirintą. 
Tačiau kapitonas turėjo dėl ko pasiskubinti. 

— Jeigu aš pražiopsosiu nakties potvynį, kada van- 
duo veržiasi į lagūną, tai teks laukti kito potvynio, va- 
dinasi, sugaišti dvylika valandų,— paaiškino jis— Aš 
jau daug kartų plaukiau ten naktį. 

Buvo gal dešimta valanda vakaro, kai škuna atplau- 
kė prie Rarojos. Tuo metu visi sėdėjome prie stalo ant 
denio ir valgėme keptą kiaulieną su ryžiais ir galetomis, 
bet kapitonas nesutriko. Į vieną ranką pasiėmęs žibintą, 
į kitą — lėkštę, jis užlipo ant būdelės ir drąsiai vedė 
škuną tarp povandeninių koralų salų ir rifų. Šakutės ir 
peilis jam nė kiek netrukdė, atvirkščiai: signalas vairi- 
ninkui šakutėmis — „vairą kiek į kairę“, peiliu — „vai- 
rą kiek į dešinę". 

Kai tik mes išplaukėme prataku, kapitonas pasirinko 
didelę koralų seklumą, vos semiamą vandens, ir davė 
komandą ten sustoti. Iki Ngarumaoa kaimo, įsikūrusio 
vakariniame salelės krante, beliko tik keli kilometrai, 

bet kadangi lagūnoje kapitonas ne kaip orientavosi, jis 
nusprendė palaukti ryto. 

Nuvarginti dienos įvykių, mes bematant užmigome. 
O rytą, kai švelnūs saulės spinduliai palietė mūsų vei- 
dus, motoras jau dirbo visu pajėgumu ir nuo denio buvo 
matyti kaimas. Mes pasiekėme savo išsvajotąjį tikslą. 


2 SKYRIUS 


* 
ČIA MŪSŲ BRANGUSIS KRAŠTASI! 


Vos tik škuna išmetė inkarą, tarp palmių ėmė šmėkš- 
čioti tamsūs polineziečiai — vieni ryškiais drabužiais, 
kiti užsirišę tik juostas ant klubų. Netrukus visi salos 
gyventojai susirinko nedidelėje prieplaukoje, kuri buvo 
sukrauta iš grubiai aptašytų koralų luitų. Nuo būdelės 
buvo gerai matyti, kaip vado pavaduotojas, ceremon- 
meisteris Tupuchojė, zuja minioje, duoda parėdymus 
dainavedžiams ir gitaristams. Kai mes sulipome į valtį, 
nuaidėjo pasveikinimo daina. 

Aš krūptelėjau. Tokia nepaprastai pažįstama melo- 
dija! Ėmiau klausytis atidžiau — na, žinoma! Everto 
Tobo „Havanos mergaitė“! Ir aš prisiminiau, kad prieš 
dvejus metus, kai salos gyventojai per atsisveikinimo 
puotą paprašė sudainuoti „Kon Tikio“ himną, mes kiek 
sutrikę ir padvejoję užtraukėme „Havanos mergaitę“ — 
vienintelę dainą, kurią mokėjo visi ekspedicijos nariai. 
Kažkuris vietinis muzikantas tuojau pat sugebėjo įsi- 
minti melodiją, ir rarojiečiai įtraukė ją į savo repertuarą 
greta senoviškų polinezietiškų dainų ir himnų. 

Tupuchojė buvo taip susijaudinęs, kad, sveikindamas 
mus, vis šluostėsi akis. Visas šimtas salos gyventojų iš- 
sirikiavo į ilgą eilę, norėdami mums pasakyti ia ora na! 
ir paspausti ranką. Daugelis taip džiaugėsi, kad pasisvei- 

! Ia ora na! (polinez.) — Sveiki! 

kinę leisdavosi bėgte į eilės galą, norėdami pakartoti 
ceremoniją. 

Pagaliau „oficialioji“ dalis baigėsi, ir mūsų draugai 
bematant išsidalino bagažą. Kaimo gatve nutįso ištisas 
karavanas. Tupuchojė, Teka ir aš su Marija Teresa žen- 
gėme eisenos gale. Vienas paskui kitą savanoriai nešikai 
ėjo į didžiulį medinį namą su neseniai nudažytu skar- 
diniu stogu. 

— Jūsų butas, — paaiškino vadas Teka, — vienintelis 
namas su tvirtu betono pamatu. Visus kitus gali leng- 
vai nunešti vėjas. Jūs prie to nepripratę. Taigi jau įsi- 
kurkite čial 

— O kas namo šeimininkas? — paklausiau aš. 

— Kaip kas? — nusistebėjo Teka.— Tavo įtėvis, su- 
prantama! 

Aną kartą mane iš tikrųjų įsūnijo Rongas ir Tuta- 
machinė, bet aš tai palaikiau tik paprasčiausiu manda- 
gumu, nieko nejpareigojančiu senoviško polineziečių 
papročio atgyvena. Dabar turėjau progos jsitikinti, kad 
mano įtėviai galvoja visai kitaip. Marija Teresa ir aš 
jiems esame tokie pat vaikai, kaip ir kiti (beje, taip pat 
įsūnyti). Taigi, anot Rongo, buvo visiškai natūralu, kad 
mes įsikursime geriausiame jo name, kurį jis pasistatė 
dar būdamas jaunas, kai gerai uždirbdavo rinkdamas 
perlamutrą, ir kartą sumanė nustebinti visus rarojiečius. 

Namas buvo pastatytas iš rinktinių pušinių lentų, tu- 
rėjo tikras duris ir įstiklintus langus. Mums nepamiršo 
paaiškinti, kad tai antras namas Rarojoje, turintis lubas, 
saugančias vidines patalpas nuo karščių. Mes sudėjome 
visus daiktus viename kambaryje ir pakvietėme „neši- 
kus“ užeiti į kitą. Likusieji salos gyventojai suėjo į ve- 
randą; keletas vaikų sulipo į medį, norėdami geriau ma- 
tyti, kas dedasi aplinkui. 

Autorius ir Te Ichas — paskutinysis čiabuvių išminčius 


Modernus namas Rarojoje 


Šitaip atrodo paprasta kaimo 
lūšnelė 


Pagrindinė Rarojos gatvė 


juk apvalūs kamieno gumbai yra gera 


Įlipti į palmę ne taip jau sunku, 


atrama kojoms 


Kol mes sutrikę dirsčiojome į kalną dėžių, ant kurių 
tupėjo du gailiai kniaukiantys kačiukai, ir kaip mokė- 
dami atsakinėjome į smalsių rarojiečių klausimus, kam 
reikalingi mūsų atsineštieji keisti daiktai, atėjo Tuta- 
machinė ir pakvietė pas save papietauti. Mūsų garbei 
ji buvo pagaminusi europietiškų patiekalų — tiksliau 
pasakius, to, ką ji vaizdavosi esant europietiškais pa- 
tiekalais. 

Ant ilgo stalo priešais namą puikavosi didžiulis du- 
buo su pomidorų sriuba. Mes visiškai nebuvome nusi- 
statę prieš pomidorų sriubą, bet Tutamachinė stengda- 
masi mums įtikti, į ją sukrovė visus savo išteklius, ir, 
pamaišę dubenyje, radome ne tiktai mažų dešrelių, bul- 
vių, šampinjonų ir bet kaip kapotos vištienos gabalų, o 
net ir visą žuvį, tarytum per neapsižiūrėjimą gavusią 
galą katile. | 

Kol Rongas pilstė sriubą, Teka paklausė, kaip gy- 
vuoja mūsų karalius. Mes pasakojome labai išsamiai, 
nes žinojome, kad vadui tai iš tikrųjų įdomu. Paskui jis, 
kaip ir dera aukštuomenės žmogui ir geram polinezie- 
Čiui, pradėjo klausinėti apie visų princesių ir princų 
sveikatą, o taip pat gubernatorių ir mažiau įžymių di- 
dikų ir jų giminių. Mes kaip galėdami stengėmės paten- 
kinti jo smalsumą ir atsidėję braižėme ant smėlio ge- 
neologijos medį. 

Tupuchojei labai norėjosi kuo daugiau sužinoti apie 
popaa šalį (tai yra apie baltųjų kraštą, kuriuo laikoma 
kartu Europa ir Amerika), ir mes iš širdies stengėmės 
nupasakoti kuo aiškiau ir vaizdingiau. Mūsų pasakoji- 
mas patvirtino pačius blogiausius rarojiečių įtarimus; 
Rongas šitaip išreiškė susirinkusiųjų nuomonę: 

— Visai kaip Taityje! Ten žmonės moka šeimininkui 
vien už tai, kad tasai leistų. jiems gyventi savo name, 
ten net už žuvį moka pinigus! (Visuotinis juokas iš tokių 


3. B. Danielsonas 33 


netikusių papročių.) Žmonės žiūri į laikrodį, norėdami 
sužinoti, kada pradėti darbą, o kiti vaikščioja nieko ne- 
veikdami. Jūs gerai padarėte, kad čia atvažiavot. Čia 
visiems užtenka maisto, o dirba — kada kas nori.! 

Grįžę prie savo ištaigingo namo, mes pamatėme, kad 
prie jo vėl susirinkę beveik visi salos gyventojai. Kiek- 
vienas buvo atėjęs su dovana, o įteikdamas ją, šypso- 
josi ir spaudė mums rankas. Daugumas dovanų visiškai 
tiko dabartinei mūsų padėčiai, mat, mums nešė duonos 
kepalus, konservus, alų. Aplamai paprotys dalinti dova- 
nas Polinezijoje senas. Visiškai nebūtina atsidėkoti tuo- 
jau pat, tačiau mandagumas reikalauja, kad vėliau, pa- 
sitaikius gerai progai, būtų padaryta tokia pat malonė. 
Jeigu dovanų daug, jas tučtuojau išdalina susirinku- 
siems. Mes taip ir padarėme: atsargiai krauliodami kal- 
ną dovanų ir atidžiai žiūrėdami, kad atnešę, pavyzdžiui, 
duonos, gautų konservų, dovanojęs alaus — kepalą duo- 
nos ir taip toliau. Visi buvo labai patenkinti mūsų etike- 
to žinojimu ir mielai padėjo daryti name tvarką. 

Prieš pat saulės laidą saloje prasidėjo savotiškas 
koncertas. Kažkas kaimo pakraštyje užtraukė dainą, kiti 
pritarė; netrukus iš visų pusių skambėjo muzika ir dai- 
navimas. Paskui daina ėmė tolti, ir vienu metu atskiri 
balsai pradėjo lietis į bendrą galingą chorą. Dabar dai- 
navimas sklido iš vienos vietos ant lagūnos kranto. Mes 
nuėjome tenai ir atsidūrėme prie susirinkimų namo, visų 
didžiausio kaimo pastato. Verandoje aplink šviesią Ži- 
balinę lempą buvo įsitaisę apie dešimt jaunų gitaristų, 
greta jų sėdėjo būrelis dainuojančių moterų. Tai geriau- 
si kaimo muzikantai ir dainininkai. Visi kiti susirinko 
prieblandoje šalia namo; mes priėjome prie jų. 


a- 


! Tuamotu salose jau daug dešimtmečių įsigalėję prekiniai kapita- 
listiniai santykiai, tačiau salos gyventojų supratimas tebėra gimininės 
bendruomeninės santvarkos lygio. Rarojiečiams nesuprantama, kad 
yra kraštų, kur viskas parduodama ir perkama. 

Ilgai aidėjo liūdnos lyriškos melodijos. Staiga jas 
užgožė audringa jaudinanti muzika. Lengvutis šešėlis 
atsiskyrė nuo tamsios minios: Tetochu ruošėsi pradėti 
šokti. Ir štai jis sukasi improvizuodamas, sveikinamas 
pritarimo šūksnių. Dar keli žmonės žengė į šviesos ratą, 
o paskui ir visi kiti įveikė savo drovumą. Daugiau kaip 
pusę valandos truko padūkęs šokis, paskui jo tempas 
ėmė lėtėti, ir akompanimentas pasidarė nedarnus ir pai- 
nus, tarytum gitaristai staiga būtų suklydę. 

— Dabar jūsų garbei padainuos popaa dainas, — pa- 
aiškino mums kaimynas. 

Ir iš tikrųjų, Muzika ėmė skambėti vis pratisiau ir 
liūdniau, ir kuo labiau nyko jos polinezietiškas charak- 
teris, tuo nedrąsesni pradėjo darytis šokėjų judesiai. 
Niekas gerai nemokėjo šiuolaikinių šokių, tačiau kiek- 
vienas kaip įmanydamas stengėsi mėgdžioti nuolatinius 
Papejetės šokių aikštelių lankytojus. 

Kai kuriems sekėsi vaizduoti nuobodžiaujančius, kas, 
jų nuomone, būdinga europiečiams, tačiau kojų jude- 
siai buvo visiškai chaotiški. Geriau, negu kitiems sekėsi 
Nujui, tikriausiai todėl, kad jis vienintelis iš visų buvo 
pasipuošęs batais. Kitų basos pėdos visą laiką pralenk- 
davo muziką; tuo tarpu Nujis, avėdamas sunkokais pus- 
bačiais keturiasdešimt penkto numerio, trypė maždaug 
į taktą. 

Visų laimė, šokių programa tebuvo tik preliudija kur 
kas įdomesnio numerio — polineziečių chorinio dainavi- 
mo. Dvi aplinkybės šį koncertą darė ypatingai įdomų. 
Visų pirma, daugumas dainų buvo labai senoviškos, ant- 
ra, visi jas mokėjo mintinai. Muzikantai padėjo į šalį 
gitaras ir prisidėjo prie skambaus choro. Dainos garsai 
čia sustiprėdavo, čia susilpnėdavo — panašiai kaip ban- 
gų šniokštimas palei lagūnos krantus. Pakerėti klausė- 

mės senovinių religinių himnų, kupinų meilės palaimos, 
dainų-teki, karo dainų ir pasveikinimų. 

Mes paprašėme savo draugų padainuoti ką nors pa- 
švęsto Rarojai. Ir gaiviame nakties ore, nuskaidrintame 
mėnulio šviesos, nuplaukė daina — gal būt, ta pati, 
kurią prieš daugelį šimtų metų dainavo šių dienų raro- 
jiečių proseneliai, kai, ilgai plaukioję, horizonte išvydo 
salos kontūrus. 


Balti paukščiai 
Lydi laivą 
Pro vaivorykštės vartus 
Į žemės krantą. 
Raroja surasta! 
Antai — Raroja, 
Šalis gaiviųjų vėjų. 
Ir su šniokščiančiom bangom 
Daina džiugi susilieja. 
Čia mūsų brangusis kraštas! 

Taip, mus sutiko labai gerai. Tačiau ir vėliau raro- 
jiečiai elgėsi su mumis ne mažiau nuoširdžiai. Štai kas 
užrašyta mano dienoraštyje per pirmas mūsų gyvenimo 
dienas. 

Lapkričio 30. Rytą mus pažadino keistas šnypš- 
timas. Galimas daiktas, vėjas pučia pro plyšį, pamanėme 
mes ir vėl užmigome. Po kiek laiko šnypštimas mus vėl 
pažadino. Šį kartą jis tarsi buvo girdėti iš verandos. 

— Verandoje kažkas yra,— pasakė Marija Teresa. 

Kol mes rengėmės išsiaiškinti, kas ten atsitiko, atsi- 
lapojo durys, ir ant slenksčio pasirodė apkūni Rongo 
figūra. Maloniai šypsodamasis, jis pasakė, kad kava 
išvirta. 

Po pusryčių atėjo Teka ir pakvietė pasivaikščioti. 
Mes, žinoma, iš karto sutikome. Vadas, matyt, mums 


36 


norėjo parodyti kažkokią įdomybę: tik išėjus į „„pagrin- 
dinę gatvę“, — trijų šimtų metrų alėją, apsodintą kokoso 
palmėmis, — jis pradėjo taip lėkti, jog vos spėjome pas- 
liko kažin kur. Pagaliau priešais susirinkimų namą Teka 
sustojo ir išdidžiai parodė į mažutę palmę — ji išaugo iš 
kokoso riešuto, kurį atvežė „Kon Tikio“ plaustas iš Peru. 

— Iš pradžių jokiu būdu nenorėjo augti, — pasakojo 
Teka, — bet paskui aš aptvėriau ir ėmiau dažniau laisty- 
ti. Tai iš karto padėjo. Gal būt, jūs prieš išvažiuodami 
dar paragausite šitos palmės riešutų. 

— O kiek reikia laukti? 

— O, penketą — šešetą metų, bet tai neturi jokios 
reikšmės, jūs čia galite būti, kiek tik norite! Mano se- 
nelis pirmą kartą Raroją pamatė plaukdamas škuna pro 
šalį. Jis plaukė iš Taičio į Markizo salas — ten turėjo 
valdyti plantaciją. Rarojoje jam taip patiko, kad jis pa- 
siliko čia. Ir išgyveno trisdešimt septynerius metus! Hu- 
rio tėvas pateko atsitiktinai su Čilės laivu ir taip pat 
apsigyveno visam laikui. Abudu pradėjo tuščiomis ran- 
komis, o į gyvenimo pabaigą ir vienas, ir kitas turėjo 
po nuosavą kokoso palmių plantaciją. Jums lengviau 
pradėti — jau turite vieną palmę! 

— O ar dažnai jus aplanko popaa? — paklausiau aš 
Teką, kai mes iš lėto ėjome palei krantą. 

— Ne. Prieš jums atplaukiant plaustu, aš atsimenu, 
buvo užsukusios trys pramoginės jachtos, o joms išvy- 
kus, čia pabuvojo tiktai ,Louferis“. 

Papejetėje buvo daug kalbama apie „Louferį“, bet 
tiktai dabar, su Tekos pagalba, mums pavyko išsiaiškinti 
visas tragiško įvykio smulkmenas, bylojančias apie tai, 
kad Raroja sužavėjo ne tik mane vieną. 

Pramoginės „Louferio“ jachtos savininkas, amerikie- 
tis, kuriam atsipyko civilizacija, svajojo rasti Taityje 

rojaus kampelį, į kurį dar niekas nebuvo kojos įkėlęs. 
Deja, jam teko nusivilti. Tada jis ryžosi nusižudyti savo 
jachtoje ir išgėrė geroką dozę nuodų. Kažkoks uolus 
muitininkas, sumanęs pakartotinai apžiūrėti laivą, rado 
savininką be sąmonės. Amerikietis buvo nugabentas į 
ligoninę, kur jam išplovė skrandį, po to valdžia bemat 
atėmė iš jo vizą, norėdama kuo greičiau nusikratyti to- 
kio svečio. Tada jis pamanė, kad kur nors Tuamotu sa- 
lose galės nekliudomas pasidaryti sau galą, leidosi tiesiai 
į rytus ir atsitiktinai atplaukė prie Rarojos. Tačiau išėjo 
ne taip, kaip jis iš pradžių tikėjosi: kiek pagyvenęs 
linksmų rarojiečių tarpe, amerikietis vėl pamilo gyve- 
nimą, o dar po keleto savaičių priėjo išvados, kad bū- 
tent čia suradęs tai, apie ką svajojo. Jis nusprendė įsi- 
kurti Rarojoje iki gyvos galvos. Taigi išėjo visiškai 
atvirkščiai, negu jis buvo manęs; reikėjo pirmiausia 
nuvykti į Taitį, nupirkti miško, cemento, namų apyvo- 
kos daiktų, įrankių ir visa, kas būtina, noriAt gyventi 
atole. 

Plaukdama į Taitį, jachta pateko į štormą ir užšoko 
ant Tetiarojos rifo. Plaukusios vėliau pro šalį škunos 
kapitonas aptiko „Louferio“ savininko kūną. Amerikie- 
čio kišenėje buvo jo būsimojo namo planas ir sąrašas 
daiktų, kuriuos ketino nusipirkti... 

Gruodžio 1. Vėl Rongo žibalinės viryklos šnypš- 
timas praneša, kad kava išvirusi ir prasideda nauja die- 
na. Mes ketinome atsikelti anksčiau, pralenkti Rongą, 
bet jis, pasirodo, už mus apsukresnis. 

Vis dar tebetvarkom savo daiktus, apsupti visos mi- 
nios neįtikėtinai smalsių ir dosnių vaikų. Maža mergai- 
tė, kuri nesitraukia nuo mūsų nė per žingsnį nuo to mo- 
mento, kai išlipome į krantą. matyt, jau laiko save popaa 
specialiste. Ji dedasi gide ir su žinovo mina pasakoja 
kitiems apie mūsų būsto įžymybes. 

Davėme mergaitei plytelę šokolado, kad paliktų mus 
ramybėje; tada ji atsisuko į savo draugus ir ėmė mums 
sakyti jų pravardes,— linksmasis pulkas bematant iš- 
kriko. 

Prie mūsų namo atėjo ir suaugusiųjų, kurie iki šiol 
nė karto nebuvo regėję baltosios moters. Jie mandagiai 
mane paprašė leidimo pamatyti Mariją Teresą ir pradė- 
jo atidžiai ją apžiūrinėti. 

Huris ilgai ir didžiai iškalbingai svarstė su Rongu 
klausimą, kur mes šiandien turėtume pietauti. Laimėjo 
Huris. Mūsų džiaugsmui, jis ir jo žmona Teumerė nesi- 
nėrė iš kailio ir neprasimanė neįprastų užsienietiškų 
patiekalų, o pavaišino mus tikrais polinezietiškais pietu- 
mis. Pirmiausia atnešė žalią žuvį, išmirkytą sūriame 
vandenyje su kokosų padažu. Paskui buvo kepta, troš- 
kinta ir virta kiauliena, supiaustyta nedideliais gabaliu- 
kais. Kas norėjo, galėjo užsikąsti kąsniuku lašinių, kep- 
tais duonmedžio vaisiais ir batatais. Po to vėl buvo val- 
gomi žuvies patiekalai. Kepta žuvis, virta žuvis, stambi 
ir smulki, iš lagūnos ir iš jūros — ir visos iki vienos ne- 
paprastai švelnaus ir malonaus skonio. Huris prisikimš- 
davo pilną burną, paskui mikliai išspiaudavo ašakas ant 
lėkštės. Mes iš paskutiniųjų stengėmės jį pamėgdžioti, 
tačiau negalėjome su juo susilyginti taiklumu. Sudoroję 
žuvį, pasijutome sočių sočiausi. Teumerė padavė visiems 
po kokoso riešutą — užsigerti po gausybės patiekalų ir 
pasiruošti desertui noe. Tikrą noe verda iš krakmolo ir 
duonmedžio vaisių; tai vienas skaniausių polinezietiškos 
virtuvės patiekalų. Kaip tik tokį desertą ir pastatė Huris 
ant stalo. 

Likusią dienos dalį mes išgulėjome leisgyviai. Pava- 
kariais vėl atėjo Huris, linksmas ir žvalus, ir pakvietė 

mus užbaigti pietų likučių, tačiau mes atsisakėme, neš 
negalėjome nė iš vietos pajudėti. 

Gruodžio 2. Rongas vėl laimėjo rytines varžy- 
bas: kai mes atsibudome, kava jau buvo išvirta. 

Rytą mums padarė vizitą buvęs kaimo vadas, Hiki- 
tachis, užsidėjęs kamštinį šalmą ir užsirišęs raudoną 
kaklaraištį. Rarojiečiai jį laiko seniausiu salos gyven- 
toju, tačiau niekas gerai nežino, kiek jam metų. Hiki- 
tachis gimė gerokai anksčiau, negu baltieji į didžiulę 
knygą pradėjo užrašinėti tokias, polineziečių nuomone, 
nereikšmingas žinias, kaip gimimo metai ir diena. Beje, 
ta knyga buvo Papejetėje, ir nė vienas rarojietis nė kar- 
to nebuvo jos matęs. 

Senukas stebėtinai stipriai paspaudė man ranką, pa- 
žvelgė tiesiai į akis ir staiga prabilo: 

— My name is Isidor, one, two, three!! 

Paskui lygiai taip pat pasisveikino su Marija Teresa, 
dar kartą paspaudė mums rankas ir pamažu nuėjo, ly- 
dimas susižavėjusių savo tautiečių žvilgsnių. 

Man kilo įtarimas, kad Hikitachiui Aisedorui retai 
tekdavo pavartoti savo lingvistines žinias, įsigytas Pa- 
pejetėje prieš kokį aštuoniasdešimt metų; ir vis dėlto 
jų visiškai pakako, kad kaimas su pavydu žiūrėtų į vie- 
nintelį salos gyventoją, mokantį angliškai! Tiesa, Etje- 
nas, ketverius metus mokęsis Papejetės mokykloje, lais- 
vai kalba prancūziškai; vadas Teka taip pat neblogai 
susišneka šia kalba, nors, kaip ir visi polineziečiai, daž- 
nai maišo „I“ ir „r“. Keletą prancūziškų žodžių moka 
dar du salos gyventojai, ir viskas. 

Aplamai rarojiečiai šneka Polinezijos kalbų tuamo- 
tiečių ir taitiečių mišriu dialektu. Pradžioje tuamotiečių 


! Mano vardas Aisedoras, vienas, du, trys! (angl.). 

dialektas nuo taitiečių! skyrėsi, kaip, pavyzdžiui, danų 
kalba nuo švedų, tačiau dažnos kelionės į Papejetę ir 
nuolatinis sąlytis su prekybininkais, misionieriais ir šku- 
nų įgulomis, kalbančiomis taitietiškai, padarė didžiulę 
įtaką rarojiečių kalbai ir panaikino nevienodumus. Mū- 
sų laikais visi rarojiečiai, jaunesni kaip penkiasdešim- 
ties metų amžiaus, kalba maišyta tarme, ir tiktai saujelė 
senių, pačių vietinių gyventojų liudijimu, išsaugojo 
beveik švarų tuamotiečių dialektą. Teka net įtikinėja, 
jog tarp senesniosios kartos ir jaunesniosios toks didelis 
kalbos skirtumas, kad vaikai dažnai sunkiai supranta 
savo senelius ir seneles! 

Taigi kad tuamotiečiai neturi nei gramatikos, nei žo- 
dyno, mums nesusidaro didelių sunkumų. Mat, visiškai 
užtenka tos žodžių atsargos, kurią įsigijome bebūdami 
Taityje. Šiek tiek padeda per didžiulį vargą gauta tai- 
tiečių gramatika, perkrauta tokio pobūdžio frazėmis, 
kaip „Homeras parašė „Iliadą“, išleista amerikiečių mi- 
sionierių mormonų, ir žodynas, kurio pusę žodžių sudaro 
medicinos ir literatūriniai terminai. Taigi praktinė šitų 
pagalbinių priemonių vertė, deja, kiek ribota. Norėdami 
pataisyti padėtį, mes patys pradėjome užrašinėti žodžius, 
ir geraširdžiai rarojiečiai taip susidomėjo šituo darbu, 
kad, vos tiktai mes kur pasirodome su savo sąsiuviniais, 
jie mus kaip mat apstoja ratu. Daugelis jų taip skuba 
pasakyti kai kurių daiktų pavadinimus, kad tarška vie- 
nas per kitą, ir kol kas tėra vienintelis sunkumas — nu- 
tildyti juos. Be to, norėdami kuo greičiau išmokti kalbą, 
mes nusisamdėme Etjeną mokytoju ir vertėju. 


! Visos polineziečių kalbos labai artimos ir tarpusavyje panašios. 
Tačiau Tuamotu gyventojų kalboje yra pastebima kažkokios visiškai 
pašalinės kalbos priemaiša, ji ypač jaučiama skaitvardžiuose, matyt, 
tai yra pirmykščių prieš polineziečius gyvenusių Okeanijoje gyventojų 
kalbos liekana. | 

Gruodžio 3. Atsikėlėme penktą valandą, paga- 
liau pralenkėme Rongą. Kai po kiek laiko jis pirštų ga- 
lais atėjo virti mums pusryčių, mes pakvietėme jį sėstis 
jau prie padengto stalo. Nors Rongas labai stengėsi mus 
įtikinti, kad jo, kaip įtėvio, pareiga kas rytą virti mums 
pusryčius, vis dėlto mes šiaip taip jį perkalbėjome, kad 
juk turi būti kažkokia nuoširdumo ir svetingumo riba. 
Tačiau Rongas negalėjo išeiti ko nors mums nepadaręs 
ir visą tą dieną jis padėjo tvarkyti namus. Jo rūpestin- 
gumas buvo toks didelis, kad jis prikalė skardinius lo- 
pus visur, kur, jo nuomone, pūtė, o kadangi skylių ir 
plyšių sienose buvo pakankamai, tai išėjo gana įdomi, 
tačiau nelabai graži mozaika. 

Kaime visi nepaprastai stebėjosi, kad Marija Teresa 
pati verda ir tvarko namus. Rarojiečiai įsitikinę, kad 
baltosios moterys niekuomet nedirba. Maopas, gražiai 
nuaugęs trisdešimties metų vyras, iki šiol buvęs vienoje 
salelėje anapus lagūnos ir tiktai šiandien sugrįžęs į kai- 
mą, užsuko pas mus vakare, norėdamas pasižiūrėti, ar 
teisingi šitie keisti gandai. 

— O ar daug moterų popaa krašte? — paklausė jis 
susidomėjęs. 

Mes užtikrinome jį, kad jų ten kur kas daugiau negu 
gyventojų visose prancūzų Okeanijos salose kartu pa- 
ėmus. Mūsų žodžiai jį tiesiog pribloškė. 

— Gaila, kad aš čia gyvenu,— pasakė jis — o šiaip 
vesčiau popaa moterį. 

— Kodėl gi blogos rarojiečių mergaitės? — paklau- 
siau aš. 

— Ogi todėl, kad nenori pasilikti Rarojoje. Išvažiuo- 
ja į Taitį ir ten išteka už taitiečių. Ir taip yra visose sa- 
lose. Pačios gražiausios merginos išsikelia į Taitį. Kurios 
neišteka, sėdi bare. Visada pasitaiko pinigingas jūrei- 
vis. Rarojoje dabar net penki nevedę. 

— Bet jeigu Papejetėje tiek moterų, kodėl gi tu ne- 
nuvažiuoji tenai ir neišsirenki žmonos? Tikriausiai dau- 
gumai jų jau nusibodo Papejetėje? 

— Ne, joms niekada nenusibosta. Jos pasiruošusios 
gerti, šokti ir linksmintis be galo. Mūsų laikais, norė- 
damas vesti, privalai gyventi Papejetėje ir turėti dole- 
rių, daug dolerių... 

Ta-aip, kai kurios rarojiečių problemos mums nuosta- 
biai artimos... 

Gruodžio 4, sekmadienis. Septintą valandą 
rytą bažnyčios varpai pradėjo kviesti parapijiečius į 
pamaldas. 

Jeigu neskaitysime kelių paklydusių mormonų, visi 
rarojiečiai uolūs katalikai. Mums jau iš anksto manda- 
giai buvo užsimenama apie būsimąsias sekmadienio mi- 
šias ir kaip svarbu jų nepraleisti. Aš ir Marija Tereza 
nusprendėme nueiti į bažnyčią kartu su pirmaisiais, ta- 
čiau kai mes, gerokai anksti (mūsų manymu) išėję iš 
namų, atsidūrėme tenai, paaiškėjo, kad esame paskuti- 
nieji. Visi gyventojai jau buvo susirinkę prie bažny- 
čios — ateiti į pamaldas sulig pirmo varpo dūžiu, čia 
laikoma geru tonu. 

Parapijiečiai vilkėjo geriausius drabužius, iškrakmo- 
lytus ir išlaidytus, su daugybe klosčių kur reikia ir kur 
nereikia. Daugumas buvo net apsiavę, o tai bylojo apie 
atgailaujančią nuotaiką, nes rarojiečiai visą laiką vaikš- 
to basi ir nepaprastai kankinasi, kai kojas tenka įspraus- 
ti į odinius futliarus. 

Pamatęs mus, varpininkas vėl pradėjo skambinti, ir 
visa minia sugužėjo į bažnyčią. Už metro storumo sienų, 
cementu sumūrytų iš koralinių rifų, buvo maloniai vėsu. 
Visi turėjo savo vietas: moterys sustojo dešinėje pusėje, 
vyrai kairėje, vaikai pirmose eilėse, seniai už jų. Jokio 
šventiko, aišku, nebuvo, ir pamaldos susidarė tiktai iš 

psalmių giedojimo ir maldų skaitymo, lotynų ir taitiečių 
kalbomis. Kaip ir visa, ką daro polineziečiai, iškilmingos 
pamaldos skambėjo džiugiai ir linksmai, giesmės ir mal- 
dos buvo kupinos gyvenimo džiaugsmo. Po keturiasde- 
šimt penkių minučių pamaldos baigėsi taip pat netikėtai, 
kaip ir buvo prasidėjusios, ir visi išėjo laukan, griežtai 
laikydamiesi tvarkos: iš pradžių seniai, paskui suaugę 
vyrai ir berniukai, pagaliau moterys ir mergaitės. 

Likusioji dienos dalis praėjo visiškai šventiškai. Kai- 
mo gyventojų prašomi, mes ištraukėme patefoną ir su- 
ruošėme koncertą. Didžiausią pasisekimą, žinoma, turėjo 
plokštelės su tikra taitiečių ir havajų muzika. Antra 
vieta teko kaubojų dainoms, mat, jos labai artimos raro- 
jiečių muzikai ir atliekamos pažįstamais jiems instru- 
mentais. Palankiai buvo sutiktos amerikietiškos rumbos 
ir sambos, užtat džazo karaliai Armstrongas, Elingtonas, 
Gudmenas ir kiti kėlė klausytojams tik nuobodulį. Beje, 
dar mažiau patiko klasikinė muzika — Grigas, Šopenas, 
Ravelis ir keletas garsių kitų kompozitorių simfonijų. 
Dalis „publikos“ šaipėsi, klausydamiesi šitų plokštelių, 
o daugumas nuėjo kas kur. 

Gruodžio 5. Mūsų naujasis draugas Maopas ir 
jo bičiulis Tetochu atėjo anksti rytą ir pakvietė mus 
persikelti kartu su jais į aną lagūnos pusę. Mes iškart 
sutikome; įsimetėme į jūreivišką maišelį kelias dėžutes 
konservų ir užsidėjome tamsius akinius. 

— Palikite maišelį namie,— pasakė Tetochu.— Šian- 
dien mes vaišiname. Bus tikrų rarojietiškų patiekalų. 

Prie kranto stovėjo paruošta Tetochu burinė valtis — 
aštuonių metrų ilgio ir metro pločio. Panašiai kaip ir 
visos polineziečių valtys, ji buvo su balansyru. Didžiulė 
plūdė laivo priekyje buvo pritvirtinta stipriu skersiniu, 
O prie laivagalio — plona kartimi iš lankstaus tvirto me- 
džio. Kadangi Tuamotu archipelage nėra gero miško, 

seniau valtys buvo daromos iš daugybės mažų rąstgalių, 
dažnai ne didesnių negu keli decimetrai ilgio. Tuose 
rąstgaliuose labai tiksliai išgręždavo skyles, o paskui 
atskiras dalis surišdavo lunko pluoštais. Tačiau tokių 
„Susiūtinių“, taip jas vadino, jau seniai nebematyti; mū- 
sų laikais valtis dirba iš atsivežtų pušinių lentų. Bures, 
prieš pasirodant europiečiams, pindavo iš pandano lapų, 
o dabar daro pagal šiuolaikinį būdą. 

Aš ir Marija Teresa sėdome į valtį, Tetochu ir Mao- 
pas, įsirėmę į bortus, nustūmė ją į lagūną ir, kai tiktai 
vėjas ištempė bures, įšoko pas mus. Valtis iškart pra- 
dėjo plaukti. Vėjo spaudimas į bures kilstelėjo balan- 
syrą virš vandens, tačiau Tetochu nesutriko. Jis paliepė 
visiems sėsti prie borto iš Vėjo pusės, o pats nusigavo 
ant balansyro. 

Dabar viskas gerai. Valtis ramiai nusliuogė tolyn, 
palikdama ant raibuliuojančio lagūnos paviršiaus dvi 
plačias lygias juostas — tarsi geležinkelio bėgius. 

Rarojos atolas — ovalios formos, didžioji jo ašis eina 
iš pietryčių į šiaurės vakarus. Kaip ir kitas Tuamotu sa- 
las, jį sudaro siauras — 200—500 metrų — koralų žiedas, 
juosiantis didoką lagūną. Kai kur ant žiedinio rifo susi- 
kaupė tiek daug smulkių koralų ir smėlio, kad iš jūros 
iškilo salelės. Jų ten šimtai. Daugumas — kelių šimtų 
metrų ilgio, ir tiktai trys salos kiek didesnės — iki ketu- 
rių kilometrų. Niekas nežino, kokie tikrieji lagūnos mat- 
menys, jos niekas nematavo, tačiau daugųmas mano, kad 
ji siekia trisdešimt penkis kilometrus ilgio ir dešimt! — 
pločio. Tikriausiai tai ir bus arti tiesos, nes iš kaimo ne- 
matyti nei šiaurinio, nei pietinio atolo pakraščių, užtat 
pakankamai gerai įžiūrima rytinė dalis — siauras žalias 
ruoželis dangaus pakraštyje. Giliausia lagūnos vieta — 
dvidešimt penki metrai, tačiau daug kur. milžiniški 

koralų rifai pakyla iki pat vandens paviršiaus ir gerokai 
apsunkina laivybą. 

Ryto saulė plieskė mums tiesiai į akis, ir Tetochu 
atidžiai stebėjo vandenį nuo balansyro, duodamas ko- 
mandas sėdinčiam prie vairo Maopui. Sužinojome, kad 
polineziečiai įvairiai vadina koralų seklumas, priklauso- 
mai nuo jų gylio ir pločio. Sekluma, nesiekianti vandens 
paviršiaus ir lengvai praplaukiama valtimi, vadinama 
marachi. Seklumos, kyšančios iš vandens, vadinamos net 
trejopai. Jeigu seklumos turi ne daugiau kaip penkis 
metrus skersmens, jos vadinamos puijeu. Nuo penkių 
iki penkiolikos metrų seklumos vadinamos tirare, o visų 
didžiausios, didesnės negu penkiolikos metrų skers- 
mens, — karena. 

Salos gyventojų kalba pritaikyta prie jų gyvenimo 
poreikių, todėl Tetochu galėjo perspėti apie pavojų kur 
kas greičiau ir tiksliau, negu tai galima padaryti švedų 
ar kuria nors kita europietiška kalba, ir Maopas bema- 
tant išpildydavo jo paliepimus. 

Kokią valandą mes laviravome prieš vėją ir pagaliau 
priplaukėme Otetou, visų didžiausią rytinės lagūnos sa- 
lą. Anksčiau čia buvo žydintis kaimas, bet 1878 metais 
didžiulis ciklonas jį taip sugriovė, kad tik išmėtyti ko- 
ralų luitai ir pamatų likučiai byloja, jog saloje kadaise 
gyveno keli šimtai žmonių. Per katastrofą išliko penki 
ar šeši salos gyventojai, ir jie nusprendė, kad geriau 
persikelti į kitą lagūnos pusę, į Ngarumaoa kaimą. 

Prieš pat antrojo pasaulinio karo pradžią Otetou vėl 
buvo apsodinta; tai liudija ilgos tiesios kokoso palmių 
eilės. O kita augmenija čia tokia pat skurdi, kaip ir vi- 
sose atolo salose. Iš didesnių medžių, neskaitant kokoso 
palmių ir dviejų rūšių lapuočių medžių, tai šen, tai ten 
aptinkami pandanai — gražūs, liekni, su ilgomis antže- 
minėmis šaknimis; todėl atrodo, kad pandanai auga iš 


46 


viršaus žemyn. Ir dar krūmų ir krūmelių kokios dvi de- 
šimtys rūšių; štai ir visa augmenijos karalystė... 

Rarojiečiai prisimena dar vieną dramatinį įvykį, atsi- 
tikusį Otetou. Tamsią audringą naktį septyniasdešimtai- 
siais praėjusio šimtmečio metais salos gyventojai buvo 
pažadinti baisaus dundesio iš išorinės rito pusės. Nubėgę 
tenai, jie didžiai nustebo, pamatę ant rifo išmestą di- 
džiulį laivą. Kajutėse dar degė šviesa, bet ant denio ne- 
bebuvo matyti nė gyvos dvasios. Nespėjo jie nė atsito- 
kėti, tik staiga laivas nuslydo nuo rifo, bet bangos jį vėl 
taip bloškė ant jo, kad jis sudužo ir nuskendo. 

Paskui keletą savaičių kiekvieną dieną bangos metė 
į krantą nuolaužas, laivavirves, kurios tebeguli ant kran- 
to ligi šiol. Vandenyje galima pamatyti milžiniškus lai- 
vo dangos geležinius lakštus; anot pasakojimo, perduo- 
damo iš kartos į kartą, laivas buvęs nė kiek ne mažes- 
nis už užsienietiškus garlaivius, kurie mūsų laikais 
atplaukia į Papejetę (tai yra ne mažesnis, negu ketu- 
rių— penkių tūkstančių tonų vandens talpos). 

Iš kur atplaukė laivas ir kur dingo įgula — visiems 
laikams liko paslaptis. Tačiau kokiame nors sename re- 
gistre tikriausiai būtų galima surasti žinutę apie laivą, 
dingusį be žinios, plaukusį tarp Valparaiso ir Pape- 
jetės... 

Kiek tolėliau į šiaurę guli keturstiebio burlaivio nuo- 
laužos, likusios nuo tada, kai laivas sudužo Rarojoje, 
plaukdamas su geležinkelio bėgiais. O dar toliau yra 
apvali rojaus salelė, kur baigėsi „Kon Tikio“ plausto 
kelionė. Mes nubridome prie jos ir neskubėdami apėjo- 
me ją krantu. Visas pasivaikščiojimas truko lygiai dvi 
minutes. Kelios surūdijusios skardinės nuo konservų ir 
užsukamas dangtelis nežinia nuo ko — štai ir viskas, 
kas priminė mūsų buvojimą čionai prieš dvejus metus. 

— „Kon Tikio“ konservai buvo patys skaniausi, ko- 
kius tik man kada nors teko valgyti, — pasakė Tetochu, 
atsargiai kojos nykščiu apversdamas tuščią dėžutę— 
Kitiems kaimo gyventojams jie taip pat patiko. Kai jūs 
išplaukėte, visi sėdėjo namuose ir valgė konservus pus- 
ryčiams, pietums ir vakarienei. Niekas nedirbo, niekas 
negaudė žuvies, — tiktai valgė konservus. Kai kurie su- 
maišydavo įvairių rūšių konservus, kiti valgė tiktai ana- 
nasus arba tiktai mėsą. Per savaitę mes viską ir sušvei- 
tėme. 

Ką ir bekalbėti, štai įtikinamiausias įrodymas, kad 
konservų kokybė ir rarojiečių apetitas puikiausi: mes 
jiems buvome palikę apie pusantro tūkstančio dėžučių! 

— O dabar, iki pasirodys kitas plaustas, — kalbėjo 
toliau Tetochu, liūdnai žvelgdamas į vandenyno platy- 
bes,— belieka tenkintis mūsų vietiniais konservais. Pa- 
laukite, dabar pamatysite. 

Jis ištraukė iš valties dvi ietis, vieną padavė Maopui 
ii nubrido prie vieno iš daugelio pratakų, kurię jungia 
lagūną su vandenynu. Šalia didžiulės koralų virtinės jis 
įkišo galvą vandenin, rinkdamasis taikinį. Paskui užsi- 
mojo ietimi, staigiai smeigė ir išmetė ant kranto stambią, 
kokio pusės metro ilgio žuvį, panašią į vėgėlę. Paskui 
ji Maopas bedė ietį į laimikį. Nepraslinko nė dešimties 
minučių, o jie jau buvo sugavę keturias žuvis. 

Maopas nuėjo prie palmių, o Tetochu sudėjo į krūvą 
sausus kokosų pluoštus, uždegė juos ir sukrovė ant jų 
nevalytas žuvis. 

— Kaip senovėje,— paaiškino jis.— Tada nebuvo nei 
keptuvių, nei aliejaus. Keptuvę atstodavo kokoso pluoš- 
tas, o aliejų — pačios žuvies viduriai. 

Maopas grįžo nešinas jaunais palmių ūgliukais ir ke- 
liais riešutais. Salotos ir desertas! Po kiek laiko Tetochu 
nusprendė, kad žuvys iškepusios, ir pagaliuku ištraukė 

jas iš laužo. Jos buvo apanglėjusios ir atrodė nelabai 
viliojančiai, bet Tetochu išmanė savo darbą. Kulinaras 
švystelėjo žuvis į lagūną ir nubrido paskui jas. Vieną 
paskui kitą jis traukė jas iš vandens, laužė į gabalus 
ir mėtė lauk kaulus, vidurius ir apdegusias dalis. 

— Senais laikais Raroja neturėjo druskos, todėl žu- 
vis mirkydavo jūroje, — paaiškino Tetochu, sugrįžęs ant 
kranto ir išdėliojęs pusrytį ant žalių lapų, kuriuos Mao- 
pas buvo paklojęs ant smėlio.— Dabar mes žuvį kepame 
ant keptuvės, o kai išplaukiame į saleles rinkti kopros, 
tai gaminamės senoviniu būdu. Mano manymu, taip ska- 
niaul 

Mes labai greitai įsitikinome, kad Tetochu sakė tie- 
są. Iškepta ant žarijų ir pasūdyta jūroje žuvis buvo tik- 
ras delikatesas. Puotos pabaigai kiekvienas gavome po 
pusmetrio ilgumo palmės ūglį ir po kelis kokoso riešu- 
tus. 

— O dabar snustelsime,— pasakė Maopas.— Po so- 
čių pietų būtinai reikia pailsėti. Naudinga virškinimui. 

Netrukus visi sutartinai knarkėme palmės pavėsyje, 
o kai nubudome, diena jau slinko vakarop, ir mes vos 
spėjome grįžti į kaimą prieš tamsą. 

— Rytoj dar paragausime „„Rarojos konservų“ ir pa- 
ilsėsime kitoje salelėje, jeigu norite,— tarė atsisveikin- 
damas Tetochu.— Lagūnoje visą laiką yra žuvies, o salų 
tiek, kad dar niekam nepavyko jų suskaičiuoti. 

Gruodžio6. Pas mane netikėtai apsilankė garba- 
notas rarojietis ir pasiteiravo, ar tiesa, kad aš turiu ma- 
šiną, kuria galima rašyti raides. Gavęs teigiamą atsa- 
kymą, jis paklausė, ar ji galinti rašyti taitietiškai. Aš 
pasakiau, kad tai visiškai įmanoma padaryti. Mano atsa- 
kymas pradžiugino svečią. Jis išsitraukė lapą popieriaus 
ir mandagiai paprašė padaryti jam paslaugą — padėti 

parašyti mašinėle laišką. Suprantama, aš tuojau pat 
įdėjau į mašinėlę švarų popieriaus lapą, ir salos gy- 
ventojas padiktavo tokį įsidėmėtiną laišką: 


„la ora na, Otui, su Jėzaus Kristaus ir panelės Mari- 
jos palaima. Amen. 

Pas mane gyvena Tavo berniukas, kurį man davei 
Taityje. Atsimeni? Aš juo gerai rūpinuosi ir kasdien val- 
gydinu. Kai jis išaugs, aš atiduosiu jį į Papejetės mo- 
kyklą, kad išmoktų prancūzų kalbos ir visko, ką žino 
popaa. Aš už mokslą sumokėsiu. Vėliau, kai jis bus dar 
didesnis, tu, gal būt, nusiųsi jį į Prancūziją. Bet tada 
mokėsi pats. Jeigu su manimi sutinki, parašyk man. Kai 
jis užaugs, paveldės pusę mano turto. 

Parašė Faukaras a Terengas“ 


Faukaras du kartus susižavėjęs perskaitė laišką, pas- 
kui pasakė: 
atrodytų kaip tikras laiškas? 

— Žinoma,— atsakiau aš ir paėmiau patį geriausią 
voką.— Kam adresuoti? 

— Otui į Taitį. 

— Hm, Taityje, tikriausiai, ne vienas Otas. Ar jis be 
pavardės? 

— Jo pavardė tokia sunki, kad aš ją pamiršau. 

— Hm, o kas gi toks tas Otas? 

— Jis atidavė man vaiką. Jis iš popaa krašto. Pa- 
rašyk „Otui“ ir nueis. 

Aš užrašiau: „Otui, Taitis.“ 

Gruodžio 7. Baisiausias sambrūzdis nuo pat ry- 
to. Garsiai šaukdami „Inaa, inaa!“, atbėgo vaikai, pa- 
ėmė mus už rankų ir pradėjo tempti paskui save. Jie taip 
skubėjo, kad užkliuvę už kokoso riešutų net suklupdavo 
gatvėje; jų jaudinimusi užsikrėtėme ir mes. Prieplauko- 


50 


je buvo susirinkę pusė kaimo gyventojų. Daugumas — 
su kibirais rankose. 

— Norite inaa? — paklausė Kechea. 

— O kas tai yra? 

— Mažos mažos žuvys. Nė kiek ne prastesnės už sar- 
dines. | 

Pasižiūrėję į vandenį, mes pamatėme, kad prieplau- 
koje knibždėte knibžda mažų žuvyčių. : 

— Visa įlanka pilna žuvų, — pranešė Kechea.— Sem- 
kis kiek nori. Čia, Rarojoje, nereikia ieškoti žuvų. Pačios 
pas mus atplaukia. 

Jis panardino kibirą į lagūną, paskui nupylė vande- 
nį ir išvertė ant smėlio keletą kilogramų žuvies. Kiti pa- 
sekė jo pavyzdžiu. 

Kechea patarimu voliojome žuvis miltinėje tyrėje ir 
kepėme. Gatavos buvo tokios spalvos, kaip padegintas 
cukrus, skonio — kaip strimelės. 

Apie vidudienį pasidarė taip karšta, kad viskas ėmė 
tavaruoti akyse. Termometras pavėsyje rodė trisdešimt 
penkis laipsnius! Mes jau ketinome kristi lyg negyvi; 
tik staiga prisistatė Maopas ir pakvietė mane žaisti fut- 
bolo. Svirduliuodamas aš nukinūtinau į tariamą futbolo 
aikštę ir nuvirtau ant smėlio po ūksmingiausia palme, 
abejodamas, ar aplamai bejstengsiu išsilaikyti :ieužsi- 
merkęs. Tačiau netrukus aš taip susidomėjau, kad pa- 
miršau karštį ir nuovargį. Rarojiečiai futbolą žaidė la- 
bai savotiškai, jį reikėtų pavadinti „kokosiniu“. Mat, be 
žaidėjų rungtynėse dalyvavo kokoso palmės. Meistriš- 
kiausi puolėjai sugebėdavo ne tiktai apeiti kamienus, 
bet netgi daryti kombinacijas su jų pagalba. Aikštė 
baigdavosi ten, iki kur galėdavo nubėgti žaidėjas, ir var- 
tininkams tekdavo atremti atakas ir iš vienos, ir iš kitos 
vartų pusės. Nepaprastai sunku būdavo paimti aukštus 
sviedinius, kadangi, kai žaidėjas nuspirdavo sviedinį į 

pačią palmės viršūnę, labai dažnai iš ten pabirdavo ko- 
koso riešutai. 

Rungtynėse galėjo dalyvauti kas tik norėjo, ir visi, 
suprantama, žaisdavo basi. Teisėjas sėdėjo ant dėžės ir 
beveik be paliovos švilpė, bet žaidėjai protingai nekrei- 
pė dėmesio į tą jo švilpimą, išskyrus tuos atvejus, kai 
manydavo, kad įmuštas įvartis. Rungtynės baigėsi lygio- 
mis — 2:2. 

— Maopo komanda turėjo laimėti, — pasakiau aš po 
rungtynių. 

— Galimas daiktas, — atsakė teisėjas,— bet čia visi 
susitikimai baigiasi lygiomis. Kai tiktai rezultatas pasi- 
daro 2:2 arba 3:3, aš sušvilpiu baigti žaidimą. Taip visų 
geriausia, be skriaudos, ir visi lieka draugai. 

— O ką tu darai, kai susitinka nevienodo pajėgumo 
komandos? — paklausiau aš. 

— Šitaip nebūna, nes vos tiktai viena komanda pra- 
randa sviedinį, į ją iškart pereina žaidėjas iš priešinin- 
ko komandos. Jeigu ir tai nepadeda, pereina dar vienas 
žaidėjas. Galų gale būna lygiosios. Taip, mūsų suprati- 
mu, visų geriausia! 

Savotiškas rarojiečių požiūris į sportines varžybas 
tikrai vertas dėmesio! 

Gruodžio 8. Kaip ir paprastai, Kechea atnešė 
didžiulę žuvį. Tuojau pat įkandin jo atėjo Tangichjas, 
lydimas pustuzinio vaikų, kurių jis turi dievai žino kiek. 
Kiekvienas nešė po kokoso riešutą ar net po du. Tan- 
gichjas lazdute pragręžė skylutes prie kotelių, paskui 
padavė vieną riešutą man, kitą Marijai Teresai. 

— Ar žinote, kaip atsirado pasaulyje kokoso riešu- 
tas, — pasakė jis, išsirinkęs riešutą ir sau.— Kadaise, se- 
nų senovėje, čia, Rarojoje, augo tiktai krūmai ir žolė. 
Viena moteris, vardu Hina, dažnai tuo skundėsi, ir jos 
vyras Tunas pradėjo galvoti, iš kur gauti naudingą au- 

galą. Kartą jis tarė jai: „Kai aš numirsiu, nukirsk man 
galvą ir pasodink į žemę.“ Netrukus Tunas mirė, ir žmo- 
na padarė, kaip jis buvo sakęs. Po kiek laiko išlindo ža- 
lias daigelis, iš kurio greitai išaugo didžiulis medis. O 
ant jo kabojo riešutai: jie buvo panašūs į Tuno galvą. 
Hina nusiskynė vieną riešutą ir nulupo plaušus. Tada 
prie kotelio ji pamatė tris skylutes ir nudžiugusi sušu- 
ko: „Va Tuno akys ir burna! Aš žinojau, kad jis teisy- 
bę sako.“ 

Tangichjas išgėrė iš riešuto pieną ir susimąstęs pa- 
žvelgė į kevalą. 

— Kai kas sako, kad tai tik sena pasaka, bet kas 
žino... Va — akys ir burna. 

Į pavakarį mudu su Marija Teresa ilgai vaikščiojo- 
me lagūnos pakrante. Kai sutemo, mes buvome dar toli 
nuo kaimo. Vieną akimirką mudu suabejojome, kur pa- 
sukti, bet tuo tarpu pasigirdo pažįstami garsai. Kaimo 
jaunimas buvo susirinkęs pasilinksminti, dainos ir gita- 
ros garsai mums pasakė, kur yra Ngarumaoa. Ir mes iš 
lėto nuėjome į tą pusę. Tamsiai mėlyname tropikų dan- 
guje viena po kitos žiebėsi žvaigždės. Staiga vėsus vėje- 
lis atnešė pažįstamą melodiją. Sustojome ir pradėjome 
klausytis. Tai buvo ta pati daina, kurią mūsų draugai 
dainavo mums tą dieną, kai atplaukėme į salą. 

Mes stovėjome prieblandoje ir tylutėliai pritarėme 
jiems: 

Antai — Raroja, 
Šalis gaiviųjų vėjų. 
Ir su šniokščiančiom bangom 
Daina džiugi susilieja. 
Čia mūsų brangusis kraštas! 


Jautėme, kad ir mums Raroja darosi brangus kraštas. 

3 SKYRIUS 


* 
AITA PEAPEA 


Praėjo daugiau kaip pusė metų nuo tos dienos, kai 
prieplaukoje mus pasitiko su muzika ir dainomis, tačiau 
niekas nepasikeitė. Salos gyventojai buvo tokie pat ma- 
lonūs ir nuoširdūs. Galvodami apie prabėgusį laiką, mes 
negalime atsiminti nė vieno atsitikimo, kad su mumis 
būtų pasielgta blogai arba bent nepalankiai. Tas bruožas 
iš tikrųjų vertas pasigėrėjimo, tačiau svetimtautį, pri- 
pratusį prie racionalesnio ir griežtesnio gyvenimo bū- 
do, dar labiau stebina rarojiečių nerūpestingumas. 

Nors mes jau buvome spėję pakankamai gerai susi- 
pažinti su viso kaimo gyventojais ir, atrodytų, turėjome 
priprasti prie jų būdo ir papročių, tačiau mus dažnai 
stebino ir trikdė čiabuvių nerūpestingumas. Pradedi gal- 
voti, kad niekas neįstengtų sujaudinti arba nuliūdinti ra- 
rojiečio. Jis tarytum vaikas, apdovanotas pavydėtinu 
sugebėjimu gyventi tik šia diena, pamiršti vakarykštę ir 
mažai rūpintis rytdiena. 

Šitas optimistinis požiūris į gyvenimą, nusakomas 
mėgiamu jų posakiu: aita peapea — nieko, nekreipk dė- 
mesio. Jau pirmą dieną mums teko išgirsti šituos Žo- 
džius. Per sujudimą siauroje prieplaukoje vienas choro 
dalyvis plumptelėjo į vandenį ir aptaškė išsirikiavusius 
susitikimui kaimo atstovus, kurie buvo pasipuošę ge- 
Iiausiais savo kostiumais. Bet nukentėjusieji tiktai vie- 

ningai šūktelėjo: aita peapea! — ir pradėjo leipti iš juo- 
ko. Tokia reakcija šiuo atveju galėjo pasirodyti visai 
natūrali, bet vėliau mes ne kartą stebėjomės, kaip čia: 
buvių plačiai vartojamas šitas posakis. 

Kartą Tetochu parodė mums savo namą. Jis ką tik 
buvo pastatytas, bet jau spėjęs persikreipti ir galėjo la- 
bai greitai nugriūti. Pasižiūrėję atidžiau, mes pamatėme, 
kas yra: jis neturėjo nė vieno stataus kampo, sienos 
buvo nelygios, išsikreivojusios. Bet Tetochu nė kiek ne- 
sijaudino. 

— Visi tie matavimai vien tik terlionė, o, be to, aš 
ir skaičiuoju prastai. Iš mūsų vienas tik Ruas moka kaip 
reikiant statyti namus, bet jis tuo metu buvo išvažiavęs 
aplankyti giminių, gyvenančių Hikujeru, ir man teko 
pasikliauti savo jėgomis. Žinoma, namas išėjo nelabai 
dailus, bet jame gyventi visiškai įmanoma. Aita peapea! 

Dar vienas įdomus pavyzdys. Pirmąją atvykimo sa- 
vaitę mus stebino palikti kaimo gatvėje arba numesti 
kur pakliuvo karučiai ir dviračiai. Mes ėmėme įtarinė- 
ti, kad gerieji rarojiečiai tiesiog nepaprastai tingūs, ir 
greitai pamatėme, kad tie įtarinėjimai teisingi. Mūsų 
kaimynui Terijui kartą šovė į galvą užpilti savo sklype 
keletą duobių. Jis paėmė karutį ir pradėjo vežti iš pa- 
krantės puikų baltą smėlį. Staiga vežiojimas nutrūko. 
Mes patikrinome: na, žinoma, šeimininkas paliko pilną 
karutį gatvės viduryje. Slinko dienos, o karutis vis sto- 
vėjo toje pačioje vietoje, ir, nors Terijis kelis kartus į 
dieną praeidavo pro šalį, nors karutis visiems trukdė, 
nei jis, nei kas kitas jo nė pirštu nepajudino. O po sa- 
vaitės Terijio žvilgsnis užkliuvo karučio, ir jis, kaip nie- 
kur nieko, vėl ėmėsi savo darbo. | 

Tur būt, reikėtų dar pridurti, kad tai anaiptol ne išim- 
tinis atvejis. Toks rarojiečių nerūpestingumas būdingas 
visur, nesvarbu ką bedirbtų, jie kiekvienu momentu 

gali mesti savo darbą, jeigu pastebės keistą žuvį ar- 
ba dar ką įdomaus. Aita peapea! Kur skubėti? Suspėsi — 
jei ne rytoj, tai poryt. 

Būdinga rarojiečių savybė, netikėtai, nei iš šio, nei 
iš to, išplaukti tolimon kelionėn. Seniai ir jaunimas la- 
bai mėgsta keliauti, ir škunos pasirodymas — čiabuviams 
labai didelė pagunda. Jei nors vienas rarojietis susiruoš 
į Papejetę, tuoj pat koks pustuzinis jo tautiečių staiga 
prisimins, kad jie turi neatidėliotinų reikalų Taityje ar- 
ba kad kuris nors giminaitis laukia jų su didžiausiu ne- 
kantrumu. Beje, kiekvienas rarojietis turi giminių visa- 
me archipelage, ir jeigu laivas dėl kokių nors priežas- 
čių negali sustoti prie tos salos, į kuria jis pradžioje 
buvo numatęs plaukti, ne bėda — kitoje salelėje atsiras 
arba teta, arba pusbrolis. Aita peapea... 

Atrodo, kad rarojiečiams — apskritai tuamotie- 
čiams — toks nerūpestingumas būdingas labiau, negu 
kitiems Ramiojo vandenyno salose gyvenantiems tautie- 
čiams. Jeigu daugumas Polinezijos tautų buvo negailes- 
tingai plėšiamos arba senų seniausiai žuvo, tai Rarojo- 
je ir kitose Tuamotu salose iš dalies liko bevėik tos pa- 
čios sąlygos, kaip anais, senaisiais, gerais stabmeldystės 
laikais, kada dar nė viena prekybinė škuna neišdrįsda- 
vo brautis pro klastinguosius rifus. Tai, žinoma, nereiš- 
kia, kad čionykščių salų gyventojai — kraujo ištroškę 
žmogėdros, kurie laksto pusnuogiai tarp palmių ir gy- 
vena romantiškose Holivudo filmų palapinėse (skaity- 
tojas ir pats jau pastebėjo, kad šioje knygoje buvo mi- 
nėta skarda stogams, mediniai namai, batai, išlyginti 
kostiumai, konservai ir futbolo rungtynės); aš turiu gal- 
voje tai, kad iš esmės gyvenimo sąlygos nepasikeitė. Dė- 
ka savo nuošalumo, Raroja žymiai skiriasi nuo Taičio ir 
daugumos kitų Polinezijos salų, nors iš pirmo žvilgsnio 
atrodo, kad yra daug išorinio panašumo ir kad rarojie- 

čiai susipažinę su pramoninėmis prekėmis ir kitais civi- 
lizacijos požymiais. 

Visų pirma rarojiečiams žymia dalimi pavyko išsau- 
goti savo laisvę ir savarankiškumą. Prieš europiečių at- 
silankymą, saloje gyvavo vietinė dinastija, ir paveldė- 
jimo keliu atėjęs valdovas valdė kaip išmanydamas. 
Praeito šimtmečio viduryje pradėję globoti Tuamotu sa- 
las, prancūzai sunaikino šitą sistemą. Įpėdinius valdo- 
vus pakeitė Papejetės valdžios skiriamas vadas. Kitus 
klausimus paliko spręsti patiems salos gyventojams. 

Dabar rarojiečiai renka vadą (šita naujovė, supran- 
ma buvo sutikta su džiaugsmu). Valdininkų ant savo gal- 
vos jie kažin kiek neturi, o ir valdo šie neperuoliausiai. 
Svarbiausios vado pareigos — stebėti, kaip realizuojama 
kopra, registruoti gimimus ir mirimus, tuokti ir vado- 
vauti visuomeniniams darbams. Vargu ar galima būtų 
laikyti šias pareigas apsunkinančiomis tiek ji pati, tiek 
ir gyventojus. Tiesa, Teka ne kartą skundėsi, kad -pre- 
kybinės škunos apsilankymas jam baisiausia našta, mat, 
jis privaląs pasirašyti visus dokumentus. Tačiau, žinant, 
kad per mėnesį būna tik keletas dokumentų, kurių jis, 
be to, ir neskaito, kažin ar verta rimtai žiūrėti į jo nu- 
siskundimus. | 

Gyventojai dar nė karto nereiškė kokių nors preten- 
zijų, tačiau jeigu kas ir būna nepatenkintas, gali tuoj pat 
pranešti ir pasirūpinti, kad trūkumai būtų pašalinti. Va- 
das retkarčiais šaukia salos vyrų tarybą, ir nors įstaty- 
mas šito nereikalauja, jis visada nusilenkia daugumos 
sprendimui. 

Be vado — yra dar vienas vietinės valdžios atstovas, 
vadinamas mutoi, skiriamas Papejetės administracijos. 
Mutoi turėtų būti ir paštininkas, ir policininkas, ir vado 
pasiuntinys, o iš tikrųjų jis neturi ką veikti. Rarojiečiai 
laiškų nerašo ir jų negauna, nusikaltimų čia beveik ne- 

pasitaiko, o pasiuntinys vadui, aišku, visiškai nereika- 
lingas. Tačiau vis tiek šis postas kelia pavydą, nes duo- 
da teisę nešioti uniformą su raudonais galionais. 

Trečiasis ir paskutinis asmuo, turintis pasitikėjimą 
Rarojoje,— varpininkas. Visos jo pareigos — du kartus 
per dieną skambinti bažnyčios varpais, tačiau šitas dar- 
bas laikomas toks svarbus, kad tik ypatingais atvejais 
prie varpų leidžiamas kas nors kitas. Netgi tada, kai 
daugumas salos gyventojų plaukia į kitas salas rinkti 
kopros, varpininkas pasilieka kaime. 

Kartą per metus atvyksta Tuamotu salų administra- 
torius išklausyti skundų. Jo vizitas trunka keletą valan- 
dų, daugiausia — dieną. Kartais žaibišką vizitą padaro 
koks nors dar aukštesnis valdininkas. Ir viskas! 

Reikėtų, gal būt, pridurti, kad rarojiečiai, kaip ir kiti 
Prancūzų Okeanijos gyventojai — Prancūzijos piliečiai 
ir turi tas pačias teises, kaip ir pačios Prancūzijos arba 
jos kolonijų gyventojai.! Tuo pat metu jie turi mažiau 
pareigų: antai, rarojiečiai ne karo prievolininkai, o iš 
visų rinkliavų privalo mokėti tik šunų mokestį. Beje, ir 
tai tik popieriuje, nes nutarimas neliečia šunų, gaudan- 
čių žiurkes — todėl Rarojoje visi šunes, vis tiek kokios 
jie būtų veislės ir didumo, laikomi žiurkių gaudytojais! 

Taigi rarojiečiai didžiąja dalimi išlaikė savo savitu- 
mą, o, be to,— tai irgi ne mažiau svarbu, jų valdžioje 
liko visos vietinės žemės. Šita palanki aplinkybė, visų 
pirma paaiškinama salos nuošalumu ir nedidele jos 
reikšme. 


l! Prancūzijos piliečių teisės kolonijų gyventojams buvo suteik- 
tos po antrojo pasaulinio karo, spaudžiant demokratiniam judėjimui 
Prancūzijoje ir augant išsivaduojamajam judėjimui kolonijose. 

Įstatymų lygybė Prancūzijos kolonijose ir metropolijoje — ge- 
riausiu atveju, tik formali, iš esmės kolonijų gyventojai lieka betei- 
siai. 

Nuošalumas iš pradžių gelbėjo salą nuo įkyrių sve- 
timšalių. Įžūlūs avantiūristai, ginklų ir degtinės pirkliai, 
lengvo pelno ieškotojai iš visų pasaulio kraštų plūdę 
praėjusiame amžiuje į Polineziją, buvo geriau linkę ieš- 
koti laimės tokiose turtingose, derlingose salose, kaip 
Taitis, Samoa ir Havajai. Į skurdžius Tuamotu atolus jie 
žiūrėjo su panieka. Nebent tik apsukriausieji užsukda- 
vo į pagarsėjusias žemčiūgų rinkimo vietas, tikėdamiesi 
greitai pralobti, tačiau niekam neateidavo į galvą apsi- 
gyventi Tuamotu archipelage. Taitiečiai, kaip ir dauge- 
lis Polinezijos tautų, prarado savo laisvę ir žemes, be to, 
didžioji gyventojų dalis žuvo nuo ligų, karų ir alkoholio, 
tuo tarpu Tuamotu salos beveik nenukentėjo. 

Kai archipelagas atiteko Prancūzijai, buvo nuspręsta 
pagal galimybes apsaugoti jį nuo įsigalėjusių eksploata- 
vimo metodų ir neleisti visiškai nuskurdinti tuamotie- 
čių. Dabar kiekvienas salos gyventojas turi žemės, o vi- 
same archipelage yra tik apie pustuzinis užsieniečių 
plantatorių. Aišku, vieni žemės turi daugiau, kiti ma- 
Žiau, tačiau ir patys vargingiausi turi sklypus namui pa- 
sistatyti ir auginti pagal poreikius kokoso palmių. 

Dar labiau krinta į akis ypatinga vidinė tuamotiečių 
padėtis. Gyvendami atsiskyrę, toli nuo garlaivių linijų 
ir kitokių vakarų civilizacijos sklidimo kelių, jie išlaikė 
savitumą ir vientisumą. Jeigu mus, vadinamuosius šiuo- 
laikinius Vakarų žmones, drasko vidiniai nesutarimai, 
jeigu mes, susiskaldę į tūkstančius įvairiopų grupių, ski- 
riamės partiniais, profesiniais, nacionaliniais požymiais, 
tai rarojiečiai tebėra harmoningi žmonės, gyvenantys 
vieningame kolektyve. Jie visi vienodai žiūri į gyveni- 
mą ir jo reiškinius. Tarp jų nebūna politinių nesutarimų 
ir religinės nesantaikos; tuamotiečiai neturi nuolatinio 
sąlyčio su kitomis tautomis ir rasėmis. Jie visi — lygiai 
įgudę žvejai, kopros rinkėjai ir amatininkai. Čia nėra 

visuomenės klasių; visiems bendra visuomeninių prie- 
volių ir draudimų sistema nustato kas darytina, o kas ne. 
Kitaip tariant, tuamotiečiai pasitikintys ir ryžtingi ten, 
kur mes būname skeptikai ir reliatyvistai. Rarojiečiams 
pavyko išsaugoti vientisumą, būdingą daugumai vadi- 
namųjų primityvių tautų. 

Beje, Rarojoje visai nežinomi nerviniai susirgimai. 
Kai aš smulkiai papasakojau apie vieną labiausiai pa- 
plitusį civilizuotų žmonių tarpe negandą — šizofre- 
niją, mano klausytojai, nebe jauni, protingi žmonės su 
nepasitikėjimu palingavo galvas ir vienbalsiai pasakė, 
kad niekada nieko panašaus nėra matę ir girdėję. 

Ir dar dėl vienos svarbios aplinkybės čia viskas liko 
po senovei: Rarojoje ištisus metus viešpatauja vasara, 
kuri palengvina pragyvenimą ir Žymiai sumažina porei- 
kius. Kiekvienas pavydėtinai greitai ir lengvai spren- 
džia savo buto klausimą, pasistatydamas namuką iš pal- 
mių lapų, skardos, pušinių lentų arba dėžių — kaip kam 
patinka ir kaip kas išgali. Vandens skalbimui lagūnoje 
daugiau negu reikia, geriamas vanduo krinta iš dangaus, 
arba kaupiasi medžiuose — kokoso riešutuose. Kurui 
paprastai naudoja kokoso pluoštą, kurio gamta visur 
dosniai primėčiusi. Per penkiolika minučių galima prisi- 
rinkti kuro visai savaitei. Amžina vasara padeda išspręs- 
ti mitybos klausimą. Lagūnoje knibžda daugybė žuvų. 
Rytą per valandą kitą galima prisigaudyti žuvų kiek tik 
nori. Drabužiai jau dėl pačių gamtinių sąlygų reikalau- 
ja minimalių išlaidų. Pora glaudžių ir klubų aprišalas 
pakaitai — šito visiškai pakanka visiems metams. Su- 
prantama, rarojiečiai šituo neapsiriboja, bet jeigu pri- 
sireikia, jie gali pragyventi ir taip, nepatirdami jokių 
nepatogumų. 

Prie keturių minėtųjų faktorių — nepriklausomybės, 
žemės nuosavybės, dvasinio vientisumo ir materialinių 

poreikių ribotumo,— kurie ir yra ramaus, rūpesčių ne- 
temdomo rarojiečių gyvenimo, jų geros nuotaikos ir 
nerūpestingumo pagrindas, reikia pridėti bent vieną 
naujausių laikų laimėjimą. 

Mat, tuamotiečiai ne tik išsaugojo geriausias savo 
senojo gyvenimo būdo savybes, bet ir liovėsi kėlę Žiau- 
rius ir kruvinus tarpusavio karus. Išorinio pasaulio tolu- 
mas patikimai apsaugojo Tuamotu archipelago gyven- 
tojus nuo abiejų pasaulinių karų ir, kaip ir anksčiau, 
tebėra jiems apsaugos barjeras. Pasaulyje, kuris vargi- 
namas kančių ir nesantaikos, tuamotiečiai yra tie žmo- 
nės, kurie gyvena nejausdami skurdo ir pavojų. Ar ver- 
ta po šito stebėtis, kad jie tokie linksmi, visada dainuo- 
ja ir juokiasi. 

Prieš septyniasdešimt penkerius metus, atsiradus 
kontaktui su Vakarų civilizacija, rarojiečiai ėmė nar- 
dyti žemčiūgų ir rinkti koprą; tai jiems duoda patikimą 
ir palyginti nemažą uždarbį. Europietis, įpratęs priskirti 
pinigams visuomenėje svarbų vaidmenį, teikti daug 
reikšmės tvirtoms pajamoms ir netgi jas laikyti pagrin- 
dine rarojiečių optimistinės pasaulėjautos priežastimi. 
Tačiau iš tikrųjų pinigai čia visai neturi to lemiamo 
vaidmens, kaip pas mus. Piniginis ūkis rarojiečiams kaž- 
koks svetimas ir dar ne visai suprantamas, ir atrodo, kad 
jie laimingi greičiau ne dėka jų, o priešingai. Tiesa, jei- 
gu sugrįžtume į netolimą praeitį, įsitikintume, kad da- 
bartinė pinigų apyvarta salos gyventojams buvo vos ne 
prievarta primesta. | 

Prieš pasirodant europiečiams, perlamutras čia buvo 
vartojamas tik kabliukams ir kitoms žvejybos priemo- 
nėms gaminti, o kokoso palmes jie augino tik savo 
poreikiams. Tačiau nuo praėjusio šimtmečio vidurio 
Tuamotu archipelagą ėmė lankyti škunos iš Taičio, ir, 
didžiai stebindami vietinius gyventojus, keistuoliai 

svetimšaliai ėmė dalinti audinius, peilius ir kitus vertin- 
gus daiktus už žemčiūgus ir kriaukles, kurių lagūnose 
buvo gausybė ir kurių kiekvienas salos gyventojas ga- 
lėjo be didelio vargo prisirinkti. 

Greitai paaiškėjo, kad svečiai taip pat noriai ima ko- 
koso aliejų. Tačiau, nors už jį neblogai mokėjo prekė- 
mis, šita prekybos rūšis plačiau neišsivystė. Tuamotie- 
čiai pastebėjo, kad, norint pagaminti tiek aliejaus, kiek 
pageidauja atvykėliai, reikia įdėti labai daug darbo. Tuo 
metu buvo žinomas vienintelis kokoso aliejaus gamybos 
būdas — susmulkinti riešutų branduoliai medinėse sta- 
tinėse buvo statomi prieš saule. Per keletą dienų saulės 
spinduliai išlydydavo iš kokoso masės tirštą aliejų. 

Supirkėjai, kaip ir salos gyventojai, buvo nepaten- 
kinti šituo nepraktišku ir neracionaliu būdu, kuriuo 
būdavo išgaunama tik apie pusė branduolių aliejaus. Ta- 
čiau praėjo dar keletas dešimtmečių, kol Prancūzų Oke- 
anijoje paplito naujas būdas — džiovinti prieš saulę ne- 
susmulkintus branduolius. Šis metodas pranašesnis tuo, 
kad jis įgalina gabenti sveikus branduolius į Europą, 
kur jie visu šimtu procentų panaudojami margarino ir 
muilo gamybai. Salos gyventojai buvo labai patenkinti 
naujove, kuri gerokai palengvino jų darbą. Dabar te- 
reikėjo perkirsti riešutą per pusę, sudžiovinti prieš saulę 
ir išimti branduolį. Žinoma, daugelis, kaip ir seniau, nė 
pagalvoti nenorėdavo, kad vertėtų dirbti ir prakaituoti 
kaitroje už keletą medžiagos atraižų arba peilių, tačiau 
saloje ėmė rastis vis daugiau žmonių, kurie kartkartė- 
mis teikdavosi suskaldyti šiek tiek riešutų. 

Plečiantis kopros prekybai, sustiprėjo žemčiūgų 
kriauklių prekyba. Daugelis čiabuvių tapo profesiona- 
liais nardytojais. Šitas darbas jiems neatrodė toks nuo- 
bodus, kaip kopros rinkimas; be to, nardytoją visada vi- 
lioja svajonė rasti dideli žvilgantį žemčiūgą, už kurį jis 

gautų daug spiritinių gėrimų ir audinių. Ir štai atsirado 
škiperių, kurie nusprendė, jog ir čia reikia pasivaduoti 
pinigais, kad prekyba būtų paprastesnė. Kaip ir visoje 
Prancūzų Okeanijoje, iš pradžių Tuamotu archipelage į 
apyvartą pradėjo eiti čilietiški doleriai (prieš iškasant 
Panamos kanalą svarbiausias tranzitinis uostas šitoje Ra- 
miojo vandenyno dalyje buvo Valparaisas). Didelių bliz- 
gančių sidabrinių monetų vienoje pusėje buvo pavaiz- 
duotas erelis, ir tuamotiečiai jas praminė „paukščių mo- 
netomis“. Daugumas rarojiečių ir kiti polineziečiai taip 
susižavėjo gražiais metalo gabalėliais, kad surinkdavo 
jų ištisas krūvas. Ir iki šių dienų paslėptose skrynelėse 
ir dėžutėse salos gyventojai saugo nemaža čilietiškų do- 
lerių. Kiti nusprendė, kad tas monetas galima iškeisti į 
pageidaujamas prekes. Apsukriausieji gyventojai plauk- 
davo į Taitį ir atsiveždavo iš ten neregėtų turtų: konser- 
vų, mėsai malti mašinėlių, baldų, balinių suknelių, bib- 
lijų, geležinių laužtuvų ir tūkstančius kitokių nuostabių 
daiktų, su kuriais dažniausiai jie nė nežinojo, ką veikti. 

Nuo tų laikų rarojiečiai — apskritai tuamotiečiai — 
visas kainas nustatinėja tara (polinezietiškas „dolerio“ 
tarimas), nors mūsų dienomis vienintelė čia vartojama 
moneta — Taičio frankai. „Viena tara“ atitinka penkis 
frankus; tokios vertės senovėje buvo Čilės doleris. Pa- 
protys taip įsigalėjęs, kad rarojietis greičiau pasakys 
„Viena tara, trys frankai ir penkiasdešimt santimų“, ne- 
gu „aštuoni su puse franko". 

Pirmoji salos gyventojų pažintis su Papejete ir civi- 
lizacijos grožybėmis, suprantama, pagimdė daugybę 
naujų, dirbtinių poreikių. Ir čiabuviai su didžiausiu noru 
pradėjo rinkti koprą ir nardyti žemčiūgų kriauklių. Ga- 
myba augo, prekyba plėtėsi — to ir tereikėjo supirkė- 
jams ir škiperiams. Pakrautos škunos plaukiojo į abu 

galus, pirkliai užtvindė Tuamotu archipelagą pigiomis 
prekėmis, pardavinėdami jas neregėtomis kainomis. 

Apskritai taip yra ir šiandien. Stropių rarojiečių me- 
tinės pajamos gana didelės, tačiau pinigai greitai išslys- 
ta visai nenaudingiems daiktams. 

Tiksliai nustatyti kiekvieno uždarbį sunkoka, nes nie- 
kas neveda apskaitos, tačiau skaičiai, pateikti autoriui 
kopros supirkėjų, pakankamai akivaizdūs (Rarojoje jau 
seniai neberenkamas perlamutras). Remiantis šiais duo- 
menimis, rarojiečiai kasmet surenka apie 250 tonų kop- 
ros. Per pastaruosius dvejus metus (1949—1950) už ki- 
logramą kopros mokama maždaug 10 Taičio frankų. To- 
kiu būdu, salos gyventojai kasmet uždirba 2,5 milijono 
Taičio frankų. Saloje truputį daugiau kaip šimtas gy- 
ventojų, yra dvidešimt penki ūkiai. Kitaip sakant, kiek- 
vienos šeimos vidutinės metinės pajamos maždaug 8 
tūkstančiai kronų. 

Už koprą škunose atsiskaitoma grynais. Pajamų ir 
turto mokestis čia neegzistuoja. Niekas nelaiko pinigų 
taupomosiose kasose dėl paprasčiausios priežasties, kad 
nėra taupomųjų kasų. Ir niekas — išskyrus kelis senius, 
išsaugojusius epochos įprotį rinkti ir su įdomumu skai- 
čiuoti sidabrines monetas, — nededa pinigų į „taupyklę“. 
Anaiptol, kai ką užgriūna nenumatytos išlaidos, labai 
retai pas kurį atsiranda pinigų. Kurgi jie dedasi? 

Apie trečdalis patenka į dviejų Rarojos krautuvi- 
ninkų rankas: į pusiau anglo, pusiau taitiečio Hurio ir 
kino Taujerės. Salos gyventojai čia perka visas prekes 
kreditan ir atsiskaito iš pajamų, gautų už eilinę kopros 
partiją. Mažai kas iš jų skaičiuoja, kiek skolingas. Ko 
ir kiek perkama, užrašo tik pats krautuvininkas. Vienas 
jų man nusakė, už kiek ir kokių prekių perka tipiškos 
rarojiečių šeimos per mėnesį. Šeimas sudarė vyras, žmo- 
na, uošvė ir du sūnūs — 10 ir 12 metų. 

Apytikrės rarojiečių šeimos išlaidos (Taičio frankais) 


Sausio 1d. 


Sausio 2d. 


Sausio 3d. 


Sausio 5d. 


Sausio 6d. 


Sausio 8d. 


Sausio 9d. 


Sausio 11d. 


Sausio 13d. 


Sausio 14d. 


5. B. Danielsonas 


1 kg galetų «.............. 46,20 
1 indelis jautienos ........ 22 
0,5 kg saldainių .......... 105 
2 pakeliai cigarečių ...... 40 
10 kg miltų Linda ks 153 
1 didelė dėžutė cigarečių .. 375 
10 kg cukraus ............ 130,20 
2 indeliai jautienos ........ 45 
1-LŽIDGIO > S k kė r r 10 

2 Kg KAVOS įu6ūkiu sasas 160 
1 indelis jautienos ........ 26 

1 indelis kriaušių kompoto 45,50 
2 veidrodžiai ............ 244 

1. Kg. TVŽIŲ Gsaiiupas ais 29,50 
1 L ŽIDūŪlO Kišas sans 10 

3 pakeliai prancūziškų ciga- 

TECIU Lisos i aaa 45 

1 flakonas kvepalų ........ 90 

1 pakelis amerikietiškų ciga- 

IEC =-556u a k ir a 20 

1 pakelis makaronų ...... 26,60 
0,5 kg saldainių .......... 105 

E KO IVŽIŲ Jasva side asis oni 29,50 
11 kg miltų „............. 168,30 
1 pakelis amerikietiškų ciga- 

E6ČIU ia i e ao 20 

2 kg KŪVOS: ossis aa 160 


2 pakeliai amerikietiškų ci- 

Sausio 16 d. 


Sausio 18 d. 


Sausio 19 d. 


Sausio 20 d. 
Sausio 21 d. 


Sausio 23 d. 


Sausio 25 d. 


Sausio 26 d. 


Sausio 29 d. 


DŪIeČi Gus nas i rera 40 


2 indeliai jautienos „..... 45 
I kg galelų Laukis suosės 48 
10 m audeklo ............ 518 
1 pakelis amerikietiškų ciga- 

IEC syintiran E 20 
4 pakeliai prancūziškų ciga- 

TeCIU (+ 555545 La aa os 60 
2 kg IVŽIŲ cicyiieeereirkei 60 
1 1 žibalo Gia a i 10 
5 buteliai limonado ...... 60 


1 indelis pomidorų padažo 9,60 


1 pakelis amerikietiškų ciga- 


TeC Ak syk i ai is 20 

2 indeliai jautienos ...... 45 

2 pakeliai amerikietiškų ci- 

GArečių La nasi a ak 40 

2 kg kavos ............o o) 160 

1 kg svogūnų ............ 25,50 

2 pakeliai amerikietiškų ci- 

JŪLEČIŲ 5-5 ais 40) 

1 kg galetų +44iikiūs sakus 46,20 

3 pakeliai prancūziškų ciga- 

YCIU 45 kus us k e tai 45 

2 indeliai jautienos ........ 45 
IS VIS O akis ks 3443,10 


Taigi tokia suma išleidžiama vadinamosioms pirmo- 
jo būtinumo prekėms, nors Švedijos šeimininkė vargu 


ar sutiktų, kad bent pusė išvardintųjų prekių yra „bū- 


tinos" | 

Stebina aukštos kainos, susidarančios tokios visų pir- 
ma dėl painios tiekimo organizacijos. Mat, daugumas 
prekių, iki patekdamos vartotojui, nueina nepaprastai 
ilgą kelią. 

Pirmasis tarpininkas — vienas ar kitas Papejetės ur- 
mininkas. Sumokėjęs muito rinkliavą (dažnai iki 30—50 
procentų prekės vertės) ir pridėjęs komiso mokestį, jis 
parduoda prekes škunos savininkui, vykstančiam į Raro- 
ją. Kelionėje prekės kaina pakyla dar 30 procentų — tokį 
pelno procentą leidžia įstatymas. Paskui prekė patenka 
į krautuvininko rankas ir, pabrangusi dar 10-čia pro- 
centų, pagaliau atsiduria parduotuvėje. Taigi prekės kai- 
na jau būna dusyk padidėjusi! 

Žinoma, rarojiečiams būtų daug pigiau patiems užsi- 
sakyti prekes Papejetėje, užuot ėjus pas krautuvininką. 
Beje, jie apie tai galvojo, tačiau vis prieidavo išvados, 
kad susidarys per daug rūpesčių. Pirmiausia, jie labai 
nemėgsta rašyti laiškų, antra, silpnokai moka keturis 
aritmetikos veiksmus. Kvailais rarojiečių nieku gyvu 
nepavadinsi, ir jie patys puikiausiai supranta, jog per- 
moka už visas prekes, — tačiau argi tas čia taip svarbu? 
Argi jiems trūksta pinigų? Aita peapea! Jiems patinka, 
kad sala turi krautuvę, kurioje pilna konservų su spal- 
vingomis etiketėmis ir visokių blizgučių, kad joje visada 
gausi, ko tik panorėsi. Daugelis jų tokie dėkingi krau- 
tuvininkams, kad net koprą jiems parduoda pigiau, ne- 
gu paprastai. 

Kita pajamų dalis išleidžiama (žinoma, mūsų akimis) 
visai nereikalingiems pirkiniams. Visų pirma daiktams, 
perkamiems iš puikybės. Čiabuviai kadaise lankėsi Tai- 
tyje ir susipažino, kaip gyvena turtingesni jų giminai- 
čiai. Tai, ką ten pamatė, jiems taip patiko, jog po to 
kaip įmanydami stengėsi sekti tais pavyzdžiais. Antai, 
jau prieš keletą dešimtmečių įsigalėjo paprotys, pagal 

kurį kiekviena save gerbianti šeima privalo turėti eu- 
ropietiškai atrodantį namą. Žinoma, pačiais prabangiau- 
siais laikomi mediniai iš tikrų pušinių lentų. Toliau ei- 
na namai iš rifliuotos skardos, paskui lūšnelės, sukaltos 
iš senų dėžių. Paskutinėje vietoje — polinezietiško tipo 
namai. 

Kartą, vaikščiodamas su Teka po kaimą, aš paklau- 
siau jo, kodėl visur greta medinių ir skardinių namų 
stovi iš palmių lapų nupintos lūšnelės. Iš Tekos išgirdau 
įsidėmėtiną atsakymą: 

— Matai, dieną mediniame arba skardiniame name 
labai karšta. Va, tada labai ir praverčia lūšnelė! 

Kitaip sakant, namai čia atstoja mūsų švediškas sve- 
taines. 

Bet didybės manija šituo nesibaigia. Europietiškam 
namui dar reikia tinkamų baldų! Saloje įsigalėjo neži- 
nia kieno atneštas standartas: dvi kėdės, geležinė lova 
ir komoda su veidrodžiu. Atrodytų pasirinkta visiškai 
protingai, tačiau svarbiausia, kad visi šitie nauji daik- 
tai, išskyrus, gal būt, veidrodį, pagal tiesioginę savo 
paskirtį nenaudojami, jie perkami vien dėl prestižo. Ra- 
rojiečiams, kaip ir jų ainiams, nuo neatmenamų laikų 
labiau patinka sėdėti ir gulėti ant grindų, o tuos kelis 
daiktus, kuriuos priimta tausoti, jie, pagal amžiaus pa- 
protį, sudeda juos į dideles medines skrynias ir užraki- 
na. Mes labai greitai įsitikinome, kad salos gyventojai 
niekada nesinaudoja kėdėmis. Jiems taip neįprasti šie 
daiktai, kad jie visuomet atsisakydavo mūsų siūlomų kė- 
džių ir užsispyrę sėsdavosi ant žemės. 

Iš pradžių mums buvo ne visai aišku, kodėl kiekvie- 
nuose namuose stovi didelės geležinės lovos su išsiuvi- 
nėtomis antklodėmis ir pagalvėlėmis. Paaiškėjo, kad ir 
lovos tėra tik papuošalas! Salos gyventojai miega ant 
demblių, jiems svarbu tik turėti lovą, o ne ja naudotis. 

Lygiai tas pat ir su dviračiais. Rarojoje jų rasi ma- 
žiausiai dvidešimt penkis, ir visi jie švarutėliai, naujy- 
telaičiai: kai tik dviratis sulūžta arba bent kiek nusitrina 
dažai, jis išmetamas ir perkamas naujas. Priežastis aiš- 
ki — dviratį nudažyti arba pataisyti tiesiog nėra kur. Bet 
už vis įdomiausia tai, kad Rarojoje nėra kelių. Vienin- 
telė proga pasipuikauti dviračiu — važinėtis į vieną ir į 
kitą galą kaimo gatve, kuri turi lygiai tris šimtus metrų 
ilgio. Ši pramoga gali atrodyti kiek nuobodoka, tačiau 
rarojiečiai ja labai patenkinti. Pagaliau juk svarbiausia, 
kad visi matytų, koks gražus tavo dviratis. Mėgiamiau- 
sia paradų diena — sekmadienis, taigi po pamaldų kai- 
mo gatvelė pilna dviratininkų, kurie pamažu ir oriai va- 
žinėja pirmyn ir atgal, iškilmingai džingsint skambu- 
čiams. 

Ir vis dėlto labiausiai stebinantis rarojiečių tuštybės 
pavyzdys, jų neprotingo keliaklupsčiavimo prieš civiliza- 
cijos stebuklus — yra Teao motoras. 

Sykį, apsilankęs Papejetėje, jis labai susižavėjo val- 
ties motoru ir tol nenurimo, kol susirinko tiek pinigų, 
kiek reikėjo jam nusipirkti. (Dar ir dabar visi žavisi šiuo 
žmogumi, kuris sistemingai taupė pinigus beveik visus 
metus, ko dar nėra buvę Rarojoje!) Pakabinamas moto- 
ras, patikęs Teao, buvo nedidelis, penkių arklio jėgų, ir 
tikriausiai būtų tikes jo valčiai. Bet argi galėjo Teao tuo 
pasitenkinti! Galiausiai jis nusipirko geriausią, kokį tik 
buvo galima gauti už jo pinigus, — didelį penkiolikos 
arklio jėgų variklį. 

Žinoma, visoje saloje nebuvo nė vienos valties, ku- 
riai būtų tikęs toks galingas motoras. Tačiau tai netrik- 
dė Teao. Svarbiausia — jis vienintelis saloje turėjo me- 
chaninį variklį! Po daugybės nenusisekusių mėginimų 
pagaliau pavyko jį paleisti. Nuo tos laimingos valandos, 
ne rečiau kaip kartą per savaitę, Teao ištempdavo 

motorą į gatvę ir paleisdavo, tuo sukeldamas nuoširdų 
draugų susižavėjimą ir nuostabą. 

Baldai, dviračiai, motoras ir panašūs daiktai suteikia 
jiems kokią ypatingesnę padėtį kaimynų akyse. Tačiau 
daugelis iššvaisto pinigus, vien tik tenkindami savo už- 
gaidas arba šiaip kam. Rarojiečiai — karšti žmonės ir 
daug nesvarstantys, jie dažnai imasi visai neįgyvendina- 
mų sumanymų ir susigriebia, kai jau būna vėlu. Geriau- 
sias pavyzdys — namų statyba. 

Visame kaime gali matyti didelius cementinius pa- 
matus. Daugelis jų apsitraukę pelėsiais ir apardyti blo- 
gų orų, todėl mes pradžioje manėme, kad tai uraganų 
nuneštų arba nugriautų pastatų liekanos, ir su liūdesiu 
įsivaizdavome, kiek rarojiečių paliko gimtąją salą, o 
gal ir žuvo nuo stichinių nelaimių. Tačiau smarkiai kly- 
dome. Išskyrus vienus ar dvejus, visi šitie pamatai — 
nebaigti kūriniai, neišsipildžiusios svajonės kokio nors 
vietinio projektuotojo, fantasto rankų darbas. Paskatin- 
tas kažkokio labai didelio uždarbio, jis pasiskubino pra- 
dėti statyti tokį didelį namą, kad projektas iš anksto bu-. 
vo pasmerktas pražūčiai dėl medžiagų stokos, šeiminin- 
ko nesugebėjimo kantriai taupyti pinigus arba tiesiog 
dėl to, kad visa tai jam greitai nusibodo, nors buvo be- 
galės ir kitų, tokių pat svarbių priežasčių. 

Rarojoje mes suskaičiavome apie dešimtį tokių opti- 
mizmo ir nerūpestingumo paminklų, ir tik vienas toks 
monumentas buvo panaudotas protingai: Fairis iš sa- 
vo pamatų padarė įspūdingą metro aukščio pastatą — 
kiaulidę. 

Beje, cementas, kaip žinoma, tinka ne tik pamatams, 
bet pritaikomas nepaprastai daug kur, kas, žinoma, nėra 
paslaptis ir rarojiečiams. Nemaža čiabuvių kankinasi dė! 
nelaimingos meilės cementui. 

Kartą aš pamačiau, kad Rongas kasa griovį skersai 
viso savo sklypo. Tikrai nebūdingas polineziečiui užsi- 
ėmimas, ir aš paklausiau jį, ką jis sugalvojęs. 

— Čia bus visai ne griovys, — paaiškino Rongas,— 
o siena. | 

— Siena? Nuo ko gi tu atsitveri? Juk tu neturi kai- 
mynų. 

— Kaimynų neturiu, tas tiesa, bet siena man reika- 
linga atsitverti nuo piktžolių. 

— Nuo piktžolių? 

— Na taip, aplink mano sklypą tiek daug piktžolių, 
ir jos visą laiką braunasi į sodą, — susierzinęs paaiškino 
Rongas ir taip įnirtingai darbavosi toliau, kad net grums- 
tai žiro į visas puses. 

Aš truputėlį susijaudinau dėl Rongo ir paklausiau jo 
žento, ką šis galvojąs apie savo uošvio sumanymą. 

— Ė,— atsakė jis,— viskas prasidėjo tik todėl, kad 
Rongas gavo du maišus cemento, o namai ir pamatai 
jam įkyrėję, tai ir prasimanė naują darbą. Jis visada 
taip — pirma padaro, o paskui pagalvoja. Kai siena bus 
baigta, jis pirmasis pradės juoktis. Aita peapea. 

Rongas nebaigė statyti sienos, tačiau juoktis jis ne- 
pamiršo. 

Kitas išlaidų kelias — išgėrimai ir puotos. Valdžia, 
rūpindamasi salų gyventojais, gana seniai uždraudė par- 
davinėti tuamotiečiams alkoholinius gėrimus, o kadangi 
šis draudimas Taityje negalioja, nutarimas liko tik po- 
pieriuje. Be to, tuamotiečiai, atvažiavę į Papejetę, ne 
tiktai mokosi gerti; jie čia gauna kontrabandą. Žinoma, 
muitininkai apžiūri visus laivus, išplaukiančius iš Pape- 
jetės, ir baudos siekia tūkstančius frankų už kiekvieną 
konfiskuotą litrą. Bet juk škunose tiek užkaborių, o, be 
to, alkoholinius gėrimus galima pasikrauti ir išplaukus 
iš uosto. Taigi prekyba klesti, beveik nesusidurdama su 

kliūtimis. Keistas sutapimas: daugelis škunų iš Papeje- 
tės išplaukia pavakare, o temstant netoli kranto būtinai 
kas nors atsitinka motorui. Tiesa, jeigu prisistato kran- 
to apsauga, įgulai visada pavyksta be vargo jį paleisti... 

Tur būt, bus kiekvienam aišku, kad rarojiečiams ten- 
ka brangiai mokėti už kontrabandinius alkoholinius gė- 
rimus. Litras romo, mėgiamiausio jų gėrimo, kainuoja 
nuo 600 ir 1000 frankų. (Papejetėje — 175 frankai.) Ta- 
čiau rarojiečiams kelia nerimą ne kaina, o tai, kad ro- 
mas dažnai būna atskiestas vandeniu arba arbata. 

Atsirado reformatoriai, kurie, vedami pačių kilniau- 
sių tikslų — išsaugoti salos gyventojų pinigus ir sveika- 
tą — neseniai pasiūlė Tuamotu salose laisvai pardavinėti 
alų. Tuo pačiu buvo tikėtasi panaikinti piktnaudžiavimą 
alkoholiu. Tačiau paaiškėjo, kad alaus į Papejetę impor- 
tuotojams kažkaip pavyko sužinoti apie ruošiamą refor- 
mą: tada jų atsargos pasidarė kelis kartus didesnės ne- 
gu paprastai, ir vos tik buvo įvestos naujos taisyklės, į 
rinką ūžtelėjo alaus upės. 

Išvydę škunose ištisas rietuves dėžių su alaus bute- 
liais, gerieji rarojiečiai negalėjo patikėti savo akimis. 

O išgirdę, kad kiekvienos dėžės, kurioje telpa 48 (ke- 
turiasdešimt aštuoni!) buteliai, kaina juokingai maža, iš 
viso 1200 frankų, jie kiekvienas iš karto nusipirko po 
dešimtį dėžių. Keletą mėnesių salos gyventojai negalvojo 
apie miltus, galetus, audinius, cementą ir visus savo pi- 
nigus išleisdavo tik alui, ne be pagrindo būkštaudami, 
kad laimingi laikai gali greitai baigtis. Galų galiausiai 
puotos pasiekė tokį mastą, kad valdžia panaikino nuta- 
rimą. | 5 | 

Tų laikų prisiminimui kaime liko tūkstančiai tuščių 
butelių, kurie savotiškai panaudojami. Rarojiečiai jais 
apdeda gėlių lysves; šitie pagražinimai irgi : svarbus įna- 
gis, rungiantis dėl prestižo. Jeigu buteliai būdavo nuo 

paprasto Taičio alaus, jie apversdavo juos etiketėmis 
žemyn, o jeigu jie būdavo nuo pirmos rūšies prancūziš- 
ko alaus, etiketas atsukdavo į viršų. 


Beje, jeigu kartais po visų begalinių pirkimų ir pasi- 
linksminimų dar lieka pinigų, rarojiečiai nė valandėlės 
nekvaršina sau galvos, kur juos dėti. Iki Papejetės iš 
Rarojos tik kelios dienos kelio, o ten gali į valias prisi- 
pirkti masinančių daiktų arba gerokai pasilinksminti. 
Parduotuvėse pilna visokiausio šlamšto, suvežto iš visų 
pasaulio kraštų, smuklės atidarytos nuo ryto iki nakties, 
taksi visada pasiruošę vežti tą, kurs turi pinigų, o dvie- 
juose kino teatruose beveik kas vakarą demonstruoja- 
mas naujas filmas. Kol kišenėje yra nors vienas frankas, 
rarojiečiai neskuba iš Papejetės, o išvykos baigiasi be- 
veik visada vienodai: namo keliautojas grįžta svetima 
sąskaita. | 

Kad rarojiečiai nieko nenutuokia apie europiečių at- 
siskaitymų ir konkurencijų sistemą, dar iškalbingiau 
liudija jų nuostabūs tarpusavio sandėriai. Kaip pavyzdį 
paimsime trisdešimt penkerių metų rarojietį Honą, kuris 
neseniai grįžo namo, daugiau kaip dešimtį metų išgyve- 
nęs Taičio saloje. 

Palikdamas Raroją, jis neapgalvotai pardavė savo že- 
mę ir dabar buvo nusprendęs nusipirkti naują sklypą 
su pakankamu kiekiu kokoso palmių. Išskyrus Tupu- 
choje, neatsirado norinčių parduoti žemės, ir Honas mie- 
lai sumokėjo jam 50 000 frankų už sklypą, .kurio nieka- 
da nebuvo matęs, o jo dydžio tiksliai nežinojo nė pats 
šeimininkas. Apie kontrakto rašymą, suprantama, ne- 
buvo nė kalbos. 

Praėjo nedaug laiko, ir Honas nusprendė, kad skly- 
pas, deja, mažas, pajamų už koprą užtenka tik puotoms 
ir pasilinksminimams, o maistui ir kitoms būtinoms išlai- 

doms nieko nelieka. Jis pasiskundė Tupuchojei, ir tas 
rimtai susirūpino, nes visai neketino apgauti Hono. Ta- 
čiau Tupuchojė neturėjo daugiau atliekamos žemės, ir 
iš pradžių jis sumišo: kaipgi padėti nelaimingam pirkė- 
jui? Gerai pagalvojęs, jis surado puikiausią išeitį. Pas 
Tupuchoję svečiuodavosi tiek daug draugų, kad jam net 
buvo reikalingas virėjas vaišėms ruošti. Taigi gal Honas 
eitų pas jį virėju? Tuo pačiu būtų išspręstas maisto klau- 
simas, ir pinigus, gautus už koprą, Honas galėtų leisti 
kitiems, svarbesniems reikalams. Honas noriai sutiko, ir 
problema buvo išspręsta abiejų labui. 

Netgi tie salos gyventojai, kurie save laiko praktiš- 
kais žmonėmis, dar nėra spėję tapti užkietėjusiais ver- 
teivomis. Viena laimė! Kartą, dar pačioje mūsų pažin- 
ties pradžioje, kai atėjome pas Hurį šio to nusipirkti, 
jis pasakė: 

— Negi jūs nieko geresnio nežinote kaip tik konser- 
vus? Imkite iš manes va šitą žuvį. Ji šviežia, aš ką tik 
pats ją sugavau. 

Mes pamanėme, kad tai tik mandagus elgesys nau- 
jai atvykusiems, tačiau, matyt, klydome, kadangi ir vė- 
liau jis labai dažnai mums duodavo žuvies veltui, užuot 
pardavęs konservų. 

Beje, Huris dar buvo apdairus pirklys, palyginus su 
Techonu ir Faukura. Labai nekaip susiklostė Techono 
reikalai. Sumanymas atidaryti savo krautuvę jam kilo 
neseniai. Suprantama, kad dviejų krautuvių Rarojoje 
visiškai pakako, o trečioji vargu ar galėjo tikėtis pelno, 
tačiau Techonas nesileido į tokius paprastus sampro- 
tavimus. Jis padėjo nemaža pastangų ir lėšų, iš rifliuotos 
skardos pastatė naujytelaitį namą ir iš lauko jį nudažė 
melsvai ir geltonai, o vidų — žaliai. Palei sienas pasta- 
tė brangių Taičio medžių lentynas, ant durų prikalė iš- 

kabą, kur didelėmis juodomis raidėmis buvo užrašyta: 
„Techonas“. 

Visa tai jam gerokai ištuštino kišenes, ir kai reikėjo 
pirktis prekių, Techonas, didžiai susikrimtęs, įsitikino, 
kad nebeliko nė franko. Tačiau jis greitai nusiramino: 
reikia tiktai surinkti keletą tonų kopros, ir bus galima 
imtis prekybos. Pamažu jam pavyko sudaryti geroką 
sumą pinigų, ir jis iškeliavo į Taitį. Bet ten nevykėlis 
komersantas pamiršo, ko atvažiavęs. Techonas parsivežė 
tik prisiminimus apie nuostabiai praleistą laiką puotau- 
jant, važinėjant taksi ir lankant barus. 

Po dviejų metų jo krautuvė vis dar blizgėjo, ir nors 
iki šiol Techonas nesiliauja gyręsis puikiomis prekėmis, 
kurias jis nupirksiąs Papejetėje, tačiau jo draugai, tur 
būt, neklysta su užuojauta sakydami: 

— Techonas padarė klaidą — tiek pinigų sukišo į 
savo parduotuvę! Geriau jau būtų juos pragėręs... 

Faukurui viskas susiklostė kitaip, ir, rarojiečių ma- 
nymu, toli gražu ne taip liūdnai baigėsi. 

Jam irgi vieną gražią dieną šovė į galvą mintis atsi- 
daryti parduotuvę, bet, liūdnos Techono nesėkmės pa- 
mokytas, jis nesiėmė statyti naujo pastato, o perkraustė 
savo senelę pas vieną giminaitį ir mediniame jos name, 
esančiame komerciniu požiūriu gana patogioje vietoje, 
įrengė krautuvę. Faukuras visai neseniai buvo surinkęs 
daug kopros ir galėjo škunoje nusipirkti daugybę pre- 
kių. Netrukus ant naujytelaičių lentynų, sukaltų iš dė- 
žių lentų, buvo išrikiuoti — konservai, sportiniai bate- 
liai, muilo gabalai ir galetų pakeliai. Beje, nors pradžia 
buvo ir sėkminga, Faukurui pavyko maža kuo geriau, 
negu Techonui. Vienas jo kaimynas mums papasakojo, 
kaip ten buvo. 

— Norint turėti krautuvę, reikia gerai rašyti ir skai- 
čiuoti, o Faukuras gerai nemoka nei vieno, nei kito. Jis 

iš karto nupirko daug prekių ir neužsirašė, kiek už ką 
mokėjo. O kai paskui stengėsi atsiminti, kiek jam vis- 
kas kainavo, apsiskaičiavo. Pradėjo pardavinėti troškin- 
tą jautieną po aštuoniolika frankų už indelį, nors pats 
mokėjo po dvidešimt. Pamiršo... Tas pat atsitiko ir su ki- 
tomis prekėmis. Giminėms viską dalino veltui. O gimi- 
nių jis turi daug. Kas mėnesį pajamos vis mažėjo ir ma- 
žėjo. Pagaliau pasibaigė beveik visos prekės, ir jis visai 
neturėjo pinigų nusipirkti naujoms. O, be to, Faukurui 
nusibodo būti krautuvininku, ir jis mums visiems iškė- 
lė didžiules vaišes. Per dvi dienas mes suvalgėme viską, 
kas dar buvo likę krautuvėje. 

Laimė, ir Faukuras, ir Techonas, ir Huris, ir Teao, ir 
visi kiti salos gyventojai gali puikiai išsiversti be pini- 
gų, nė kiek dėl to nesikrimsdami. Didžioji depresija ket- 
virtojo dešimtmečio pradžioje palietė ir Ramiojo van- 
denyno salas, keletą metų rarojiečiai neturėjo jokių pa- 
jamų. Kituose pasaulio kraštuose nedarbas buvo didelė 
ir tragiška problema. Tačiau rarojiečiai nė kiek nenu- 
kentėjo. Kai pasibaigė miltai, kava, galetai ir troškinta 
jautiena, jie vėl pradėjo gyventi taip, kaip kadaise gy- 
veno jų ainiai — valgė žuvį, paukščius, šaknis, kokoso 
riešutus. Ir pasidarė tik sveikesni. 

Žinoma, salos gyventojai negalėjo nusipirkti baldų, 
dviračių, motorų ir kitokių pramonės gaminių, tačiau, iš 
kitos pusės, jie išsilaisvino nuo nuobodaus darbo — 
kopros rinkimo; daugiau laiko likdavo dainoms ir šo- 
kiams. Pasaulinės krizės poveikis rarojiečių gyvenimui 
akivaizdžiai byloja, kad šios nuostabios salos žmonių 
gerbūvį nulemia ne pinigai. Žinoma, pinigai netrukdo; 
tačiau jeigu jie staiga dings, nedidelė čia bėda. Aita 
peapea! 


4 SKYRIUS 


k 
DAKTARAS NEGALI ATEITI 


Praėjus keletui savaičių po atvykimo į Raroją, vie- 
ną dieną mes staiga išgirdome smarkų trenksmą, labai 
panašų į sprogimą. Aišku, kas nors sprogdina dinamitu 
žuvis, pamanėme ir išėjome pasižiūrėti. Tačiau labai 
greitai įsitikinome, kad žvejyba čia niekuo dėta. Ant 
kranto nesimatė nė gyvos dvasios, užtat prie Teao namo 
buvo susirinkę daugybė žmonių. 

Iš viso to sujudimo supratome, kad atsitiko kažkoks 
nepaprastas įvykis. Moterys mojavo dideliais palmių la- 
pais, vyrai kalbėjosi, pertraukdami vienas kitą, šūkau- 
dami visur zujo vaikai. Netgi šunys buvo pagauti vi- 
suotinio jaudinimosi — jie šokinėjo ir lojo kaip pasiutę. 
Priėję arčiau, pamatėme Teao, pasliką gulintį ant že- 
mės. 

— Kas atsitiko? — paklausėme Teumerės; ji vienin- 
telė iš visų buvo šiek tiek ramesnė. 

— Teao pylė į motorą benziną, ir staiga, kad trink- 
tels! 

— O motoras dirbo? 

— Na taip, dirbo, smarkokai dirbo, bet kai tik Teao 
pradėjo pilti benziną, staiga kažkas trinktelėjo, ir jis už- 
sidegė. 

Teao buvo smarkiai apdegęs abi kojas, krūtinę ir 
rankas. Du vyrai atsidėję trynė nudegimus purvinais 

pirštais, o tuo tarpu žmona ir vaikai vėdavo jį palmių 
lapais. Mes sustabdėme Teao kankinimą. Aš apvyniojau 
jį visais drabužiais ir maišais, kiek tik galėjau jų gauti, 
o Marija Teresa tuo tarpu nubėgo ir atnešė mūsų kny- 
gą „Pirmoji pagalba, ištikus nelaimingam atsitikimui“. 
Atsivertėme skyrių ,,Nušalimai ir nudegimai" ir perskai- 
tėme: „Nuvilkite nukentėjusį. Jeigu rūbai prilipę prie 
kūno, apkirpkite aplink, o prilipusią dalį palikite. Patep- 
kite nudegusią vietą vazelinu arba aliejumi. Nedelsiant 
iškvieskite gydytoją.“ 

Skaitydamas paskutinį sakinį, aš nejučiomis šypte- 
lėjau. Artimiausias gydytojas gyveno Papejetėje, o Ra- 
rojoje nebuvo nė vieno laivo, tinkamo tokiai tolimai 
kelionei. 

— Geriausiai išbandyti visus vaistus ir visokį gydy- 
mą, — pasiūlė  Teumerė,— taip kartais galima surasti, 
kaip kokią ligą gydyti. 

Jos pasiūlymas buvo gana protingas, tačiau mes, lai- 
mė, nesiėmėme daryti eksperimentų su Teao. Ištepėme 
jį nuo galvos iki kojų vazelinu, o paskui, didžiai apstul- 
bindami visus susirinkusius, suvyniojome į pačią geriau- 
sią paklodę. 

Kitą dieną jį kankino baisūs skausmai, ant odos iš- 
šoko didžiulės pūslės, bet po keleto savaičių Teao vi- 
siškai pasveiko. Viskas laimingai baigėsi, matyt, dėka 
jo sveiko organizmo ir mūsų vazelino. 

Po to, kai išgydėme Teao, pas mus ėmė plaukti tiek 
pacientų, tarytum mes būtume buve burtininkai arba 
įžymūs gydytojai. Mūsų medicininės žinios buvo labai 
miglotos, tačiau mes galėjome nors šį tą pasiskaityti sa- 
vo vadovuose ir, be to, šį tą žinojome apie anatomiją ir 
higieną. Norėdami sutvarkyti ligonių sriautą, mes pa- 
skyrėme griežtas priėmimo valandas ir verandoje pasta- 

tėme savo vaistinėlę, mintyse garbindami daktarą Mak- 
milaną iš San Francisko. 

Mat, tik atsitiktinumo ir daktaro Makmilano dėka 
mūsų vaistinėlė buvo tokia turtinga. Keletą dienų prieš 
mums išplaukiant iš San Francisko, vienas garlaivių 
kompanijos tarnautojas staiga pastebėjo, kad neturime 
pažymos dėl skiepų, be ko nebūtume galėję Papejetėje 
išlipti į krantą. Tiesa, per pastaruosius metus mus keletą 
kartų skiepijo nuo šiltinės, paratifo, difterito, raupų ir 
dar nuo kažkokių ligų, kurių pavadinimų dabar neatsi- 
menu, bet mes neturėjome pažymos! Tačiau svarbiau- 
sia, kaip mums paaiškino, — reikalinga būtent pažyma, 
o ne skiepai... 

Taigi mes patraukėme prie dvidešimt šešių aukštų 
dangoraižio, kur kiekviename aukšte posėdžiavo dantų 
ir kitokie gydytojai; dantistai — poriniuose, likusieji — 
neporiniuose aukštuose. Visas štabas telefonisčių, vado- 
vaujamas medicinos sesers, palaikė nuolatinį ryšį su ka- 
binetais ir skirstė lankytojus, padėdamos jiems greitai 
patekti pas reikiamą specialistą. Sesuo maloniai išklausė 
mūsų, paskui greitai, beveik automatiškai pranešė: 

— Skiepai nuo tropinių ligų — 1435 kambarys, sep- 
tynioliktas aukštas. Daktaras Makmilanas jūsų laukia. 

Po pusės minutės mes buvome ten. Daktaras Mak- 
milanas mus pasitiko kabineto tarpduryje, ir taip širdin- 
gai pasisveikino, tarytum mes būtume jo vaikystės drau- 
gai. Paskui susirado aplanką ir pasakė: 

— Hm, pažiūrėsime. Prancūzų Okeanija. Jus reikia 
paskiepyti nuo raupų ir difterito. 

Ruošdamas švirkštus, jis nepastebimai pakeitė pokal- 
bio temą, ir mes išklausėme išsamų pranešimą apie JAV 
vakarų pakrantės orą ir nepalankų Rytinių valstijų kli- 
matą, apie tilto per Aukso Vartų įlanką konstrukciją ir 
apie San Francisko augimą po 1906 metų žemės drebė- 


79 


jimo. Paskui sekė kvalifikuota paskaita apie Maršalo 
planą ir Europos pokario ekonominius sunkumus. Tuo 
pat metu daktaras, maloniai šypsodamasis, lyg tarp kit- 
ko, greitai suleido mums skiepus. Netrukus jis jau 
pasakojo mums apie karo veiksmus Ramiajame vande- 
nyne, kuriuose jam pačiam teko dalyvauti. Kai paga- 
liau, nors ir labai nenorėdami, pakilome eiti, naujasis mū- 
sų draugas dar paaiškino, kaip geriausia tropikuose ap- 
sisaugoti nuo amebinės dizenterijos. Jau ant slenksčio 
mes vėl sustojome: daktaras sulaikė mus, atidarė sieninę 
spintą ir ištraukė iš ten visą glėbį ištasuotų vaistų. 

— Paimkite,— tarė jis.— Žinau aš tą Polineziją. Nors 
ir kiek jūs vaistų turėtumėt, vis tiek bus maža. 

Pasirodo, daktaras Makmilanas sakė tikrą tiesą. Vais- 
tai saloje, kaip reta kas, buvo labai reikalingi. 

Prieš mūsų atvažiavimą rarojiečiai žinojo tik dvi 
vaistų rūšis — miltelius nuo galvos skaudėjimo ir jodą, 
bet jau ir tie buvo pasibaigę. Tiesa, Huris turėjo nedi- 
delę vaistinėlę, tačiau ji buvo labai abejotinos vertės; 
tuo mes įsitikinome tada, kai paties šeimininko papra- 
šyti, atėjome jos patikrinti. Dėžutės su tabletėmis ir bu- 
teliukai su lašais buvo iškaišioti po daugybę dėžių, ir 
Huris jų ieškoti užkūrė visą šeimą. 

— Pasižiūrėkite, va mano mikstūra nuo kosulio, — 
šūktelėjo Teumerė, ištraukdama iš palovės dulkiną bu- 
teliuką.— Beje, galima truputėlį gurkštelėti. 

— È, ne, — nesutiko Huris,— kokia gi čia mikstūra, 
tai mano tepalas nuo peršovimo. Įtrink man nugarą! 

Teguigujė surado tabletes — gal nuo pilvo skausmo, 
o gal nuo peršalimo; ji pasiūlė jas išbandyti su kokiu 
nors ligoniu, Taip pat buvo ir su visais Hurio vaistais: 
niekas tiksliai nežinojo, kam jie skirti, pavadinimų ar- 
ba visai nebuvo, arba jie buvo neįskaitomi. Mes konfis- 

kavome visą vaistinėlę ir naudojomės tiktai tuo, ką 
buvome gavę iš daktaro Makmilano. 

Pamatėme, kad visos rarojiečių gydymo priemonės 
tiesiog barbariškos. Antai, geriausiu vaistu nuo aukštos 
temperaiūros ir šalčio krėtimo jie laikė aišaldymą lagū- 
noje. Tam, kas skųsdavosi vidurių diegliais, darydavo 
stiprų masažą, O po vėmimo reikėdavo tučtuojau kuo 
stipriau prisivalgyti, kad būtų sugrąžinta tai, ko netek- 
ta. Labai keista, tačiau salos gyventojai netgi nežinojo, 
kaip daromas dirbtinis kvėpavimas. Beje, čiabuviai pri- 
simena, kad saloje tik vieną kartą vos nepaskendo žmo- 
gus, bet ir tas buvo taitietis: nepažindamas vietovės, jis 
nuo išorinės rifo pusės pūkštelėjo į vandenį. 

— Ir ką gi jūs padarėte? — paklausiau aš. 

— Mes paguldėme jį ant statinės ir pradėjome sū- 
puoti. 

— Padėjo? 

— Ne, bet mes tada jį pririšome prie statinės ir nu- 
ridenome keliu. Šitai padėjo. 

Pirmoji mūsų pacientė buvo penkerių metų mergai- 
tė, kuriai į kaklą buvo įstrigusios dvi rakštys maždaug 
centimetro ilgio. Atviros žaizdelės pūliavo. 

— Ji bėgiojo tarp krūmų ir įsidūrė,— paaiškino jo- 
sios tėvas. 

— Ir seniai taip nutiko? — paklausiau aš. 

— Prieš kokius du mėnesius, o gal prieš tris, gerai 
neatsimenu... 

— Ir tu nebandei jų ištraukti? 

— Bandžiau, bet ji kas kartą šaukdavo, ir aš neiš- 
traukiau. 

Mes leidome mergaitei šaukti kiek tik patinka ir iš- 
traukėme rakštis. 

Po šito atsitikimo mes nusprendėme apeiti kaimą ir 
patikrinti, ar kas neslepia savo ligų. Deja, tikrinti iš 

tiesų reikėjo. Nebuvo namo, kad kas kuo nesiskųstų — 
skrandžio sutrikimai, nesveiki dantys, atviros pūliuojan- 
čios žaizdos, stiprūs peršalimai. Penkiems ar šešiems as- 
menims mes nustatėme astmą. Vieną moterį buvo ištikęs 
paralyžius, kita buvo išsinarinusi koją. 

Pirmąją mes suradome visai atsitiktinai. Ji gyveno 
pas senuką Hikitachį, pačiame kaimo pakraštyje. Nuėję 
tenai, pastebėjome kokių trisdešimties metų moterį, ku- 
ri sėdėdama ravėjo lysves. Ją matėme pirmą kartą, to- 
dėl labai nustebome, bet dar labiau nusistebėjome, kad 
moteris neatsistojo ir nepasisveikino su mumis. 

Paprastai šeimininkai didžiuodamiesi rodydavo mums 
namus, vaikus, daržus ir kitas įžymybes. Hikitachis grei- 
tai išpoškino, kad moteris labai skuba ravėti, todėl ne- 
gali mūsų priimti kaip pridera. Jo žodžiai mus galutinai 
įtikino, kad čia kažkas ne taip. Polinezietė, negalinti leis- 
ti sau paplepėti, aišku, nesveika. 

Mes užėjome pas Tetochu, gyvenantį priešais, ir pa- 
klausėme, kuo galima paaiškinti tokį keistą elgesį. Te- 
tochu, kiek paabejojo, bet paskui vis dėlto atskleidė 
paslaptį. 

— Teurai skauda kojas. Ji negali vaikščioti. Dar bū- 
dama maža mergaitė, ji įsilipo į palmę ir iškrito. O kai 
pabandė atsistoti, paaiškėjo, kad ji nebevaldo kojų. 
Mergaitė negalėjo eiti, o namai buvo toli, ir niekas ne- 
girdėjo, kaip ji šaukėsi pagalbos. Tėvas ją surado kitą 
dieną. Nuo to laiko Teura šliaužioja kaip mažas vaikas. 
Dieną nešliaužioja, dieną ji ravi daržą. O vakare nuslen- 
ka į svečius paplepėti arba į susirinkimų namus pasižiū- 
rėti šokių. 

— Ir jos nė sykio nevežė į Papejetės ligoninę? 

— Ne. Ir kam gi ją vežti — juk ten gydytojas nukirs 
jai kojas, ir tiek. O ji šito nenori. Va, gal būt, atvažiuos 
vyskupas ir ją išgydys. 

Mes patarėme padaryti Teurai ramentus. Nė vienas 
rarojietis neįsivaizdavo, kas tai per daiktas. Teko juos 
nupiešti, ir tada Tetochu padarė kažką panašaus į ra- 
mentus. Deja, iki šiol dar niekas nėra mates, kad Teura 
būtų jais naudojusis. 

Tokios pat sėkmės susilaukė ir mūsų pastangos iš- 
gydyti Terorą. Ji buvo išsinarinusi koją, ir mes ją pa- 
matėme sėdinčią ant verandos krašto ir sūpuojančią iš- 
tinusią pėdą. 

— Ar seniai tau skauda koją? — paklausiau aš. 

Terora paskaičiavo ant pirštų. 

— Dešimt dienų. 

Mes kaip mokėdami uždėjome luobinį įtvara ir liepė- 
me Terorai gulėti, iškėlus koją kuo aukščiau. Kitą die- 
ną užėjome jos aplankyti ir pamatėme, kad ji tvarkosi 
virtuvėje be luobinio įtvaro ir raiščių. 

— Kodėl tu nusiėmei įtvarą? | 

— Su juo nepatogu vaikščioti. 

— Bet juk tau reikia gulėti. 

— Gulėti labai nuobodu. 

Tai ne vienintelis pavyzdys, kai rarojiečių nerūpes- 
tingumas ir lengvabūdiškumas sukomplikavo ligą arba 
padarvdavo ja visai neišgydomą. 

Tačiau šio liūdno reiškinio esme sudaro ne pavieniai 
nelaimingi atsitikimai, o masiniai susirgimai — virškini- 
mo sutrikimai, dantų ligos, peršalimas. Senieji salos gy- 
ventojai tikino mane, kad jų jaunystės metais, kai visi 
gyveno pagal polineziečių papročius, niekas nesiskųs- 
davo nei dantimis. nei viduriais. Tais laikais valeydavo 
žuvi. dažniausiai žalią, jūros paukščius (juos keodavo 
žemėje padarvtose krosnyse, nes neturėjo nei puodų. nei 
keptuviu. vėžlius. žalius moliuskus, kokoso riešutus, 
pandano šaknis, taro ir pokea stiebagumbius. Gėrė tiktai 
lietaus vandeni ir kokoso riešutų sultis. Dienų dienas, 

mėnesių mėnesius, metų metus valgė vieną ir tą patį — 
ir visi jautėsi kuo puikiausiai. 

Per paskutiniuosius septyniasdešimt penkerius metus 
viskas pasikeitė iš pagrindų. Taro ir pokea jau nebeau- 
ginami, žalia Žuvis valgoma retai, o moliuskų jau nie- 
kas nevalgo. Prekybinės škunos pripratino čiabuvius 
prie naujų produktų, pirmiausia konservuotų, ir dabar 
rarojiečių meniu žemiau bet kokios kritikos. Supranta- 
ma, salos gyventojų racione, kaip ir anksčiau, daug žu- 
vies, tačiau su tokiu pat pagrindu galima sakyti, kad jų 
nacionaliniai patiekalai yra konservuota jautiena ir ku- 
kuliai. Juos pataisyti — vieni niekai, todėl jie ir pasida- 
rė tokie populiarūs. Mėsą tereikia truputį pašildyti, o 
kukuliai — tai juk išvirti tešlos gumulėliai. Čiabuviai iš- 
geria daug kavos ir cukraus, netgi daugiau negu Švedi- 
joje. Antai, vidutinė penkių asmenų šeima per savaitę 
sunaudoja ne mažiau kaip du kilogramus kavos; pupe- 
les visuomet pakepina, todėl kava būna gana stipri. 

Štai koks maždaug rarojiečių savaitės meniu: 


Pirmadienis 
Pusryčiai (8 val. ryto). Kava ir galetai, kokoso rie- 
šutai. 
Pietūs (3 val. dienos). Konservuota jautiena, kukuliai 
ir ryžiai, kokoso sulčių ir jūros vandens padažas. 
Antradienis 


Pusryčiai. Konservuota jautiena ir kukuliai. Kava. 
Pietūs. Žuvis, konservuotos sardinės ir kokoso rie- 
šutai. Kava. 
Trečiadienis 
Pusryčiai. Žuvis, duona ir kokoso riešutai. Kava. 
Pietūs. Konservuota jautiena ir ryžiai. 

Ketvirtadienis 


Pusryčiai. Žuvis, kukuliai ir kokoso riešutai. Kava. 
Pietūs. Žuvis. Kokoso sulčių ir jūros vandens pada- 
žas. Kava. 


Penktadienis 


Pusryčiai. Kava ir galetai, kokoso riešutai. 
Pietūs. Konservuota jautiena ir kukuliai. Kava. 


Šeštadienis 


Pusryčiai. Žuvis su kokoso padažu. 
Pietūs. Žuvis, duona ir ryžiai. Kava. 


Sekmadienis 


Pusryčiai. Žuvis, kukuliai, duona ir kava. 
Pietūs. Žuvis, konservuota jautiena, kukuliai, kepe- 
nų paštetas ir ryžiai. Kava. 


Kaip matote, visai nėra pieno, sūrio, sviesto ir dar- 
žovių! 

Be to, tenka dar pridurti, kad vyrai, moterys ir jau- 
nimas, visi be išimties, — prisiekę rūkoriai ir kad dau- 
gelis rarojiečių Papejetės baruose užsikrėtę besaikiu 
gėrimu. Jeigu pritrūksta kontrabandinių alkoholinių gė- 
rimų, geria kitką, ir vienas populiariausių salos gėri- 
mų — skystis plaukams auginti. Didžioji dalis salos 
gyventojų taip priprato, kad geria šitą biaurybę lyg nie- 
kur nieko. Deja, kiti surogatai atneša liūdnų pasekmių. 
Kartą pas mus atėjo maža mergaitė ir paklausė, ar aš 
negalėčiau pagelbėti Tu — jis susirgo. 

Aš nuėjau su ja; Tu sėdėjo savo namo prieangyje ir 
linksmai plepėjo su draugais. l 

— Kas tau nutiko? — paklausiau aš jį nustebęs. 

— Vos tiktai išgeriu vandens, pradeda suktis galva, 
lyg būčiau girtas! 

— Kokį tu vandenį geri? 

— Paprastą, lietaus. Kiti jį geria — ir nieko. 

— Keista. Gal tu dar ką nors gėreiė 

Tu padvejojo ir nuleido akis. 

— Supranti, vakar aš išgėriau trupuiį denatūrato. 
Kvaila, gal būt, bet niekaip negalėjau susilaikyti. Norė- 
jau pasiimti buteliuką skysčio plaukams ir štai pama- 
čiau denatūratą. Aš niekada nestatau jų greta, žmona 
kalta. Na, ir pamaniau, kad denatūratas, tur būt, stipres- 
nis ir geresnis. Įsipyliau, atskiedžiau truputį vandeniu 
ir išgėriau. Puikus gėrimas. Tik va šiandien, kai išgeriu 
gurkšnį vandens, sukasi galva. 

Ir juokas ima, ir apmaudu! Ką čia besakysi... 

— Iš tiesų, — sutikau aš, — geras būdas pigiai atsipa- 
girioti. Ar tik ir man nepradėjus gerti denatūrato? 

— Ne, ne, nedaryk šito! — sušuko išsigandęs Tu.— 
Aš pats dabar gersiu tik skystį plaukams, daugiau nieko. 

Tu didžiai nusiminė, kai aš jam liepiau gerti karštą 
pieną. 

Žinoma, nuo netvarkingo maitinimosi ir piktnaudžia- 
vimo surogatais, sutrinka virškinimas ir genda dantys. 
Rarojiečiai supranta, kur blogio šaknys, tačiau jiems 
sunku atsikratyti savo įpročių. Kaip kuriozinį pavyzdį 
būtų galima nurodyti Punau, kuri atėjo pas mane „kon- 
sultuotis". 

— Man skauda krūtinę, — pasiskundė ji. 

— Nagi, parodyk, kurioje vietoje? — Per sunkią sa- 
vo praktiką aš jau žinojau, kad rarojiečiai labai mig- 
lotai nutuokia kūno dalių pavadinimus. 

Ji parodė į pilvą. 

— Bet juk čia ne krūtinė, o pilvas. 

— Gali būti, bet, šiaip ar taip, čia skauda. 

— (Gal tu neseniai gėrei romą? 

` — Vakar ji visą dieną buvo girta,— išdrožė dvylika- 
metė Punau dukrelė, stovėjusi greta. 

„— Ir dažnai tau skauda? 

— Visada, bet ypač tada, kai išgeriu romo. 

— Tai tu liaukis gerti romą. O ką tu valgai? 

— Jautieną ir kukulius. 

— Na va, todėl ir skauda pilvą. Rytą gerk karštą 
pieną, pietums valgyk žuvį, makaronus ir konservuotas 
daržoves, o vakare — truputį kisieliaus. 

— O šokoladą, o persikų kompotą? Aš nemėgstu 
pieno, nuo makaronų ir kisieliaus man bus dar blogiau. 

— Ar tu nors kartą juos valgei? 

— Ne, bet kiti valgė ir susirgo. 

— Gal jie jau prieš tai buvo nesveiki... Va, paimk 
šitą sarašą ir valgyk tiktai tą, kas čia surašyta. 

Punau paėmė popierėlį ir susiraukė. Ji tikrai tikėjosi 
ko kito. 

— E, dieta, — burbtelėjo ji — Aš jau turiu tokį sąra- 
šą, man jį davė Papejetės ligoninėje. Nejaugi tu neturi 
tokių vaistų, kad pagydytum mane iš karto, ir aš galė- 
čiau valgyti viską, ką tik panorėčiau? 

Punau ne vienintelė, kuri tiki, kad yra stebuklingai 
veikiančių vaistų, bematant išgydančių bet kokias ligas. 
Rarojiečiai matė, kaip misionieriai, naudodami sulfopre- 
paratus, įveikia infekcijas ir karštliges, ir greitai padarė 
išvadas, kad yra tokių stebuklingų vaistų ir nuo visų 
kitų ligų. Jie negali ir nenori suprasti, jog ir kitaip ga- 
lima išsaugoti sveikatą. Todėl labai sunku kovoti prieš 
persišaldymus. 

Labai keista, tačiau Rarojos saloje peršalimų pasitai- 
ko ne mažiau kaip ir bet kurioje šiaurės šalyje drėgnais 
rudens mėnesiais. Dažniausiai taip atsitinka dėl neatidu- 
mo ir nerūpestingumo. Vidutinė dienos temperatūra 
čia — pavėsyje 30—35, naktį 20—25. Dešimties laips- 

nių temperatūros skirtumas taip jaučiamas, kad mes 
netgi užsiklodavome vilnonėmis antklodėmis. O rarojie- 
čiai juk užsikloja tik plona antklode ir paprastai guli 
ant grindų, nepaisydami skersvėjų. Tenka dar pridurti, 
kad čia staigiai nukrinta temperatūra ir per dideles liū- 
tis ir audras pakyla šalti vėjai. Rarojiečiams nežinomi 
lietpalčiai, dar blogiau — kartais jie kiaurą dieną išbū- 
na drėgnais drabužiais vėjyje, nė nemanydami persi- 
rengti. 

Todėl čia nuolat kas nors serga, o kartais peršalimas 
paguldo visą kaimą. 

Tik dėl nerūpestingumo Rarojoje paplitusi ir astma. 
Mes kaip mokėdami itikinėdavome sergančius, kad 
jiems reikia gulėti, gerai apsikloti, bet viskas veltui. Vos 
tiktai nusisuki, pacientas ima ir pabėga. Rarojietis tie- 
siog negali išgulėti patale nė kelių valandų, jau nekal- 
bant apie visą dieną. 

Geriau sekėsi misionieriui, kuris įtikino rarojiečius. 
peršalus statytis taures. Daugeliui labai patiko žiūrėti, 
kaip dega spiritas ir išsipučia oda, ir taurės greitai susi- 
laukė visuotinio pripažinimo. 

Tačiau tuo pat metu tas rūpestingasis misionierius 
ėmėsi ryžtingai kovoti su skrandžio ligomis ir išmokė 
rarojiečius statyti klizmas. Pasirodė, kad vienu kartu šių 
dviejų patarimų būta per daug. Gerieji čiabuviai ėmė 
painioti šias dvi procedūras, o kai kurie nusprendė, kad 
jos abi geros. Taigi skrandžio susirgimai gydomi taurė- 
mis taip pat dažnai, kaip ir peršalimas klizmomis. 

Iš tokio gydymo naudos nedaug, bet ir žalos jokios. 

Kitu atveju misionieriui pavyko mažiau: prieš pat 
kara jis pabandė išmokyti salos gyventojus naudotis to- 
kiomis paprasčiausiomis priemonėmis, kaip įodas ir va- 
ta. Jis kantriai aiškino, kad jodo antpilas — išviršinis 
valstas, netgi parodė, kaip pamirkyti į jį vatą ir tepti 

žaizdą. Visi čiabuviai sutiko, kad tai labai nesudėtinga 
procedūra ir nusistebėjo, kodėl jų šito neišmokė anks- 
čiau. 

Iš pradžių viskas klojosi gerai. Rarojiečiai stropiai 
tepėsi jodu ir jo sunaudodavo neregėtai daug. Paskui 
kažkas sugalvojo jodu gydyti egzemą. Beje, gydymas 
buvo sėkmingas, ir jodu ėmė gydyti spuogus, saulės nu- 
degimus, išsinarinimus, patempimus ir visokius kitus 
negalavimus. Salos gyventojai nusprendė, kad jie sura- 
dę universalų vaistą. 

Bet štai vadui (tai buvo gerokai prieš Teką) suspau- 
dė pilvą. Atrodė, kad tai kažkokia nauja, nepaprasta 
liga, nes jam nepadėjo nei klizma, nei taurės, nei aspi- 
rinas. Pagaliau jisai taip nusilpo, kad net atsigulė. Ka- 
dangi jis buvo vadas, tai turėjo didžiulį butelį jodo, ir 
naktį, kai jam užėjo labai smarkūs skausmai, jis prisi- 
minė puikų vaistą, kuris taip gerai gydydavo žaizdas ir 
įdrėskimus. Kodėl gi nepabandžius išvalyti skrandžio. 
Vadas vienu mauku išgėrė visą butelį jodo ir po kelių 
dienų mirė. 

— Sudegė viduriai, jam baisiai skaudėjo, — pridūrė 
Tetochu, kuris mums papasakojo šitą atsitikimą. 

Po šio nelaimingo įvykio niekas saloje nesinaudoja 
nei jodu, nei vata. O daugelis taip bijosi jodo, kad jeigu 
ir gauna, tai niekam nematant išmeta. 

Gaila, kad taip yra, kadangi beveik kiekvienas raro- 
jietis turi opų, kurios lengvai užsikrečia. Vyrai žvejo- 
dami dažnai susipiausto į koralus: ant rifo bangos stip- 
rios, ir nelengva išsilaikyti. Tokius įpiovimus nepapras- 
tai sunku gydyti, kartais net kelias savaites gaišdavome 
su jais. Beje, gydymas užtrukdavo dar ir todėl, kad ra- 
rojiečiai, nors ir kaip mes juos tikinome, krapštydavo 
žaizdas purvinais pirštais. Tiesa, kai kurie jau suprato, 

kad nereikia šitaip daryti, ir sugalvojo gudresnį būdą. 
Opas jie krapšto... šukomis! 

O vienas susirgimas pasirodė esąs visai ne pagal 
mūsų išgales. Polineziečiai jį vadina kota, kaip jis va- 
dinamas švediškai arba kokia nors kita Europos kalba — 
nežinau. Viskas prasideda ne didesniu kaip žirniukas 
spuogeliu. Po dienos spuogas išsiplečia ir atsiranda pū- 
linys, didumo sulig moneta. Gerai, jeigu jis pratrūksta, 
tada tenka pakentėti tik vieną kitą savaitę. Tačiau daž- 
nai pūlinys prieš pritvinkdamas auga kelias savaites, ir 
tik tada reikalai pradeda gerėti. Juos taip skauda, kad 
sunku net pasijudinti. 

Mes su Marija Teresa patys ne kartą kankinomės 
nuo tų pūlinių, o rarojiečiams tai tikra rykštė. Niekas 
negalėjo mums paaiškinti, iš kur atsirado ši liga ir kaip 
ją reikia gydyti. 

Žinoma, dėl blogo medicininio aptarnavimo ir vaistų 
stokos, visų pirma, kalta Rarojos geografinė padėtis. 
Kitaip sakant, tai ta pati aplinkybė, kuri salą daro tokiu 
savitu, idilišku kampeliu. Ligos — antroji medalio pusė; 
rarojiečiai brangia kaina moka už laisvą, nerūpestingą 
gyvenimą. Tačiau, kaip matyti iš to, kas anksčiau buvo 
pasakyta, jie ne per daugiausia kremtasi dėl savo ligų 
ir negalavimų, laikydami visa tai neišvengiama blogy- 
be. Rarojiečiai turi tiek progų linksmybėms, kad ligos. 
retai juos užpuolančios, jiems vieni niekai, ir jie grei- 
tai jas pamiršta. Netgi į ilgiau užtrunkančius negala- 
vimus niekas nežiūri rimtai, tokią išvadą galima pada- 
ryti iš atsitikimo su Mojė Hau. 

Aš pastebėjau, kad jis dažnai kažkuo krapšto kojas, 
ir pagaliau paklausiau, kas yra. 

— Nagi visą laiką niežti — paaiškino jis.— Nuo pat 
vaikystės. Kai jau visai nebegaliu kentėti, kasausi į ak- 
menį. 

— Tu kasykis atsargiau, neš visai nugremši! — pata: 
riau aš. 

— Niekai, kojoms nieko neatsitiks. Bet va akmenų 
aš iš tikrųjų nemaža nuzulinau! 

Visi taip pat linksmai šypsojosi, kaip ir pats Mojė 
Hau. 

Mes davėme jam vitaminų — jokio efekto. Nors, ga- 
limas daiktas, kad Mojė Hau nė nemanė jų ryti... 

Daug liūdniau klostėsi reikalai su nesveika Hurio 
nugara. Kartą, einant man pro šalj, jis pašaukė mane. 

— Penetito, man skauda nugarą. 

Huris sėdėjo savo šezlonge, iš kurio beveik nebe- 
pakildavo. 

— Hm... Tur būt, tu per daug nešiojai kopros. Kada 
tau pradėjo skaudėti? | 

— 1920 metais. Ir nuo to laiko vis skauda. 

— Senokai. Ir tu nė karto nebuvai nuėjęs pas gydy- 
toją Papejetėje? 

— Buvau daug kartų. 

— Ką gi jie sako? 

— Kad neturėtų skaudėti. 

— Hm... Ar tu trini kuo nors, kokiu nors tepalu? 

— Ne, bet žmona mane kas vakarą laido. 

— Laido? Ką tu nori tuo pasakyti? 

— Aš apsivelku šlapius marškinius, ir ji juos laido 
ant manęs karšta laidyne. 

— Ir padeda? 

— Ne, o kartais net odą nudegina. 

— Tai gal geriau nutraukus šitą gydymą? 

— Gal ir taip, tik va Papejetėje man sakė, kad tai 
padeda nuo reumatizmo. 

Mes išbandėme specialų tepalą ir kokoso aliejų, bet 
jo liga buvo tikrai neišgydoma. Tačiau juokingiausia 
buvo tai, kad Huris laimingai pragyveno visą pasaulinį 

karą ir susirgo tiktai sugrįžęs į Raroją, kada jį užgavo 
kokoso riešutas, krisdamas nuo palmės. Huris buvo vie- 
nas iš nedaugelio Prancūzijos valdų Okeanijoje savano- 
rių, dalyvavusių pirmajame pasauliniame kare, Iš pra- 
džių jis pateko į Vakarų frontą — vietovių pavadinimai 
buvo per daug sunkūs, kad jis būtų galėjęs juos prisi- 
minti, — paskui atsidūrė kažkur „tarp Graikijos ir Tur- 
kijos“. Grįžo jis jau karui baigiantis, apkabinėtas meda- 
liais, bet taip ir neišmokęs nė vieno prancūziško žodžio 
ir ne itin gerbdamas taip vadinamąją Vakarų civiliza- 
ciją, kas, beje, ir nenuostabu. O tą pačią dieną, sugrįžęs 
į gimtąją salą, Huris atsigulė pailsėti po kokoso palme, 
o čia, lyg tyčia, jam ant nugaros nukrito penkių kilo- 
gramų riešutas. 

— Aš visai buvau pamiršęs, kad ant žemės pavo- 
jinga miegoti, — aiškino Huris.— Per karą ramiausiai 
guldavomės ant žemės ir nebijojome kokoso riešutų! 

Ilgainiui jau mums buvo įprasta, kad rarojiečiai ne- 
sikremta ir nesisieloja dėl savo negalavimų, todėl vieną 
sykį, išgirdę verksmą ir baisų klyksmą kitame kaimo 
gale, labai nustebome. 

Kaip ir visada, pirmieji pas mus atbėgo vaikai, bet 
jie buvo taip susijaudinę, kad mes nesupratome nė vie- 
no jų Žodžio. Jiems iš paskos atlėkė Teumerė ir uždu- 
susi šūktelėjo: 

— Nelaimė, baisi nelaimė! 

Netrukus mes pamatėme, kad iš tiesų atsitiko didelė 
nelaimė. 

Ketverių metų mergaitė Liljana pasiprašė dėdės, kad 
tas pavažinėtų ją dviračiu. Kadangi dviratis buvo be 
bagažinės, tai viskas baigėsi tuo, kad ji nuslydo nuo 
sparno ir įkišo koją į ratą. Dar dėdei nespėjus sustoti, 
didysis Liljanos pirštas jau buvo sutrintas, o pats dėdė, 
užuot nuėmęs grandinę, įsikarščiavęs patraukė mergai- 

tės koją. Kai jis atnešė dukterėčią pas mus, iš beformio 
galelio, kur kadaise buvo pirštas, kaip fontanas tryško 
kraujas. Mažoji Liljana baisiai rėkė, bet mes, sukandę 
dantis, ėmėme plauti ir valyti žaizdą. Piršto, žinoma, ji 
neteko; mums su didžiausiu vargu pavyko sustabdyti 
kraujoplūdį ir aprišti žaizdą. 

Mes tikėjomės, kad liūdnas įvykis kuriam laikui pri- 
slėgs nukentėjusiosios tėvus ir artimuosius. Bet klydo- 
me: netgi į tokią nelaimę jie pasižiūrėjo nerūpestingai. 
Kol triūsėme prie mergaitės, tėvai buvo taip susikrimtę, 
kad net mes patys susijaudinome, ir teko paprašyti jų 
išeiti. O kai, praėjus kelioms valandoms, mes atėjome 
pasižiūrėti savo pacientės, jie linksmai plepėjo ir juo- 
kėsi, apsupti kone visų kaimo gyventojų. 

— Iš tikrųjų nieko čia baisaus, kad ji liko be didžio- 
jo piršto, — postringavo tėvas.— Vaikščioti ir be jo pui- 
kiausiai galima, o futbolo mergaitės nežaidžia. 

Bet mes nepritarėme jo optimizmui. Iš žaizdos buvo 
išlindusi nemaža kaulo nuolauža; ją reikėjo nupiauti, 
norint, kad užgytų žaizda. Tiktai Papejetėje mergaitei 
galėjo padaryti reikiamą operaciją. Mes paaiškinome tė- 
vams, o tie su įtartinu skubotumu užtikrino, kad pasi- 
ryžę važiuoti bet.kur dėl savo mergaitės sveikatos. 

— Išplauksime su pirmąja škuna, — pasakė Tumure- 
vas, o jo žmona Roza su džiaugsmu pritarė. 

Tik vienas dalykas kėlė rūpestį Tumurevui. Jis, be 
abejo, jau seniai buvo prauliojęs visus pinigus, gautus 
už paskutiniąją kopros partiją. Beje, labai greitai buvo 
sugalvota, anot jo, puiki išeitis. Neseniai Tumurevas 
buvo apkalęs savo namą rifliuota skarda. Bet jeigu da- 
bar važiuosi į Papejetę, sumojo jis, tai namas tuo tarpu 
nereikalingas, o jeigu namas nereikalingas, vadinasi, 
skardą galima parduoti kuriam nors krautuvininkui. 

Grįžęs jis dar pririnks kopros ir nusipirks naujos skar- 
dos. Visi nusprendė, kad tai puikus sumanymas. 

— Palauk,— nesutikome mes, kai Tumurevas visa tai 
mums papasakojo,— bet juk su tavimi dar gyvena tavo 
brolis ir jo šeima! Ką jis pasakys, jeigu tu apgadinsi 
namą. 

— Pamanyk, tegu važiuoja su mumis į Papejetę! 

Tumurevas paklausė brolio, ir paaiškėjo, kad brolis 
ir jo šeima mielai sutinka su tokiu sprendimu. Ir štai 
jau visi kartu ardo stogą ir dalimis neša krautuvininkui. 
Plėšti skardos lakštus — pusė bėdos, o jie dar taip skam- 
bėdavo krisdami ant žemės. Tačiau tempti juos tris šim- 
tus metrų prie krautuvės, buvo žymiai sunkiau, bet Tu- 
murevo brolis sumetė, kad, laikant lakštą priešais save, 
pasidaro lyg ir kokia burė. 

Šitas išradimas iš karto pagyvino darbą, ir greitai jie 
juokaudami bėgiojo tarp palmių vienas paskui kitą. Ta- 
čiau vėjas buvo gūsingas, ir tas smagumas baigėsi tuo, 
kad dešimtmetis Tumurevo sūnelis bildėdamas pargriuvo 
ir persipiovė koją į skardą. Mes tikėjomės kokios nelai- 
mės ir kaip mat puolėme į pagalbą. 

— Na va, dabar Liljanai neteks liūdėti,— pasitiko 
mus Tumurevas.— Ji, vargšė, jau skundžiasi, kad jai 
vienai nuobodu gulėti namie. 

Paguldėme vyresnįjį broliuką greta sesutės, o gim- 
dytojai linksmai kvatojasi. 

Jeigu neimsime domėn to, kad nuo skersvėjų beveik 
visa Tumurevo šeima peršalo, galėtume sakyti, jog iki 
tos ilgai lauktos dienos, kada pagaliau atplaukė škuna, 
viskas klojosi gerai. Atėję ant kranto atsisveikinti su 
Liljana ir Tumurevu, mes nustebę pamatėme, kad laivo 
valtis pilna rarojiečių. Be Tumurevo, joje sėdėjo jo bro- 
lis su šeima, penketas vaikučių, kažkieno žentas ir dar 

vienas tolimas giminaitis su žmona. Jie visi pasisiūlė 
lydėti Liljaną į Papejetę. 

Bet kadangi tas laivas vis dėlto buvo skirtas ligo- 
niams, mes nusprendėme pasinaudoti proga ir išsiųsti 
kitą pacientą, kurio sveikata jau seniai mums kėlė ne- 
rimą. Tai buvo dvidešimties metų vaikinas, vardu Tu- 
chojė; jam virš akies buvo ištinę. Retkarčiais ištinimas 
pranykdavo, bet paskui vėl atsirasdavo, kaskart daryda- 
masis vis didesnis; tada prasidėdavo baisūs galvos 
skausmai. 

Pats Tuchojė manė, kad jam ta liga atsiradusi nuo 
skrybėlės. Mes rausėmės po savo žinynus, ieškodami la- 
biau įtikinamos priežasties ir išbandėme pusę visų mūsų 
turimų vaistų, tačiau nieko nepadėjo. Buvo aišku, kad 
reikia kreiptis į Papejetės ligoninę. Tuchojė noriai suti- 
ko ten plaukti, o idant jis nesijaustų dideliame mieste 
vienišas ir apleistas, dvi seserys ir viena teta tuojau pat 
nusprendė sudaryti jam draugę. Vadinasi, kai škuna iš- 
plaukė, aidint psalmėms ir pritariant gitarai, daugumas 
jos keleivių buvo rarojiečiai. 

Po šešių savaičių grįžo Tuchojė ir jo namiškiai. Ta- 
čiau kitų keliautojų škunoje nebuvo matyti. Visas kai- 
mas susirinko prieplaukoje sutikti atvykstančiųjų, klau- 
simai pylėsi kaip kruša. Kas girdėti Papejetėje? Ar 
nesutikote tokio ir tokio dėdės arba tokio ir tokio pus- 
brolio? O kokį matėte filmą? Pašto lėktuvą ar matėte? 
Ar buvo mieste didelių laivų? Ar dažnai Tumurevas 
būdavo girtas? Ar neparsivežėte romo? 

Pasitinkančių smalsumui nebuvo galo. 

Tuchojė kaip galėdamas atsakinėjo į visus klausimus 
ir, raiškiai gestikuliuodamas, pasakojo savo nuotykius 
mieste. Pagaliau jis nutilo atsikvėpti, ir man pavyko 
paklausti, kaip jo sveikata. 

— Kuo puikiausia,— atsakė Tuchojė šypsodamasis. 

— Kokią ligą tau pripažino daktaras? 

— O aš nebuvau pas daktarą. 

— Nebuvai??? 

— Ne. Kai mes atplaukėme į Papejetę, tinimas pra- 
ėjo. Ir aš nusprendžiau, kad neverta išmesti tiek pinigų 
gydytojui. Tiesa, dabar vėl pradeda truputį skaudėti... 

— Hm... O kaip Liljana? 

— Visai sveiksta. Ligoninėje jai nukirto kaulą ir 
užsiuvo žaizdą. Kai mes važiavome namo, jau buvo be- 
veik užgijusi. 

— Puiku. Bet kodėl gi Tumurevas ir visi kiti negrįžo 
su šita škuna? 

— Žinai ką, jiems Papejetėje reikia tiek daug apžiū- 
rėti, kad iki šiol jie nesuspėjo. Mums išplaukiant, Tu- 
murevas atėjo į uostą ir pasakė, kad jie pasiliks iki lie- 
pos 14-tos! ir pasižiūrės šventės. 

O mes kalbėjomės vasario mėnesį... 


! Bastilijos paėmimo diena (1789 m. liepos 14 d.) — prancūzų tau- 
tinė šventė. 


5 SKYRIUS 


* 
KANIBALŲ PALIKUONYS 


Polinezijos didybės laikais, kai dar čia neužklysdavo 
europiečių laivai, salose klestėjo žodinė literatūra. Jos 
pagrindą sudarė gyvenimo patirtis ir nesuskaičiuojamų 
kartų religinės tradicijos. Nūdienis tyrinėtojas galėtų 
rasti šioje literatūroje teologinių, filosofinių, istorinių, 
geografinių ir astronominių „kūrinių“, didelę vietą joje 
užėmė maldos, eilėraščiai, meilės dainos, herojinis epas. 

Tam tikra išminčių ir mokslininkų kasta uoliai sekė, 
kad nebūtų pakeistas nė vienas žodis. Jie buvo moky- 
tojai ir vaikščiojantys žinynai. Tokiu būdu polinezie- 
čiams pavyko išsaugoti ir pastoviai plėtoti savo didžiulę 
žodinę literatūrą, kuri, jeigu būtų buvusi užrašyta, su- 
darytų solidžią biblioteką. 

Tačiau tik labai maža dalis šito lobyno, perduodamo 
iš kartos į kartą kaip palikimas daugiau nei tūkstantis 
metų, liko išsaugota nuo chaoso ir sunaikinimo, — šit 
kokios polineziečių sąlyčio su vakarų kultūra pasekmės. 

Audringu persilaužimo periodu, kada susidūrė sena 
ir nauja, per karus ir epidemijas žuvo ne tiktai vadai ir 
kitokie kariniai politiniai veikėjai, bet ir išminčiai, ir 
mokslininkai. O tie, kas liko gyvi, buvo priversti užleisti 
vietą kitiems. Sugniuždyti europiečių materialinės kultū- 
ros pranašumo, polineziečiai greitai atsisakė ne tik savo 
akmeninių įrankių ir luobinių drabužių, bet ir senųjų 

dievų, senojo tikėjimo. Visa, kas nauja, iš svetimų kraš- 
tų tapo pavyzdžiu, vertu pamėgdžiojimo, o viskas, kas 
polinezietiška, jiems buvo primityvu, nekultūringa, be 
vertės. Naujoji karta laikė save krikščionimis, civili- 
zuotais žmonėmis, niekino prosenelių kultūrą ir tradi- 
cijas, ir daugumas senių nusinešė savo paslaptis į kapus. 
Tiktai nedaugelis išsilavinusių ir įžvalgių keliautojų ir 
misionierių stengėsi užrašyti polinezietiškas legendas, 
kol dar jos visiškai nebuvo pamirštos; tačiau jiems, Ži- 
noma, pavyko išgelbėti tiktai mažą dalį. 

Audringas polineziečių visuomenės persitormavimas 
vyko daugumoje salų XVIII amžiaus pabaigoje ir XIX 
pradžioje. Ir jeigu jūs dabar paklausite polineziečio 
Taityje arba Havajų salose apie praeitį, pamatysite, kad 
jis žino ne daugiau, negu eilinis švedas apie vikingus. 
Netgi mažiau. Aišku, galima rasti išsilavinusį taitietį 
arba havajietį, žinantį pagrindinius savo tautos istori- 
nius bruožus ir legendas, bet tos žinios įsigytos iš etno- 
grafinių arba archeologinių veikalų. Šių dienų poline- 
ziečius nuo jų skiria kelios pirmykščių prosenelių kar- 
tos, ir žodinės literatūros tradicija galutinai išnyko. 

Tačiau Tuamotu archipelagas ir šiuo atveju sudaro 
išimtį. Beveik visose kitose salose gerieji pagoniški lai- 
kai baigėsi prieš šimtą— šimtą penkiasdešimt metų, o 
Tuamotu archipelage — tik prieš šešiasdešimt—septy- 
niasdešimt metų. Dar ir šiandien kai kuriuose atoluose 
galima rasti mokytų senių, kurie ne tik atsimena visas 
savo tautos legendas, bet ir savo akimis yra matę savitą 
kultūrą. Deja, tokių senių yra ne daugiau kaip viena 
kita dešimtis, ir tai tik rytinėje archipelago dalyje, kuri 
yra labiausiai nutolusi nuo Taičio ir civilizacijos. Beveik 
visi jie — paskutiniai senųjų kastų valdovai arba moks- 
lininkai ir, prieš suyrant senovinei santvarkai, buvo 
arba vadai, arba išminčiai. 

Tačiau šių dienų karta abejinga senajai literatūrai 
ir senovinėms legendoms, ir netruks ateiti tie laikai, 
kada jau niekas nebegalės betarpiškai pažinti polinezie- 
čių tautos gyvenimo. Tai, matyt, įvyks po kokių dešim- 
ties metų. Bišopo muziejus Honoluluose, turintis didžiau- 
sią pasaulyje Polinezijos etnografinių eksponatų ir do- 
kumentų rinkinį, jau seniai atkreipė dėmesį į tai, kad 
galima išgelbėti neįkainojamos vertės medžiagą, iš da- 
lies išlikusią Tuamotu archipelage!. Ketvirtajame de- 
šimtmetyje muziejus tenai pasiuntė dvi ekspedicijas, 
kurioms pavyko surinkti daugybę sakmių, padavimų ir 
dainų. Kai kurie pirmosios ekspedicijos dalyviai lankėsi 
ir Rarojoje. Ten jie sutiko senį, kurio žinios pranoko 
beveik viską, ką jie iki tol įsivaizdavo. Tyrinėtojai 
buvo nusprendę čia sugrįžti vėliau, bet dėl vėjo, srovių 
ir audringo meto, laivo varikio gedimų ir kitų taip 
įprastų Tuamotu archipelage negandų, negalėjo įgyven- 
dinti savo ketinimų. 

Prieš mums išplaukiant iš Papejetės, vienas Bišopo 
muziejaus etnologas, gyvenantis Taityje, prašė mūsų 
išaiškinti, ar tas senukas, kurį jis buvo susitikęs prieš 
dvidešimt metų, neperdavė kitiems rarojiečiams savo 
žinių. Senis buvęs Teis hote Pongis. 

Patekę į Raroją, mes pirmiausia paklausėme apie jį 
mūsų naujųjų draugų. Tačiau niekas nieko nežinojo. 
Niekas saloje negalėjo prisiminti tų, kurie gyveno prieš 

! Bišopo muziejus Honoluluose (Havajų salos) šiais laikais yra 
stambiausias mokslinis tiriamasis centras Okeanijoje. Ten dirba ne- 
mažai įvairių specialybių mokslininkų, daugumas jų yra vietinės kil- 
mės. Muziejaus direktoriumi iki pat mirties (1950) buvo įžymus Nau- 
josios Zelandijos etnografas pusiau maoris Te Rangis Hiroa. Nuo 
1920 metų muziejus pradėjo sistemingai tyrinėti Okeanijos archipe- 
lagus, organizuodamas specialias ekspedicijas Amerikos mokslinių įstai- 
gų ir atskirų milijonierių lėšomis. Jie šiame darbe dalyvavo poli- 
tiniais tikslais, tačiau moksliniai ekspedicijų rezultatai buvo nepa- 


prastai vertingi. Žr. Te Rangi Hiroa (P. Bucb), An introduc- 
tion to Polynesian anthropology, Honolulu, 1945. 

dvidešimt metų, dar mažiau jie prisiminė pagonystės 
laikus, kai nebuvo nei miltų, nei kišeninių žibintuvėlių, 
nei drabužių. Apie praeiti daugiausia žinas Tupuchojė: 
tikino mus salos gyventojai. Tr iš tikrųjų, Tupuchojė ste- 
bėtinai daug žinojo apie salos praeitį, tačiau jam buvo 
tiktai penkiasdešimt metų, ir jis niekada nebuvo matęs 
senosios visuomenės jos klestėjimo metais. 

Mes labai susidomėjome Rarojos praeitimi ir norė- 
jome kuo daugiau apie ją sužinoti, todėl kreipėmės į bu- 
vusį salos vadą Hikitachį, į tą patį, kuris, ką tik mums 
atvykus, padarė mandagumo vizitą. Jis čia buvo seniau- 
sias salos žmogus. 

Kadangi Hikitachis kalbėjo grynu tuamotiečių dia- 
lektu, vartodamas nemažai mums nesuprantamų žodžių, 
mes pasiėmėme vertėją Etjeną. Senis visiškai nieko 
nenusimanė apie europietišką laiko skaičiavimą, bet, iš- 
klausinėję jo apie uraganus, kokius jis atsiminė, ir suly- 
ginę su oficialiais duomenimis, atspausdintais Taičio me- 
tereologinės stoties, mes nustatėme, kad 1878 metais, kai 
Rarojoje praūžė ciklonas, jis jau buvo vedes ir turėjo 
du vaikus penkerių— dešimties metų. Tokiu būdu, jam 
ne mažiau kaip devyniasdešimt metų; vadinasi, jis dar 
gyveno senovės laikais. 

Taip ir buvo. Hikitachis papasakojo, kad dažnai da- 
lyvaudavęs pagoniškose apeigose, netgi parodė vietą. 
kur kadaise stovėjusi visų labiausiai lankoma salos 
maraj (šventovė). Tačiau kuo daugiau mes jį klausinė- 
jome, tuo darėsi aiškiau, kad gerasis Hikitachis ne taip 
jau gerai viską prisimena, kad galėtų mums nuosekliai 
viską papasakoti arba pateikti pakankamai patikimų 
faktų. Senis vis ieškodavo tinkamo žodžio, ilgokai kažką 
bambėdavo po nosimi. Pagaliau jis tarė: 

— Ateikite rytoj ankstėliau, kol dar bus vėsu. Nuo 
saulės man viskas galvoje susimaišo. 


100 


Rytojaus dieną mes pas jį atėjome auštant, tačiau 
ar diena pasitaikė neįprastai karšta, ar kokia kita prie- 
žastis buvo, — šiaip ar taip, Hikitachis ir šį kartą visą 
laiką painiojosi. Kai jam pašviesėdavo galva, jis pasa- 
kodavo daug įdomaus, bet po to ilgam susimąstydavo 
arba pradėdavo begalinius monologus. Mes jau buvome 
prarandą bet kokią viltį išpešti iš jo ką nors aiškaus; 
tik staiga Hikitachis pagyvėjo ir tarė: 

— O kodėl jūs nepasiklausiate Te Icho? 

— Kas tas — Te Ichas? — nustebau aš. 

— Tai mūsų paskutinis tachunga, mokslininkas. Jis 
viską žino, 

— Keista,— gūžtelėjau pečiais.— Kažkodėl aš neatsi- 
menu nė vieno salos gyventojo tokiu vardu. 

— Tai todėl, kad Te Ichas niekuomet neišeina,— pa- 
aiškino Etjenas.— Jis kiauras dienas sėdi namie ir mąsto. 

Te Icho vardas man pasirodė pažįstamas, ir aš pa- 
prašiau pasakyti pilną vardą. „Te Ichas a te Pangis“ — 
atsakė man. Tai juk ne kas kitas, kaip Teis hote Pongis, 
apie kurį mūsų prašė sužinoti! — supratau aš. Vadinasi, 
jis gyvas! Su Etjenu priešakyje mes nuskubėjome į kitą 
kaimo galą ir netrukus atsidūrėme priešais Tangichjo 
namus, kur, kaip mums pasakė, gyveno Te Ichas. 

— Kur Te Ichas? — paklausėme vienu balsu su 
Etjenu. 

Tangichjas parodė į atokiau stovinčią stoginę. Mes 
nuėjome prie jos ir pažvelgėme vidun. Nedažytas skar- 
dos sienas puošė nusitrynęs Jėzaus atvaizdas, nutapytas 
ryškiais dažais, paprastai naudojamais amerikietiškoms 
cigarečių reklamoms. Grindys iš nedailių, neobliuo- 
tų lentų, aišku, ne taip dažnai plaunamos. O vidu- 
ryje, ant grindų, miegojo senukas, padėjęs galvą ant 
tuščios konservų skardinės. 

Mes pradėjome jį žadinti. Pagaliau Te Ichas atsikėlė 
ir išėjo laukan. Prieblandoje aš negalėjau kaip reikiant 
apžiūrėti senuko, o kai pirmą kartą išvydau Te Ichą 
dienos šviesoje, vos nesušukau iš nuostabos: „Juk tai 
baltaodis žmogus!“ 

Jo oda buvo ne tamsesnė kaip Pietų Europos gyven- 
tojų, plaukai ir barzda — žili, o dėl savo veido bruožų 
kiekvienoje švedų šeimoje jis būtų buvęs palaikytas 
seneliu Šalčiu. 

Te Ichas maloniai pasveikino mus įprastiniu ia ora 
na, paskui tylėdamas atsisėdo ant slenksčio, laukdamas, 
ką pasakysime. Mes iš karto čiupome jautį už ragų ir 
paklausėme jo, ar negalėtų papasakoti mums ką nors 
apie senovę. Te Ichas pasilenkė, tarytum būtų nenugir- 
dęs arba nesupratęs mūsų, ilgai ir atidžiai mus apžiūri- 
nėjo ir staiga pradėjo juoktis. Paskui vėl surimtėjo ir 
tarė: 

— Atleiskite, bet aš negaliu išsilaikyti iš juoko: jūs, 
popaa, klausiate apie senovę, tuo tarpu nė vienas salos 
gyventojas ja nesidomi... 

Jis kiek patylėjo, paskui prabilo: 

— Pažvelkite į mano plaukus. Jie buvo žili jau tada, 
kai Tangichjas dar buvo berniūkštis ir iš riešutų kevalų 
dirbo valteles. Dabar jis suaugęs, ir jau jo vaikai Žaidžia 
pakrantėje. Kai mano plaukai tiktai pradėjo žilti, pama- 
niau: aš senas žmogus, ir pasijutau pavargęs. Aš mačiau 
Raroją senaisiais laikais, kada žmonės lenkėsi seniems 
dievams ir gerbė senus papročius. Aš — paskutinysis, 
kuris prisimenu senąjį mokslą. Kai numirsiu, senieji lai- 
kai mirs drauge su manimi. Mano pareiga susikviesti 
jaunimą ir papasakoti viską, ką aš esu matęs ir girdėjęs. 
Tegul jie ir jų vaikai žino apie savo praeitį, žino, kaip 
gyveno jų proseneliai ir ką jie nuveikė. Aš išmokiau 
jaunimą visų senovinių dainų ir šokių, kokius tik žino- 


102 


jau, bet kada pradėdavau pasakoti apie prosenelių dar- 
bus ir tikėjimą, jie tiktai juokdavosi ir sakydavo: „Eik 
sau, visa tai nuobodūs prasimanymai. Mes norime pasi- 
klausyti apie automobilius, lėktuvus, garlaivius." Aš jau 
tada prastai mačiau ir paprašiau Tangichją užrašyti 
visus mano pasakojimus į didžiąją knygą. Bet jau po 
kelių dienų jam įgriso, o niekas kitas neturėjo nei noro, 
nei laiko. Tuomet ir pagalvojau, jog, matyt, tokia dievo 
valia, kad senovė mirtų kartu su manim. Bet sykį pasi- 
rodė laivas, kuriuo atplaukė trys popaa. Jie atėjo tiesiai 
prie mano namo ir paprašė pasakoti viską, ką aš žinau 
apie senus laikus. Tada supratau, kad dievas manęs ne- 
užmiršo ir pasiuntė tuos tris popaa, kad jie užrašytų se- 
naji mokslą — tegul visi žino, kad jis toks pat svarbus. 
kaip ir tai, kas užrašyta biblijoje. Todėl aš atsakiau, 
kad mielu noru papasakosiu viską, ką prisimenu. Jie 
labai apsidžiaugė ir pažadėjo greitai grįžti. Kai jie iš- 
plaukė, visas jaunimas susirinko pas mane ir pasakė, 
jeigu jau popaa atvažiavo užrašinėti pasakojimų apie 
senove, vadinasi, tie pasakojimai verti didelių pinigų. 
Jie prašė manes išmokyti to, ką aš žinau, norėdami pa- 
tys praturtėti. Kelias savaites aš mokiau jaunimą, kaip 
kad Mozė mokė savo tautą įsakymų, išrašęs juos ant 
akmens plytelių. Tupuchojė netgi pilną sąsiuvinį prisi- 
rašė, bet tatai, žinoma, buvo tik dalelytė mūsų senojo 
mokslo. Jis greitai metė šitą darbą, o paskui ir kitiems 
pradėjo nusibosti. Po kelių mėnesių visi paliko mane ir 
namiršo mano pasakojimus. Aš dar ilgai su nekantrumu 
laukiau tų trijų popaa, bet jie nebesugrįžo. 

Te Ichas liūdnai nusišypsojo ir iš kažkokios slapta- 
vietės ištraukė didžiulę skardinę. Pasirausęs joje, jis iš- 
ėmė cigaretės galiuką ir užsirūkė. Paskui, kiek pamąstęs, 
vėl prabilo; | | 

— Nuo to laiko praėjo penkiolika metų, o gal dvi- 
dešimt arba dvidešimt penki. Iš kur aš galiu žinoti? Iki 
šios dienos niekas manęs neklausinėjo apie senovę — 
bet štai ir vėl atėjo popaa. Gal būt, čia kažkokia paslap- 
tinga lemtis. Aš mielu noru išpasakosiu viską, ką tik jūs 
norite sužinoti. 

Mes paprašėme jo prisiminti tai, ką kadaise jis norė- 
jęs perduoti jaunajai kartai. 

— Bus tai ilgas pasakojimas,— tarė senukas prisi- 
merkdamas,— nes tada reikės pradėti nuo pasaulio su- 
kūrimo. 

Mes pasakėme, kad visiškai su tuo sutinkame, ir Te 
Ichas padvejojes pradėjo: 

— Iš pradžių buvo tiktai Tuštuma. Nei tamsos, nei 
šviesos, nei sausumos, nei jūros, nei saulės, nei dan- 
gaus... Tiktai bežadė, sustingusi Tuštuma... Praėjo nesu- 
skaičiuojama galybė metų. Ir štai Tuštuma pradėjo ju- 
dėti. Ji kunkuliavo, augo ir pavirto pagaliau į Po — 
milžinišką naktį be ribų ir kontūrų. Viskas buvo tamsa, 
gili, neįžvelgiama tamsa. Vėl praslinko nesuskaičiuoja- 
ma galybė metų, ir Po taip pat pradėjo eiti į pabaigą. 
Atsirado naujos nežinomos jėgos, naktis pavirto vande- 
nynu, o vandenyno gelmėse susikūrė nauja medžiaga. 
Iš pradžių tai buvo tik smėlis, o paskui smėlis pavirto 
tvirta žeme, kuri kilo vis aukščiau ir aukščiau. Ir štai 
pasaulyje atsirado Papa, žemės motina. Papa augo ir pa- 
sidarė didžiule šalimi, pačia pirmąja. O virš Papa, žemės 
motinos, ilsėjosi Atea, dangaus tėvas. 

Praėjo dar daug laiko, ir Papa pagimdė du sūnus — 
Tane ir Tangaroa. Jie apsižvalgė ir pamatė, kad nėra 
nei šviesos, nei erdvės. 

— Imkime ir atskirkim Atea nuo Papa,— pasakė 
Tane. 


104 


Abudu drauge jie pabandė pakelti Atea, bet negalėjo 
jo pastumti. Netrukus gimė broliai Ru, tada drauge ėmė 
sektis geriau. Jie atskyrė Atea nuo Papa, ir broliai Ru 
padarė gyvą piramidę, atsistoję vienas kitam ant pečių. 
Iš lėto jie kėlė Atea vis aukščiau ir aukščiau, pagaliau 
aukštai virš žemės nusitiesė dangaus skliautas. Tr atsira- 
do trys sferos: Rangi-po — požeminė ir povandeninė 
sfera, Rangi-marama — pasaulis, kuriame mes gyvena- 
me, ir Rangi-reva — dangaus sfera virš jų. Tangaroa 
tapo vandenyno valdovu, o Tane prisagstė danguje 
žvaigždžių, saule, mėnulį ir pasidarė jų valdovu. 

Taip buvo sukurti dievai, žemė, dangus ir jūra. Jū- 
roje pradėjo daugintis augalai, žuvys, smulkūs gyvūnai. 
Nebuvo tiktai žmonių. Ir tada Tangaroa sutvėrė Tiki — 
mūsų protėvį. Praėjo kiek laiko, ir Tikis nebenorėjo 
daugiau būti vienas. Tada Tangaroa sutvėrė iš žemių 
saujos moterį ir atidavė Tikiui; ji buvo vardu Hina 
achu one —, Hina — padaryta iš žemės“. Visi žmonės 
yra kile iš Tikio ir Hinos. Bėgo laikas, keitėsi kartos. 
Pagaliau gimė Maujis, didžiausias mūsų prosenelis. 
Mauiis pagalvojo, kad dienos perdaug trumpos, ir pa- 
gavo arkanu saulę. Tiktai kai ji pažadėjo judėti lėčiau, 
jis ją vėl paleido. Maujis taip pat sutvėrė pirmąjį šuni 
ir davė žmonėms ugnį, bet didžiausias jo žygdarbis — 
iš jūros sūkurių išžvejotos naujos žemės. Pririšes ant 
ilgo lyno didžiulį kablį, jis ištraukė iš vandens Raroja 
ir kitas Paumotu salas. Taip Maujis baigė tverti pasaulį! 


! Kosmogonijos mitologija Polinezijoje buvo labai išvystvta. Di- 
džioji dauguma mitų priklauso „evoliuciniam“ tipui: mituose pasako- 
jama ne apie tai, kad pasaulį sukūrė dievai arba dievas. o apie pa- 
laipsnį jo vystymasi iš pradinės „tuštumos“, „tamsos“ ir panašiai (kaip 
ir senovės Graikijos mituose pasaulis kildinamas ir pirmykščio chao- 
so). Įvairių polineziečių archipelagų mitai daug kuo panašūs; specia- 
listų nuomone, tai paaiškinama tuo, kad polineziečių mitologijas pa- 
grindai kūrėsi dar prieš jiems išsiskirstant po salas, | j 

Mes padėkojome Te Ichui ir sugrįžome pas jį kitą 
dieną, nekantriai laukdami pasakojimo tęsinio; mat, se- 
nukas pažadėjo mums papasakoti salos ir jos gyventojų 
istoriją iki pat mūsų dienų. Norėdamas, kad jis pradėtų 
pasakoti nuo tos vietos, kur buvo baigęs vakar, aš pa- 
klausiau: 

— Jeigu Maujis pirmasis ištraukė iš vandens Raroją 
"ir visas kitas salas, tai kurgi buvo sukurtas žmogus? 

Te Ichas valiūkiškai pažvelgė į mane ir tyliai nusi- 
juokė: 

— O tu nežinai? Paprastai visi popaa žino, kad žmo- 
gus buvo sutvertas rojuje. 

Paskui jis pasidarė rimtas ir pasakojo toliau: 

— Bet aš ne kartą susimąstydavau, ar tiktai jūsų 
rojus nebuvo ir mūsų žmogaus sutvėrimo vieta. Paga- 
liau visko gali būt, kad Tikis ir Hina — tik kiti vardai 
tų pačių Adomo ir Ievos? Tačiau, šiaip ar taip, mes, po- 
lineziečiai, žinome savojo rojaus pavadinimą, ne taip, 
kaip jūs, popaa. Pasislinkite arčiau, ir jūs išgirsite tikrą 
pasakojimą apie mūsų kilmę, aš jį išmokau žodis žodin 
iš senelio. 

Te Ichas užsimerkė, norėdamas susikaupti, sukrutino 
lūpas, paskui pradėjo deklamuoti prodainiui, negarsiai, 
bet aiškiai: 

Havaiki te a runga, 

Havaiki te a raro, 

Havaiki tautau mai, 

Havaiki tautau atu, 

Havaiki ka apari i te tua o Atea, 
Havaiki nui a naea... 


Mes supratome tiktai atskirus žodžius, tačiau taip 
buvome pakerėti žodžių ritmo ir melodijos, kad neno- 
rėjome pertraukti Te Icho Etjeno vertimu. Vis taip pat 

monotoniškai, nutęsdamas, su įkvėpimu, senukas paša- 
kojo sakmę apie prarastąją tėvynę — Havaikį, kur gy- 
veno jo proseneliai tik susikūrus pasauliui. Tarsi iš pra- 
ėjusių amžių atplaukiantis balsas porino mums senovės 
išmintį, kuri kadaise buvo laikoma tokia šventa, kad ją 
žinojo tiktai išrinktieji išminčiai, nedrįstantys pakeisti 
nė žodžio senajame padavime. 

Staiga Te Ichas nutilo ir vėl nugrimzdo į savo apmąs- 
tymus. Aš dirstelėjau į laikrodį. Jis kalbėjo be perstojo 
daugiau kaip pusę valandos. Atsikvėpęs bandė pasakoti 
toliau, bet sušlubavo senuko atmintis, jis negalėjo prisi- 
minti reikiamų žodžių. Pagaliau Te Ichas neištvėrė ir iš- 
sitraukė skardinę, į kurią buvo susidėjęs savo nebaigtas 
rūkyti cigaretes. Norėdamas greičiau jas susirasti, jis 
išvertė viską, kas buvo skardinėje. Be nuorūkų mes pa- 
matėme dvi dėžutes degtukų, česnako galvelę, laidyklės 
akmenį ir... plastmasinį dirželį. 

Mes lankėme Te Ichą kasdien, ir palaipsniui mums 
ėmė aiškėti svarbiausieji Rarojos istorijos bruožai. Buvo 
sunku apčiuopti ryšį tarp legendinio pasakojimo apie 
Havaikį ir didžiuosius praeities plaukiojimus, tačiau, 
pradedant nuo to momento, kada polineziečių „„ekspedi- 
cija“ pirmą kartą atplaukė į Raroją, Te Ichas gana tiks- 
liai ir įtikinamai dėstė savo tautos likimą. Taip kartą 
jis išvardino savo genealogijos visas grandis, pradedant 
nuo pirmojo salos gyventojo. Pasirodo, būta trisdešimt 
kartų! Jeigu kiekvienai kartai paskirsime po aštuonio- 
lika metų, išeina, kad sala buvo apgyvendinta XV am- 
žiuje. Tai gana tiksliai sutampa su duomenimis, gautais 
lyginamojo tyrimo metodu. 

Pirmasis Raroją atrado — ir, suprantama, kartu gre- 
timą Takumės salą, — kažkoks Tane-arikis, greičiausiai 
atplaukęs iš Markizo salų. Jo anūkas Varoa buvo pir- 
masis vietinis vadas ar karalius. 

Pastaruosius tris šimtmečius ši dinastija be pertrau- 
kos valdė abi salas, tačiau XVIII amžiaus pradžioje ji 
buvo nuversta. Padavimas taria, kad karalius parsivežęs 
žmoną iš svetimos, priešiškos salos, todėl taip ir nutikę. 
Vėliau, iki pat mūsų laikų, valdžia buvo smulkių įvairių 
genčių atstovų rankose. 

Ankstyvesniųjų vadų valdymo metais gyvenimas bu- 
vęs Žiaurus ir primityvus. Ant smėlio juostos, supančios 
lagūną, augo dar skurdesnė augmenija ir buvo dar ma- 
žiau gyvulių, negu dabar. Pradžioje nebuvo netgi nė 
vienos kokoso palmės. Šunų žmonės išvis nežinojo, O 
kai pamatė juos pirmą kartą, tai vertino tik kaip mėsą. 
(Rarojiečiai ir dabar šunieną laiko gardumynu ir noriai 
moka kelis šimtus frankų už riebų šunį.) Vienintelis vy- 
rų apdaras buvo iš pandano lapų pintas klubų aprišalas, 
moterų — luobinis sijonėlis. Dembliai — čiužiniai arba 
antklodės — žiūrint kam jie buvo naudojami, taip pat 
buvo pinami iš lapų; darbo įrankiai — daromi iš medžio, 
kaulo ir perlamutro. 

Rarojiečiai palaipsniui apsiprato su vietine gamta, 
išmoko verstis skurdžiais ištekliais. Tuo pat metu krista- 
lizavosi nuostabiai įvairiapusė socialinė ir religinė san- 
kloda. Visiems svarbiems reikalams ir darbams buvo 
specialistai, vadinamieji tachunga. Vieni tapo valčių 
meistrais, kiti — statybininkais, dar kita grupė dirbo 
darbo įrankius ir žvejojimo kabliukus. Tačiau visų svar- 
biausi ir labiausiai gerbiami tachunga buvo gydytojai, 
išminčiai ir mokslininkai, dvasiniai tautos ganytojai. 

Politinę valdžią savo rankose turėjo vadai. Tai buvo 
išdidūs ir narsūs žmonės, paprastai dideli garbėtroškos. 
Siekdami kuo didesnės šlovės, jie dažnai talpiomis dvi- 
gubomis valtimis (katamaranais) su pandano burėmis 
leisdavosi į tolimas keliones ieškoti naujų žemių arba 
į karo žygius prieš kitas salas. Visiškoje vado valdžioje 

buvo kaito, karo vadas; jis buvo atsakingas už visų kau- 
tynėms tinkamų vyrų karinį apmokymą ir ėjo, taip 
sakant, generalinio štabo viršininko pareigas. 

Te Ichas atsiminė didžiąją dalį seno herojinio epo 
dainų ir daug jų mums padainavo. Viena, visų ilgiausia 
(ir gražiausia), pasakojo apie taitiečių vado Honokuro 
keršto žygį prieš Takumę ir Raroją, kurių kariai buvo 
nukovę vieną jo giminaitį Taičio užpuolimo metu. 

Dainuodamas šitą peche (herojinę dainą), Te Ichas 
nusivedė mus prie didelio akmens šalia namo. Akmuo 
turėjo savo vardą — Miti-miti a kura; tai ant jo stovėjęs 
Honokuras, kada rarojiečiams skelbęs mirtiną nesantai- 
ką. Prie lagūnos kranto Te Ichas parodė seklumą, kur 
Honokuras buvo išmetęs inkarą. Dabar priešais tą sek- 
lumą išmeta inkarus prekybinės škunos. 

Panašiai, kaip ir daugelis kitų polineziečių genčių, 
rarojiečių proseneliai buvo kanibalai!. Kiekvienas sve- 
timšalis buvo laikomas priešu. Jeigu vėjas prie salos at- 
gindavo svetimą valtį arba iš sudužusio laivo į krantą 
išlipdavo žmonės, juos tuojau pat užmušdavo ir suval- 
gydavo. Po kautynių visus žuvusius priešus kepdavo ir 
valgydavo čia pat kovos lauke. Tačiau rarojiečiai, skir- 
tingai negu markiziečiai, niekuomet nemedžiodavo žmo- 
nių maistui. Kanibalizmas egzistavo ne iš potraukio val- 
gyti žmogieną, o dėl to, jog buvo tikima, kad nugalėto- 
jui tenkanti įveiktojo priešo jėga ir drąsa. 

— O, be to, suvalgyti priešą, vadinasi, pareikšti jam 
didžiausią savo panieką, — paaiškino Te Ichas,— todėl 
kariai ir mesdavo per petį plikus kaulus. Jeigu nukau- 
tasis būdavo drąsus ir stiprus, tai iš jo kaulų pasidary- 
= l| Senovėje kai kuriose polineziečių salose kanibalizmas buvo ka- 
rinis paprotys, susijęs su religiniais magiškais tikėjimais. Tačiau kai 
kurie keliautojai ir kolonizatoriai, norėdami pateisinti savo žiaurų 


elgesį ir grobikišką kolonializmą, pernelyg išpūsdavo savo pasakoji- 
mus apie Polinezijos kanibalus. 

davo darbo įrankių. Kartą tėvas man padovanojo grąžtą, 
padarytą iš garsaus Peao kario kaulo. Tokio tvirto grąž- 
to aš niekuomet nebuvau mates. Beje, aš juo naudojausi, 
kai, dar jaunas būdamas, dirbau suolelį, ant kurio tu 
sėdi. Matai, kokios tiesios, lygios skylės... 

Pats Te Ichas niekuomet nebuvo matęs kanibališkos 
puotos, tačiau Hikitachis, sėdėjęs greta mūsų su proanū- 
kiu ant kelių, pasakė, kad vaikystėje du kartus stebėjes 
susirėmimus su svetimšaliais, ir kautynės abusyk bai- 
gėsi tuo, kad rarojiečiai suvalgė savo priešus. 

— Aš dar buvau mažas, bet mano tėvas, vienas žy- 
mesniųjų karių, gaudavo savo dalį antrasis po vado, — 
pasakė Hikitachis.— Atsimenu, tėvas skundėsi, kad Pau- 
motu karių mėsa labai kieta. Taitiečių mėsa buvo laiko- 
ma švelnesnė ir skanesnė. 

— Koks barbariškumas! — pasibaisėjo Etjenas, uolus 
krikščionis. 

Hikitachis praleido jo žodžius negirdomis. 

— Bet skaniausia — tai vaikų mėsa, — kalbėjo toliau 
jis juokaudamas ir taip pasižiūrėjo į savo proanūki, kad 
Etjenas net išsigando ir skubiai paėmė vaiką ant rankų. 

Mes pamanėme, kad metas keisti temą, ir paklausė- 
me Te Ichą, kada pirmą kartą į salą atplaukė baltieji. 

— Jie atplaukė, kai mano tėvas dar buvo jaunas, — 
atsakė jis, kiek pagalvojęs— Du popaa atplaukė šku- 
na, norėdami išsimainyti atsivežtas prekes į perlamutrą. 
Kai jie pasirodė antrą kartą, karo vadas susišaukė vyrus 
ir sako: „Kam vargti ir nardyti žemčiūgų? Užmuškime 
škunos žmones ir pasiimsim, kas mums reikalinga.“ Pa- 
siūlymas visiems patiko: naktį kariai vogčiomis prasi- 
brovė į škuną ir visą įgulą išžudė ietimis. Bet vienam 
popaa pavyko pabėgti į gretimą salą ir iš ten kita škuna 
nusigauti į Papejetę. Po kiek laiko jis sugrįžo didžiuliu, 
apsiginklavusiu patrankomis laivu, kuriuo atplaukė 

daug prancūzų su šautuvais. Jie išlipo į krantą ir pa- 
klausė, kas vadovavo škunos užpuolimui. Karo vadas ir 
dar du pasisakė, kad tai buvęs jų sumanymas. Už baus- 
mę prancūzai juos pakorė ant palmės jūros pakrantėje. 
Paskui iš rytinių salų, Kur dar nebuvo prasiskverbę 
prancūzai, į svečius atplaukė vietinis vadas. Jis sakė, 
kad visi Paumotu kariai privalo pastatyti didžiulį lai- 
vyną ir užpulti prancūzus Taityje. Mano tėvas — jis bu- 
vo visų garsiausias tachunga ir labai gerbiamas — pasa- 
kė, kad ne mums nugalėti prancūzus, nes jie turi dide- 
lius laivus ir daugybę šautuvų. Geriau su jais draugauti ir 
išsimainyti įvairiausių keistų daiktų. Daugumas pritarė 
tėvui, bet vadas ir kai kurie kariai prisidėjo prie žmo- 
nių iš rytinių salų, ir visi kartu išplaukė atgal. Vėliau 
sužinojome, visi aliai vieno žuvo per audrą. Mano tėvas 
tapo vadas, ir tarp mūsų ir prancūzų įsigalėjo taika. 
Ilgainiui prie atolo atplaukdavo vis daugiau ir dau- 
giau škunų, norėdamos išsimainyti žemčiūgų, perlamut- 
ro ir kokoso aliejaus. Dažnai atplaukdavo popaa, bet jie 
mūsų bijodavo ir į krantą išlipdavo tik su ginklais. Kar- 
tą atplaukė du vyrai, kurie vadinosi moremone (mor- 
monais). Jie buvo nepanašūs į kitus popaa. Šie išlipo 
ant kranto be ginklų ir liko gyventi saloje. Jie sakė, 
kad mūsų dievai netikri, kad tikras tik jų dievas. Nie- 
kas jais nepatikėjo, nes mūsų dievai mums padėdavo 
nuo pat pasaulio sukūrimo. Dar jie pasakė, jog vyrai 
gali turėti tiek žmonų, kiek jie nori, ir šisai mokymas 
mums labiau patiko. Daug salos gyventojų net pažadėjo 
pasidaryti moremone, jeigu popaa parūpins daugiau mo- 
terų, nes Rarojoje vienam vyrui teko viena moteris. 
Abudu orometua (tėvai ganytojai) atsakydami paaiš- 
kino, kad pirmiau mes privalome įtikėti į naująjį dievą, 
o ne galvoti apie daugiau žmonų. Mes tik nusijuokėme, 
ir nė vienas nenorėjome pereiti į jų tikėjimą. Pagaliau 


111 


svetimšaliai išvažiavo. Ar jie išplaukė moterų ir nesu- 
rado nė vienos, ar paprasčiausiai supyko ant mūsų, bet 
daugiau nebesugrįžo. 

Aš jau buvau paauglys, kai atvažiavo kitas orome- 
tua, kuris vilkėjo ilgais, iki žemės, drabužiais ir buvo 
su didele barzda. Tasai malonus ir linksmas žmogus daž- 
nai mums grodavo vivo (ileita) ir išmokė naujų dainų. 
Jis gydė sergančius ir pamokė mus, kaip geriau statyti 
valtis ir namus. Kai atplaukdavo škunos žemčiūgų ir 
perlamutro, stengėsi, kad maininkaudami mes gautume 
dvigubai daugiau negu anksčiau. Daugelį išmokė skai- 
tyti ir rašyti, dalino gražius paveiksliukus. Besišneku- 
čiuodamas su mūsų Žžyniais pasakodavo jiems apie sa- 
vąjį dievą, kuris norėjęs baigti visus karus ir visus žmo- 
nes padaryti laimingus. Galiausiai tachunga išminčiai 
pradėjo tikėti naujuoju dievu ir paskelbė žmonėms, kad 
daugiau nebetarnausią seniesiems dievams. Visi pasekė 
jų pavyzdžiu. „Tachunga išminčiai geriau žino, kurie 
dievai tikresni. Jeigu jau jie įtikėjo į naujojo orometua 
dievą, vadinasi, šisai tiksiąs ir mums“, — kalbėjo žmo- 
nės. Per vieną savaitę nugriovėme savo altorius ir per- 
ėjome į naująjį tikėjimą. 

Orometua Apeteras (Albertas) liko gyventi saloje ir 
padėjo pastatyti naują bažnyčią — antai ji stovi. Trejus 
metus mes ją statėme, užbaigėme 1875 metais, tai užra- 
Šyta didžiuliais skaičiais virš durų. Šalimais mes suren- 
tėme kalėjimą, bet jis gavosi toks niūrus ir liūdnas, kad 
kiekvienas sau širdyje nusprendėme niekuomet juo ne- 
sinaudoti, nors orometua Apeteras nuolatos to reikala- 
vo. Mes pažadėjome nieko neužmušti ir gerai elgtis su 
popaa, ir netrukus pas mus pradėjo plaukti daugiau šku- 
nų negu anksčiau. Jos atgabendavo visokių neregėtų 
negirdėtų daiktų; mes pirmą kartą išvydome ryžius, 
miltus, konservus. Iš pradžių daug kas maišus su ryžiais 

dėjo tiesiai ant laužų, o miltus, išplakę vandenyje, ban- 
dė gerti tą gėralą, bet ilgainiui išmoko gaminti popaa 
valgymus. Nuo to laiko niekas nebeaugina taro. 

— O kiek tavo jaunystės metais buvo Rarojoje gy- 
ventojų, kol dar niekas nebuvo pasikeitę? — paklausiau 
Te Ichą, susitikęs jį kitą kartą. 

Te Ichas paskaičiavo pirštais, paskui atsakė: 

— Šitame kaime buvo daugiau kaip septyni šimtai 
žmonių, be to, kaime anoje lagūnos pusėje gyveno apie 
du šimtus—keturis šimtus žmonių. | 

— Vadinasi, daugiau negu tūkstantis, — suskaičiavau 
aš.— O dabar tiktai šimtas su trupučiu. Kodėl gi taip 
sumažėjo gyventojų per kokius septyniasdešimt penke- 
rius metus? 

— Daug išvažiavo į Taitį ir tenai pasiliko, — susimąs- 
tęs atsakė Te Ichas.— Kiti parsisamdė į škunas ir nebe- 
sugrįžo. Atsirado naujų ligų, o jų gydyti mes nemokė- 
jome. Va ir išmirė daug. Mūsų tachunga žinojo ligas, 
kurios saloje buvo paplitusios senovėje, bet naujų, ne- 
žinomų ligų jie nemokėjo gydyti. Na, ir, žinoma, daug 
žmonių dingo uraganų metu. 

Mūsų prašomas, Te Ichas papasakojo apie dramatiš- 
kiausią atsitikimą, apie smarkiausią cikloną, koks tik 
kada nors yra užklupęs Raroją. Susidarė jisai kažkur 
apie ekvatorių ir nuskriejo į pietus, darydamas lanką. 
Prasidėjęs 1903 metų sausio 14-tą, jis praūžė virš Tua- 
motu kiek šiauriau Rarojos. Ciklono skersmuo siekė 
400-tus kilometrų, o jo sukeltos milžiniškos bangos vis- 
ką griovė tūkstančio kilometrų plotyje. Per nepilną 
parą Tuamotu archipelage žuvo 517 gyventojų; daugu- 
mas buvo netikėtai užklupti milžiniškų bangų. 

Te Ichas nežinojo tikslių duomenų, kuriuos aš radau 
oficialiose prancūzų publikacijose, tačiau tatai nė kiek 
nemažino jo pasakojimo dramatizmo. 

Kaip paprastai, prieš pradėdamas, jis užsirūkė ir pa- 
galvojo: 

— Saulė jau buvo pasiekusi savo aukščiausiąjį tašką 
ir pradėjusi krypti vakarop link horizonto, taigi, kai 
atūžė uraganas, pagal jūsų laiką buvo maždaug antra 
valanda. Aš ėjau pas vieną savo draugą. Drauge su ma- 
nimi traukė mano anūkai, jie šokinėjo ir krykštavo. Vos 
aš įsukau į didžiąją gatvę, staiga suošė palmės. Jūs pa- 
tys žinote, kad Rarojoje vėjas pakyla staigiai ir neti- 
kėtai, taigi aš nekreipiau dėmesio į tą triukšmą. Bet ne- 
nuėjau nė dešimties žingsnių, tik staiga aplink mane 
pradėjo kristi kokoso riešutai, o kai susirinkau visus 
vaikučius, vėjas jau pūtė taip smarkiai, kad plėšė lapus 
ir laužė šakas. O tai, be abejo, pavojingas ženklas, nes 
silpnesnės ir senos palmės tokio vėjo gali būti lengvai 
palaužtos. Aš pasiėmiau anūkus ant rankų ir nubėgau. 
Vos tiktai pasiekėme didįjį namą, pasigirdo traškesys, 
ir kiek tolėliau ant gatvės nuvirto didžiulė palmė. Tuo 
pat metu siūbtelėjo lietus. Jūs žinote, kokios liūtys būna 
Rarojoje, o tai, kas dėjosi tą kartą, pranoko viską, ką 
tiktai jūs galite įsivaizduoti. Tarytum bangų ūžesys pra- 
siveržė pro rifus. Drabužiai bematant kiaurai permirko. 

Netrukus atėjo vadas ir pasakė, kad visi privalo eiti 
į bažnyčią, kur mūsų laukiąs tėvas Amedis. Mano drau- 
gai pasiėmė abu vaikus, Teuras — antai jis sėdi kampe, 
o tada jam buvo tik penkeri metai, — pakibo man ant 
kaklo. Mes išėjome laukan ir pamatėme, kad riešutai ne 
tiesiai krenta ant žemės, o lekia į šoną, tarytum jais 
būtų šaudoma iš patrankų, kokių yra karo laivuose Pa- 
pejetėje. Tai va, koks vėjas pūtė! Norėdami užsidengti, 
visi pasiėmėme po palmės lapą, bet vėjas plėšė juos 
mums iš rankų. Vienam mano giminaičiui užkrito riešu- 
tas, ir jis susmuko. Mes jo pasigedome, tik nusigavę į 
bažnyčią. Teko grįžti jo. 

Bažnyčioje, už storų mūrinių sienų ir po skardiniu 
stogu, buvo geriau. Visus suskaičiavome, pasirodė, kad 
trūksta septynių žmonių. Du vyrų būriai po penkis žmo- 
nes išėjo jų ieškoti. Vienas būrys sugrįžo ir atsivedė ke- 
turias moteris ir du vaikus. Antrasis būrys nesugrįžo. 
Tėvas Amedis aptvarstė visus sužeistuosius, nuramino 
mus. Vienas senukas, kuriam buvo pasimaišę galvoje, 
sušuko, kad prasideda tvanas ir reikia statyti laivą. Jam 
pasakė, kad jau per vėlu, bet jis nieko neklausė ir ver- 
žėsi laukan, norėdamas pats vienas statyti laivą. Tada 
vadas paaiškino, kad laivas nieko nepadėsiąs — juk Ra- 
rojoje nėra gyvulių. Jo žodžiai įtikino naująjį Nojų, ir 
jis nusiramino. Tėvas Amedis perspėjo, kad vėjas būti- 
nai atgins milžiniškas bangas, kurios užlies salą, todėl 
geriau išeiti iš bažnyčios — ji kaip spąstai. Kažkas pa- 
siūlė sulipti į palmes arba ant stogo, bet, esant tokiam 
vėjui, tai buvo neįmanoma. Tada nusprendėme nusigauti 
į kapines — pačią aukščiausią salos vietą. Kapinės buvo 
iškilusios aukščiau už bažnyčią, be to, aptvertos plačia 
mūrine tvora. Visi patraukėme tenai. 

Vėjas taip smarkiai pūtė, kad nebuvo kaip eiti, teko 
ropoti keturpėsčia. Tėvas Amedis kažką sakė, bet nieko 
negalėjome išgirsti. Vakarinėje salos dalyje vėjas su- 
griovė visus namus, išskyrus Tuchojės namą. Pro mus 
lėkė lentos ir skardos lakštai. Tuchojė visada didžiavosi 
savo mediniu namu, dabar jis sugalvojo nusigauti tenai 
ir pasižiūrėti, ar galima ką nors išgelbėti. Jį atkalbinėjo, 
bet užsispyrėlis nenusileido. Jis buvo beveik priėjes na- 
mą, kai šis su trenksmu suiro. Vėjas pagriebė naują 
skardinį stogą ir pradėjo nešti tiesiai į Tuchoję. Jis ban- 
dė atšokti į šalį, bet nesuspėjo. Blizgančios skardos lakš- 
tas, neseniai gautas per didžiausią vargą, perkirto jį 
pusiau. Aš dar pamačiau, kaip jo ranka konvulsingai 
kibo į skardos kraštą. 

Kapinėse mes sukrovėme iš akmenų du barjerus ir 
sugulėme už jų, slėpdamiesi nuo vėjo. Praslinko dvi, 
gal trys valandos nuo tada, kai prasidėjo uraganas, stai- 
ga pasigirdo gaudesys, nustelbiantis net vėjo ir lietaus 
triukšmą. Artinosi pirmoji banga. Ji atrodė nelabai 
aukšta ir vargais negalais persirito per salą. Bet vanduo 
vis kilo. Atsirito dar viena banga. Šį kartą teko susėsti, 
kad mūsų neapsemtų. Kai kurie, išsigandę bandė slėptis 
bažnyčioje, bet, laimė, juos kas kartą srovė išnešdavo 
pro langus. Galų gale jie sugrįžo į akmenų prieglobstį. 

O vandens vis daugėjo, pamažu, bet daugėjo visą 
laiką, ir mes atsidūrėme tarytum Punaruu upės viduryje 
Taityje. Nulaužtos palmės, rąstai, gėlės, baldai, valtys 
plaukė pro mus ir dingdavo verpete, kur srovė sutik- 
davo kliūtis. Paskui vanduo atplukdė sulaužytų dėžių 
ir laivo nuolaužų; supratome, kad sudužo laivas. Mes 
dėkojome likimui, kad po mūsų kojomis tvirta žemė, 
nors buvo ir nelengva ant jos išsilaikyti. 

Prasidėjus uraganui, pasislėpė saulė, pasidarė tamsu 
kaip naktį. Nežinau, kiek laiko mes išgulėjome kapi- 
mėse, bet kai atsirito penktoji banga — tėvas Amedis 
jas skaičiavo,— aš pro debesų properšas pamačiau 
žvaigždutę ir supratau, kad jau vakaras. Penktoji ban- 
ga mus užliejo beveik iki juosmens, mažus vaikus teko 
susisodinti ant pečių. Bangos vis didėjo, tačiau netrukus 
mes pajutome, kad vėjas ir lietus darosi silpnesni. Vėl 
pradėjome galvoti, kad reikėtų lipti į palmes. 

Kai šeštoji banga mus užliejo iki pažastų, niekas, iš- 
skyrus tėvą Amedį, nepanoro pasilikti kapinėse. Nuslin- 
kome pasroviui ir pradėjome lipti į artimiausias palmes. 
Daugumas moterų ir senių buvo taip nusilpę, kad nega- 
lėjo užlipti patys, bet vadas surado virvę; jos pagalba 
mes užtempėme juos į viršų ir pririšome prie viršūnių 

šakų. Aš pats atsidūriau ant kalėjimo stogo — vieninte- 
lio pastato, išskyrus bažnyčią, kuris atsispyrė uraganui. 
Aš buvau visiškai netekęs jėgų ir nusprendžiau čia pa- 
silikti. Ir kalėjimas pirmą kartą buvo protingai panau- 
dotas! 

Septintoji banga nusinešė tėvą Amedį, bet jam pa- 
vyko už kažko nusistverti. Jis sugrįžo į kapines ir šūk- 
telėjo mums, kad geriau žus, negu iš tenai pasitrauks. 
Mums visiems buvo aišku, kad aštuntoji banga pražudys 
tėvą, ir gailėjomės jo, nes tėvas Amedis visada su mu- 
mis gerai elgėsi ir visur padėdavo. Tačiau aštuntoji ban- 
ga neatėjo. Vanduo pradėjo pamažu slūgti, ir rytą buvo 
galima nusileisti ant žemės. Ir vis dėlto per šį uraganą, 
smarkiausią koks tik buvo per mano gyvenimą, žuvo 
vienuolika rarojiečių. 

Te Icho pasakojimas įaudrino salos gyventojų vaiz- 
duotę, ir keletą dienų mes nieko daugiau negirdėjome, 
tik pasakojimus apie uraganus, štormus. Daug kas prisi- 
minė 1903 metų cikloną ir mielai dalinosi savo įspū- 
džiais. Iš esmės visi pasakojimai sutapo ir patvirtino 
Te Icho nupieštą vaizdą. Taip pat visi vienbalsiai teigė, 
kad sekantis (ir kol kas paskutinis) ciklonas, užkabinęs 
Raroją 1906 metais, praūžė žymiai toliau nuo salos ir 
buvo gerokai silpnesnis. 

Stichinės nelaimės galutinai sugriovė senąją sanklo- 
dą. Dar 1903 metais Rarojoje daug buvo namų Tuamotu 
tipo; plačiai buvo vartojami senieji darbo įrankiai ir 
buities rakandai. Tačiau potvynis nusinešė paskutiniuo- 
sius vietinės kultūros likučius, ir kada rarojiečiams rei- 
kėjo įsigyti naujų daiktų, jie nusprendė, kad paprasčiau 
ir greičiau nusipirkti viską škunose, negu bandyti atsi- 
gaminti senųjų amatininkų dirbinius. Dar skaudžiau — 
prarasti senieji genealogijų aprašymai ir padavimai, 

užrašyti pačių rarojiečių, kai tiktai pirmieji misionieriai 
išmokė juos rašto. Nutrūko paskutinė gija, rišusi salos 
gyventojus su jų praeitimi. 

Te Ichas įtikinėjo, kad per 1903 metų potvynį žuvo 
visos genealogijos knygos, bet mes dėl visa ko apėjome 
kaimą, norėdami išsiaiškinti, gal išliko nors viena kny- 
ga. Visur mums atsakydami purtė galvas ir tvirtino: 
aita, aita (ne, ne). Pagaliau atėjome pas Tetochu, kuris, 
išgirdęs klausimą, tuojau pat atsakė: 

— Tai netiesa, kad 1903 metų uraganas sunaikino 
visas genealogijos knygas. Mano senelis tada gyveno 
Hao, jis tenai buvo išsivežęs keturias knygas. Po kiek 
metų senelis sugrįžo į Raroją ir jas atsivežė. Galimas 
daiktas, jos dar tebėra kur nors mūsų namuose. Aš ne- 
žinau kur, nes man tai visai nerūpėjo. 

Išgriozdėme visus namus, bet veltui. Pagaliau Teto- 
chu pasakė: 

— O gal jos pas mano senelę? Ji turi nemažai sene- 
lio daiktų. Norite, aš nueisiu ir jos paklausiu? 

Tetochu sugrįžo po kokių penkiolikos minučių. 

— Jūs pavėlavote dešimčia metų,— pasakė jis su 
užuojauta.— Kai senelis mirė, mano senelė ir teta Punau 
surinko knygas bei visokį seną šlamštą ir sudegino. La- 
bai apmaudu, bet nieko nepadarysi! 

Mes panorome patys tai sužinoti, ir nuėjome pas 
Punau. Deja, ji patvirtino, kad sudraskė ir sudegino vi- 
sas knygas. 

— Ar tu tikra, — nusiminęs paklausiau aš, — kad su- 
deginai iki paskutinio lapelio? 

— Ta-aip. Tiesa, iš kelių puslapių aš padariau pa- 
kelių... 

Deja, tatai mūsų nepradžiugino... Mes ketinome iš- 
eiti, bet Punau švelniai mus sulaikė: 

— Aš“su mielu noru būčiau jums grąžinusi knygas, 
tačiau vienintelis daiktas, kurį galiu duoti, tai mūsų ge- 
nealogiją, mano nurašytą prieš sudeginant knygas. 

Mes netikėjome savo ausimis, bet dar labiau nuste- 
bome, kai Punau ištraukė buhalterinę knygą su didžiu- 
liu užrašu ant viršelio — „Pagaminta JAV“. Kiek pa- 
sklaidę, bematant įsitikinome, kad joje yra ne tiktai 
imponuojantis protėvių sąrašas — daugiau kaip penki 
tūkstančiai pavardžių dviejuose šimtuose puslapių, — bet 
ir daugybė genealoginių dainų, sakmių ir padavimų. 

Mes sumanėme atlikti įdomų eksperimentą. Kitą kar- 
tą, eidami pas Te Ichą, pasiėmėme ir Punau knygą ir 
paprašėme senuko padeklamuoti ilgą fangu, religinį 
himną, apie kurį jau buvome girdėję iš jo. Te Ichas ne- 
suklysdamas padeklamavo visą dainą nuo pradžios iki 
galo. Mes tuo tarpu atidžiai žiūrėjome į knygą ir nuste- 
bę įsitikinome, kad jo padeklamuotas himnas žodis žo- 
din sutampa su užrašytuoju. Kažin ar buvo galima rasti 
geresnį įrodymą, kad Te Ichas —- tikrų tikriausias ta- 
chunga, kuris rūpestingai ir sąžiningai prisiminė savo 
tautos legendas.! 

! Polineziečių genealoginės legendos nepaprastai turtingos ir, be 
to, labai tikslios. Salų gyventojai prisimena kelių dešimčių kartų (tai 
yra nuo pirmojo mūsų eros šimtmečio) savo prosenelių vardus; taip 
pat ir pasakojimus apie jų jūrų keliones ir kitus žygdarbius. Įvairių 
archipelagų gyventojų legendos ir genealogijos daugeliu atvejų su- 
tampa, o tai dar kartą įrodo, jog jose esama istorinio pagrindo. Po- 


lineziečių genealogines legendas yra priimta laikyti patikimais isto- 
riniais šaltiniais. 


6 SKYRIUS 


* 
RAROJIEČIO GYVENIMAS 


„Vidutinis švedas", kaip žinoma, statistikos produk- 
tas, ir kažin ar verta ieškoti jo realiame gyvenime. Su- 
rasti tokį švedą savo kūnu ir krauju, visais atžvilgiais 
atitinkantį matematinį vidurkį, tikriausiai būtų nepa- 
prastai sunku; aš manau, kad „vidutinių švedų“ yra ne 
vienas, jų daugybė, tačiau jie visi skirtingi... Ir tatai 
suprantama: juk mūsų visuomenei būdinga specialybių, 
interesų, klasių įvairovė, ir todėl savaime susidaro ne- 
vienodos gyvenimo sąlygos, įpročiai ir idealai. Visai kas 
kita yra Rarojoje. Čionai viešpatauja visiška lygybė, 
todėl, norint aprašyti „vidutinio“ rarojiečio gyvenimą, 
galima pasirinkti iš tikrųjų tipišką pavyzdį. Imkime ir 
paanalizuokime visą rarojiečio gyvenimo kelią. 

Kaip į pasaulį ateina naujasis salos bendruomenės 
narys, mes pirmąsyk pamatėme mūsų artimiausių kai- 
mynų Tachučio ir Kimitongos namuose. Kartą mes pa- 
stebėjome, kad Tachutis vienas sėdi ant demblio palei 
duris. Žinodami, kokia tai neišskiriama pora, mes kiek 
nustebome, tačiau nepradėjome jo klausinėti apie Kimi- 
tonga, o ėmėme kalbėtis apie koprą, žvejybą. Po kiek 
laiko jis per pusę žodžio nukando įdomų pasakojimą 
apie susirėmimą su rykliu, atsistojo ir tarė: 

— Palaukite, aš eisiu pažiūrėti, kaip laikosi Kimiton- 
ga. Ji gimdo. 

— Kimitonga gimdo? Tai ko tu čionai sėdi ir plepi 
su mumis! 

— O ką! — atsakė Tachutis.— Viskas bus gerai. Ji 
visada puikiai susitvarko! 

Aišku, mes žinojome, kad Kimitonga laukia kūdikio, 
bet visai neseniai abu tėvai įtikinėjo mus, kad iki lai- 
mingos valandos likęs ne vienas mėnuo. Todėl, kai Ta- 
chutis vėl pasirodė, mes jam tai priminėme ir sunerimę 
pasiteiravome, kokia Kimitongos sveikata. Tačiau jis 
nesuprato, ko mes taip būkštaujame. 

— Na ką jūs, visai laiku! Tik mes skaičiuodami vis 
sūklystame. 

— O ar nėra kaime moters, kuri padeda gimdant? — 
susijaudinusi paklausė Marija Teresa. 

— Kam? — nustebo Tachutis— Rarojoje kiekviena 
šeima pati susitvarko. Bet jeigu jūs norite padėti, aš 
būsiu labai patenkintas. 

Mes negalėjome pasigirti didele patirtimi šioje sri- 
tyje, bet juk nevalia palikti draugų nelaimėje! Marija 
Teresa liko troboje, norėdama paruošti visa, kas būtina, 
o aš greitai nubėgau amerikietiško vadovo „Viskas apie 
naujagimius“, kurį dėl visa ko vežiodavomės. Sugrįžęs 
radau Mariją Teresą nepaprastai susijaudinusią. 

— Niekas jų neparuošta! Nėra nei švarios paklodės, 
nei karšto vandens, nei tvarsčių, nei vatos, nei medici- 
ninio spirito, nei vystyklų, nei rūbelių... 

Mes paklausėme Tachučio, kodėl taip atsitiko. 

— O ko mažyliui reikia? — atsakė jis nustebęs.— 
Kelių skudurų. Kai jie susiteps, išmesim ir paimsim 
naujus. 

Ir, norėdamas mums parodyti, kaip čia viskas pa- 
prasta, jis paėmė kelis nešvarius marškinius ir suplėšė 
juos vystyklams. į 

Mes nusprendėnie, kad dabar pats laikas supažin- 
dinti salos gyventojus su naujausiais kūdikių priežiūros 
metodais. Pirmiausia atsinešėme savo vaistinę, paskui 
susėdome ant jos ir įsigilinome į vadovą ,„Viskas apie 
naujagimius“. Reikia pasakyti, kad jis atitiko savo pa- 
skirtį: čia iš tikrųjų buvo viskas — pradedant būsimųjų 
motinų dieta ir baigiant psichoanalitiniais patarimais ir 
žaislų fotografijomis įvairaus amžiaus vaikams. 

Mes atsivertėme pirmąjį skyrių didžiai aktualiu pa- 
vadinimu — „Teisinga pradžia“. Autoriai įtikinamai įro- 
dinėjo, kaip higieniška gimdyti klinikoje, o ne namuose, 
tačiau mes negaišome prie šių puslapių. Toliau ten buvo 
pamokymai būsimajam tėvui, kaip numaldyti savo neri- 
ma, laukiant didžiojo įvykio. Mes pasižiūrėjome į Ta- 
chutį, tačiau nepastebėjome nė vieno aprašytojo simpto- 
mo. Vertėme toliau ir galų gale suradome sąrašą daiktų, 
būtinų gimdymo metu. Atidžiai jį išstudijavę, mes nu- 
sprendėme išsiversti su puse išvardintųjų daiktų, ir vis 
dėlto susidarė tiek daug, kad mes paprašėme Tachuti 
pakviesti mums į pagalbą savo motiną. Ji atėjo ir buvo 
taip nustebinta mūsų pasiruošimo, kad pasiskubino pa- 
šaukti dar kelis giminaičius: girdi, pasižiūrėkite, ką jie 
sugalvojo! 

Su džiaugsmu sutikome pastiprinimą ir jiems pave- 
dėme šildyti vandenį. Didelių puodų niekas neturėjo, 
bet mes surinkome visus kaimynų puodus ir paliepėme 
kiekvienam giminaičiui užvirinti po du puodus vandens. 

Staiga Tachutis pakvietė Mariją Teresą. ir jie abu 
įėjo vidun. Po penketo minučių ji kyštelėjo galvą pro 
duris: 

— Viskas. Duokite vandenį! 

— Vanduo dar nesušilęs,— atsakė kažkas iš virtu- 
vės.— Palaukite truputėlį, aš nueisiu malkų! 

Marija Teresa beviltiškai atsiduso ir paėmė butelį 
kokoso aliejaus. Vis geriau, negu šaltas nešvarus van- 
duo! 

Iki šio laiko gimdyvės motina kuo ramiausiai stebėjo 
viską iš kampo, bet dabar ji nebeištvėrė ir pasipiktinusi 
tarė: 

— Kodėl jūs nedarote taip, kaip mano jaunystės me- 
tais? Mes maudydavome savo naujagimius lagūnoje. 

— O jie nuo šito nemirdavo? — nedrąsiai paklau- 
siau aš. 

— Dar ko,— purkštelėjo senutė.— Tik silpni mirda- 
vo, nes jiems, matyt, taip buvo skirta. 

Netrukus Kimitonga ir jos dukrelė, suvyniotos kiek- 
viena į savo antklodę, gulėjo žvalios ir linksmos. Mes 
buvome padarę viską, kas tik įmanoma, ir todėl išėjome 
namo studijuoti kitos vadovo dalies, kad paskui galė- 
tume papasakoti Tachučiui ir Kimitongai paskutinius 
duomenis ir medicinos mokslo laimėjimus apie naujagi- 
mių priežiūrą. 

Sugrįžę po keleto valandų mes pamatėme, kad Kimi- 
tonga sėdi apsupta giminių ir susidomėjusi įdomiu pa- 
šnekesiu. 

— Mažylė jau valgo! — šūktelėjo ji, vos pamačiusi 
mus. 

Tikra tiesa. Šalia Kimitongos ant grindų sėdėjo Ta- 
chutis. Vienoje rankoje jis laikė kūdikį, o kitoje — ke- 
letą žolyčių. 

— Tu vaikui duodi žolės? — išsigandę paklausėme 
mes. 

— Ką jūs, — nuramino jis mus, — aš mirkau žolytes į 
saldų vandenį ir duodu jai čiulpti. 

Mes trumpai išdėstėme pagrindinius šiuolaikinio 
mokslo apie maitinimą principus, kuriuos buvome per- 
skaitę vadove „Viskas apie naujagimius", tačiau Tachu- 

tis tik ėmė juoktis ir toliau vaišino mažylę saldytu šaltu 
vandenėliu. Staiga aš užuodžiau tabako dūmų kvapą. 

— Naujagimiams tabako dūmai kenksmingi, — kaip 
mokinukas išpyškinau aš.— Kas čia rūko? 

— Tai Kimitonga,— atsakė Tachutis, ir abu ėmė 
leipti iš juoko. 

Mes supratome, kad Rarojoje ir mums, ir mūsų va- 
dovui geriau patylėti, ir mes tyliai išslinkome iš trobos. 

Taip pat be skausmo ir lengvai (ko gero, nerūpes- 
tingai) čia praeina beveik visi gimdymai. Daugumas 
gimdyvių pasveiksta labai greitai. Kimitonga pradėjo 
vaikščioti jau kitą dieną, o dar po dienos, kaip papras- 
tai, tvarkėsi po namus. 

Tačiau kad ir ką įrodinėtų jos motina, vaikų saloje 
miršta gana daug. Paskutiniaisiais metais iš aštuonias- 
dešimt šešių naujagimių devyniolika neišgyveno nė me- 
tų. Vidutinis šitokio amžiaus vaikų mirtingumas Raro- 
joje septynis—aštuonis kartus didesnis negu Švedijoje. 

Nuolatinė kūdikių mirties priežastis — peršalimas ir 
infekcijos. Taigi nieko nuostabaus, žinant, kad jie bet 
kaip suvystomi į skudurus arba rankšluosčius, be to, 
juk tėvai, išsiruošę į kitas lagūnos salas rinkti kopros, 
pasiima ir kūdikius. 

Ne taip seniai iš gretimos Takumės salos pas vadą 
Teką valtimi atplaukė tenykštis gyventojas užregistruo- 
ti į pasaulį atėjusio naujo piliečio; įrodymui jis atsivežė 
ir naujagimį! 

Kita didelio vaikų mirtingumo priežastis — didelis 
priešlaikinių gimdymų skaičius. Rarojiečiai teisingai 
galvoja, kad tokiais atvejais reikia imtis skubių prie- 
monių, ir naujagimiams kemša sutrintus riešutus, kai 
šie tiktai įstengia prasižioti. Mažai kam pavyksta iškęsti 
tokią dietą, bet jeigu kūdikis lieka gyvas, jis užauga 
stipruolis. Tiesa, nors ką besakytų rarojiečiai, vargu tai 

bus gerų riešuto ypatybių nuopelnas. Greičiausiai čia 
galioja senas įstatymas: ištveria stipriausias... 

Jeigu naujagimis lieka gyvas, netrukus jis sulaukia 
svarbaus įvykio — krikštynų. Kiekvienas rarojietis yra 
dviejų pasaulių pilietis — Polinezijos ir Vakarų, ir šita 
gana svarbi aplinkybė pasireiškia jau ir tuo, kad vaikas 
būtinai pavadinamas dviem vardais — polinezietišku ir 
prancūzišku. Kokie tie vardai — ne taip svarbu. Tėvai iš 
anksto apie tai negalvoja ir duoda tokį polinezietišką 
vardą, koks ateina galvon kam nors iš giminių. O išsi- 
rinkti prancūziškus vardus misionieriai išmokė salos gy- 
ventojus iš kalendorių. Jeigu šventojo vardas, įrašytas 
krikštynų dieną, dėl ko nors nepatinka tėvams, jie pa- 
sižiūri į kitą dieną. Gerai, kad tokiu atveju ko nesupai- 
nioja. Daugumas taip prastai orientuojasi kalendoriuje, 
kad dažnai išrenkami kiek savotiški vardai, pavyzdžiui, 
„Konstitucijos diena“ arba „Didysis ketvirtadienis“, arba 
„Balandis“. Kartą vadui Tekai teko susiginčyti su išdi- 
džiu tėvu, kuris savo pirmagimį pavadino „„Atspausdin- 
ta Prancūzijoje“ — šitą imponuojantį vardą jis suradęs 
paskutiniame kalendoriaus lapelyje! 

Tachutis ir Kimitonga nebuvo išimtys. Iš pradžių jie 
buvo nusprendę pavadinti savo dukterį Reva Anselmas. 
Mes paprieštaravome, kad Anselmas — vyriškas vardas 
ir ne visai tinkamas, nors skamba labai gražiai. Tėvai 
buvo benusimeną, bet Tachutis pavartė kalendorių ir su- 
rado dar gražesnį vardą. 

— (Gal pavadinus mums ją Koratika? — pasiūlė jis. 

— Palauk, argi tu neduosi jai antro vardo popaa 
kalba, kaip visi daro? — paklausiau aš. 

— Tai juk čia ir yra popaa kalba! — su priekaištų 
atkirto jis.— Toks buvo Penetito sesers vardas (poline- 
zietiškas tarimas vardo „Benua“ arba „„Bengtas'). 

Mes pažiūrėjome į kalendorių; Tachutis išdidžiai pa- 
rodė didelėmis raidėmis parašytą žodį „Scholastica'. 
Visiškai teisingai — polinezietiškai jis tariamas „„Kora- 
tika”... 

Galų gale jis paklausė mūsų ir sutiko pakrikštyti 
mergaitę Martina. Žinoma, vardas nebuvo originalus, 
tačiau, šiaip ar taip, jis nekels pedantams juoko. 

Polinezijoje prigijo tie prancūziški vardai, kuriuos 
pavyko pritaikyti vietinės kalbos dėsniams. Kartais jie 
tiek pakinta, kad beveik nebeįmanoma atsekti europie- 
tiškos šaknies. Šiaip ar taip, mes ne iš karto suvokėme, 
kad Kikerija reiškia Ceciliją, Peni — Benjaminą, Titi- 
na — Kristiną, Ruita — Luizą ir Teretia — Teresą. 

Iki dvejų ar trejų metų amžiaus mažo rarojiečio gy- 
venimas nedaug tesiskiria nuo europiečio, žinoma, ne- 
imant domėn, kad jis neturi tokios globos ir priežiūros. 
Užtat vėliau daugelis vaikų susilaukia didelių permai- 
nų: Polinezijoje labai plačiai paplitęs įsūnijimo papro- 
tys. Trečdalis vaikų iki penkerių metų pereina į kitą 
šeimą. Dažniausiai atiduodamos mergaitės, nes berniukai 
anksti pradeda talkinti tėvams, renkant koprą. Įdomu, 
kad mažylius pasiima ne tik bevaikės šeimos, — ketu- 
rių— penkių vaikų tėvai yra linkę papildyti jų skaičių 
dar vienu kitu „iš šalies“. Kai kada, atiduodami savo 
vaiką, įsūnija svetimą. 

Šis Polinezijai būdingas paprotys toks senas, kad da- 
bar sunku ir beišaiškinti jo kilmę. Rarojiečiai pasiten- 
kina paprasčiausiu paaiškinimu: taip nuo seno įprasta. 

Tai, kad įsūnijami ne jaunesni, kaip dvejų—trejų me- 
tų vaikai, rodo salos gyventojų praktiškumą: jie mano 
ibūsiant geriau kiek palaukti, kol vaikas bent kiek pa- 
ūgės. 

Gal vaikų psichologijos specialistas tvirtintų, kad to- 
kiame amžiuje jau nepageidautina keisti šeimos, tačiau 

Rarojos sąlygomis tai nebaisu. Toks įsūnijimas čia ne- 
sukelia didesnių permainų. Vaikas pamažu apsipranta 
su nauja aplinka, o ryšys su senąja šeima niekada ne- 
nutrūksta. Nuotolis tarp namų nebūna didesnis kaip trys 
šimtai metrų, ir tikrieji tėvai gali puikiai stebėti savo 
vaiką, gyvenantį kitoje šeimoje. 

Dažnai įsūnytieji vaikai pakaitomis gyvena naujuo- 
se ir senuose namuose. Beje, Rarojos vaikams čia nieko 
ypatingo ar keisto nėra — juk jie nuo pat gimimo turi 
keletą tėvų ir motinų! Polineziečių kalboje nėra atski- 
rų žodžių „dėdė“, „teta“, šie giminaičiai taip pat vadi- 
nami tėvais ir motinomis. Į juos ir žiūrima kaip į tėvus. 
Todėl mažajam rarojiečiui ne toks jau didelis dalykas, 
jei vienu tėvu ar viena motina bus daugiau, ar mažiau. 

Rarojos vaikai labai anksti pradeda dirbti. Salos gy- 
ventojai taria, kad vaikai, kaip ir kiti šeimos nariai, pri- 
valo atnešti kokią nors naudą. Netgi mažyliai dažnai 
apkraunami palyginti sunkiu darbu. Ketverių— penkerių 
metų vaikas jau nešioja vandenį iš didelės bendruome- 
nės cisternos; daugelis jų suvaikšto su savo buteliais 
po dešimtį kartų per dieną. Kiti trina riešutus, plauna 
indus ar dar kokį darbą dirba. Aštuonerių metų mergai- 
tės jau skalbia baltinius, lygina juos ir gamina valgį, o 
berniukai padeda rinkti koprą arba žvejoti. Be to, mer- 
gaitės dar prižiūri jaunesniuosius vaikus — prausia, ren- 
gia, žaidžia su jais; kitaip tariant, vyresnioji sesuo rū- 
pestingai atlieka tėvų pareigas. Be to, kai visa šeima 
keliom savaitėm išplaukia į kitą salą rinkti kopros, ber- 
niuko ar mergaitės priežiūroje paliekamas senelis bei 
senelė. 

Šiuo atžvilgiu rarojiečiai labai nuoseklūs: pavesda- 
mi vaikams suaugusiųjų darbus, jie elgiasi su jais kaip 
su suaugusiais. Tėvai nieko neslepia nuo vaikų, ir šie 
anksti pripranta rimtai ir realiai žiūrėti į gyvenimą. 

Tėvai suteikia jiems beveik visišką savarankiškumą, pa- 
sitikėdami jų sugebėjimu pasirūpinti savimi. 

Atlikę visus pagrindinius darbus — bet ne anks- 
čiau! — vaikai gali veikti, ką nori. Daugelis tėvų leidžia 
vaikams patiems spręsti vieną ar kitą klausimą, netgi 
ir tada, kai žino, kad jų sprendimas bus neprotingas. Pa- 
vyzdžiui, dažnai vyresnieji grąžindavo mums vaistus, 
gautus sūnui arba dukrai, naiviai ir atvirai sakydami, 
kad ligonis nenorįs jų gerti — neskanūs. 

Ta aplinkybė, kad vaikai pradeda anksti dirbti ir 
jausti atsakomybę už savo poelgius, paspartina jų vys- 
tymąsi. Jau dešimties—dvylikos metų berniukas ar 
mergaitė moka viską, ką ir suaugusieji. Ir fiziškai dau- 
gelis būna visiškai išsivystę, nors kai kuriems prireikia 
dar kelerių metų, kol subręsta biologiškai. 

Musų vadinamojoje civilizuotoje visuomenėje per- 
einamojo amžiaus sunkumai paprastai siejami būtent 
su biologiniu procesu, kada vaikas virsta suaugusiu. Ta- 
čiau daugelis etnologų teigia, kad „„primityviose“ bend- 
Iuomenėse šio periodo anaiptol nelydi audringos krizės 
ir komplikacijos, o eina ramiai ir harmoningai. Kitaip ta- 
riant, ši priežastis yra ne biologinė, o socialinė. Stebėji- 
mai Rarojoje patvirtina šią nuomonę, ir labai įdomu tai - 
palyginti su Švedija. 

Švedų berniukui ar mergaitei pereinamasis amžius 
yra toks periodas, kai prasideda tikras suaugusių pasau- 
lio įsisavinimas, kai reikia rinktis gyvenimo kelią, o šei- 
ma ir visuomenė kartais paaugliui pateikia prieštaringus 
reikalavimus. Suprantama, tai sukelia nervingumą ir 
priešinimosi dvasią. Materialinės kliūtys ir ilgas profesi- 
nis lavinimasis priverčia jaunimą ilgam atidėti savos 
šeimos kūrimą. Iš čia — seksualinės problemos ir asme- 
ninio gyvenimo sunkumai. 

Rarojos berniukui ar mergaitei viskas klostosi kitaip. 
Jie anksti apsipranta su juos supančiu pasauliu, kuris 
apsiriboja kaimu ir sala. Netenka sukti galvos, kokią pa- 
sirinkti profesiją, nes darbas čia nespecializuotas, ir 
kiekvienas jaunuolis, kaip ir jo tėvas bei senelis, renka 
koprą, o Mergaitė tampa motina ir namų šeimininke. 
Niekas netrukdo jaunuoliams sukurti šeimos, nes saloje 
yra visa, ko reikia pragyvenimui; visiškai nežinomos 
seksualinės problemos. Rarojiečiai natūraliai ir sveikai 
supranta lytinio gyvenimo klausimus, negaubdami jų 
jokiu paslaptingumu. Visa šeima gyvena ir miega vie- 
noje patalpoje, ir vaikai anksti sužino viską, kas juos 
galėtų dominti. Jauni ir seni visiškai atvirai svarsto to- 
kias detales, apie kurias mes išsitariame tik intymiau- 
siuose pokalbiuose arba rašome mokslo veikaluose, var- 
todami lotyniškus terminus. 

Taigi rarojiečiui paaugliui nepasireiškia jokie perei- 
namojo amžiaus požymiai, būdingi mūsų jaunimui,— jie 
nuoširdūs, linksmi ir santūrūs. 

Sklandus perėjimas iš vaikystės į suaugusiųjų amžių 
anksčiau buvo pažymimas meilės ir jausmingų šokių 
šventėmis. Daugelis senių su širdgėla prisimena savo lai- 
mingą jaunystę. Jei tikėsime jų žodžiais, tais laikais per- 
einamojo amžiaus paaugliai turėjo laimingą gyvenimą. 
Mėnesienos naktimis jaunimas susirinkdavo į aikštę tarp 
palmių, dainuodavo, šokdavo ir žaisdavo meilės žaidi- 
mus. 

Rarojoje, kaip ir daugelyje kitų salų, buvo tradicinės 
jaunimo susirinkimo vietos. 

Organizuoti meilės žaidimai turėjo didelę socialinę 
reikšmę: jie buvo tarytum bandomųjų vedybų serija ir 
padėdavo išsirinkti tinkamiausią gyvenimo draugą. To- 
dėl, nors misionieriai ir labai stengėsi, ilgai nepavyko jų 
išnaikinti. Galutinai jie išnyko tik po to, kai gyventojų 

skaičius katastrofiškai sumažėjo ir liko per maža jauni- 
mo, kad būtų galima išsaugoti šį paprotį. Beje, tai ne- 
reiškia, kad mūsų dienų jaunimas linkęs į susilaikymą — 
tiesiog žaidimai vyksta dabar ne taip pastebimai ir ryš- 
kiai. 

Daugumas Rarojos paauglių pradeda lytinį gyveni- 
mą, būdami dvylikos—trylikos metų. Kadangi šių dienų 
apsaugos priemonės čia nežinomos, pasėkos gana greit 
būna akivaizdžios. ,,Rekordas“ priklauso Matachinai: ji 
pirmą kartą gimdė dvylikos metų. Tiesa, visi — išskyrus 
pačią Matachiną — mano, kad tai per anksti. Pridursim, 
kad ta pati mergaitė vėliau pagimdė dar tris vaikus nuo 
trijų skirtingų tėvų. Gimdymai trylikos—keturiolikos 
metų amžiuje ne reti, o penkiolikametė mergaitė laiko- 
ma subrendusia ir garbinga moterimi, 

Būsimoji motina dažniausiai ne visada žino, kas kū- 
dikio tėvas, bet kai vaikas išvysta pasaulį, klausimas 
sprendžiamas paprastai ir greitai: žiūrima, į ką jis labiau- 
siai panašus. Šitaip nustatytas tėvas niekad neišsisuki- 
nėja — matyt, dėl tos paprastos priežasties, kad tėvystė 
nesusieta nei su rūpesčiais, nei su pareigomis. Jei gim- 
dytojai panorės gyventi kartu, tai jie netgi patenkinti, 
kad pradžiai jau yra vaikas; jeigu nutars nesituokti, vi- 
sada atsiras giminaitis, kuris su džiaugsmu įsūnys kūdi- 
kį. Socialinių problemų taip pat netenka baimintis: ra- 
rojiečiai — tokia „atsilikusi“ tautelė, kad nesupranta 
skirtumo tarp teisėtų ir neteisėtų vaikų. Tiesa, prancū- 
zų įstatymai į visa tai kitaip žiūri, bet salos gyventojai 
pripažįsta tik tuos įstatymus, kurie neprieštarauja jų 
papročiams. 

Praėjus tam tikram „bandomųjų“ vedybų periodui, 
daugelis laiko save pasiruošusiais bendram gyvenimui 
su kuriuo nors iš savo partnerių. Tačiau mažai kas iš tų, 
kuriuos apklausėme, liko gyventi su pirmuoju išrinktuo- 

ju. Kiti ir du, ir tris kartus sudaro ,„bandomąsias“ vedy- 
bas, o kai kurie taip visą amžių ir negali išsirinkti. Ir vi- 
są šį laiką vaikus priglobia giminaičiai. 

Bet jei vyras ir moteris gyvena ilgesnį laiką kartu 
ir turi keletą vaikų, gero elgesio taisyklės reikalauja, 
kad jie susituoktų. 

Svarbi Polinezijos santuokos dalis yra puota. Gerbia- 
mos ir bažnytinės jungtuvės — dėl jų prašmatnumo ir 
iškilmingumo; ypač jei ta proga pasiseka iš misionie- 
riaus išsiderėti visų nuodėmių atleidimą, o tai, deja, ne 
visada pavyksta. Oficialus registravimas, anot rarojie- 
čių, visiškai nereikalingas dalykas. Jis tik viską komp- 
likuoja ir apsunkina skyrybas. 

Mums esant Rarojoje, buvo atšvęstos tik vienos ves- 
tuvės. Blaiviai apsvarstę, Huarėja ir Sakanas nutarė 
tuoktis. Huarėjai sukako penkiolika metų, ji buvo gry- 
nakraujė polinezietė. Sakanas pats nežinojo, kiek turi 
metų. Jo gyslose tekėjo nemaža kiniško kraujo. Jie kartu 
buvo išgyvenę jau daugiau kaip metus ir atrodė neišski- 
riami. 

Į puotą buvo pakviesti visi kaimo gyventojai, ir jau- 
nosios tėvai iš senų dėžių sukalė šimto vietų stalą. Kai 
mes atėjome, šventė jau buvo prasidėjusi, ir svečiai py- 
lėsi iš didelio katilo „„kokteilio“, padaryto iš romo, plau- 
kams auginti skysčio ir palmių vyno. Netrukus jauno- 
sios giminaičiai pradėjo ruošti žemės krosnį. Jie iškasė 
keturkampę 3X3 metro pločio ir pusantro metro gylio 
duobę, dugną išklojo akmenimis, ant akmenų privertė 
palmių malkų ir užkūrė didžiulį laužą. Kai akmenys įkai- 
to iki raudonumo, jie išgriebė pelenus ir sudėjo ant dug- 
no kiaulieną, žuvis, vištieną, duonmedžio vaisius ir labai 
daug kukulių, suvyniotų į palmių lapus. Be to, kiekvie- 
nas krovė į krosnį, ką galėjo — paštetus, tešlainius, kon- 
servus ir kokoso riešutus. Paskui „virėjai“ apklojo 

viską dideliais lapais ir duobę užpylė smėliu. Po to, kad 
neprailgtų laukti, kol bus gatavos vaišės, visi sugrįžo 
prie katilo su kokteiliu. 

Po dviejų valandų šeimininkai pagaliau davė ženk- 
lą, kad laikas atidaryti žemių krosnį. Tik dabar pasiro- 
dė jaunieji. Sakanas buvo pasipuošęs baltomis drobinė- 
mis kelnėmis, mėlynais šilkiniais marškiniais su geltonu 
kaklaraiščiu ir žaliais lakuotais pusbačiais. Huarėja vil- 
kėjo raudoną aksominę suknutę, iš kurios kyšojo basos 
kojos; vargšei žliaugė prakaitas. Padengus stalą, pusę 
valandos tik girdėjosi, kaip čepsi šimtas žmonių; po 
kiekvieno patiekalo pirštai būdavo rūpestingai aplaižo- 
mi. Paskui staiga visi prašneko, žodžiai pylėsi kaip iš 
gausybės rago. 

Jaunosios tėvas įnikęs tuštino katilą, užtat iš ilgo 
oratorių sąrašo pirmam kalbą pasakyti teko jos dėdei. 
Po jo Kalbėjo vadas, vado pavaduotojas, jaunojo tėvas 
ir, atitinkamai pagal pareigas bei laipsnį — visi kiti, ku- 
rie dar galėjo pastovėti ant kojų, maždaug trys ketvir- 
tadaliai dalyvių. 

Seni polineziečių papročiai reikalauja keisti vardą 
pėr kiekvieną Žžymesnį gyvenimo įvykį. Senovėje poli- 
nezietis išsirinkdavo kitą vardą per vestuves, pirmagi- 
mio proga, po ypač sėkmingos žūklės, pergalingo karo, 
išgijus nuo sunkios ligos ir apsivedant vaikams. Tačiau 
sunku suskaičiuoti žmones, kone kasmet keičiančius 
vardą, todėl valdžia nepagailėjo jėgų, naikindama šį 
paprotį, ir pasiekė, kad dabar daugumas polineziečių va- 
dinasi vienu kuriuo nors svarbiausiu vardu. 

Per šias vestuves svečiai kažkodėl prisiminė senąjį 
paprotį: visi oratoriai užbaigdavo kalbas, duodami nau- 
jus vardus jaunikiui ir jaunajai. Tai nebuvo koks nors 
formalus dalykas — kiekvienas sveikintojas reikalavo, 
kad jaunieji atsisakytų senųjų vardų ir priimtų tik jo 

pasiūlytuosius. Įvairių pasiūlymų autoriai pradėjo karš- 
tai ginčytis, ir aš ėmiau būkštauti, kad šitos vaišės ne- 
sibaigtų peštynėmis. Pagaliau visi taip susipainiojo, kad 
jau niekas nebežinojo, kaip vadinti jaunuosius. Tada 
aš atsistojau, paprašiau visus nutilti ir leisti man pa- 
siūlyti vardus, kurių kažkodėl niekas nepaminėjo — jų 
senuosius — Huarėja ir Sakanas. Kompromisinis pasiūu- 
lymas taip visiems patiko, kad buvo priimtas vienbal- 
siai. 

Tik po vestuvinės puotos bendrai gyvenantieji laiko- 
mi tikrais sutuoktiniais. Beje, tai dar nereiškia, kad ši- 
taip pašventintos vedybos amžinos. Ieškojimai tęsiasi, 
sutuoktiniai neretai nusivilia vienas kitu ir „persituo- 
kia“. Tačiau jei jaunimas bandomųjų vedybų laikotar- 
piu keičia partnerius du—tris sykius per metus, tai su- 
augusieji rarojiečiai gyvena kartu ilgai, ir kuo vyresni 
sutuoktiniai, tuo šeima stipresnė. l 

Savaime aišku, kad valdžia ir misionieriai stojo pies- 
tu prieš rarojiečių papročius „bandymais“ pasirinkti sau 
tinkamą gyvenimo draugą. Tačiau visos pastangos suvi- 
lioti salos gyventojus krikščioniškais ir vakarietiškais 
idealais buvo tuščios. 

Pirmieji į salą atvykę misionieriai pradėjo savo veik- 
lą tuo, kad privertė visas susituokusias poras atlikti baž- 
nytines jungtuvių apeigas. Paskui jie prikalbino sutuok- 
tinius užregistruoti savo vedybas pas vadą. Daugumai 
salos gyventojų naujosios ceremonijos pasidarė įdomios. 
Kai misionieriai išvažiavo iš Rarojos, saloje neliko nė 
vieno gyventojo, vyresnio kaip penkiolikos metų, kuris 
nebūtų atitinkama forma sutuoktas. Po metų misionie- 
riai grįžo. Visi buvo, kaip ir pirma, vedę, tačiau pasirodė, 
kad tik nedaugelis begyvena su tais, su kuriais buvo 
sutuokti. 

Dar po kelerių metų viskas taip susipainiojo, kad 
miekas jau nebegalėjo prisiminti savo teisėto sutuokti- 
nio. Kadangi katalikiška santuoka neišskiriama, o pilie- 
tinės santuokos skyrybos susijusios su įvairių raštų raši- 
nėjimu ir teisiniais formalumais, rarojiečiai pamažu grį- 
žo prie senųjų papročių, griežtai atmetę keistus baltųjų 
prasimanymus. Galų gale misionieriai, pamokyti kartaus 
patyrimo, atsisakė ankstesnės politikos ir dabar tuokia 
tik tas poras, kurios bendrai išgyveno daug metų, tik 
tuo atveju galima pasikliauti vedybinių ryšių stiprumu. 

Tačiau nors ir buvo imtasi šių atsargumo priemonių, 
lig šiol padėtis tebėra itin paini. Štai pora pavyzdžių. 

Priešais mus, kitapus gatvės, gyvena Techono šei- 
ma. Jis — penkiasdešimties metų, jo žmona Maurea — 
keleriais metais jaunesnė; su jais gyveno duktė Tekaro- 
chė su vyru ir vaikais, duktė Maramija su vyru ir pa- 
galiau sūnus Tavis. Techonas ir Maurea nesituokė nei 
bažnyčioje, nei pas vadą. Jaunystėje Maurea gyveno 
su kitos salos gyventoju ir tuokėsi mormonų bažnyčio- 
je. Paskui ji dar gyveno Rarojoje su keliais vyrais be 
jokios santuokos. Vėliau pas vadą susituokė su gretimos 
salos gyventoju. Ji ir dabar laikoma pastarojo žmona, 
nors jau dvidešimt metų gyvena su Tachonu. Iš anksty- 
vesnių vedybų ji turėjo du vaikus, kurie buvo atiduoti 
kitoms šeimoms. 

Techonas apskritai niekada nesituokė. Jis neprisime- 
na, kiek žmonų turėjo, ir labai neaiškiai besusigaudo, 
kelių vaikų tėvas. Su Maurea turėjo penkis vaikus, du 
mirė maži. Sūnus Tavis, būdamas penkiolikos metų, ve- 
dė keturiolikmetę merginą, kuri laukė vaiko. Motina ir 
vaikas mirė tuoj po gimdymo. Nuo tada Tavis — vien- 
gungis. Duktė Tekarochė turėjo penkis vaikus, iš jų ke- 
turi mirė pirmaisiais savo amžiaus metais. Penktasis ati- 
duotas Tekorachės pusseserei, kuri pati išaugo svetimoje 

šeimoje. Prieš keletą metų Tekarochė susituokė bažny- 
čioje su taitiečiu. Antroji Techono duktė, Maramija, be- 
vaikė, ji gyvena su Vaju, kuris sutuoktas su kita mote- 
rimi, išėjusia pas taitietį, pamestą žmonos. 

Galima dar pridurti smulkmenų iš asmeninio žentų 
gyvenimo, tačiau būtų varginantis pakartojimas to, kas 
jau pasakyta. 

Visi šitie kaitaliojimai visada vyksta taikiai ir ra- 
miai. Daugumas apklaustųjų atsakydavo mums, kad iš- 
siskyrė todėl, jog paprastų paprasčiausiai pasidarė nuo- 
bodu gyventi kartu. Dabartinė rarojiečių karta prisime- 
na tik vieną meilės dramą. Jos herojai buvo Marama ir 
Terijis. 

Maramos tėvai svajojo gerai sutvarkyti dukters gy- 
venimą ir pažadėjo ją krautuvininko Hurio sūnui. Ta- 
čiau Marama galvojo kitaip ir, neklausydama tėvo bei 
motinos, pradėjo gyventi su Nuju. Daugiau kaip metus 
jie buvo ištikimi vienas antram; tėvams tai buvo toks 
žymus įvykis, kad jie atlyžo ir nutarė suruošti tikras 
vestuves su sutuoktuvėmis pas dvasininką ir vadą. 

Rarojiečiai kraipė galvas — atseit, pakaktų ir geros 
puotos, bet tėvai užsispyrė daryti savaip. Į vestuvių iš- 
kilmes buvo kviesti giminės ir draugai iš visų prancūzų 
valdomų Okeanijoje salų. Be paliovos plaukiojo škunos, 
veždamos į Raroją svečius. 

Kartu su kitais iš Taičio salos atplaukė Nujo brolis 
Terijis; jis buvo paskirtas pabroliu. Vaikinas mokėsi Pa- 
pejetėje ir daugelį metų buvo nematęs Maramos, tačiau 
iš pirmo žvilgsnio suprato, kad myli ją; ir Marama iš- 
kart pajuto, kad tai jos išrinktasis. Kai sutuoktuvių die- 
ną svečiai susirinko prie bažnyčios, pasirodė, kad Teri- 
jis ir Marama kažkur dingę. Prasidėjo ieškojimai, tačiau 
bėgliai tarytum skradžiai žemę prasmego. Tik po to, kai 
išvažiavo paskutinis svečias ir atlyžo tėvų bei buvusio 

jaunikio pyktis, jie sugrįžo iš savo slėptuvės mažoje sa- 
lelėje anapus lagūnos. 

Tai buvo prieš penkerius metus. Terijis ir Marama 
po senovei gyvena kartu ir vis tokie pat laimingi, tary- 
tum tik vakar būtų pabėgę. 

Reikia pasakyti, kad santuoka Rarojoje — nors kiek 
ilgai ji truktų ir kaip dažnai keistųsi poros — neuždeda 
jaunavedžiams jokios atsakomybės ir neteikia jokių rū- 
pesčių. Greičiau priešingai. Pirma, jaunavedžiai gauna 
iš tėvų sklypą žemės ir todėl nepriklauso nuo jų. Antra, 
jie tučtuojau įsūnija vieną ar du vaikus, kurie tvarko 
namų ūkį ir veltui atlieka visas tarnų pareigas. Taigi 
šitaip sprendžiamos pagrindinės problemos. Augant vai- 
kams (įsūnytiesiems ir tikriesiems), tėvų gyvenimas da- 
rosi vis malonesnis. O kai vaikams sueina dešimt—vie- 
nuolika metų, jiems pavedama ir pagrindinė monotoniš- 
ka darbo dalis — rinkti koprą. 

Nuostabu, kaip čia lengva gyventi moteriai. Beveik 
visus namų darbus atlieka vaikai. O kadangi žemė, gau- 
ta iš tėvų, palieka jos nuosavybė, žmona materialiai ne- 
priklauso nuo vyro. Taigi svarbiausias jos užsiėmi- 
mas — liežuvauti su draugėmis ir siūtis naujas sukne- 
les. Kiekviena šeima turi siuvamąją mašiną, ir kas kartą, 
kai škuna atgabena medžiagų, kiekviena save gerbianti 
ištekėjusi moteris siuvasi naują suknelę, o kai kada ir 
po dvi, taigi ne rečiau kaip dusyk per mėnesį. 

Kaip Rarojos šeima leidžia laiką — matyti iš pridė- 
tos lentelės, sudarytos stebint vidutinę šeimą per sa- 
vaitę. 

Tokia idilija tęsiasi savaitė po savaitės, mėnuo po 
mėnesio, metai po metų. Retai kas sutrikdo ramią gyve- 
nimo tėkmę, bet ir tai neilgam. Bažnyčios lankymas, be 
abejo, paivairina dienas, tuo labiau kad atsiranda pro- 

ga surengti „madų parodą“. Tačiau svarbiausias įvy- 
kis — škunos atplaukimas. 

Paprastai prekybinė škuna Raroją aplanko kartą 
per mėnesį, ir ji sutinkama visuotiniu džiūgavimu. Ji 
stovi ant inkaro tik vieną dieną — to pakanka, kad kiek- 
vienas salos gyventojas spėtų nusipirkti palą medžiagos 
arba kelis butelius romo ir sužinotų paskutines Taičio 
paskalas. Vestuvės ar svečiai iš kitur paįvairina nuobo- 
džias dienas, tačiau saloje belikę labai mažai vedybinio 
amžiaus jaunimo, kitų salų gyventojai laiką leidžia irgi 
panašiai, kaip rarojiečiai, todėl retai kada tegali papa- 
sakoti įdomesnių naujienų. Nenuostabu, kad daugelis 
bcčisi sala, ir jie nors kurį laiką iškeliauja ieškoti nuo- 
tykių. 

Moterys dažniausiai plaukia į Papejetę. Vyrams ga- 
limybės didesnės. Jie gali parsisamdyti į škuną, ieškoti 
darbo Papejetėje, žvejoti perlus. Beje, daugumas išvyks- 
ta kelionėn be aiškaus tikslo — tebūnie kas bus. Tipiš- 
kas pavyzdys yra Tetochu. Štai ką jis mums papasakoio 
apie savo nuotykius: 

— Kartą į Raroją atplaukė didžiulė jachta. Ji buvo 
aukšto storo popaa, jis rūkė cigarus ir gėrė stiprų vyną. 
Tokio gražaus, tvarkingo ir prabangaus laivo dar nebu- 
vau matęs. Svetimšalių kalbos aš nesupratau, bet, man 
rodos, jie buvo amerikiečiai. Jachta čia išstovėjo savaitę. 
visą tą laiką buvau to storulio locmanas. Jis dažnai ma- 
ne vaišindavo keistais valgiais, kokių anksčiau nebu- 
vau ragavęs, ir apskritai jis man pasirodė geras. Kai 
jachta jau taikėsi plaukti iš Rarojos, aš pasiėmiau savo 
demblį, nuėjau į laivą ir ženklais parodžiau, kad noriu 
keliauti su jais. Jie pradėjo juoktis ir linksėti, o netru- 
kus mes atsidūrėme jūroje. Aš bandžiau paklausti, kur 
mes plaukiame, bet jis manęs nesuprato. Mes ilgai plau- 
kiojome tarp Tuamotu salų; prie Takaroa salos į laivą 

Kaip praleidžia laiką 


Pirmadienis Antradienis Trečiadienis 


Šeimos nariai | : , 
iki vi- po vi- iki vi- po vi- iki vi- po vi- 
durdienio | durdienio | durdienio | durdienio | durdienio | durdienio 


Tangichjas 38 metų, | Renkama| Poilsis Kalbos | Žvejyba | Poilsis Pašneke- 
vyras kopra , siai 


— 


Jotefas 16 metų, Poilsis Namų 
|| 
l 


D O I E I 


| 

h 
Temou 36 metų, Namų Pašneke- | Poilsis Namų Vaikų Poilsis 
jo žmona ruoša siai ruoša prezi 
Penis 19 metų, Poilsis Pašneke- A Renkama| Poilsis Renkamaį Gaudo- 
sūnus siai kopra kopra ma žuvis 

| FT 
a Poilsis Gaudo- | Nešamos 

sūnus ruoša i kopra ma žuvis| malkos 


Marerė 14 metų, Namų Namų Namų Pašneke- | Namų Poilsis 
duktė | ruoša ruoša rucša siai ruoša 
EET 
—- | — 
Marita 10 metų, Vaikų | Pašneke- | Namų Namų Žaidimai | Namų 
duktė priežūra siai ruoša ruoša ruoša 


i 
| | 
| | 


Trys dukterys nuo | Žaidimai | Nešamas | Žaidimai | Žaidimai | Nešamas | Žaidimai 
2 iki 6 metų vanduo | vanduo l 


' 
| | 

tipiška rarojiečių šeima 


| 
iki vi- po vi- 
durdienio | durdienio 


| 
Ketvirtadienis Penktadienis kas Šeštadienis * Sekmadienis 
Su 


iki vi- po vi- ; iki vi- po vi- iki vi- po vi- 
durdienio | durdienio i durdienio | durdienio | durdienio | durdienio 


| | | 


Do  ———  ——————————— 


biblija siai kopra siai bažnyčią | siai 


—— 
mm 
———— 


—————— 


Siuvimas Je Namų Poilsis Siuvimas | Pašneke- | Einama į 


ruoša siai bažnyčią 


Skaitoma 
biblija 


Gaudo- | Pašneke- | Renkama| Futbolas | Nešamos | Dainavi- 


ma žuvis | siai kopra malkos mas 


Renkama| Namų Renkama Futbolas 
kopra ruoša kopra 


Namų Dainavi- 
ruoša mas 


Einama į| Dainavi- 
bažnyčią | mas, gi-- 
tara 
Einama į| Dainavi- 
bažnyčią | mas, gi- 
tara 


—— 


Namų Namų Pašneke- | Namų Namų Dainavi- 
ruoša ruoša siai ruoša ruoša mas 


Namų Pašneke- | Poilsis | Namų Žaidimai | Namų | Einama į| Dainavi- 
mo siai 5 ruoša -ruoša bažnyčią | mas, gi- 
2 L tara 


—- 


| 1 
Skaitoma| Pašneke- | Renkamaį Poilsis Poilsis | Pašneke- | Einama į| Pašneke- 


r 
| 


Žaidimai | Įvairūs | Nešainas Žaidimai Žaidimai | Žaidimai | Binama į| Žaidimai 
į darbai vanduo bažnyčią 

atėjo dar du žmonės, kurie taip pat buvo nusprendę ja- 
me pasilikti. 

Po to mes pasukome į Markizo salas ir aplankėme 
beveik visas Prancūzijos Okeanijos salas. Pagaliau at- 
plaukėme į Papejetę, ten storulis parodė, kad aš priva- 
lau išlipti į krantą. Aš norėjau ir toliau plaukti su juo, 
mat, norėjau pasižiūrėti kitų kraštų, bet jis nesutiko. 
Pabandžiau slėptis triume, bet mane išmetė už borto. Vi- 
si Papejetės gyventojai stovėjo ir kvatojosi, žiūrėdami, 
kaip aš kapanojuosi vandenyje su savo dembliu. Paga- 
liau išsikapsčiau ant kranto ir atsiguliau saulėje, norė- 
damas išdžiūti. Aš pirmą kartą gyvenime atsidūriau Pa- 
pejetėje ir kelias savaites dienomis sėdėjau bare, o va- 
kare ėjau į kiną. Naktį miegojau gatvėje, nes tenai 
neturiu giminių, ir man nebuvo kur apsistoti. Pagaliau 
likau visiškai be pinigų ir nuėjau į uostą sužinoti, gal 
kam nors reikalingas į laivą žmogus. 

O tenai kaip tik buvo atplaukusi kita amerikietiška 
jachta su kitu storu popaa, kuris taip pat rūkė cigarus 
ir gėrė stiprų vyną. Jis turėjo vertėją, kuris kalbėjo tai- 
tietiškai. Vertėjas paaiškino, kad storulis man siūlo še- 
šis tūkstančius frankų į mėnesį, jeigu aš leisiuosi foto- 
grafuojamas. Žinoma, aš apsidžiaugiau ir pasakiau, kad 
už šešis tūkstančius frankų jis gali fotografuoti mane 
kiek tik panorės. Su juo aš atplaukiau į Tuamotu archi- 
pelago Marokau atolą, tenai storulis pradėjo statyti sa- 
vo aparatus ir mašinas. Paskui liepė man lipti į stiebą 
ir iš ten šokti į jūrą. Aš pamaniau, kad tai keistas bū- 
das daryti nuotraukas, nes Papejetėje fotografai visada 
liepia sėdėti ramiai ant kėdės, bet vis dėlto paklausiau. 
„Gerai, — pasakė popaa, kai baigė fotografuoti. — o da- 
bar surask ryklį ir su juo susiremk." Aš jam paaiškinau, 
kad su rykliais kautis pavojinga ir kad aš visai nenoriu 
likti be rankų ir be kojų. Jis šiek tiek pagalvojo, pas- 

kui tarė: „O jeigu mes sugausime ryklį ir storu siūlu 
užsiūsime jam nasrus, tada tu su juo susiremsi?" Ką gi, 
tada visai nepavojinga, nusprendžiau aš. Mes sugavome 
didžiulį ryklį ir užsiuvome jam nasrus. Bet jūroje buvo 
daug ryklių. Ir netrukus aš susipainiojau ir nebežinojau 
kuris mūsų. Nenorėjau pasirodyti bailys ir nesitraukiau 
iš žaidimo. Popaa buvo labai patenkintas ir pasakė, kad 
nuotraukos išėjo geros. 

Marokau mes išbuvome du mėnesius. Aš plaukiojau 
po gožines bangas, karsčiausi į palmes, nardžiau dide- 
lių kriauklių ir darydavau aibę kitokių pavojingų dar- 
bų. Kartais mane aprengdavo ir liepdavo sukinėtis tarp 
popaa, taip pat visaip pasipuošusių, o kartą man surišo 
rankas ir kojas ir įsiviedė į jūrą, paskui vos vos išgel- 
bėjo. Pagaliau storulis baigė fotografuoti, ir mes sugrį- 
žome į Taitį. Daugiau man niekas nesiūlė fotografuotis 
už pinigus, ir aš pradėjau dirbti uoste. Bet darbas buvo 
nešvarus ir sunkus, tada aš parsisamdžiau į restoraną 
plauti indų. Bet ten ištvėriau tik mėnesį. Pinigų jau ne- 
beturėjau, ir negalėjau rasti darbo, todėl sugrįžau į Ra- 
roją. 

Kaip ir Tetochu, taip ir daugumas vyrų, galų gale vis 
tiek grįžta į Raroją. Numalšinę nuotykių troškulį, jie 
suvokia, kad pasaulis daug žiauresnis ir negailestinges- 
nis, negu jie manė. Ilgainiui jiems paaiškėja, kad gim- 
tojoje saloje gyvenimas geresnis. Patyrimo pamokyti, 
jie mieliau lieka ten, kur turi žemės ir kitų pragyveni- 
mo šaltinių, ir kur jie patys sau šeimininkai. 

Žinoma, didelis miestas tebevilioja, ir jie retkarčiais 
jį aplanko, bet jau nesvajoja gauti ten darbo ir persi- 
kelti į jį visam laikui. Jie tampa savo salos patriotais ir 
ne be pagrindo tvirtina, kad žemėje nėra geresnės vie- 
tos už Raroją. 

Kitaip susiklosto moterims, ieškančioms nuotykių Pa- 
pejetėje. Kol jos jaunos ir patrauklios, joms visada pa- 
siseka susirasti išlaikytoją, o jei ne— galima verstis 
prostitucija. Toks gyvenimas daugeliui jų atrodo netgi 
malonus, ir jos visiškai neskuba namo — į nuobodžią, 
monotonišką Raroją. Žinoma, ilgainiui joms vis sunkiau 
užsidirbti pragyvenimą, bet tada jau gėda grįžti, arba 
jos tiek pripranta prie miesto gyvenimo, kad taikstosi 
su blogai apmokamu darbu. Dėl to Rarojoje susidarė 
ryški disproporcija tarp vyrų ir moterų. 

Laimingai sutramdęs nuotykių troškulį ir pagaliau 
įvertinęs gimtosios salos gėrybes, rarojietis ir toliau gy- 
vena kaip gyvenęs. Bėga dienos, slenka metai, lyja lie- 
tus, šviečia saulė, kokoso riešutai noksta ir krenta že- 
mėn, o Žmogus, per patirtį įgijęs gyvenimo išminties, 
ramiai dirba kasdienį darbą. Salos gyventojai renka kop- 
rą, lagūnoje gaudo žuvį, laisvalaikiu šnekučiuojasi, šo- 
ka, dainuoja. Nejučiom ateina senatvė, ir jie staiga 
pamato, kad giminaičiai apkalba jų negalavimus ir besi- 
artinančią gyvenimo pabaigą. Aptarinėja be jokio veid- 
mainiavimo, būdami tokie pat atviraširdžiai ir blaiviai 
galvojantys, kaip ir paprastai. 

Su tuo mes susidūrėme pirmą kartą, kada Hirjata, 
iškaršusi, surukusi senutė, kuri buvo laikoma seniausia 
Rarojos moterimi, atvedė pas mus savo dukterį su skau- 
dančiu dantimi. Deja, mes nieko negalėjome padėti — 
beveik visi Teapajos dantys buvo sugedę, ir mes pata- 
rėme jai važiuoti į Papejetę, kad dantistas juos ištrauktų 
ir įstatytų dirbtinius. 

Teapaja ilgai galvojo, paskui pasakė; 

— Žinoma, mintis nebloga, bet dabar aš nevažiuo- 
siu, nes mama labai sena ir, man nesant, gali numirti, 

— Aš nenumirsiu— nesutiko senutė, stovinti greta 
jos.— Važiuok sau rami. 

“— Tu labai kosti — atsakė Teapaja,— tai jau blogas 
ženklas. 

Rimtai apsvarsčiusios visas senutės sveikatos smulk- 
menas, jos vis dėlto priėjo išvados, kad Teapaja gali 
važiuoti. 

Pasirodė, kad apskaičiuota buvo teisingai — prabėgo 
dar trys ar keturi mėnesiai, kol Hirijata ramiai užmigo 
paskutiniuoju miegu. Visą dieną ir naktį Teapaja ir kiti 
giminės taip verkė ir raudojo, kad skambėjo visas kai- 
mas. Tačiau jau sekančią dieną po laidotuvių visi juo- 
kėsi ir dainavo, tarytum nieko nebūtų atsitikę. 

Toks elgesys mums ilgą laiką nepatiko, tačiau, ste- 
bėdami rarojiečių gyvenimą ir mirtį, įsitikinome, kad iš 
gyvenimo jie pasitraukia taip pat tyliai ir paprastai, 
kaip ir ateina į jį. 


7 SKYRIUS 


* 
GUBERNATORIAUS VIZITAS 


Krautuvininkas Huris seniai svajojo nusipirkti radijo 
imtuvą. Pinigų jis turėjo ir būtų galėjęs nusipirkti net 
kelias dešimtis imtuvų, deja, buvo daug rimtesnių prie- 
žasčių. Visų pirma, jis nežinojo, kaip elgtis su radijo 
imtuvu, o antra, visai nenutuokė, kur jį gauti. 

Mes įtikinom, kad įjungti radijo aparatą nė kiek ne- 
sunkiau, negu raktu atrakinti duris, ir Huriui įsižiebė 
nauja viltis. Tiesa, mums buvo atsakyta, kad atrakinti 
duris ne taip jau paprasta: jis sulaužė ne vieną raktą, 
sukdamas jį ne į tą pusę. Bet mes paaiškinome, kad pri- 
imtuve parodyta, kur sukti rankenėles. Beliko tiktai nu- 
spręsti, kur gauti radijo imtuvą. Papajetėje nė viena 
parduotuvė negalėjo pasigirti tokia reta preke. Mes pa- 
sisiūlėme susitarti su komersantu, prekiaujančiu užsie- 
nio prekėmis, kad jis išrašytų imtuvą iš Prancūzijos. 
Huris kuo mieliausiai priėmė mūsų pasiūlymą; salos gy- 
ventojai džiaugėsi drauge su juo. 

Keletą mėnesių visi nekantriai laukė; pagaliau iš Pa- 
pejetės pranešė, kad užsakyta prekė gauta. Įskaičius 
muitinės rinkliavą, pervežimo ir komiso išlaidas, jis at- 
siėjo 15 tūkstančių Taičio frankų. Mes aiktelėjome, bet 
Huris pasakė, kad tai niekai, jis pasiryžęs sumokėti dvi- 
gubai daugiau. Tada mes, kol dar Huris iš džiaugsmo 

nepakėlė kainos, suskubome parašyti, kad komersantas 
kuo greičiau išsiųstų aparatą į Raroją. 

Prie imtuvo buvo pridėti du akumuliatoriai, o jiems 
įkrauti reikėjo motoro. Mes is anksto tai paaiskinome 
Huriui ir pasakėme, kad pagaliau bus galima pritaikyti 
puikųjį Teao motorą. Tačiau Huris įsikalė sau į galvą, 
kad pats nusipirks varikliuką ir nedelsdamas pasiuntė 
užsakymą į Papejetę. Motoras — dvigubai galingesnis, 
negu reikia — jam atsiėjo dar tiek, kiek pats radijo im- 
tuvas. Huris manė, kad jam pavyko. 

Keletą savaičių rarojiečiai kas rytą ir kas vakarą bū- 
riu traukdavo į kalniuką vakarinėje salos dalyje, gy- 
vai aptardami jų laukiantį malonumą. Ir kai pagaliau 
horizonte pasirodė nešvarios „Florencijos“ burės, pra- 
sidėjo audringas džiūgavimas. Iš pat pradžių buvo gali- 
ma pamanyti, kad atgimė senieji papročiai ir saloje 
vyksta kanibalų puota. 

Visa minia pasuko į kaimą, kur mes su Marija Tere- 
sa ramiai gaminomės sau pusryčius. Pirmieji atbėgo ber- 
niukai ir paaugliai, paskui juos — merginos ir vyrai ir 
pagaliau nusitęsė ilga senukų ir senių eilė, kurios gale 
buvo septyniasdešimties metų Matainga. Jie bėgo leng- 
vai pasišokinėdami; kiekvienas laikė savo pareiga pra- 
nešti mums nuostabiąją žinią, kad atplaukė „Florencija“ 
su radijo imtuvu. Paskui visi greitai pasuko atgal į ste- 
bėjimo vietą — įsitikinti, ar jiems nepasivaideno. 

Vos tiktai škuna išmetė inkarą lagūnoje prie kaimo, 
Huris nuskubėjo į laivą pasiimti brangiojo krovinio. Jis 
švelniai prispaudė imtuvą prie širdies. Akumuliatorius 
paėmė Etjenas, Tetochu sutiko nugabenti varikliuką, ke- 
letas vaikų gavo nešti smulkesnius priedus. Vis tebe- 
džiūgaudama, procesija išdidžiai patraukė į Hurio namus. 

— Būk geras, įjunk radiją — pasakė man Huris, pa- 
dėjęs ant stalo naštą. 

Aš paaiškinau, kad pirmiausia reikia įtaisyti anteną 
ir įžeminimą; ne pro šalį būtų pakrovus akumuliatorius. 

Rarojiečiai prisiminė, kad kadaise „Kon Tikio“ eki- 
pažas antenai buvo išsirinkęs pačią aukščiausią palmę 
ir tučtuojau nusprendė pasiekti rekordą. Jie taip karštai 
ėmėsi darbo, kad nespėjau aš nė apsidairyti, o stropios 
rankos iš gabalų sujungė šimto metrų ilgio laidą, nukir- 
to tris palmes ir pritvirtino kartis prie medžių, augan- 
čių aplink Hurio namą. Tuo tarpu kartu su škunos 
kapitonu įkroviau akumuliatorius. 

Septintą valandą vakaro viskas buvo paruošta pir- 
majam radijo koncertui. Aš atsukau Papejetę ir papra- 
šiau Hurį įjungti. Iškilmingoje tyloje didžiule savo ran- 
ka jis palietė aparato rankenėlę ir pasuko ją — pasuko 
teisingai, nes pasigirdo tylus šnypštimas, paskui tarsi kas 
iš kulkosvaidžio paleido seriją. Staiga per triukšmą iš- 
girdome žmogaus balsą: kalbėjo Papejetės radijo dikto- 
rius. Buvo girdėti labai blogai, traškesys vis nustelbda- 
vo stotį, bet mūsų draugai į tokias smulkmenas nekrei- 
pė dėmesio. Laimingi, garsiai reikšdami savo pritarimą, 
jie klausėsi taitietiškos muzikos ir vietinių naujienų. 

Deja, Papejetė dirba tik keturiasdešimt penkias mi- 
nutes per dieną, ir laida greitai baigėsi. Bet mūsų pa- 
slaugoms buvo begalė Amerikos stočių, ir aš greitai su- 
radau jausmingos muzikos, kuri buvo girdėti dešimt kar- 
tų geriau, negu iš Papejetės. Turėjau tyliai pasišalinti, 
kad Huris pats vienas galėtų nusiskinti sėkmės laurus. 

Tačiau netrukus kažkas pasibeldė į mano duris, ir aš 
pamačiau susirūpinusį Hurio veidą. 

— Ar negalėtum mums pakeisti muzikos? Šita ne- 
tinka. 

Tuo tarpu diktorius pranešė, kad orkestras atliks „Aš 
noriu, o tu nenori" — populiarią dainelę, dėl kurios vi- 
sa Amerika kraustėsi iš proto. Aš visa tai pasakiau Hu- 
riui, bet jis atsakė, kad rarojiečiams ji ne prie širdies, 
nors kažin kiek žmonių kraustosi iš proto. 

— Ir aplamai mums jau įsipyko visa ta šiuolaikinė 
šokių muzika, — pridūrė jis. 

Aš suradau simfonine muziką, smuiką, pianiną, ope- 
rą, tirolietiškų dainų... Pastarosios dar šiaip taip buvo 
pakenčiamos, tačiau kitos muzikos rarojiečiai visiškai 
nepripažino. Deja, stočių, kurios transliavo tirolietiškas 
dainas, buvo labai nedaug, ir salos gyventojai išsiskirstė 
liūdni. 

Apskritai mes ne kartą buvome surengę patefono jra- 
šų koncertus ir žinojome, kad vienintelė muzika, kuri 
pripažįstama Rarojoje — tai havajų melodijos ir kaubo- 
jiškos dainos. Todėl kitą dieną aš ėmiau uoliai ieškoti 
atitinkamos stoties. Retkarčiais man pavykdavo sugauti 
kažką panašaus, tačiau beveik trys ketvirtadaliai visų 
programų buvo šokių muzika, reklama, paskutinės ži- 
nios ir radijo vaidinimai. 

Tai nesėkmė! Huris tikėjęsis, kad sugauti Havajų 
melodijas ir kaubojiškas dainas bus taip pat nesudėtin- 
ga, kaip pakeisti patefono plokštelę (beje, jis nelabai 
nutuokė, kuo skiriasi patefonas nuo radijo imtuvo), bai- 
siausiai nusiminė... 

Ėjo dienos, ir nors aš labai stengiausi, nieko nega- 
lėjau padaryti. Mano reputacijai grėsė pavojus... Huris 
jau kalbėjo, kad reikėtų gauti kitą radijo imtuvą, su ge- 
resne muzika, bet kartą visai atsitiktinai pastebėjau 
laikraštyje skelbimą apie kažkokią radijo stotį Teksase, 
specialiai transliuojančią kaubojiškas dainas. Tur būt, 
aš išgelbėtas! Tą patį vakarą suradau reikiamą bangą ir, 
kupinas neapsakomo džiaugsmo ir palengvėjimo, išgir- 

dau balsą, kuris reikalavo „paduoti balną ir batus". Jau- 
dindamasis aš laukiau sekančio numerio. Vėl kaubojiš- 
ka daina! O paskui vėl ir vėl. Praėjo valanda. Vien tik 
kaubojiškos dainos! Klausytojų džiūgavimams nebuvo 
galo, ir Huris pagaliau pajuto, kad aš ne veltui sten- 
giausi. 

Tačiau šita Teksaso stotis turėjo vieną trūkumą: už 
jos laidas mokėjo neakivaizdinis institutas, reklamuo- 
jantis savo veiklą, ir todėl tarp dainų diktorius kelias 
minutes nepapžiastai karštai kalbėdavo apie „Ameriken 
skul” mokymo pranašumus. Kiekvieną kartą jis sakyda- 
vo maždaug tą patį: 

— Ar jūs baigėte aukštąjį mokslą? Ar jūs baigėte 
aukštąjį mokslą? Jeigu ne, tai atsiminkite, kad „„Ame- 
riken skul” jums garantuotas pats geriausias, pats grei- 
čiausias ir pats pigiausias mokslas. Jūs galite mokytis 
kada norite, kur norite ir kaip norite. Norite, kad sektų- 
si gyvenime? Žinoma, norite! Norite daugiau uždirbti? 
Kas to nenori! Tai atminkite, kad geriausias būdas to 
pasiekti — gauti diplomą. Gausite aukštojo mokslo dip- 
lomą! Norite dalyvauti naujojo pasaulio statyboje? Gau- 
site aukštojo mokslo diplomą! „Ameriken skul" jums 
tinka, nesvarbu, kas jūs būtumėte ir kur gyventumėte. 
Penki doleriai grynais, likusieji išdalinami ilgesniam ter- 
minui. Jūs galite mokytis kada tik norite, kur norite, 
kaip norite. Tuojau pat rašykite į „Ameriken skul"! 

Beje, kai Huris užtikrino rarojiečius, kad čia kalba 
tikras narsus kaubojus, pasakojantis apie savo žygius, 
jie ėmė klausytis diktoriaus greitakalbės su tokiu pat 
pasitenkinimu, kaip ir dainininko balso. 

Kiekvieną dieną salos gyventojai rinkdavosi prie 
Hurio imtuvo. Tiesa, mums su Marija Teresa greitai įky- 
rėjo „Laukiniai Vakarai“, o netrukus mes liovėmės klau- 
sę ir Papejetės: iš ten pranešinėjo daugiausia tik ata- 

skaitas apie gubernatoriaus rengiamus pokylius ir pri- 
ėmimus, apie žymių veikėjų vizitus, apie futbolo rung- 
tynes ir dviračių lenktynes, apie mokyklų ir bažnyčių 
atidarymus ir kitas vietos naujienas, kurios mūsų nedo- 
mino, j 

Tačiau rarojiečiai manė, kad mums reikėtų žinoti, . 
kas dedasi pasaulyje, ir kartkartėmis ateidavo pranešti 
mums svarbiausių naujienų. Tiesa, jų supratimas, kas 
svarbu, truputį skyrėsi nuo mūsiškio. Štai būdingas at- 
vejis. 

Vakare pas mus atlėkė Tangichjas ir baisiausiai susi- 
jaudinęs ėmė šaukti: 

— Ar jūs girdėjote, kas atsitiko Pukapukos saloje? 
(Tuamotu archipelago sala per du šimtus kilometrų į 
rytus nuo Rarojos.) Nužudyta mokytoja! Vyras nužudė. 
Jis grįžo iš žvejybos ir rado ją su kitu. Taip supyko, kad 
įsmeigė jai žeberklą. Tris kartus pervėrė, ir ji greitai 
mirė. 

— Koks siaubas! — nuoširdžiai nusistebėjome mes. 

— Na matot, — kalbėjo toliau Tangichjas.— Reikėjo 
apkulti kumščiais arba pagaliu. Mes taip Rarojoje da- 
rome. O rytinėse salose dažnai žeberklais kaunasi. Tai 
negerai! 

Ilgai ir nuodugniai svarstėme įvykį. Galų gale viskas 
buvo apšnekėta, ir mes paklausėme Tangichjo, ar jis ne- 
girdėjo kitų įdomių naujienų. 

— Tuojau prisiminsiu...— susimąstė jis.— Taip, po 
savaitės čia į Raroją atplauks dvi škunos. Taityje bus 
balius su dviem orkestrais, o Europoje prasidėjo dide- 
lis karas. 

— Kas? — sušukau aš išsigandęs ir sugriebiau jį už 
rankos, — ką tu sakai? Kas pradėjo karą? 

— Palaukite, — jis pasikasė pakaušį — Rodos, Vokie- 
tija ir Rusija prieš Ameriką ir kitas šalis, ar Rusija ir 

Amerika prieš Vokietiją, Angliją ir dar kažką. Tiksliai 
neatsimenu. Šiaip ar taip, didelis karas! 

Kitą dieną, klausydamiesi paskutinių žinių vakarinės 
laidos, mes iš karto įsitikinome, kad Tangichjo informa- 
cija dėl įvykių Europoje, švelniai pasakius, netiksli. Ta- 
čiau jis tuo momentu su Huriu gyvai svarstė žmogžu- 
dystę Pukapukoje ir pokylį Papejetėje, ir mes nesiry- 
žome jo trukdyti ir aiškinti... 

Paskui kiek laiko viskas buvo ramu, kol vadas Teka 
netikėtai atėjo pas mus su žinia, kad gubernatorius ruo- 
šiasi inspekcinei kelionei po Tuamotu salas. Didelė nau- 
jiena Rarojai, kuri paskutinį kartą gubernatorių matė 
1910 metais! Rarojiečiai netgi mutoi, policininką iš sa- 
los gyventojų tarpo, laiko aukštu asmeniu, ir žinia apie 
numatomą gubernatoriaus atvykimą taip išgąsdino juos, 
kad kai kurie, labiausiai išradingi, pasiūlė visiems pa- 
sislėpti salose anoje lagūnos pusėje. 

Bet vadas nepadarė gėdos. Išsamioje savo kalboje, 
operuodamas į patriotinius tautiečių jausmus, jis pasakė, 
kad, užuot slėptis, geriau pasinaudoti proga ir parody- 
ti, ką jie gali. Daugumoje Tuamotu salų, pabrėžė jis, nė- 
ra radijo imtuvų, ir ten gubernatoriaus pasirodymas bus 
netikėtas. Tuo tarpu čia dėka Hurio imtuvo visi iš anks- 
to perspėti, ir bus galima suorganizuoti aukštam svečiui 
tokį priėmimą, apie kokį jis ir nesvajoja! Rarojiečiai 
pelnys ne tiktai jo palankumą, bet ir pagarsės visame 
archipelage. 

Kalba padarė reikiamą poveikį. Visi salos gyvento- 
jai labai susižavėjo ir netgi pamiršo savo baimę. Kitą 
dieną įvyko didelis susirinkimas, kuriame buvo pateik- 
ta nemaža entuziastingų pasiūlymų, kaip priimti guber- 
natorių. Mojė Hau pasiūlė papuošti visą „pagrindinę 
gatvę“ arkomis, apkabinėtomis rožių girliandomis. Ma- 
opas karštai įkalbinėjo ruošti grandiozinį fejerverką. 

Tačiau jie abu pamiršo vieną dalyką: saloje nebuvo nei 
rožių, nei raketų, nebuvo taip pat nei laiko, nei galimy- 
bės ką nors jų pasiųsti. Pagaliau vieningai priėmė Tu- 
puchojės pasiūlymą — papuošti kaimą, nudažyti flagš- 
toką ir suruošti šventę su tikromis polinezietiškomis dai- 
nomis ir šokiais. 

` Kaimas nebuvo tvarkytas nuo paskutinio gubernato- 
riaus vizito, bet dabar salos gyventojai ėmėsi darbo su 
tokiu noru, kad per keletą dienų nuravėjo piktžoles nuo 
visų „gatvių“, apkarpė krūmus ir paramstė visas senas 
lūšnas. Labiausiai pasistengė Tutamachinė: ji išravėjo 
savo sode ne tik piktžoles, bet ir visas gėles, ir jis dabar 
atrodė kaip naujai suartas laukas. 

— Kodėl gi tu rauni gėles? — paklausėme mes, už- 
klupę ją šitaip karštai besidarbuojančią. 

— Argi tokios gėlės tinka gubernatoriui? — atsakė 
ji. 

Ir Tutamachinė ryžtingai išrovė su šaknimis dar vie- 
ną krūmą. 

Po visuotinio valymo išaugo didžiulis tuščių butelių 
kalnas — salos gyventojų uolumo ir nenusakomo troš- 
kulio liudininkas. Faukuras, kuris domėjosi tiek pilnais. 
tiek tuščiais buteliais ir teisėtai didžiavosi geriausia 
„alaus lysve“, pasiūlė išstatyti butelius išilgai „,pagrin- 
dinės gatvės", kad gautųsi kažkas panašaus į garbės alė- 
ją. Laimė, mums pavyko atkalbėti jį nuo šito sumanymo. 

Užtat Teka pastebėjo, kad prieplauka niekam tikusi, 
ir pirmasis gubernatoriaus įspūdis bus prastas, o tai ga- 
li liūdnai baigtis. Bet pataisyti prieplauką — ne juokai, 
juo labiau kad smėlį ir akmenis reikėjo gabenti iš toli- 
miausiojo kaimo galo. Sunku buvo tikėtis, kad rarojie- 
čiai ryšis tokiam žygiui netgi dėl gubernatoriaus. 

Vadas dar kartą įsitikino savo sugebėjimu gerai pa- 
žinti žmonių būdą — jis paskelbė greičio varžybas. Visi 

gyventojai buvo padalinti į dešimtį grupių, kiekvie- 
nai jų teko po karutį. Paskui Teka išrikiavo visus karu- 
čius į eilę ir paskelbė, kad komanda, kuri pirmoji pa- 
kraus ir nuveš iki prieplaukos savo karutį, gaus pustu- 
zinį butelių alaus. Be to, komanda, padariusi daugiausia 
reisų, bus apdovanota prizu — visa dėže alaus. 

Tokiam darbo organizavimui rarojiečiai pritarė su 
džiaugsmu. Dvi dienas nuo ryto iki vėlyvo vakaro kai- 
me buvo girdėti linksmas triukšmas, prieplauka greitai 
augo ilgyn ir platyn. Suprantama, tokiais tempais dirbti 
buvo sunkiau, ir daug karučių buvo sulaužyta, bet kas 
to paisė?! Svarbiausia — darbas ėjosi linksmai! Tam, 
kas sielojasi dėl polineziečių tingumo ir nerangumo, bū- 
tų buvę naudinga pamatyti šitą energijos išsiveržimą. 
Kol buvo dirbama, rarojiečiai pertraukas darydavo tik 
pusę valandos vidudienį, kai saulė būdavo pačiam zeni- 
te, ir ne todėl, jog būtų norėję valgyti, o kad galėtų iš- 
siblaškyti žaisdami futbolą! 

Baigę taisyti prieplauką, salos gyventojai pradėjo 
šventei mokytis dainų ir šokių. Jaunųjų tarpe neatsira- 
do gero vadovo, todėl pasikvietė Te Ichą. Senukas tuoj 
pat pagyvėjo, pasitempė ir tarytum atjaunėjo. Man la- 
biausiai įstrigo atmintin pirmasis vakaras. Drauge su vi- 
sais rarojiečiais mes nuėjome į aikštelę prie kaimo pa- 
žiūrėti repeticijos. Kiekvienas žiūrovas buvo atsinešęs 
fakelą arba žibintą, ir susidarė platus šviesos ratas, ku- 
riame išsirikiavo dalyviai. Po palme buvo įsitaisęs ,„or- 
kestras": penki žmonės su būgnais iš senų bidonu. Te 
Ichas rodė šokio figūras, o paskui šokėjai ir šokėjos pa- 
gal būgnų taktą trypčiojo pirmyn ir atgal smėlėta „šo- 
kių aikštele“. 

Kuo toliau, tuo labiau didėjo Te Icho įkvėpimas ir 
tuo veržlesnis darėsi šokis. Atrodė, kad tarp kamienų 
siūbuojančioje šviesoje blaškosi žilos senovės vaiduok- 

liai, prikelti primityvios liepsningos muzikos. Netoliese 
dusliai šniokštė bangos... Mus apgaubė savotiška nuo- 
taika, ir mes pasijutome tarsi būtume nusikėlę keletą 
šimtmečių atgal. 

Pirmosioms repeticijoms dalyviai dar nebuvo suspėję 
pasidaryti luobinių drabužių, bet kuo toliau, tuo dau- 
ant galvų buvo dedami iš lapų nupinti vainikai. Pagaliau 
visi dalyviai pavirto senovės stabmeldžiais, ir orkestras 
nusprendė bidonus pakeisti tikrais būgnais. Keletas vy- 
rų specialiai padarė juos, išskaptavę storus rąstgalius iš 
kieto medžio tou. 

Kai šokėjai, netekę jėgų, sėsdavosi ant žemės, o būg- 
nininkai nepajėgdavo nė piršto pajudinti, būdavo da- 
roma pertrauka ir repetuojamos dainos. Be senų, žino- 
mų dainų ir baladžių, vieną vakarą buvo nutarta su- 
kurti naują dainą, kaip priimta iškilmingom progom. Iš 
pradžių buvo surasta populiari melodija, paskui išrink- 
tas poetas. 

Kaip ir dera polineziečiui, jis nesigriebė plunksnos ir 
popieriaus, o balsiai kūrė posmą po posmo. Choristai 
tyliai kartojo. Išėjo nuostabi polinezietiška variacija te- 
ma „geriau vėliau, negu niekad“, — kiekvienas posmas 
baigėsi žodžiais...—,,nelengva gubernatoriui atplaukti į 
Raroją, jis čia keliauja jau keturiasdešimt metų“. Kai 
daina buvo sukurta (maždaug po valandos), atsistojo 
viena čiabuvė ir padainavo ją nuo pradžios iki galo, nė 
karto nesuklydusi. Paskiau tą patį pakartojo visas cho- 
ras. 

Beveik juokais mes pasiūlėme Te Ichui sugalvoti 
naują šokį. Jis iš karto sutiko, tiktai paprašė pasakyti 
kokį. Senukas daug kartų buvo mums rodęs, kaip poli- 
neziečiai, trindami medį į medį, įkuria ugnį, ir mes visa- 
da stebėdavomės tų judesių harmoningumu ir ritmingu- 

mu. Todėl mes paklausėme, ar nebūtų galima sukurti 
šokio „ugnies įkūrėjai“. Po valandos šokis buvo sukur- 
tas ir pasirodė labai imponuojantis ir išraiškingas — tik- 
ra simbolinė drama apie amžiną žmogaus veržimąsi prie 
ugnies ir šviesos. 

Po dviejų savaičių stropaus mokymosi, viskas buvo 
paruošta, išskyrus vieną dalyką: vyrai niekaip negalėjo 
susitarti, kuris sakys sveikinimo kalbą. Išgirdę per ra- 
diją, kad gubernatorius jau išplaukė 'iš Papejetės, jie 
pradėjo skubėti ir priėmė saliamonišką sprendimą: ora- 
toriumi paskyrė Moję Hau, vienintelį, kuris tuo metu 
nebuvo peršales ir užkimes. 

Mojė Hau labai susirūpino tokiu pavedimu. Pasiėmęs 
iš mokytojos gautą sąsiuvinį ir pieštuką, jis užsidarė tro- 
belėje (specialiai pastatytoje šitam tikslui) ir iš ten ne- 
išėjo, kol prirašė visus puslapius ir netgi viršelį. O kad 
viskas būtų kaip reikiant, jis atėjo pas mane ir paprašė 
visą kalbą perspausdinti mašinėle. Pagaliau šitas orato- 
Tiško meno kūrinys sutilpo aštuoniuose puslapiuose, 
nors aš praleidau kai kuriuos labiausiai spalvingus išsi- 
reiškimus. Mojė Hau švytėjo kaip rašytojas, pirmą kar- 
tą išvydęs atspausdintą savo kūrinį. 

Tačiau kitą dieną jis vėl pasirodė tarpdury, sumišęs 
sukinėdamas rankose skrybėlę. 

— Kas atsitiko? — sušukau aš.— Negi tu sukūrei dar 
vieną kalbą? 

— Ne, ne visai, — atsakė jis — Aš norėčiau paprašyti 
tavęs perrašyti senąją... 

Jis ištraukė iš kišenės nešvarių popierių gniužulą. 

— Matai, aš daviau paskaityti, ir grąžino man va 
kokią. 

"Aš dar kartą perspausdinau visą sa atspausdinęs 
dėl viso ko antrą egzempliorių. 

Tą patį vakarą, kai išėjo nauja Mojės kalbos laida, 
salos gyventojai vėl susirinko į pasitarimą, apsvarstyti, 
kokie dar liko darbai. Visi nusprendė, kad reikia paruoš- 
ti gubernatoriui dovanas. Tuauriui ir Faukurui, patiems 
nagingiausiems medžio raižytojams, pavedė padaryti 
lazdą ir luobinę karūną — senovinius Tuamotu archipe- 
lago vadų atributus. Mes jau buvome matę puikius abie- 
jų meistrų darbo pavyzdžius, bet lazda, kurią jie mums 
parodė po keleto dienų, pranoko visus mūsų lūkesčius. 
Ji buvo išpiauta iš tamanu, paties geriausiojo Taičio 
medžio, ir inkrustuota retai sutinkdmu perlamutru, žvil- 
gančiu lyg auksas. Daili rankena vaizdavo vėžlį, kuris 
tuamotiečių stabmeldystės laikais buvo laikomas šventu. 
Taip, lazda išėjo nepaprasta! 

Ir luobinė karūna buvo padaryta puikiai, tačiau vie- 
na bėda — ji buvo tokia didelė, kad, be abejonės, nu- 
smuktų gubernatoriui ant nosies. Faukuras rado išeitį. 
Jis jos kraštu apvėrė raištelį ir pasakė, kad, kai tik gu- 
bernatorius išlips į salą, jis iš akies pamatuos ir suma- 
žins karūną iki reikiamo dydžio. Mūsų nuomone, toks 
sprendimas truputį rizikingas, bet rarojiečiai buvo la- 
bai patenkinti. 

Lazda ir karūna — vyrų dovana gubernatoriui. Bet 
ir moterys nenorėjo atsilikti. Jos pasidalino į kelias gru- 
pes ir ėmė pinti iš pandano lapų demblį. 

Paprastai toks demblys būna — 2X2 metrų, tačiau 
gubernatoriui bematant nupynė 5X10 metrų dydžio. 
Reikia pasakyti, kad Rarojos moterys ne tik sumanė vir- 
šyti visus įmanomus rekordus, bet taip pasielgė ir gry- 
nai praktiškais sumetimais. Mat, Matachotu pasiūlius, 
moterys nusprendė įpinti į demblį raudoną juostą, iš 
kurios susidarytų užrašas, — biblijinis posakis, išrašytas 
metro aukštumo raidėmis. 

Kol vyko pasiruošimas, Teka ir Huris atidžiai klau- 
sėsi radijo ir kone kiekvieną dieną išgirsdavo naujienų 
apie gubernatoriaus inspekcinę kelionę. Jie sužinojo, 
kad vyriausybinėje jachtoje taip pat yra gubernatoriaus 
žmona. Suprantama, būtų buvę nemandagu nejteikti do- 
vanos jai, ir rarojiečiai nedelsdami ėmė svarstyti, ką 
čia sugalvojus. Pagaliau mes atsiminėme, kad ji kolek- 
cionuoja kriaukles; taigi ilgiau nebereikėjo sukti gal- 
vos. Ant kranto mėtėsi daugybė kriauklių, ir, vieningai 
kibus į darbą, buvo vienas juokas greitai surinkti gražią 
kolekciją. Tačiau mūsų draugai į šį sumanymą žiūrėjo 
su nepasitikėjimu. 

— Paprastos kriauklės — kas čia per dovana guber- 
natoriaus žmonai! — kalbėjo vienas. 

— Kad bent turėtume paauksuotų porcelianinių lėkš- 
čių, kokių liepos 14-tą galima gauti Papejetėje— krim- 
tosi kitas. 

— Juk ji iš mūsų pasijuoks,— nusprendė trečias:— 
Geriau išsiuvinėkime jai staltiesę. 

Tačiau mes nenusileidome ir paaiškinome, kad nors 
gubernatorienė ir turi daug kriauklių iš kitų vietų, bet 
ji nė vienos neturi iš Tuamotu. Ji bus labai patenkinta 
naujomis kriauklėmis. 

Vargu ar mūsų žodžiai ką nors įtikino. Vis dėlto sa- 
los gyventojai nusprendė, kad mes geriau už juos su- 
prantame popaa reikalus, ir kitą rytą mūsų verandoje 
ėmė augti kriauklių kalnas. Čia buvo ir didelių, ir mažų, 
apvalių ir išsiraičiusių, baltų ir spalvotų, ir visos jos bu- 
vo nepaprastai gražios ir blizgėjo. Dabar, atrodo, viskas 
jau gerai. 

O pavakariais Teka apėjo kaimą. Visur buvo pavyz- 
dinga tvarka. Gatvės pabarstytos smėliuku, tai šen, tai 
ten tarp palmių akį džiugino gėlių lysvės, daugumas na- 
mų švietė naujai nudažyti. Taip, kaimas tiesiog puošnus! 

Staiga Teka apstulbo. Na, žinoma, tai Tanė nieko neda- 
Tė savo senajai trobelei. Tuo labiau buvo nedovanotina, 
kad ji stovėjo pačioje matomiausioje vietoje — kaip tik 
priešais kaimo susirinkimų namus. 

Vadas pasišaukė Tanę, ir tas paaiškino, kad jau bu- 
vo susiruošęs dažyti savo namelį, bet paaiškėjo, jog ne- 
turi dažų! Beje, kai Teka jį užsipuolė, jis pripažino, kad, 
aišku, galėjo pasiskolinti dažų, bet jam iš karto tiesiog 
neatėję į galvą. Dabar jau buvo vėlu — nors ir kaip ieš- 
kojome, visame kaime nepavyko rasti nė trupučio dažų, 
kuriais būtų buvę galima raudonai nudažyti nerūpestin- 
gą šeimininką (tokią bausmę pasiūlė Matuanujis). 

Tada Tanė surado, jo nuomone, puikią išeitį. 

— Pamanyk,— pasakė jis, — na ir kas, kad namas se- 
nas ir nedažytas! Iškilmių dieną aš pats sėdėsiu tarpdu- 
ry ir savo iškalbingumu taip sudominsiu gubernatorių, 
kad tas ir dėmesio nekreips į namą! | 

Deja, niekas nepasitikėjo Tanės oratoriniais sugebė- 
jimais, todėl salos gyventojai nutarė padaryti kas įma- 
noma: perkelti namą. Gaišti nebuvo kada; vyrai tuojau 
pat atsinešė pavažas ir pakišo po namuku. Paskui visi 
kartu užgulė, ir, nors Tanė labai karščiavosi, jo lūšnelė 
greitai pradingo šile, per du šimtus metrų nuo senosios 
vietos. Šeimininkas iki paskutinės sekundės stovėjo tarp- 
dury ir visokiais būdais stengėsi įrodyti, jog priims gu- 
bernatorių prideramai, kad tik neliestų jo namo! 

Praėjo kelios dienos. Kas rytą Teka siųsdavo berniu- 
kus į vakarinį salos krantą stebėti horizonto. O kad jie 
greičiau pamatytų vyriausybinį laivą, jis liepė jiems įsi- 
lipti į palmes. Vaikai poste išbūdavo iki vakaro, kol 
tamsos baimė parvarydavo juos namo. 

O vadas vis vaikščiojo ir vaikščiojo po kaimą ir kiek- 
vieną dieną sušaukdavo visus į prieplauką repetuoti su- 
tikimo. Mes susitarėme, jog aš, kad būtų įspūdingiau, 

paleisiu „,„Marselietės“ plokštelę tuo momentu, kai Teka 
sušuks: „Sveiki atvykę į Raroją, jūsų didenybe!" Po to 
salos gyventojai visi iš karto užtrauks himną. O jau po 
himno kalbės Mojė Hau, dainuos dainininkai, ir toliau 
eis visi kiti numeriai. 

Repeticijos vyko kuo puikiausiai. Ir senas, ir jaunas 
mintinai mokėjo savo vaidmenis. Teka šaukė „Sveiki at- 
vykę, jūsų didenybe!“ ne blogiau už uolų seržantą. O vi- 
sa minia žvaliai ir darniai giedojo „Marselietę“, nors nė 
vienas nemokėjo nė žodžio. 

Kai baigėme penktą ar šeštą repeticiją, prie mūsų 
atbėgo vienas stebėtojas ir uždusęs pranešė, kad hori- 
zonto šiaurėje matyti laivas. Mes patraukėme į krantą. 
Tikrai — burės. Jokių abejonių: vyriausybinė škuna! O 
kai po pusvalandžio akinamai balta škuna išmetė inka- 
rą lagūnoje, visi išsirikiavome prieplaukoje, laukdami 
didžiojo įvykio. 

Aš labai nustebau, kad laive neįprastai ramu. Nema- 
tyti nė vieno aukšto valdininko su auksiniais galionais, 
negirdėti jokių komandų. Kažkas negerai! Pagaliau nuo 
laivo atsiskyrė valtelė ir ėmė pamažu artėti į krantą. 
Laivagalyje su portfeliu rankose sėdėjo administrato- 
rius. . 

— Ką gi dabar daryti? — nusiminęs klausinėjo Mojė 
Hau, vartydamas lapus su kalba. 

— Ką darysi, atliksime visą sutikimo ceremoniją! — 
atsakė Teka.— Juk nebėgsime iš pat administratoriaus 
panosės. 

Vos tiktai valtis atsitrenkė į prieplauką, aš paleidau 
„Marselietę“, o Teka išsitempė ir šūktelėjo „Sveikina- 
me, ponas administratoriau!" 

Ponas administratorius buvo taip sujaudintas iškil- 
mingo priėmimo, kad iš pradžių negalėjo ištarti nė žo- 
džio. Laimė, daugybė „„Marselietės“ posmų jam davė 

laiko atsitokėti, ir, vos tik nutilo paskutinieji himno 
garsai, jis paprašė žodžio: 

— Ką jūs čia sugalvojote?! 

— Sugalvojome? — nusistebėjo Teka.— Mes laukia- 
me gubernatoriaus. Argi jo nėra laive? 

— Ne,— atsakė administratorius, — jis dabar plaukia 
minininku. Bet iš kur jūs ištraukėte, kad jis čia at- 
plauks? 

— Apie tai kalbėjo naujajame Hurio radijo imtu- 
ve,— paaiškino Teka truputį sumišęs. 

— Per radiją skelbė, kad gubernatorius ruošiasi į in- 
spekcinę kelionę po Tuamotu archipelagą. Tai tiesa. Bet 
archipelagas didelis. Jame septyniasdešimt aštuonios sa- 
los, ir gubematorius negali visų aplankyti. Jis jau at- 
liko visus vizitus, kiek leido laikas, o dabar plaukia at- 
gal į Papejetę. 

Administratorius apsidairė aplinkui, palingavo galva 
ir pridūrė: 

— O dabar greičiau nešk savo ataskaitas ir registra- 
cijos knygas, man reikia skubėti į Takumę. 

Vargšas Teka! Jis nė neįsivaizdavo, kad gubernato- 
rius, lankydamas archipelagą, gali aplenkti Raroją. 
Vargšai rarojiečiail Jie irgi manė, kad Tuamotu tas pats, 
kas Raroja, nors diktorius ir nesakė šito. Vargšai vyrai 
ir moterys, kurie veltui mokėsi dainų ir šokių! Vargšai 
vaikai, tikėjęsi didelės šventės! 

Mes su Marija Teresa iš širdies užjautėme savo drau- 
gus ir supratome, kad būtina kažką daryti. Tačiau ką? 
Staiga man šovė mintis. Aš pašaukiau Teką ir pasakiau 
jam: 

— Tegu muša kaimo būgną. Surengsime švedų liau- 
dies žaidimus. 

— Švedų liaudies žaidimus — kas tai? — nustebo 
Teka. 

— Pamatysi. Šauk žmones. 

Visi su neslepiamu džiaugsmu sveikino mūsų pasiū- 
lymą, ir po gyvos diskusijos, lydimos iškalbingų mostų, 
mes susitarėme surengti švedišką liaudies šventę su šo- 
kiais, o paskui — polinezietišką pokylį. Rarojiečiai tuo- 
jau pat nubėgo namo nusiauti batų ir nusivilkti šventi- 
nių kostiumų, ir mes priešais susirinkimų namus nubrai- 
žėme aikšteles varžyboms. 

Ieties metimams vyrai nukirto dvi jaunas palmes ir 
padarė penkių metrų ilgio kartis, tokias sunkias, kad aš 
vos galėjau jas pakelti. Bet vietiniai stipruoliai, publikai 
džiūgaujant ir karštai šūkčiojant: ke-ke-ke-ke-te-chu-ru- 
chu-ru, sugebėjo numesti kartį daugiau kaip dešimtį 
metrų. Po to, kai Mojė Hau tris kartus iš eilės įrodė sa- 
vo pranašumą šitoje sporto rungtyje, mes pradėjome 
mėtyti akmenį į taikinį. Dalyvavo visi norintieji. Tiesa, 
pasirodė, kad nelengva surasti tinkamų akmenų, ir tik 
kai Maurea sugalvojo, kad perlamutrinės kriauklės irgi 
tinka, mėtymas pagyvėjo. 

Daugiau kaip valandą lyg blizgantys sviediniai skrai- 
dė kriauklės, atspindėdamos ir lauždamos saulės spin- 
dulius. Nelengva buvo išaiškinti nugalėtoją kiekvieno- 
je grupėje, nes vos tik mes nusisukdavome, visi kaip 
išmanydami sukčiaudavo. Pagaliau finalinėms varžy- 
teris ir vieną senuką. Laimėjo moteris. 

Sekantis programos numeris buvo imtynės, per ku- 
rias besirungiančius surišdavo pintais diržais. O paskui 
prasidėjo liaudies šokiai. Rarojiečiai, ilgai nelaukę, šve- 
diškoms melodijoms sukūrė naujus žodžius, kurie nuo 
senųjų dainų žodžių skyrėsi taip, kaip kareiviška daina 
nuo lopšinės... 

Nuotaika buvo' pakili, niekas nenorėjo baigti links- 
mybių, ir mes nusprendėme dar ką nors sugalvoti. Pa- 

siūlymas suorganizuoti bėgimą su kliūtimis iš karto su- 
domino mūsų draugus. Aplink susirinkimo namus be- 
matant buvo paruošta distancija. Ant takelio suvertė- 
me dėžes, suolus, baldus. Pati sudėtingiausia kliūtis 
buvo padaryta iš Rua sandėliuko: mes apvertėme jį dug- 
nu į viršų ir prikrovėme senų kėdžių! Keli bėgikai taip 
įstrigo tarp tų kėdžių, kad išsiropštė tik varžyboms pasi- 
baigus. Tikriausiai ilgai neišdils rarojiečiams iš atminties 
šitas bėgimas! 

Truputį pailsėjus, Tetochu pasiūlė suruošti tikras po- 
linezietiškas varžybas, ir visi skubėjo pareikšti savo pri- 
tarimą. Paaiškėjo, kad vyrai žada rungtis trumpakočių 
iečių mėtymo varžybose. Mes didžiai apsidžiaugėme, 
kadangi tai senas polinezietiškas sportas, apie kurį labai 
daug buvome girdėję. 

Kol vyrai nuėjo atsinešti iečių, Tetochu įbedė į žemę 
kartį, dukart aukštesnę už žmogų, ir ant jos pasmeigė 
kokoso riešutą. Paskui žingsniais atmatavo dvidešimt 
penkis metrus ir nubrėžė ant žemės liniją. Tuo tarpu grį- 
žo dalyviai: kiekvienas atsinešė po dešimtį plonų iečių 
su geležiniais antgaliais. Ant jų buvo iškalti savininkų 
vardai. 

Tetochu paskelbė, kad ietis galima mėtyti bet kokia 
tvarka, kada kas panorės. Nugalės tas, kas daugiau kar- 
tų pataikys. 

Dalyviai sustingo nekantriai laukdami. Ir kai Teto- 
chu davė ženklą, ietys švilpdamos ėmė lėkti į taikinį. 
Rungtyniaujantys laikė jas už pačio galo ir taikėsi smai- 
galiu. Visi kaip vienas parodė nepaprastą taiklumą. Kai 
varžybos pasibaigė, į riešutą buvo įsmigę septyniolika 
iečių; dar tiek pataikė į tikslą, bet nukrito žemėn. Viso 
labo penkiolika dalyvių išmetė šimtą penkiasdešimt 
iečių, taigi pataikiusiųjų buvo labai daug, ypač atsižvel- 

gus į tai, kad buvo mėtoma iš dvidešimt penkių metrų 
atstumo, o riešutas buvo sulig žmogaus galva. 

Mes manėme, kad po tokio puikaus pasirodymo ne- 
būtų nuodėmė papietauti, o paskui išdalinti prizus. Ta- 
čiau mūsų draugai buvo nusiteikę kitaip ir tol nenusira- 
mino, kol suorganizavo bėgimą su maišais ir pažaidė 
„trečias bėga“. Mes labai nusistebėjome, bet šiose abie- 
jose rungtyse nenugalima buvo šešiasdešimtmetė Tuta- 
machinė. 

Paskui ji mums atskleidė savo pasisekimo paslaptį: 
dažnai lankydamasi Taityje, Tutamachinė ten gerokai 
mankštinosi ir vieną kartą netgi buvo laimėjusi Prancū- 
zų Okeanijos bėgimo su maišais čempionės vardą. Jeigu 
Iarojiečiai būtų žinoję tokią sąvoką, kaip „mėgėjas“ ir 
„profesionalas“, jie tikriausiai nebūtų leidę dalyvauti Tu- 
tamachinei kaip profesionalei. 

Sutemo, o jie vis dar nenorėjo baigti sportinių žai- 
dimų, tik kai mes paskelbėme varžybas — kas daugiau 
išgers kokoso riešutų, salos gyventojai prisiminė vai- 
šes. Po pirmos milžiniškos porcijos keptos kiaulienos ir 
duonmedžio vaisių visus apėmė toks nuovargis, kad mes 
galėjome jau įteikti prizus. Be Tekos „alaus“, dar buvo 
prizų — razinos, anksčiau nežinomas Rarojoje skanumy- 
nas, ir iš karto visų labai pamėgtas, šokolado plytelės ir 
seni žurnalai, kuriuos buvome gavę San Franciske šve- 
dų laive. 

Mes labai nustebome, kad žurnalai rarojiečiams pa- 
tiko labiau, negu kiti prizai. Tangichjas, geriausiasis 
ieties metikas, paprašė jam dar duoti šūsnį ,„Vekko- 
Žurnalen“ ir „Vort Hem" vietoje pusės tuzinio butelių 
alaus, tai iš tikrųjų žymus įvykis, juo labiau kad jis sa- 
loje garsėjo kaip vienas uoliausių gėrikų. 

Bet visų puikiausiąjį prizą gavome mes. Per patį pie- 
tų įkarštį prie mūsų priėjo Tupuchojė ir įteikė garbės 

dovaną nuo rarojiečių — plaušinę karūną ir inkrustuotą 
lazdą, skirtas gubernatoriui. Aš liepiau jam pasilikti ši- 
tas relikvijas, kol gubernatorius atvyks į salą, bet Tu- 
puchojė buvo neperkalbamas. Jis su liūdesiu prisiminė, 
kad rarojiečiai keturiasdešimt metų laukė gubernato- 
riaus ir, matyt, teks laukti dar tiek. Tada aš nusileidau 
ir priėmiau dovanas. 

Su plaušine karūna baigėsi liūdnai — audringą naktį 
ją nusinešė vėjas; o lazdą turiu iki šiolei ir pasiimu ją 
iškilmingomis progomis. Žiūrėdamas į lazdą, teisingiau 
į jos rankeną, aš dažnai susimąstau, kad, matyt, ne vel- 
tui rarojiečiai ilgai lauktajam gubernatoriui norėjo pa- 
dovanoti lazdą su išpiaustinėtu... vėžliu. Taip, mūsų tam- 
siaodžiai draugai turi jumoro. 


8 SKYRIUS 


* 
KLAUSYKIS, KAIP OŠIA PALMĖS 


Kadaise vienas misionierius rašė: „Vargu ar rasi 
tokią kokoso palmės dalį, iš kurios nebūtų galima ką 
nors padaryti. Aprašinėti visas naudingas šio medžio sa- 
vybes, kurias jam suteikė Sutvėrėjas,— vadinasi, giedoti 
Jo garbei himną." 

Aš pabandysiu aprašyti gerąsias kokoso palmės sa- 
vybes ir papasakoti, kaip atskiras jos dalis panaudoja 
rarojiečiai, nors, deja, nesugebėsiu išlaikyti tokio didin- 
go ir poetiško tono, kaip mūsų gerasis misionierius. 

Pradėsime nuo pat pradžių: iš stiprių, nepaprastai 
plonų palmių šaknų siūlų daromi patys puošniausi sijo- 
nėliai šokiams. Juos savaitę mirko, paskui kulia medine 
kultuve — ir jie jau paruošti. 

Palmės kamienas — geri kertiniai stulpai namams. 
Daugumas polineziečių stato labai paprastai: įkasa ketu- 
riuose kampuose po stulpą, paskui prie jų kala skardos 
lapus arba lentas. Kamieno šerdis minkšta, miltinga, to- 
dėl iš jos negalima išpiauti lentų, užtat išorinis sluoks- 
nis — iš kietos, tankios medienos. Anksčiau ji būdavo 
vartojama ietims ir kuokoms daryti, dabar daugiausia 
ją vartoja baldų meistrai ir inkrustuotojai. 

Lapai dar naudingesni, negu šaknys arba mediena. 
Palmės vainikas panašus į rutulį, prismaigstytą plunks- 

nų; kiekvienas medžio lapas turi kelių metrų ilgio kietą 
lapakotį, iš kurio išaugusios lapų plunksnos. Jei per- 
skelsi kotą ir supinsi abiejų lapo pusių plunksnas — 
pasidarys labai patogus pusės metro pločio demblys. 
Tokie dembliai net ir dabar būtiniausias rarojiečių bui- 
ties daiktas, ir salos gyventojai nemažai pina jų atsargai. 
Dembliai vartojami daug kur — pavyzdžiui, koprai ap- 
dengti, pertvaroms, namų ir sandėlių sienoms. Lapai 
paprastai atstoja popierių; vyrai, moterys, vaikai — visi 
moka pasidaryti iš jų pakus arba nupinti krepšius. 

Dabar pakalbėsime apie vertinguosius riešutus. Pri- 
nokęs riešutas, maždaug žmogaus galvos didumo, sveria 
apie penketą kilogramų. Jo paviršius lygus ir blizgantis, 
bet, jį prakirtę, po kevalu rasime minkštą pluoštą, pa- 
našų į ašutus. Į tokią penkių — dešimties centimetrų sto- 
rumo plaušinę įvyniotas pats riešutas: kieta žievė pripil- 
dyta kokoso sulčių, kurios, riešutui nokstant, išskiria vis 
didesnį riebalų sluoksnį. 

Mes visą laiką manėme, kad kokoso riešutai — tai 
kokoso riešutai, ir tiek, bet, pagyvenę Rarojoje keletą 
savaičių, supratome, jog klydome. Nors kokoso palmės 
niekuo nesiskiria viena nuo kitos, bet riešutų yra tiek 
daug įvairių rūšių, kiek ir kriaušių arba obuolių. Raro- 
jiečiai griežtai skiria visas rūšis. Jiems, kaip ir visiems 
polineziečiams, svarbiau skirtumas, negu panašumas, ir 
charakteringa, kad salos gyventojų kalboje nėra žodžio, 
atitinkančio mūsų pavadinimą „kokoso riešutas“; kiek- 
viena rūšis turi atskirą pavadinimą. Kartą mes papra- 
šėme Etjeną, baigusį keturias klases ir laisvai kalbantį 
prancūziškai, atnešti „noix de cocos". Jis visiškai sutri- 
ko ir pagaliau paaiškino, kad kokoso riešutų iš viso 
nėra, mes turime pasakyti, kokio būtent riešuto mums 
reikia. 

Daug reikšmės rarojiečiams turi riešuto dydis ir su- 
nokimo laipsnis. Pagal šitą požymį skiriamos penkios 
jų rūšys. 

Patys mažiausieji, vos tiktai užsimezgę riešutai, vadi- 
nami puriri. Tokie riešutai niekada neskinami, ir jie 
vertingi tiktai todėl, kad jie galų gale prinoksta. Beje, 
audros metu stiprus vėjas nukrečia labai daug puriri, 
ir vaikiščiai susirenka juos žaisti karą — lygiai taip pat, 
kaip švedų berniukai kariauja eglių ir pušų kankorė- 
žiais. 

Kitas brandos laipsnis — rechi. Tai jau beveik nor- 
malaus dydžio riešutas, kurio sultys pradeda išskirti plo- 
ną riebalų sluoksnį. Sultis galima gerti, bet skanios jos 
pasidaro tiktai dar kitoje brendimo stadijoje,— tada rie- 
šutas vadinamas viavia. Tačiau ir viavia riešuto riebalų 
sluoksnis nedidelis; pagaliau tik prinokusiame riešute 
omote jis būna maždaug centimetro storio. 

Paskutinės brandos riešutas vadinamas ngora. Tuo 
metu jis pasidaro tamsiai rudas, truputį susiraukšlėjęs; 
sultys rūgščios, nemalonaus skonio, užtai branduolys 
būna didžiausias. 

Nunokę ngora riešutai nuo palmių krinta patys. Ki- 
tus riešutus tenka skinti nuo medžio. Tai daroma įvai- 
riai. Paprasčiausias būdas — įsilipti į palmę. Daug niekų 
prirašyta apie čiabuvių vikrumą; o iš tikrųjų įsikarti į 
palmę nė kiek ne sunkiau, kaip lipti lynu, o šito labai 
greitai išmoksta kiekvienas mūsų mokinys. Ko gero, į 
palmę lipti netgi lengviau, nes apvalūs kamieno gumbai 
yra gera atrama kojoms. 

Norėdami geriau pažinti laipiojimo techniką, kartą 
pasišaukėme kelis berniukus ir pasiieškojome tiesios 
palmės kokių dvidešimt penkių metrų aukščio. Garbė 
pirmajam į ją lipti atiteko dešimtmečiui Matatiniui, ku- 
ris buvo laikomas visų vikriausiu. Jis apglėbė rankomis 

palmės liemenį ir pakibo, paskui parietė kojas, įsispyrė 
pėdomis į kamieną, išlenkė nugarą tarytum katė ir iš- 
tiesė kojas, tuo pat metu rankomis kabindamasis vis 
aukščiau. Kartodamas šituos judesius, berniukas sparčiai 
sliuogė aukštyn. Jo draugai pasekė juo. Prieš lipdami, 
kad nesiskėstų kojos, ant suglaustų kulkšnių užmovė iš 
plaušų nupintus žiedus. 

Tačiau be šio būdo, rarojiečiai žino dar vieną, sudė- 
tingesnį, kai pakaitom keliama viena ranka ir viena ko- 
ja; kitaip sakant, palmėn ropščiamasi taip, kaip mes li- 
pame kopėčiomis. Žinoma, skirtumas yra — ir gana di- 
delis: mat, norint išsilaikyti, reikia vienos rankos delnu 
užsikabinti už kamieno, taigi pavartoti žymiai daugiau 
jėgos. 

Beje, ropštimas į palmę, kaip ir daugelis kitų darbų, 
Rarojoje laikomas pasenusiu. Berniukai kartais dar įsi- 
karia į palmes, o suaugusieji — tik iš būtino reikalo. 
Šiaip jau riešutai skinami kitokiu, patogesniu būdu. 
Kiekvienas šeimininkas turi ilgą kartį su geležiniu kab- 
liu; tokia kartimi rarojietis lengvai ir greitai gali prisi- 
skinti rechi arba viavia kiek tinkamas. Šitas įrankis turi 
dar vieną pranašumą: su juo patogu nešti laimikį į na- 
mus. Ant vienos karties galima sukabinti keletą dešim- 
čių riešutų, surištų po porą. 

Jeigu riešutą nuskinti nedaug vargo, tai jį perskelti 
žymiai kebliau, ypač jei nori išsaugoti sultis. Galima 
tiesiog nukirsti riešuto viršūnę, tačiau rarojiečiai visiš- 
kai pagrįstai šitokį būdą laiko nepraktišku ir primity- 
viu. Gali taikytis ir šiaip, ir taip, tačiau peiliu tiksliai 
nuskelti viršūnę ne taip jau paprasta, be to, riešutas su 
kevalu sunkus, — nelengva jį nulaikyti, ir, be abejonės, 
nulaistysi dalį sulčių. Todėl rarojiečiai pirmiausia visa- 
da nuima kevalą ir tai daro labai sumaniai: Iš abiejų 
galų nusmailina storą, metro ilgumo baslį ir įbedžia 

žemėn. Paskui abiem rankom ima riešutą, deda jį ant 
įsmeigto baslio ir spaudžia taip, kad smaigalys kelis cen- 
timetrus įlįstų į riešuto kevalą. Atsargiai sukinėdami rie- 
šutą, lengvai atplėšia juostelę kevalo. Taip daroma tol, 
kol pamažu nuimamas visas kevalas. 

Kaip žinoma, palei kotelį būna trys įdubimai. Jeigu 
riešutas nuskintas vaikui pagirdyti, vienas toks įdubi- 
mas pragręžiamas. Suaugę salos gyventojai taip nieka- 
da negeria — jie prakerta keturkampę skylutę kitame 
gale ir geria iš riešuto tarytum iš didžiulės šampano tau- 
Tės. Ar tik ne dėl to rarojiečiai nepaprastai pamėgo kriš- 
tolines taures ir prancūzišką vyną. 

Tačiau riešutų skirstymas pagal nunokimą į puriri, 
rechi, viavia, omote ir ngora — tai dar ne viskas. Mat, 
ne visi rechi, o taip pat ir viavia arba omote vienodo 
skonio. Todėl rarojiečiai turi pavadinimus pagal skonį 
ir kitas savybes. Paprastai apie šias savybes sprendžia- 
ma iš riešuto spalvos, ir svarbiausieji atspalviai yra 
mamangu, kekecho ir kurakura — taip atitinkamai vadi- 
nami žali, šviesiai rudi ir rudi riešutai. 

Derindami abi klasifikacijas, rarojiečiai labai tiksliai 
išaiškina kokoso riešutų kokybę ir išvaizdą. Jiems ne- 
tenka baimintis, kaip kad mums iš pradžių, kad vaikai 
atneš rūgštų, niekam tikusį riešutą vietoj skanaus ir gai- 
vinančio. 

Daugelio amžių patirtis salos gyventojus išmokė pa- 
Zinti, koks riešutas geriau tinka vienam ar kitam tikslui. 

Panagrinėsime, kokios turi reikšmės namų ūkyje pa- 
grindinės riešutų rūšys. Gėrimui geriausiai tinka viavia 
kekecho riešutai. Saldokos sultys dažnai turi daug oro 
burbuliukų, panašiai kaip mineralinis vanduo. Maloniau- 
sios ir labiausiai gaivios kokoso sultys būna nuskynus 
riešutą ankstų rytą, bet aplamai su malonumu jas gali- 
ma gerti visą dieną, nes storas kevalas blogai praleidžia 

šilumą. Gėrimui tinka ir viava mamangu riešutas, bet jo 
sultys būna karstelėjusios. Beje, jeigu užsimanai gerti 
dirbdamas, tai netgi geriau: saldesnės viavia kekecho 
sultys greičiau padidina, negu malšina troškulį. 

Kokoso sultys tinkamos vien tik gėrimui. Žymiai 
įvairiau naudojamas riešuto branduolys. Jau rechi sta- 
dijoje jis visiškai tinkamas maistui. Tuo metu jis būna 
maždaug tokio kietumo, kaip varškė ir visai teisėtai lai- 
komas skanumynu. Paprastai toks riešutas yra pirmasis 
maistas, duodamas krūtimi maitinamiems kūdikiams jau 
dviejų-trijų mėnesių. Bet labiausiai vertinamas subren- 
dusio ngora branduolys. Kaip tik šita atmaina kartais 
pardavinėjama Švedijos vaisių parduotuvėse, todėl kad 
tik ji gali būti taip toli gabenama, ir nepūna. Šitų riešutų 
sultys rūgščios, o branduolys didelis ir kietas. 

Kaip ir visi polineziečiai, Rarojos gyventojai maistui 
naudoja ngora riešutus tiktai sutrintus. Kiekviena šeima 
kasdien suvalgo ne mažiau kaip penkis — šešis riešutus, 
trinamus senu, primityviu būdu. Trintuvė (ana) atrodo 
kiek neįprastai: viename keturkojo suolo gale būna pa- 
darytas pakilimas, o ant jo prikaltas puslankio pavidalo 
gelžgalys (anksčiau jo vietoj būdavo perlamutrinė 
kriauklė). Norėdamos sutrinti riešutą, moterys pirmiau- 
sia jį perskelia pusiau, paskui ima skiltį, apžergia suolą 
ir viena ranka ją prispaudžia prie gelžgalio, greitai jį 
sukiodamos antrąja ranka. Branduolys pavirsta plono- 
mis drožlėmis, kurios krinta į stovintį ant žemės dubenį. 

Iš šitos masės ir gaunamas garsusis kokoso pienas. 
Receptas labai paprastas. Imamas skuduras — arba jei 
jo nėra, lapkočių pluoštas nuo jaunų palmių, įkrečiama 
branduolių masės ir smarkiai spaudžiama, kol pradeda 
sunktis kokoso pienas. Štai ir viskas. Gautasis skystis 
atrodo visai kaip pienas, bet jo gerti negalima, todėl 
jis dažnai vartojamas kaip padažas. Per pietus beveik 


169 


visada ant stalo pamatysite puoduką kokoso pieno, at- 
skiesto jūros vandeniu. Šiame padaže rarojiečiai dažo 
viską: duonmedžio vaisius, žuvį, konservus, duoną. 

Dabar būtų pravartu šį tą skaitytojui paaiškinti. Šve- 
dijoje, kaip ir daugumoje Europos šalių, kokoso pienu 
vadinamas skaidrus skystis. Bet šį skystį reikėtų vadinti 
sultimis (kaip aš ir darau), o „kokoso pienu“ labiau tik- 
tų vadinti riebų skystį, kuris išsunkiamas iš sutrinto 
riešuto. Botanikai ir egzotikos mėgėjai, niekada savo 
gyvenime nematę kokoso riešuto, padarė klaidą ir pra- 
dėjo sultis vadinti pienu; nuo to laiko ir įsigalėjo šita 
klaida. 

Kokoso sultys ir branduolys — anaiptol ne vieninte- 
lės naudojamos riešuto dalys. Iš kevalo daromi samčiai 
ir puodukai; tereikia tik truputį papoliruoti juos koralo 
nuolaužomis, ir jie pasidaro tamsiai rudos spalvos. Pas- 
kutiniuoju metu kevalas pradėtas naudoti dar vienam 
tikslui — iš jo gaunamos žarijos. Nors labai keista, bet 
priežastis, dėl kurios staiga rarojiečiams prisireikė ža- 
rijų, yra susijusi su jų perėjimu į krikščionių tikėjimą 
praėjusio šimtmečio pabaigoje. 

Anksčiau salos gyventojams reikėjo labai nedaug 
drabužių, jie vaikščiojo pusnuogiai, o kartais ir visai 
nuogi. Misionierių manymu, tai buvo nesuderinama su 
krikščioniška morale, ir jie galų gale įtikino čiabuvius 
dėvėti kelnes ir sukneles. O jeigu jau rarojiečiai įsigijo 
popaa drabužių, tai norėjo juos vilkėti puikuodamiesi, 
stropiai išlaidytus. Tada prisireikė lygintuvų, o lygintu- 
vai — vieninteliai, kurių galėjai nusipirkti škunose — 
buvo kaitinami medžio žarijomis. Taigi prisireikė dar ir 
žarijų. Bandę ir šį, ir tą, salos gyventojai galų gale nu- 
sprendė, kad visų labiausiai žarijoms gaminti tinka rie- 
šuto kevalas. Taigi, šiaip ar taip, — vargas visko iš- 
moko... 

Aprašysime dar vieną riešuto dalį, kurios iki šiol nē- 
ppaminėjome. 

Jeigu riešutui ngora leisime peraugti, tai jo kokoso 
sultys pavirs poringa plaušine mase, kuri visiškai už- 
pildys vidų. Šita masė ypač vertinama. 

Visų pirma, ją galima valgyti žalią, jos skonis prime- 
na miltingą saldų obuolį. Taigi nounou rarojiečiams at- 
stoja mūsų saldumynus. Skirtumas tik toks, kad raro- 
jiečių vaikams lengviau gauti šitą skanumyną. Jiems 
nereikia nei parduotuvės, nei pinigų — tik pasiimk nuo 
žemės riešutą ir valgyk sveikas. 

Pastaruoju metu nounou riešutais vis labiau pradeda 
domėtis ir suaugusieji. Jie pamatė, kad iš šios masės 
galima išsivirti puikios giros, ir nuo tada, kai į Tuamotu 
salas uždraudė įvežti vyną ir alų, jos gamina į valias. 
Rarojiečiams būdingi platūs užmojai, jie vienu kartu iš- 
siverda ne mažiau kaip statinę gėrimo. Paprastai kalba- 
ma apie dviejų šimtų litrų talpos statinę nuo benzino, 
kurią pilną nounou masės ir vandens stato tiesiai ant 
ugnies. Po kelių valandų nounou išgraibo, o į nuoviras 
deda mielių, cukraus ir ryžių, tada dar truputį pavirina. 

Pagamintas gėrimas turi malonų vaisių skonį, tačiau 
jis toks stiprus, kad salos gyventojai, nors ir labai no- 
rėdami, per dieną negali išgerti visos statinės. 

Belieka papasakoti apie plaušus. Visų pirma jie nau- 
dojami kurui. Saloje maža medžių, be to, jie reikalingi 
namų statybai ir stalių dirbiniams, o plaušų galima prisi- 
rinkti, kiek tik nori. Taigi rarojiečiai, perkirtę riešutą, 
iš karto nušauna du kiškius: branduolys ir sultys naudo- 
jami maistui, o plaušai atstoja malkas. 

Senais (gal ir gerais) laikais iš kokoso plaušų buvo 
vejamos virvės ir lynai, bet nuo to laiko, kai škunos 
pradėjo gabenti kanapių lynus ir medvilninės virves, 
vietinė medžiaga jau nebenaudojama, nors ji geresnė 

ir patvaresnė. Tiesa, daugelis salos gyventojų pastebėjo, 
kad kokoso plaušai puikiai tinka čiužiniams kimšti, ir 
iš to džiaugsmo prikemša juos taip kietai, kad jie pasi- 
daro panašūs į dešrą. Gulėti ant tokios dešros neįma- 
noma, bet niekas dėl to nesisieloja — juk lovos pastaty- 
tos tik pasižiūrėti, kaimynams akis apdumti. Kadangi 
palmės linksta nuo riešutų svorio ir visur mėtosi krūvos 
kokoso plaušų, aš ilgai stebėjausi, kodėl ne visi rarojie- 
čiai turi panašius į dešras čiužinius. Aš kartą paklausiau 
Matuanujo, kodėl jis atsilieka nuo kitų. l 

— Aš su mielu noru prisirinkčiau plaušų, — atsakė 
jis — Tik sunku surasti naujus krabų urvus. 

— Krabų urvus? — nustebau aš.— Kuo čia dėti kra- 
bai? 

— O argi tu nežinai? — Matuanujis nustebo ne ma- 
žiau už mMane.— Tuamotu salose yra krabų, kurie minta 
tiktai kokoso riešutais. Jie turi dideles žnyples, aštrias 
kaip peilis. Norėdami pasiekti branduolį, jie po trupu- 
tį nulupa plaušus ir palieka riešutą džiūti prieš saulę, 
kol jis sprogsta. Todėl prie krabų urvų visada gali rasti 
riešutų plaušų. Va surasiu naujų urvų, tai būtinai prisi- 
kimšiu čiužinį. 

Aš pasiūliau Matuanujui pačiam nusivalyti keletą 
riešutų, bet jam mano patarimas, rodos, nelabai patiko. 

Baigdamas norėčiau priminti, kam dar naudojami 
kokoso plaušai, tiksliau — riešutų lupena, dėl kurių nors 
priežasčių nespėjusi pavirsti plaušais. Rarojiečiai turi 
žodį kaipoa, reiškiantį riešutą viavia arba rechi su lu- 
pena, kuri būna tokio kietumo, kaip burokėlis. Lupeną 
galima valgyti, ir ji gerai malšina troškulį. Kai įsigei- 
džiame šviežių žalumynų, susirandame kaipoa riešutą, 
smulkiai jį sukapojame, ir — puikiausios salotos! 

Ši apžvalga (žinoma, anaiptol nepilna) turėtų suteik- 
ti šiokį tokį vaizdą, koks be galo svarbus augalas yra 

kokoso palmė kaip rarojiečiams, taip ir visiems poline- 
ziečiams, gyvenantiems tokiuose skurdžių išteklių ato- 
luose. Tačiau kokoso palmė salos gyventojams duoda 
ne tik maistą ir žaliavą — ji žymiai svarbesnė kaip kop- 
ros tiekėjas. Anksčiau riešutai tebuvo naudojami tik pa- 
minėtais atvejais, bet nuo tada, kai europiečiai ėmė su- 
pirkinėti koprą, riešutai virto pinigais, augančiais ant 
medžių ir įgalinančiais rarojiečius tenkinti vsus savo 
poreikius ir užgaidas. 

Su kopros ruošimo paslaptimis pirmą kartą susipaži- 
nome metų pradžioje, su rarojiečiais nuplaukę į jų plan- 
tacijas pietinės lagūnos salelėse. Kalėdas visi praleido- 
me namie, bet vos tiktai baigėsi šventės, daugumas pra- 
dėjo ruoštis į darbą, nes „kasdien gali sumažėti kopros 
kainos“. Tačiau tuo metu atplaukė škuna, paskui gerai 
pasisekė žūklė, reikėjo tai atšvęsti, paskui atėjo paštas, 
mes gavome žurnalų su paveikslėliais... Visa tai sulaikė 
salos gyventojus, ir tiktai po mėnesio jie vėl prisiminė, 
kad reikia skubėti. Mes prašėme Rongą, kad jis perspė- 
tų mus, kai jau bus metas; ir šit vasario pradžioje vieną 
dieną, pavakare, jis atėjo pas mus ir pranešė, kad rytoj 
rytą turim ruoštis į kelione. 

— Kodėl gi tu anksčiau nepasakei? — užsipuoliau aš 
jį. — Reikia viską susikrauti, juk visam mėnesiui iške- 
liaujam! 

— Aš mielai būčiau pasakęs anksčiau, — nusijuokė 
Rongas,— bet mes ką tik sumanėme. Rarojiečiai apsi- 
sprendžia staiga. Išganingos mintys mums švysteli tary- 
tum žaibas, ir jeigu jos neuždega žmonių iš karto, tai 
ir visai užgęsta. Taigi patariu jums rytoj rytą būti pasi- 
ruošusiems. 

Rongo patarimas, pasirodo, buvo teisingas, nes iš pat 
ryto pradėjo rinktis visas kaimas. Kai mes su savo mai- 
šais atėjome prie kranto, beveik visi jau buvo ten, o ant 

bangų suposi apie dešimt valčių vėjo plaikstomomis 
burėmis. Mes įsitaisėme Rongo valtyje, kurioje jau sė- 
dėjo Tutamachinė, Ruita, Kechea, Tuterechja, Ita, Ron- 
gas jaunesnysis ir Titinas — kitaip tariant, visa mus įsū- 
nijusi šeima. Valtis jau buvo kraute perkrauta, ant 
denio netvarkingai mėtėsi namų apyvokos daiktai, dra- 
bužiai, kirviai ir šuniukai (provizija kelionei). Mes tik- 
riausiai atrodėme kiek susirūpinę, nes kai teko taisy- 
tis ant balansyro, Rongas mus nuramino: 

— Viskas bus gerai! Valtis nauja, jos bortai per visą 
delną išlindę iš vandens. Džiaukitės, kad jūs ne Tangi- 
chjo valtyje! Ji sena ir supuvusi, be to, plaukdamas 
rinkti kopros jis visada vežasi namą. 

— Namą? — paklausiau aš nustebęs. 

— Na taip. Jis tingi kiekvieną kartą iš palmių lapų 
statytis trobelę naujoje vietoje. Todėl jam labiau patin- 
ka išsiardyti savo namelį ir vežtis skardos lakštus. 

Atidžiau pasižiūrėję, mes ir iš tiesų pamatėme, kad 
kad, rodės, ji tuojau pat nugarmės į dugną. 

Greitai visa flotilija pasuko pietų link, ir patraukė 
į Rarą (atolo pietvakarinės tolimiausios vietovės pava- 
dinimas). Kai kas buvo pasiėmę gitaras, ir kol sunkiai 
prikrautos valtys yrėsi per bangas, jaunimas užtraukė 
senovinę keliautojų dainą. Tiesą sakant, tai buvo malda, 
kurioje buvo prašoma dievų atsiųsti palankų vėją ir glo- 
boti kelionėje. Vėjas nešė dainą nuo vienos valties prie 
kitos, ir netrukus stipraus choro balsai susiliejo su ban- 
gų šniokštimu ir žuvėdrų klyksmais. Žodžiai ir melodija 
buvo paprasti; labai greitai ir mes traukėme drauge 
linksmą priedainį: 


Hoe mai ra, hoe atu ra, 

hoe mai te vaka nei, 

na te vaka i tapiri to tatou fenua! 

Plaukėme kokią valandą, kol pasiekėme Rarą — per 
dešimtį kilometrų nutįsusias salų virtines, skiriamas įvai- 
raus gilumo pratakų. Kitos valtys nuplaukė toliau, o sa- 
vąją Rongas pasuko prie pačios didžiausios salelės kilo- 
metro ilgumo ir kelių šimtų metrų pločio. 

Mes išmetėme inkarą šviesiai žalsvoje įlankėlėje ir 
nubridome į krantą, kur tarp palmių buvo matyti seno 
tuamotietiško stiliaus namelis be langų. Ruita ir Tuta- 
machinė iš palmių lapų greitai nupynė lopus prakiuru- 
siam stogui, o mes tuo tarpu pririnkome sausų paparčių 
ir išklojome grindis. Taigi būsto apstatymas buvo iš- 
spręstas, ir mes ėmėmės tvarkyti virtuvę. Kiek toliau Ke- 
chea įkalė į žemę du dvišakius kuolus ir įspraudė į juos 
pagalį, ant kurio pakabino du puodus ir kavinuką. Ron- 
gas atitempė kitus rakandus ir iškabinėjo juos ant greti- 
mo krūmo; visi likusieji tuo tarpu rinko kokoso plaušus 
ir kitokį kurą. Tuo ir baigėsi virtuvės tvarkymas, galė- 
jom imtis kitų, svarbesnių darbų. 

Lankydami kaimynus artimiausiose salose, mes pa- 
matėme, kad mūsų būstas, palyginus su kitais, kaip reta, 
patogiai ir gerai įrengtas. Štai Tumerevas ir Vaja gyve- 
no žemoje landynėje, panašioje į palapinę, o mito kon- 
servais, kuriuos pasišildydavo ant ugnies. Techonas gy- 
veno savo valtyje; jis nebuvo pasiėmęs nei konservų, 
nei puodų. 

Tačiau visų primityviausiai buvo įsikūręs Tu. Jis 
miegojo už pasvirusios nuo vėjo užtvaros, nupintos iš 
palmių lapų, ir neturėjo jokių rakandų. Pusryčiams jis 
suvalgydavo du kokoso riešutus ir eidavo rinkti kopros. 
Per pietus Tu malšindavo troškulį dar dviem riešutais, 
paskui keletą valandų pamiegodavo, kol atvėsdavo, ir 
vėl imdavosi darbo. Jo darbo diena baigdavosi priete- 
miais. Tada žeberklu nudurdavo keletą žuvų ir kepdavo 
jas tiesiai ant žarijų. Kartais antrąją dienos pusę jis 

paaukodavo paukščių, omarų arba vėžlių medžioklei, ta- 
čiau tik tuo ir paįvairindavo savo monotonišką gyve- 
nimą. 

— Aš nusipinu tokias priedangas kiekvienoje salo- 
je, kur renku koprą, todėl man visada arti namo, — pa- 
aiškino Tu.— Žinoma, Rongo namas geras, bet užtat po 
darbo jam iki jo tenka kastis pusę valandos arba ir va- 
landą. O kuriem galam tempti tokią krūvą rakandų. Vis 
vien ten, kur dirbi, visko nenusineši, ir kas kartą reikia 
grįžti namo pavalgyti. Pernelyg daug rūpesčio! 

Rongas prieštaravo — jei įsikuri gerą būstą, gal: pa- 
siimti visą šeimą, tačiau Tu ir kitų jo vienminčių tatai 
nė kiek neviliojo. Anaiptol, jie džiaugėsi, galėdami nors 
trumpam atsikratyti žmonos ir vaikų. 

Aš paklausiau Tu, ką, jo nuomone, būtina pasiimti. 

— Kelnes, pareu, kirvį, kapoklę ir žeberklą, — atsa- 
kė jis nė negalvodamas.— Man šito visiškai pakanka. 

— O degtukai? Juk nevalgysi žalios žuvies?! 

— Degtukų, žinoma, turėti neblogai! — ramiai atsa- 
kė Tu, — bet nebūtina. Jeigu neturiu degtukų arba jeigu 
jie sudrėko, aš darau štai ką. 

Jis neatsistodamas nulaužė nuo krūmo šakelę ir pei- 
liu ją perskėlė. Vieną šakelės pusę Tu padėjo ant že- 
mės, antrąją, tvirtai laikydamas abiem rankom, įbedė 
smaigaliu į pirmosios šerdį — į sausus medienos trupi- 
nėlius. Atsargiai braukdamas smaigaliu, jis trupinėlius 
sužėrė į krūvelę, paskui pradėjo stipriau spausti ir spar- 
čiau trinti. Netrukus apatinio pagaliuko šerdis ėmė tam- 
sėti, ir tą pat akimirką aš užuodžiau degančio medžio 
kvapą. Per Tu kaktą žliaugė prakaitas, jis visas net vir- 
pėjo. Staiga iš trupinėlių pakilo dūmelis, sužioravo žie- 
žirbėlės. Tu padėjo pagaliuką, kurį turėjo rankoje, ir 
ėmė pūsti rusenančius trupinėlius. Pasirodė liepsna, jis 
greitai prikišo prie jos kokoso plaušų. Dar valandžiu- 

Kokoso palmė — šių kraštų 
simbolis 


Ngeongas 


Kokoso palmė — pagrin- 
dinis rarojiečių pajamų šal- 
tinis 


Kai rarojiečiams prisireikia 
kopros 


Kiekviena šeima turi savo valtį 


Maopas sugavo didžiulį krabą, kuris nenori paleisti savo grobio — 
kokoso riešuto 


Žvejų valtelės labai mažos, ir tik balansyras padeda išlaikyti pusiau- 
svyrą 


kė —ir prie mūsų kojų liepsnojo tikras laužas. Tu at- 
sakymas buvo pakankamai aiškus! 

Daugelis mūsų draugų gyveno tarsi kokie atsiskyrė- 
liai, kaip ir Tu, kiauras savaites nematydami žmonių. 
Dažnai šeimos išsiskirstydavo, norėdamos vienu metu 
dirbti keliuose sklypuose. 

Man rūpėjo, kodėl gerieji rarojiečiai visi vienu me- 
tu išplaukia iš kaimo ir kartu pradeda darbą. Aš paklau- 
siau Rongą, ar visada taip daroma, ir gavau teigiamą 
atsakymą. Be to, jis man papasakojo, kad atolas pada- 
lintas į keturis rajonus, kuriuose kopra renkama paei- 
liui tiksliai nustatytu laiku, su vieno — dviejų mėnesių 
pertraukomis poilsiui. 

— Bet jeigu kiekvienas turi savo sklypus, tai kam 
skirstyti atolą į rajonus, kartu eiti į darbą ir kartu grįžti? 

— Hm, sunku pasakyti... Taip jau Rarojoje priimta, 
vis tiek, ką dirbtume,— atsakė Rongas.— Jeigu vienas 
susiruošė medžioti vėžlių, tai ir visi traukia į medžiok- 
lę. Jeigu kas nusipirko raudoną pareu, visiems nedel- 
siant reikia įsigyti tokį pat. Kartą Maopas škunoje nu- 
sipirko tamsius akinius. O kai atplaukė kita škuna, visi 
apsirūpino akiniais. Stiklai buvo beveik juodi, ir, jei no- 
rėdavai ką pamatyti, reikėdavo nusiimti akinius, bet už- 
tat visi turėjo vienodus. 

Tačiau mes greitai pastebėjome kitą, svarbesnę prie- 
žastį, dėl kurios rarojiečiai taip sutartinai išplaukia rink- 
ti kopros (Rongui, matyti, buvo gėda ją pasakyti). Tie- 
siog kiekvienas bijo, kad kaimynui neganės tik savo 
plantacijos, tad ir plaukia į saleles arba visi, arba nie- 
kas. 

Pagrindo tokiam būkštavimui esama. Aplamai raro- 
jiečiai — sąžiningiausi žmonės pasaulyje, tačiau betvar- 
kės žemės dalybos — vienintelė priežastis, dėl kurios kė- 
sinamasi į svetimus riešutus. Pagal paprotį tėvai savo 

vaikams, sukūrusiems šeimas, visada duoda sklypelį že- 
mės. Paveldėtą žemę taip pat išsidalina palikuonys. Va- 
dinasi, su kiekviena karta sklypų vis daugėja, o jie pa- 
tys mažėja. Tuo pačiu ir valdos vis labiau išsimėto po 
saleles. 

Viduramžiais maždaug tas pat dėjosi ir Švedijoje, bet 
ten sklypai buvo perkami ir parduodami ir tai stabdė jų 
smulkėjimą. Tuo tarpu rarojiečiai visaip priešinasi re- 
formai; paveldėtieji žemės sklypeliai jiems atrodo visų 
geriausi. Daugumas salelių dabar padalintos dešimčiai, o 
kartais ir dvidešimčiai, trisdešimčiai savininkų. Netgi 
pati mažiausioji sala priklauso keliems šeimininkams. 
Aišku, tokia nevykusi tvarka komplikuoja kopros rin- 
kimą; daugeliui salos gyventojų tenka dirbti penkiose — 
šešiose salelėse ir sugaišti dvigubai daugiau laiko, negu 
jo reikėtų, jeigu visi jų sklypai būtų vienoje vietoje. 
Tad nereikia stebėtis, kad kai kurie supainioja ribas ir 
renka riešutus kaimyno sklype, jeigu netoliese jo ne- 
matyti. 

Rarojiečiai į žemės pardavimą žiūri taip pat nepa- 
lankiai, kaip ir į keitimą. Todėl ir susidaro netolygus 
žemės plotų paskirstymas. Juk vienoms šeimoms iš kar- 
tos į kartą gimdavo daug vaikų, o kitos beveik nedidėjo. 

Ir tik pelningos vedybos gali nuskriaustiesiems šiek 
tiek pagelbėti. Tačiau Rarojoje šis klausimas toks pat 
sudėtingas, kaip ir kituose pasaulio kraštuose, ir žem- 
valdžių diferencijavimasis greičiau auga, negu mažėja. 

Sunku tiksliai pasakyti, kiek kiekvienas turi žemės, 
tačiau, šiaip ar taip, Rarojoje yra savo „žemės buržua- 
zija", — penki—šeši žmonės turintys žemės dvigubai 
daugiau, negu „vidutiniokai“. Maždaug tiek pat žmonių 
priklauso žemesniajai (rarojiečių supratimu) grupei. Ap- 
skritai tie „sluoksniai“ neturi jokios reikšmės, nes „stam- 
bieji' žemvaldžiai nespėja sudoroti savo derliaus ir no- 

riai samdo tuos, kuriems trūksta žemės. Tatai sutvar- 
koma tokiomis sąlygomis: šeimininkas ir darbininkas 
pajamas dalinasi lygiomis.! 

Kitas nepatogumas, atsiradęs dėl neprotingų žemės 
dalybų, — bylinėjimasis. Jau prieš pasirodant europie- 
čiams, čiabuviai vaidydavosi ir pešdavosi dėl žemės, bet 
kada čia pradėjo atplaukti prekybinės škunos ir riešutai 
įgijo ypatingą vertę, pasidarė dar blogiau. Galų gale val- 
džia nusprendė padaryti galą begaliniams ginčams ir 
kiekvienam, kas galėjo įrodyti savo teisę į žemę, išduoti 
nuosavybės dokumentus. Tuamotiečiai puikiai žinojo sa- 
vo genealogiją, ir tai šį darbą žymiai palengvino; jie 
sušaukė tarybas ir su senių pagalba gana greitai išsiaiš- 
kino painius giminystės santykius, o podraug ir teises 
į Žemę. 

Iki tol viskas klojosi gerai. Bet kaip nustatyti sklypų 
plotą — juk salų niekas niekada nematavo! Kadangi val- 
džia neturėjo matininkų, ji paprasčiausiai pasiūlė vi- 
siems vadams skubiai išsimatuoti sklypus ir į Papejetę 
atsiųsti savininkų sąrašus. Daugumoje salų dėjosi tas 
pat, kas ir Rarojoje: po kelių dienų vadui nusibodo plu- 
šėti su svetima žeme, ir jis, savo viršininkų pavyzdžiu, 
nusikratė varginančio uždavinio, užkraudamas jį ki- 
tiems. Taigi jis sušaukė visus gyventojus, išdalino jiems 
po kelis šimtus metrų virvės ir liepė išsimatuoti savo 
sklypus. 

Kas iš to išėjo, ne taip jau sunku įsivaizduoti. Vienas 
senukas man papasakojo, kaip buvo dirbamas šitas rei- 
kalingas darbas. 


! Autorius tik probėgšmais paliečia Rarojos gyventojų turtinio 
pasiskirstymo ir socialinės nelygybės klausimą. Tačiau ši nelygybė, 
matyt, yra žymiai didesnė. Kitoje savo knygoje Danielsonas pateikia 
atskirų šeimų biudžeto apskaičiavimus; pagal juos metinės šeimos pa- 
jamos svyruoja nuo 24 tūkst. frankų iki 1300 tūkst. frankų (B. Da- 
nielsson. Work and life on Raroia, Uppsala, 1955, p. 199—202). 

— Supranti, — pasakojo jis,— tai buvo ne taip jau 
paprasta, nes daugelis mūsų namokėjome nei skaičiuoti, 
nei rašyti, ir niekam lig tol nebuvo tekę matuoti žemės. 
Beje, viskas gal ir būtų neblogai ėjęsi, jei ne krūmai. 
Juk žinai, daugumas salų apaugusios dideliais krūmais. 
Norint kaip reikiant išmatuoti, reikėjo iškirsti krūmus. 
Tačiau visiems šitai atrodė pernelyg keblu, ir mes grei- 
tai radome kitą išeitį. Prie virvės galo pririšome koralo 
skeveldrą ir ją mMėtėme per krūmą. Kai sugrįžome na- 
mo, vadas išmatavo mūsų virves, užrašė į didžiąją kny- 
gą ir ją pasiuntė į Papejetę. Paskui iš ten atėjo doku- 
mentai. Viskas būtų buvę gerai, jei Honui nebūtų šovę 
į galvą dar sykį apmatuoti savo sklypą. Kai jis tai pa- 
darė, žinoma, gavo mažiau, negu pirmą kartą. Dabar su- 
pratome, kad nuskriaudėme patys save. Dokumentus 
mes turėjome, tik pagal juos atole žemės buvo daugiau, 
negu iš tikrųjų! Niekas nenorėjo nusileisti, ir prasidėjo 
dar didesni kivirčai, negu anksčiau. Tiktai po to, kai ad- 
ministratorius patikrino dalinimą ir kiekvienam savinin- 
kui sumažino sklypus, nusistovėjo palyginti aiškios ri- 
bos. 

Su Rongu ir jo šeima salelėse mes išgyvenome be- 
veik visą Mėnesį ir per tą laiką ne kartą matėme, kaip 
renkama kopra. Darbas labai paprastas; jame dalyvau- 
ja visa šeima. Per pastaruosius mėnesius seniai ir vaikai 
rinko nukritusius riešutus ngora, o Rongas ir Kechea su 
kirviais, įgudusia ranka vienu smūgiu skaldė riešutus 
per pusę. Dėl daugelio metų patirties šią operaciją jie 
atlikdavo automatiškai, beveik nežiūrėdami. 

Ruita išpildavo iš puselių nereikalingų rūgščių sul- 
čių likučius ir tvarkingai kraudavo jas į krūveles iški- 
liąja puse į viršų. Vadinasi, minkštimas būdavo apsau- 
gomas nuo lietaus (o kartu ir nuo puvimo) ir tuo pat 
metu gerai vėdindavosi. Rongas ramiai palikdavo riešu- 

tus džiūti ir traukdavo su šeima į kitą vietą, kur dirb- 
davo lygiai tą pat. 

Po savaitės minkštimas išdžiūdavo, ir ateidavo metas 
grįžti į pirmąjį sklypą. Kiekvienas sėsdavo šalia savo 
krūvos ir lenktu peiliu imdavo piaustinėti koprą — iš- 
džiovintą kokoso riešuto branduolį. Jie darbuodavosi 
nepaprastai lengvai ir greitai; besdavo peilį, staigiai pa- 
sukdavo puselę, ir kopra kaip mat atsiskirdavo nuo ke- 
valo. Per vieną—dvi dienas Rongas sutvarkė visus rie- 
šutus, tuo tarpu jų džiovinimui prisireikė visos savaitės. 
Gatavą koprą sudėjo į maišus — ir galima eksportuoti! 

Vienas vyras su savo šeima per mėnesį gali lengvai 
paruošti tris tonas kopros, o be šeimos pagalbos — ne 
mažiau kaip dvi. Žinoma, tokie darbo tempai Rarojoje 
laikomi visiškai pakankamais,— niekas per daug nenu- 
vargsta. Taitiečiai, kurie samdosi apmokamais darbinin- 
kais, kiekvienas per savaitę gali paruošti po toną. 
Bijodami užsikrėsti beprasmiškomis lenktynėmis, rarojie- 
čiai mieliau samdosi ne šituos rekordininkus, o santū- 
resnius tuamotiečius. 

Plantacijų priežiūra, — tiksliau, tai, ką rarojiečiai va- 
dina priežiūra, — dar paprastesnė, negu kopros paruo- 
šimas. Ir čia jie apsiriboja tik tuo, kas būtiniausia. 

Retkarčiais salos gyventojai sodina palmes — kitaip 
sakant, kasa duobutes ir į jas deda riešutus; o kai riešu- 
tai išleidžia šaknis, baigiasi visi rūpesčiai. Nuostabus 
medis — kokoso palmė. Ji puikiai auga be priežiūros, 
per penkerius— šešerius metus išauga kokių penkių— 
dešimties metrų aukščio ir pradeda duoti vaisius. Pen- 
kiasdešimt, o kartais netgi aštuoniasdešimt metų palmė 
duoda vaisius, nereikalaudama jokios priežiūros. Jeigu 
pridursime, kad riešutai byra žemėn kiaurus metus, ne- 
sunku suprasti, kokią reikšmę salos gyventojams turi 
kokoso palmės. 

Derliaus gausumas, be abejo, priklauso nuo daug ko, 
tačiau manoma, kad kiekviena palmė per metus viduti- 
niškai duoda apie penkiasdešimt riešutų. Iš keturių rie- 
šutų gaunamas kilogramas kopros. Kiekviename hektare 
auga apie aštuoniasdešimt palmių, taigi per metus iš 
hektaro galima gauti toną kopros. Bet Rarojoje suren- 
kama gerokai mažiau dėl visai paprastos priežasties, 
mat, daug riešutų supūna arba juos sugraužia žiurkės. 

Tiesa, jeigu plantacijose laiku būtų iškirsti krūmai, 
riešutai nenueitų niekais, tačiau salos gyventojai nelin- 
kę įsikinkyti į tokį nuobodų ir sunkų darbą. Todėl daug 
riešutų įstringa tanp šakų ir lapų. Aš kartą mandagiai 
paklausiau Kechea — kodėl gi jis negalėtų išrankioti tų 
riešutų, ir jis man atsakė taip, kaip atsakytų kiekvie- 
nas rarojietis. 

— O kam? Aš ir taip nesuspėju sudoroti visų riešu- 
tų, kuriuos surenku. Taigi pats matai, kad rankioti juos 
iš krūmų — tuščias darbas. 

— Bet juk galima pasamdyti darbininkų, jeigu turi 
tiek daug riešutų? — tebeklausinėjau aš. 

— Žinoma, mintis nebloga. Tiktai dabar beveik ne- 
įmanoma gauti darbininkų, o, be to, man daugiau ir ne- 
reikia! 

Beje, žiurkėmis apsileisti taip pat nebūtina. Kiekvie- 
noje saloje ant žemės primėtyta tuščių riešutų su sky- 
lutėmis prie kotelio, ten, kur ploniausias kevalas. Tai 
žiurkių darbas. Daugumas jų gyvena tiesiog palmių vai- 
nikuose, ten jos pragraužia riešutus, norėdamos jais pa- 
smaguriauti. Prisiputę vienos palmės vaisių, kenkėjai 
persikrausto į kitą. 

Geriausias būdas apsaugoti palmę nuo žiurkių — ap- 
kalti palmę plačia skardos juosta. Taityje tokiu būdu 
nuo žiurkių buvo išsaugotos ištisos plantacijos. Aš papa- 

sakojau tai Rongui ir paklausiau, kodėl jis taip nepa- 
daro. 

— Čia, Rarojoje, šitoks būdas nepadeda, — paaiški- 
no jis.— Žiurkės peršoka žiedą. f 

— Padaryk jį platesnį. | 

— Vis tiek peršoks. 

— Taityje žiurkės niekada nešoko per skardą, — už- 
sispyTęs tvirtinau aš. 

Bet Rongas nenusileido. 

— Gal būt,— atsakė jis.— Tiktai Rarojoje kitokios 
žiurkės... 

Aš neturėjau ką sakyti: juk su žiurkėm ta pati isto- 
rija, kaip ir su krūmais. Kuriam galui rarojiečiai turėtų 
ginti savo palmes nuo žiurkių, jeigu riešutų ir taip užau- 
ga daugiau, negu reikia. Salos gyventojai, anot jų, tarėsi 
pasiekę geriausią pajamų ir darbo sąnaudų santykį, už- 
tat ir nenorį rizikuoti. Šį savo teiginį jie grindžia tuo, 
kad Rarojoje, atvirkščiai, negu daugelyje kitų vietų, ky- 
lant kainoms produkcija iškart sumažėja. 

Dažnai vienas sau pagalvodavau, kas būtų, jeigu Ra- 
rojos plantacijos atsidurtų tikro verteivos rankose. Visų 
pirma jis, tur būt, apsirūpintų darbo jėga. Paskui pa- 
svarstytų, kaip išnaudoti energetinius išteklius. Raroja 
turi du neišsenkamus šaltinius, kurie galėtų elektros 
energija aprūpinti visokius mechanizmus. Turiu omeny 
nenuilstantį pasatą ir stiprią srovę sąsiauryje tarp la- 
gūnos ir vandenyno. Žinoma, verteiva įsitaisyų piūklą 
riešutams piaustyti ir džiovyklą, kad koprą galėtų džio- 
vinti bet kokiu oru. (Beje, visa tai ne mano išmonė: ir 
„piūklus, ir džiovyklas galima pamatyti kitose Ramiojo 
vandenyno salose). 

Toliau sumanus verslininkas be vargo surastų nau- 
jų, geresnių būdų ištraukti naudą iš vertingos žaliavos, 
gaunamos iš kokoso palmių. Pavyzdžiui, jis pradėtų vyti 

lynus, iš plaušų gaminti izoliacines plokšteles ir kitas 
statybines medžiagas; tikriausiai pabandytų eksportuoti 
konservuotą kokoso pieną ir kokoso sultis. Jis greitai 
sugalvotų, ką būtų galima padaryti iš lapų ir šaknų, ne- 
kalbant jau apie kevalą. Bet visa tai — tik pradžia; atei- 
tų laikas, kai jis imtų sukti galvą, ar nebūtų galima Ra- 
rojoje arba kurioje kitoje saloje, žinoma, su mažiau- 
siomis išlaidomis gauti visus tuos produktus, kurie iš 
kopros gaminami Europoje: muilą, margariną, aliejų... 
Na, pakanka! Dedu tašką, priblokštas didžiulių perspek- 
tyvų! 

Ar reikia dar pridurti, kad dėl savęs, dėl savo drau- 
gų labo mes viliamės, jog niekada saloje neatsiras to- 
kio apsukraus verteivos; jis pražudytų džiugų salos 
gyvenimą, kurį mes pamilome ne mažiau už pačius raro- 
jiečius. 


9 SKYRIUS 


* 
KASDIENINĖ MŪSŲ ŽUVIS 


Tėve mūsų, kurs esi danguje, 
Kasdieninės mūsų žuvies duok 
mums šiandien ir kiekvieną dieną... 


Taip meldėsi rarojietė mergaitė. Ir tikrai, ji turėjo 
pagrindo šitaip melstis, nes Rarojoje žuvis nepalygina- 
mai svarbesnė už duoną. Daugumas salos gyventojų vi- 
sai nevalgo duonos, o jei kas ir valgo, tai labai retai — 
per kalėdas, velykas arba dar kokias šventes. Užtat žu- 
vis — kasdieninis rarojiečių maistas; ir visi jų mėgsta- 
miausieji patiekalai, vienaip ar kitaip, pagaminti iš jū- 
ros produktų. 

Tai visai natūralu, nes šie žmonės gyvena viduryje 
didžiausio pasaulyje vandenyno, atole, kuris sudaro mil- 
žinišką gamtinę žuvų veisyklą. Palyginus į nedidelę la- 
gūną kasdien su potvyniu atplaukia tūkstančiai, dešim- 
tys tūkstančių žuvų, kurių didelė dalis pasilieka čia ir 
veisiasi. Kai kurios žuvys nuo seno apsigyveno lagūno- 
je, prisitaikė prie koralinių seklumų ir povandeninės 
augmenijos. (Kaip jos čionai pateko, tegu tai aiškinasi 
zoologai.) 

Tačiau čia, ne taip, kaip tikroje žuvų veisykloje, žu- 
vį lengva gaudyti ir pačiame Rarojos „akvariume“, ir 
aplinkui atolą. Platus išorinio rifo iškyšulys yra kasdie- 
ninės „ganyklos“ įvairioms žuvų rūšims. Žuvys plaukio- 
ja pulkais, ir salos gyventojai gali jas tiesiog semtis iš 
jūros, kiek tik nori, nesibaimindami, kad jų sumažės. 

Kiek rūšių žuvų gyvena lagūnoje — niekas nežino, 
bet aš be didelio vargo suskaičiavau apie du šimtus, o 
patys rarojiečiai mažų mažiausiai išvardina dar tiek. Te- 
gul vietiniai pavadinimai ir neatitinka mokslinės siste- 
mos reikalavimų (rarojiečiai dažnai įvairiai vadina di- 
deles, vidutines ir smulkias žuvis, priklausančias tai 
pačiai rūšiai), tačiau susidaro įspūdingas rūšių skaičius. 

Visus metus vandens temperatūra labai vienoda, svy- 
ruoja nuo 27 iki 30 laipsnių, ir, savaime aišku, kad čia 
veisiasi visai kitokios žuvys, negu mūsų platumose. Be- 
je, Rarojoje neteko pamatyti nė vienos mums žinomos 
žuvies. 

Vienos žuvys yra dviejų—trijų metrų ilgio, o sveria 
tiek pat, kiek suaugęs žmogus; kitos — visiškai mažu- 
tės, kurių keli šimtai gali sutilpti paprastoj gilioj lėkš- 
tėj. Vienų ilga smaila nosis, kitų skiriasi pelekai, pana- 
šūs į angelų sparnus, yra ir dygių kaip ežiai, bet visos 
jos labai gražios ir Žvilga visomis įmanomomis spalvo- 
mis ir atspalviais. Retkarčiais pasitaiko tiesiog netikė- 
čiausių Margumynų; nepaprastai paplitusi žuvis kokiri, 
stebinanti aki kažkokiu siurrealistiniu spalvų žaismu: ap- 
link jos žiotis eina rožiniai dryžiai, tarsi būtų nudažytos 
lūpos, galvos viršuje — rudas trikampis, iš kurio žvelgia 
didžiulė kvaila akis (ar tik ne iš čia daugumas teosofi- 
nių bendruomenių pasisavino savo simbolį?), apačioje, 
ant „smakro“, — nepatrauklios, gelsvai žalios dėmės, ant 
nugaros — permatomi šviesiai geltoni pelekai, arčiau 
uodegos rusvas fonas išvedžiotas oranžiniais dryžiais, ir 
pagaliau uodegos pelekas papuoštas geltonais taškučiais, 
kurie pabirę netvarkingai, tarsi ieškodami 2 paspruk- 
ti iš mėlynojo labirinto. 

Tačiau rarojiečiams visai nesvarbu, kaip atrodo žu- 
vis; svarbiausia, kad ji būtų tinkama maistui. Ir reikia 
pasakyti, kad, išskyrus nedaugelį rūšių (gerai žinomų 

kiekvienam salos gyventojui), šių vandenų žuvys ne tik 
valgomos, bet ir nepaprastai skanios. Kai kurios prime- 
na strimeles, kitos — menkę, tačiau dažniausiai jos bū- 
davo visiškai naujo ir nežinomo skonio. Jūs nerasite 
dviejų rūšių vienodo skonio; matyt, todėl mes, kaip ir 
rarojiečiai, galime valgyti žuvį penkis kartus per savai- 
te, ir ji mums nenusibosta. Kad patiekalai būtų įvairūs, 
reikia tikrai žinoti, kad pagausi tokią žuvį, kokios nori. 
Rarojiečiams visa tai vieni niekai, jų niekada nelaukia 
nusivylimas. Jie niekuomet negaudo kas pakliūva, kaip 
kad mūsų žvejai, o pirmiausia nusprendžia, kokios rei- 
kia žuvies, ir pagal tai pasirenka vietą ir žvejybos įran- 
kius, kurie, kaip jie žino iš praktikos, užtikrina sėkmę. 

Kadangi gamtinės sąlygos ir povandeninio pasaulio 
gyvūnija per pastaruosius kelis tūkstančius metu liko 
tokie pat, tad ir daugumas Rarojos žvejybos priemonių 
iš esmės nepasikeitė nuo pagonystės laikų. 

Tiesa, kai kurie būdai dabar jau nebevartojami. Už- 
miršti didžiuliai akmeniniai spąstai, kurių likučius ir 
šiandien galima pamatyti palei lagūnos krantus. Šitie 
spąstai, padaryti iš ilgų, kelių šimtų metrų kanalų labi- 
rinto, senovėje padėdavo sugauti labai daug žuvies. 
Juos visai nesunku suremontuoti, bet niekas nenori im- 
tis šito darbo. Išnyko senoji kolektyviškumo dvasia; ato- 
le nėra Nei pasaulietiškų, nei religinių valdžių, kurios 
paskatintų rarojiečius dirbti drauge. 

— Ar verta taisyti spąstus, — kartą pasakė mums Tu- 
puchojė,— prasidės tik ginčai ir barniai. Spąstai priklau- 
so visiems. Tarkim, kad mes juos pataisysime ir nusprę- 
sime laimikį padalinti visiems po lygiai. Tatai nesunku. 
Bet ką daryti, kad naktimis niekas nelįstų prie spąstų ir 
nevogtų žuvų? Juk neįmanoma saugoti dieną naktį. Se- 
novėje išminčiai paskelbdavo spąstams tabu, ir niekas 

nedrįsdavo liesti laimikio. Paprastai ir gerai! Bet dabar 
nė vienas netiki tabu... 

Seniau salos gyventojai savo maistą paįvairindavo, 
nusidobdami banginių, kurie dažnokai įstrigdavo išori- 
niame rife. Tačiau šis patrauklus sportas jau seniai už- 
mirštas paprasčių paprasčiausiai dėl to, kad praėjusio 
šimtmečio pabaigoje dėl gruobuoniškos medžioklės be- 
veik visiškai išnyko šiuose vandenyse gyvenę banginiai. 
Neseniai, vienintelį kartą per trisdešimt metų, prie piet- 
rytinio atolo kažkoks neatsargus banginis užplaukė ant 
seklumos; tas įvykis rarojiečius taip sutrikdė, kad jie 
neįstengė banginio sudoroti, ir jis nugaišo, o paskui su- 
puvo. 

Ką besakytum, o išlikę žvejybos metodai yra saviti 
ir įdomūs. Dažniausiai vartojami žeberklas arba ietis; 
šiais įnagiais nuduriamos žuvys ir lagūnoje, ir prie išo- 
rinio rifo. Kad galėtumėte įsivaizduoti, kaip lagūnoje 
gaudoma žuvis, papasakosiu vieną iš daugybės savo iš- 
vykų drauge su Maopu ir Tetochu. 

Kaip paprastai, ką tik patekėjus saulei, pas mane už- 
ėjo draugai. Abudu turėjo tuos pačius įrankius: plo- 
nas lengvas ietis kokių trijų metrų ilgio su aštriais gele- 
žiniais antgaliais, akinius, gerai prigulančius prie veido, 
ir virvute parištą klubų aprišalą. 

Naktį palijo, užtat Maopo valtyje, išvilktoje į krantą, 
buvo vandens, kuriame plūduriavo semtuvas, padarytas 
iš kokoso riešuto. Maopas, lengvai apvertęs valtį, išpy- 
lė iš jos vandenį; paskui visi kibome į balansyro sker- 
sinius ir ją nustūmėme į vandenį. Valtis vos vos mus 
laikė, o kai pasisukome prieš vėją, bangos ėmė tikšti 
per bortą. | 

Irklavome kokį pusvalandį, ir štai jau mes prie di- 
delės apvalios seklumos už kelių kilometrų nuo kranto. 
Dar iš tolo pamatėme vandenį skrodžiančius juodus taš- 

kelius — pelekus. Tatai pranašavo gerą žūklę. Išlipome 
iš valties — sekluma buvo ne gilesnė kaip keturiasdešimt 
centimetrų — ir ėmėme ją vilkti paskui save. Žuvys, pus- 
ryčiavusios smulkia vandens augmenija ir planktonu, 
buvo dingusios, bet netrukus jas aptikome: jos plaukiojo 
skaidriam vandenyje palei sekiumą, kur buvo tik keli 
metrai gylio. 

Tetochu ir Maopas nusiėmė akinius ir paspiaudė vi- 
duje stiklų pusę (kad jie neaprasotų). Paskui pasiėmė 
ietis ir atsargiai nusileido į vandenį. Įtraukę į plaučius 
oro, žvejai patogiai atsigulė kniūbsti, tarytum ant kuše- 
tės ar sofos. Kurį laiką jie stebeilijosi į jūros dugną, daž- 
nai iškišdami nosį ir burną įkvėpti oro. Pagaliau Ma- 
opas pastebėjo tinkamą grobį: jis čiupo ietį už pačio 
koto galiuko ir staigiai nėrė. Kai vanduo nurimo, aš jį 
pamačiau beveik prie pat dugno. Atkišęs ietį, jis iš lėto 
artinosi prie plokščios žuvies farei, panašios į plekšnę. 
Štai jis sustingo, užsimojo ietimi ir smeigė. 

Netrukus į paviršių iškilo ietis su žuvimi ant gele- 
žinio smaigalio, o paskui pasirodė patenkintas Maopo 
veidas. Tuo tarpu Tetochu taip pat nėrė ir grįžo su di- 
dele tarei. Pailsėję abu ir vėl nėrė į vandenį, nenumovę 
nuo ieties pasmeigtos žuvies. Rarojiečiai sako, kad tarei 
sugauti būna kur kas lengviau, jeigu ant ieties jau yra 
žuvis, kuri tarytum ramina ir net privilioja naują lai- 
mikį. Aš iš pradžių maniau, kad tai paprastas žvejų prie- 
taras, bet po kelių stebėjimų galų gale įsitikinau, jog 
tai teisybė. Tačiau tai galima pasakyti tik apie kai 
kurias rūšis, kitas žuvis tokia gudrybė tik nubaido. 

Maopas ir Tetochu neskubėdami plaukė palei kora- 
linę seklumą, smaigstydami ietimis tarei vieną po kitos. 
Tačiau ant smaigalio jie palikdavo tiktai vieną žuvį, o 
kitas vėrė ant užrištos aplink juosmenį virvės. Kol jie 
perėjo seklumą, truko gal kiek daugiau negu pusvalan- 

dį, o kai sugrįžo prie valties, kiekvienam apie juosmenį 
kabojo po kokias dešimt žuvų. 

Jie numetė man laimikį: pamačiau, kad kai kurių 
žuvų likę tik po pusę, o kai kurių vien galvos. Aš net 
šūktelėjau iš nustebimo. 

— A,— atsainiai prabilo Maopas,— tai rykliai sma- 
guriavo. Visko nesužiūrėsi! 

— Hm,—tariau aš, —ar nereikėtų būti atsarges- 
niems? O kas, jeigu ryklys palaikys tave žuvimi? 

— Jie juk maži. Ne baisesni už žuvį. Irkluok šalia 
mūsų, pabandysime dar vieną kartą! 

Aš ėmiausi irklo ir pamažu nusekiau paskui savo 
draugus. Retkarčiais sustodavau ir berdavau į vandenį 
saujas sutrintų krabų. Susiviliojusios tokiais gardumy- 
nais, žuvys pasidarė neatsargios ir išlindo iš saugių savo 
slėptuvių tarp koralų ir akmenų. Maopas ir Tetochu ne- 
žiopsojo, ir kai mes sugrįžome į tą vietą, iš kur išplau- 
kėme, visas valties dugnas buvo nuklotas spurdančių 
tarei. 

Nusprendžiau nuodugniau apžiūrėti laimikį. Apie 
pusė jų buvo pasmeigtos palei žiaunas (čionai taiko dau- 
gumas žvejų), kelios — į galvą, kitos — į nugarą. Taik- 
lumas neblogas, nors jokiu būdu negalima palyginti su 
Tupuchojės, kuris nesuklysdamas visuomet pataiko žu- 
viai į akį! 

Dar didesnio vikrumo ir greitumo reikia gaudant 
žuvį ant išorinio rifo. Žvejojama tiktai ramiu oru ir tik 
pavėjinėje salos pusėje, ir vis dėlto ten gaudyti žuvis 
sunkus ir pavojingas darbas. Koraliniame barjere būna 
daugybė duobių ir plyšių, kuriuos neramiam vandeny 
sunku pastebėti, okeanas vieną paskui kitą verčia milži- 
niškas bangas ir rita jas per rifą, o daugelyje vietų 
dumbliai sudaro klastingą, slidų kilimą. Bet rarojiečiams 
tai nė motais. Jie zuja po smarkias bangas, besiritančias 


190 


per rifą ir tuo pat metu suspėja nužiūrėti grobį ir ste- 
bėti, kur statyti koją. 

Išorinis rifas smarkiai nugludintas ir išraižytas įlan- 
kėlių. Kai ant jo užsirita banga, vanduo smarkiai ver- 
žiasi į visas barjero kiaurymes ir dažnai kartu nešasi 
žuvis. Kaip tik prie šių „langelių“ žūklauja rarojiečiai. 
Svarbu nutykoti tinkamą momentą, visuomet patį pavo- 
jingiausią. Jis prasideda tada, kai vanduo, pasiekęs ant 
rifo aukščiausią lygį, veržiasi atgal. Salos gyventojai ti- 
kina, kad visai nėra reikalo iš anksto stotis prie „lange- 
lio“ ir laukti, — taip tik Žuvis nubaidysi. Kai vanduo pa- 
kyla, jie būna nuošaly. Prabėga koks dešimt sekundžių, 
kol siūbteli banga; tačiau per pirmąsias penkias sekun- 
des tarp putų ir purslų nieko neįžiūrėsi. Todėl žvejys te- 
turi laiko penkias sekundes — po to jau būna vėlu. Kol 
užslinks nauja banga, reikia nubėgti, pamatyti laimiki, 
prisitaikyti ir mesti ietį! 

Tačiau jei ir pavyksta pataikyti, nesi tikras, kad žu- 
vis sugauta. Reikia suspėti nutverti ietį, kol jos dar ne- 
nunešė į jūrą. Vos tik kiek užsižiopsosi, ir tavo grobį 
pasistvers ryklys. Jie čionai kaip reta įžūlūs; aš pats 
daug kartų mačiau, kaip priplaukia ryklys ir išplėšia 
žuvį žmogui tiesiog iš rankų. Jeigu pridursime, kad per 
tokį vargą ir pavojų sugaunama gana smulki žuvis, tai 
visai teisėtai kyla klausimas: ar verta taip atkakliai ją 
medžioti? Atsakymas labai paprastas — visa tai daroma 
tiktai savo malonumui; šiuo atveju rarojiečiai niekuo 
nesiskiria nuo mūsų žvejų mėgėjų. 

Tačiau mūsų požiūriu dar labiau viliojantis ir savo- 
tiškas yra kitas žvejybos būdas ant rifo — su šunimis. 
Anksčiau jau ne kartą buvo kalbama, kad salos gyven- 
tojai laiko daug šunų, kadangi čionai šuniena laikoma 
dideliu gardumynu (ir visai teisingai galvojama). Taigi 
šunys medžioklei puikiausiai ištreniruoti. Nors rarojie- 

čiai ir labai mėgsta šunienos kotletus, bet jie mano, kad 
pernelyg didelis vargas šerti didžiulę gaują šunų. Šunys 
gyvena pusbadžiai ir dažnai suėda vištas ir paršiukus, o 
kartais ir vienas kitą. Todėl, nė kiek neperdedant, gali- 
ma pasakyti, kad vietiniai šunys kaip vilkai nuolatos 
slampinėja, ieškodami kokio nors grobio. 

Tačiau šunys, turėdami daug vilkiškų įpročių, ne ma- 
žiau turi ir ruoniškų. Salos gyventojai, plaukdami prie 
rifo, ima kartu ir mažus šunyčius, ir ilgainiui šie taip 
apsipranta su jūra, kad būna tokie pat vikrūs ir sausu- 
moje, ir vandenyje, jeigu tiktai nenuskęsta per tuos ap- 
mokymus. 

Matyt, toks šunų apmokymas ir sudarė galimybę su- 
sikurti ypatingą žvejybos metodą, kurį visų teisingiausia 
būtų pavadinti žuvų medžiokle. 

Milžiniška rifo juosta (jos plotis iš priešvėjinės pusės 
apie penkiasdešimt metrų, iš pavėjinės — maždaug 
keturi šimtai), potvynio metu užliejama per kokią pusę 
metro, ir tame vandenyje knibždėte knibžda įvairiausių 
žuvų. Tačiau nudurti ietimi arba sugauti kokiu nors kitu 
būdu — beviltiška, nes žuvys laiku pastebi pavojų ir 
bematant pasprunka. Va tada ir paleidžiami šunys. Jeigu 
žmogus negali pasivyti žuvies, tai Rarojos „skalikai“ nė 
kiek neatsilieka nuo medžiojamo „žvėries“ ir jie nenu- 
ilsdami persekioja juos — arba atvaro prie tykančio 
žvejo su ietimi, arba priverčia nerti po akmenimis, iš 
kur ištraukti vieni niekai. 

Ietimis žuvis gaudo kiaurus metus; kiti žvejybos 
būdai yra sezoniniai. Vienas įdomiausių, be abejonės, 
yra vadinamasis rena. Rarojiečiai man daug- pasakojo 
apie jį ir aiškino, kad taip žvejojama kovo mėnesį, kai 
į įlanką prie kaimo atplaukia neršti didžiuliai žuvų pul- 
kai. Tais metais pirmąsyk besiartinantį pulką mes pa- 
stebėjome tiktai balandžio mėnesį. Virš lagūnos už kelių 

kilometrų nuo kranto pradėjo skraidyti debesys žuvėd- 
rų, kiekvieną dieną vis artėdamas ir artėdamas prie kai- 
mo. Ramų giedrą rytą, kada lagūna buvo panaši į milži- 
nišką veidrodį, staiga nuo prieplaukos pasigirdo kažkie- 
no riksmas, kuriam bematant pritarė daugybė balsų. O 
netrukus mus pašaukė ištikimas mūsų draugas Tetochu: 

— Eikite greičiau čionai, pažiūrėkite. Visa įlanka 
pilna žuvų komene! 

Mes nuskubėjome prie kranto, kur jau buvo susirin- 
kę visi salos gyventojai. Per penkiasdešimt metrų nuo 
kranto virš juodos dėmės vandenyje siautėjo baltas de- 
besys klykiančių žuvėdrų. Tur būt, iš tiesų milžiniškas 
pulkas! Nors žuvėdros baisiai šėlo, bet dėmė vis plėtėsi 
ir plėtėsi ir po pusės valandos pasidarė didumo sulig 
miesto aikšte. Atėjo metas pradėti žūklę. Teka davė 
nurodymą ruoštis. Tada visa minia kaip mat išsilakstė 
kas kur, o mes, labai nustebę, pasilikome vieni su vadu. 

— Kurgi jie nubėgo? — paklausiau aš Tekos.— Juk 
tinklai iškabinėti čia, ant kranto. 

— Palauk, pamatysi! — juokdamasis atsakė Teka. 

Ilgai laukti neteko. Vienas paskui kitą grįžo salos 
gyventojai su glėbiais palmių lapų. Pamažu susirinko 
visi, ir kiekvienas atsinešė ne mažiau kaip po penkis di- 
delius lapus. Buvo sukrauta nemaža kupeta! 

— Dabar jūs pamatysite, kaip daroma rena,— pasa- 
kė Teka ir per kotą perplėšė lapą pusiau.— Rena gau- 
dyti komene žuvis kur kas geriau, negu tinklu! 

Paskui jis puses sudėjo vieną ant kitos ir paėmė kitą 
lapą. Visi kiti darė tą patį. Netrukus visas krantas buvo 
nusėtas krūvelėmis po penkias puseles. 

Tada prasidėjo kitas etapas. Čiabuviai pasiskirstė 
būriais ir pradėjo rišti lapus į pėdelius, o pėdelius — 
galais vieną su kitu. Išėjo kokių dešimties metrų ilgio 
grandinės. Po to kiekvieną jų ėmė už galų ir suko, kaip 

kad gręžiami skalbiniai. Nuo to lapai šiaušėsi į visas 
puses, ir pasidarė lyg koks šepetys buteliams plauti. 

Pagaliau visas grandines surišo į vieną ištisą penkių 
šimtų metrų girliandą. Dabar buvo galima pradėti žūklę! 

Keli stipresni vyrai paėmė vieną girliandos galą, visi 
kiti vienodais tarpais sustojo palei ją. Mes paskubėjome 
prisidėti prie bendros rikiuotės. Pamažu, atsargiai visi 
subridome į vandenį, artėdami prie pulko. Rena, tarsi 
milžiniška žalia gyvatė, juosė savo grobį. Netrukus ap- 
supome spurdančią masę. Ore vis tebesiblaškė klyk- 
damos žuvėdros, lydėdamos mus į krantą. Jos nenoriai 
nuskrido tik tada, kai mes beveik buvome išbridę iš 
vandens ir žaliasis ratas sumažėjęs kone dvigubai. 

Už kelių metrų nuo kranto grandinė sustojo. Žuvų 
buvo tiek daug, kad jos negalėjo paplaukti; beliko tik 
žerti jas į sausumą. Norėdamos paspartinti darbą, mote- 
rys surinko pasilikusius lapus ir bemat iš jų nupynė 
krepšius. Vyrai sėmė žuvį skrybėlėmis. 

Po pusės valandos pakrante nutįso sidabrinis volas, 
ir buvo galima pradėti dalybas. Visi sustojo ratu, ir, 
skambant šūkčiojimams ir linksmam juokui, Teka ir 
Tangichjas išdėliojo laimikį į tiek krūvelių, kiek buvo 
kaime gyventojų. Kai dalybos baigėsi, paaiškėjo, kad 
kiekvienam teko daugiau kaip po dvidešimt žuvų! 

Reikia pridurti, kad mūsų draugai tą pačią dieną su- 
dorojo žuvis ir rytojaus dieną jau žvalgėsi naujų ko- 
mene pulkų. Ir žvalgėsi ne veltui: žuvys plaukė diena 
po dienos. Mano užrašai byloja, kad du mėnesius ma- 
žiausia tris kartus per savaitę žvejodavome su 
rena pagalba ir kas kartą sugaudavome nuo tūkstančio 
iki trijų tūkstančių komene. 

Kadangi komene ir išvaizda, ir skoniu labai panaši į 
silkes, mes užmarinavome jas pagal švedišką receptą ir 
pakvietėme salos gyventojus paragauti mūsų naciona- 

linio patiekalo. Pasisekimas pranoko visus lūkesčius, ir 
nuo to laiko svečius visada vaišindavom bulvėm su sil- 
ke. Rarojiečiai taip ją pamėgo, kad aš nesistebėsiu, jeigu 
vieną gražią dieną Švedijos žuvų konservų fabrikai gaus 
užsakymą pristatyti marinuotų silkių į šį nuošalų kam- 
pelį. 

Iš visų žvejybos būdų mums labiausiai patiko nakti- 
nė žūklė ant rifo. Žvejojama visai paprastai: štai ką 
pasakoja dienoraštis apie mūsų įspūdžius po pirmos 
naktinės žūklės Rarojoje. 


„Dabar vidurnaktis, mes ką tiktai sugrįžome į kaimą 
su pilnu maišu žuvų. Pasisekė neblogai, jeigu turėsime 
omenyje tai, kad buvome tik keturiese: Tavitas, Tachu- 
tis, Marija Teresa ir aš, o mūsų žvejybos įnagiai tebuvo 
didžiuliai peiliai ir žibaliniai Žibintai. 

Kai tuoj pat nusileidus saulei, du draugai atėjo mūsų, 
nejučiomis nusišypsojome iš jų optimizmo, pamatę jų 
rankose didelį maišą būsimam laimikiui. Tačiau netru- 
kus supratome, kad nepakankamai įvertinome šį žvejy- 
bos būdą, kuris, nors buvo ir paprastas, tačiau labai na- 
šus ir įdomus. 

Kai ėjome iš kaimo, žvaigždės atrodė neįprastai ryš- 
kios, palmių vainikuose ošė lengvas brizas!. Priekyje 
žengė Tavitas su šviesiausia žibaline lempa, kokia tik 
buvo saloje (ši lempa paprastai degdavo bažnyčioje ir 
šnypštė tarsi kavinukas), paskui jį ėjo Marija Teresa ir 
aš. O ant galų galo — Tachutis. 

Tachutis taip pat buvo pasiėmęs lempą — seną ir su- 
rūdijusią. Jis įsiknibęs triūsė prie jos, tačiau ji vis tiek 
nenorėjo degti, ir pagaliau Tachutis numetė ją po pal- 


! Brizai — vėjai, kylą dėl nevienodo sausumos ir jūros įšili- 
mo: dieną — drėgnas vėjas pučia nuo jūros, o naktį — sausas nuo 
kranto į jūrą. (Vert.) 

mė, o vietoj jos pasidarė fakelą iš sausų lapų. Žiežirbos 
tarytum žvaigždutės pažiro mums virš galvų, pabrėžda- 
mos konstrastą tarp mažo šviesos rato ir nakties tamsos. 

Neskubėdami ėjome krantu į šiaurę. Kairėje plytėjo 
jūra, ant žiedinio rifo dūlavo bangos. Iš dešinės tęsėsi 
tamsi palmių siena. Buvo atoslūgis, ir ant rausvų koralų, 
tai šen, tai ten kyšančių iš vandens, krito šviesa. Gamta 
rodėsi nepaprastai slėpininga ir gyva. Nenuostabu, kad 
Tavitas pradėjo filosofuoti ir garsiai svarstyti, ar tik ro- 
jus nepanašus į Raroją, ar tik negaudo tenai ant rifų 
paukščių ir žuvų. Mes patvirtinome, kad rojus, be abe- 
jonės, panašus į Raroją, tačiau iš atsargumo į antrąjį 
„ klausimą neatsakėme. 

Tiktai po valandos atėjome į salos šiaurinį pakraštį. 
Nuo čia prasidėjo žūklė, teko eiti rifu į kaimo pusę, kad 
galų gale atsidurtumėm namie. 

Tachutis įsibrido į vandenį ir apsidairė. 

— Vanduo kyla, prie kranto žuvys atplauks nakvoti 
ne taip greit, — tarė jis sugrįžęs. 

Mes užsikūrėme laužą ir sugulėme prie jo ant palmių 
lapų. Tavitas vėl pradėjo šneką, kaip atrodo dangaus 
karalystė, bet Tachutis buvo visiškai patenkintas žemiš- 
kuoju rojumi, kuriame mes gyvenome, ir nutraukė drau- 
gą, norėdamas mūsų paklausti to, kas jam jau seniai rū- 
pėjo. Jis stebėjosi, kaip aš ir Marija Teresa nežinome nė 
vienos iš daugybės žuvų Rarojos lagūnoje. Tachutis 
netgi buvo linkęs galvoti, kad popaa krašte iš viso nėra 
žuvų. Mes paaiškinome, kad šiltuose ir šaltuose vande- 
nyse, gėlame ir sūriame veisiasi skirtingos žuvys. Ta- 
chutis beveik sutiko, kad yra šaltesnių jūrų už Poline- 
zijos jūras, tačiau ir jis, ir Tavitas visai nenorėjo pati- 
kėti, jog esama gėlo vandens ežerų, nė kiek ne mažesnių 
už Rarojos lagūną. Jie dar labiau stebėjosi, sužinoję, 
kad šituose ežeruose nėra ryklių. 

Šitaip besišnekučiuojant, laikas bėgo greitai; baigę 
vieną temą, imdavomės kitos, ir rodės, kad mūsų drau- 
gai visiškai buvo pamiršę, ko mes čionai atėjome. Galų 
gale aš labai mandagiai tai priminiau, bet jie tiktai pa- 
sižiūrėjo į dangų ir raminamai nusišypsojo. 

— Matai, va aną žvaigždę pietuose, — parodė Tachu- 
tis.— Kai ji dings už dangaus krašto, žuvys miegos. Iki 
to laiko neverta pradėti. 

Pagaliau žvaigždė dingo, ir visi pradėjome ruoštis. 
Marija Teresa ir aš atsistojome greta Tavito, kuris vie- 
noje rankoje laikė žibalinę lempą, kitoje — didžiulį pei- 
lį, panašų į Pietų Amerikos mačetę. Už kokių dešimties 
metrų paskui mus ėjo Tachutis, užsimetęs ant peties 
maišą. Vos užėjome ant rifo, Tavitas pamatė pirmąją 
žuvį: ji ilsėjosi seklioje — ne gilesnėje kaip dešimt cen- 
timetrų — vietoje. Jis atsargiai priėjo, užsimojo peiliu ir 
smogė. Pritrenkta žuvis iškilo į vandens paviršių; srovė 
ją nunešė prie Tachučio, kuris bemat įkišo laimikį 
maišan. 

Visa tai atrodė labai paprasta, ir kai po kurio laiko 
pamačiau kitą žuvį, aš skubiai nudrožiau prie jos, išsi- 
traukęs peilį. Truputį susigėdau, kad taip niekšiškai ke- 
tinu nugalabyti bejėgį padarą, bet vis tiek smeigiau. Kai 
vanduo nurimo ir mes visi nusišluostėme nuo akių sū- 
rius purslus, žuvies, suprantama, nebuvo likę nė padujų. 

Tachutis juokdamasis paaiškino, esą, reikia žiūrėti, 
kad peilis ne įstrižai smigtų į vandenį, mat, jis smarkiai 
sulėtina smūgį. Suprasti aš tai puikiausiai supratau, o 
praktiškai pabandyti netrukus turėjau progos, puldamas 
kitą žuvį. Kruopščiai apskaičiavęs kryptį ir kampą, iš 
visų jėgų tvojau peiliu... ir vėl mano dalgis kliudė ak- 
menį tiesiogine tų žodžių prasme. 

Tebežvejojome toliau. Tavitas vieną po kitos sudėjo 
į Tachučio maišą kokį pustuzinį žuvų. Aš atidžiai 

stebėjau jo judesius ir galų gale nusprendžiau dar kartą 
išbandyti laimę. Ėmiau ieškoti tinkamo grobio. Man pa- 
talkininkavo Marija Teresa: 

— Eikš čionai, čia žuvis kaip tik tau. Pusės metro 
ilgio! Dabar jau tikrai pataikysi. 

Aš nuskubėjau pas ją ir pamačiau ilgą ir ploną mels- 
vą žuvį, sustingusią pačiame paviršiuje. Marija Teresa 
sakė tiesą: pramauti pro šalį buvo tiesiog neįmanoma. 
Pergalingai šaukdamas, perkirtau žuvį pusiau, sugrie- 
biau ją ir kyštelėjau abi jos dalis Tavitui po nosim, kad 
jis galėtų pasidžiaugti mano laimikiu. Tačiau Tavitas, 
užuot prisipažinęs pralaimėjęs, pradėjo garsiai juoktis. 
Drauge su juo iš širdies kvatojosi ir Tachutis. 

Pagaliau jie nusiramino, ir aš išgirdau liūdną tiesą: 

— Drauguži, bet juk tai nevalgoma žuvis, be to, tu 
ją perkirtai. Reikia smogti bukąja briauna! 

Patraukėme toliau; po pusvalandžio man vis dėlto. 
pavyko pritrenkti tinkamą žuvį pagal visas šio meno 
taisykles. Tuo tarpu Tavitas ir Tachutis jau buvo pri- 
gaudęė pusę maišo. Aš stebėjausi, kad jie neleidžia pa- 
sprukti nė vienai žuviai. Jeigu kartais nepataikydavo, 
tai bematant puldavo iš naujo. Dieną be šunų būdavo 
neįmanoma pasivyti laimikio; tačiau naktį viskas klojosi 
kitaip. Žuvis nuplaukdavo daugiausia kokius dešimt 
metrų ir tenai ramiai laukdavo persekiotojo, o jau ant- 
rukart klaidos nebūdavo. 

Kai mes rifu atėjome iki kaimo, maiše dar buvo 
vietos. 2 

— Paėjėkime truputį į pietus — pasakė Tachutis, 
atsiplėšdamas dantimis kąsnį žalios žuvies ir su pasigar- 
džiavimu kramtydamas.— Maišas turi būti pilnas, kad iš 
mūsų nesijuoktų. 

Mes jam pritarėme ir dar kokį pusvalandį braidžio- 
jome po šiltą vandenį. Tik tada, kai Tachutis jau beeida- 

mas pradėjo snausti, o mes buvome taip nuvargę, kad 
negalėjome pataikyti į žuvį, norom nenorom turėjome 
grįžti namo.“ 


Suprantama, be aprašytojo žvejojimo būdo, yra dar 
daug kitokių, bet jie anaiptol ne tokie įdomūs. Saloje 
labai gerai žinomi ir kabliukai; tačiau rarojiečiai, skir- 
tingai nuo mūsų, nevartoja nei meškerikočių, nei plū- 
džių, nei sliekų. Valą jie laiko rankoje, o jauką atstoja 
maža žuvytė arba aštuonkojis (saloje sliekų iš viso nė- 
ra). Dažniausiai meškeriojama nuo rifo arba iš valties, 
o kartais senu polinezietišku būdu — plaukioja patys su 
valu rankoje. Patys drąsiausi nuplaukia toli į jūrą. 

Tačiau geriausia vieta meškerioti — sąsiauris. Kiau- 
rus Metus didžiuliai žuvų būriai kiekvieną dieną plau- 
kia sąsiauriu į lagūną arba iš jos. Gausingiausia būna 
bonitų ir tunų, taip pat oiri (melsvai gelsva žuvis metro 
ilgio) ir paichere (panašios į lašišas). Rarojiečiai jas žve- 
joja iš valčių, išmetę inkarus sąsiauryje arba plaukdami 
pasroviui. 

Tačiau žmogus ne vien duona gyvas — ir rarojiečiai 
ne vien žuvim; jie suvalgo nuostabiai daug ir kitokių jū- 
TOS produktų. Tiesa, sraigės ir moliuskai, anksčiau buvęs 
svarbus patiekalas rarojiečių meniu, dabar retai bevaf- 
tojami maistui, tačiau mėgstamiausias gardumymas vis 
dar tebėra unguriai ir langustai (panašūs į omarus, ne- 
turintys žnyplių). Ungurius, kaip ir kitas žuvis, jie bado 
ietimis, langustus irgi kai kada. Bet apskritai pastaruoju 
atveju rarojiečiai stengiasi išsiversti be ieties, nes iš 
langusto ji palieka vien draizgalus. Paplitęs kitas, išmo- 
ningesnis būdas. Vaikai išgainioja langustus iš urvų, o 
suaugusieji juos gaudo, užmindami kojomis. 

Paminėsime dar vėžlius. Senovėje jie buvo laikomi 
šventais, ir kiekviena laiminga žūklė būdavo palydima 

religinių apeigų ant genties marea (aukuro). Žinoma, 
dabar vėžlys jau nebelaikomas šventu, bet jo mėsa tokia 
pat skani (panaši į veršieną), ir jie noriai gaudomi. Ra- 
rojoje aptinkama daug rūšių vėžlių. Mažiausi — sulig 
gramofono plokštele, didžiausi — sulig dviračio ratu. 
Vieni gyvena lagūnoje, kiti — vandenyne. 

Kartą Tetochu pasiėmė mane gaudyti vėžlių. Iš kai- 
mo mes nuplaukėme į pietus. Kiek paieškojęs, Tetochu 
sustabdė valtį prie didelės seklumos, kurioje, pasak jo, 
dažnai prisirenka vėžlių. Čionai Tetochu išmetė inkarą 
ir išlipo į krantą. Bet kaip aš nustebau, kai jis, užuot 
tuoj pradėjęs gaudyti, ramiai atsisėdo ant akmens ir 
užsidegė cigaretę. Suprantama, aš, jam nieko nesakiau, 
o patogiau atsisėdau valtyje, stengdamasis neparodyti 
stebėjimosi. Praėjo valanda. Dvi valandos. Tetochu tylė- 
damas vis rūkė, o aš vis taip pat sėdėjau valtyje, žiūrė- 
damas į vandenį. Kartkartėmis iš vandens iššokdavo žu- 
vis, bet vėžliai nesirodė. Mane kankino karštis ir nuo- 
bodulys; todėl pradėjau kamšyti valties plyšius, kad ne 
taip prailgtų laikas. 

Kai vėl dirstelėjau į Tetochu, jis jau buvo pakeitęs 
pozą. Dabar Tetochu tupėjo, įdėmiai žiūrėdamas į toli- 
miausią seklumos kraštą. Pažvelgiau ir aš ten ir vande- 
nyje, už kelių metrų nuo seklumos, pamačiau kažkokią 
juodą dėmę. Tai buvo milžiniško vėžlio nugara. 

Tetochu išsitraukė iš savo pareu tvirtą geležinį kab- 
liuką su virvine kilpa, įkišo į ją dešinę ranką ir atsargiai 
keturpėsčias nuropojo prie vėžlio. Matyt, jis pajuto pa- 
vojų, nes panėrė, vos tik Tetochu pasiekė seklumos 
kraštą. Tą pat akimirką Tetochu niurktelėjo jam įkan- 
din. 

Aš nuplaukiau prie tos vietos, kur jis dingo vande- 
nyje, bet negalėjau įžiūrėti, kas dedasi gelmėje. Staiga 
iškilo tamsus Tetochu kuodas, o paskui pamačiau ir vėž- 

lio kontūrus. Medžiotojas nepražiopsojo: geležinis kab- 
liukas buvo įsmigęs gyvūnui į kaklą, ir mes be didelio 
vargo įtraukėme laimikį į valtį. 

Beje, galima išsiversti ir be kabliuko. Dažnai, kai ne- 
tikėtai pasitaikydavo vėžlys, aš matydavau, kaip raro- 
jiečiai gaudydavo juos plikomis rankomis. Tai daroma 
labai paprastai. Žmogus visu kūnu išsitiesia vėžliui ant 
nugaros ir kairiąja ranka įsikimba į užpakalinį šarvo 
kraštą, o dešiniąją pakiša po šarvu. Tada staigiai apver- 
čia jį ant nugaros ir velka į krantą. Štai ir viskas. Tiesa, 
tikslumo dėlei būtina pridurti, kad šis būdas turi savo 
sunkumų — ne taip jau lengva nusigauti taip arti prie 
vėžlio, kad pavyktų užgulti jam ant nugaros... 

Lagūnos vėžlius galima gaudyti apskritus metus. 
Užtat vandenyno vėžliai prie salos pasirodo tik tada, 
kai jie poruojasi, tai yra nuo birželio iki rugsėjo mė- 
nesio. Dažnai jie nejudėdami guli vandenyje tuojau pat 
už rifo, užuovėjinėje salos pusėje, ir juos gaudyti labai 
lengva. Tuo laiku mėgėjai gali atsivalgyti vėžlių kiau- 
šinių. Patelės išsiropščia ant kranto ir triskart kas vie- 
nuolika dienų deda po kiaušinį į švelnų smulkų smėlį. 
Jei jau suradai lizdą su kiaušiniais — gali tikėtis nuola- 
tinio laimikio, o tuo pat turėti vilties sugauti ir pačią 
vėžlę, kai ji atšliauš trečią, paskutinįjį, kartą. 

Suprantama, skyrius apie Rarojos jūrų verslą, būtų 
nepilnas, jei nepapasakotume apie ryklius. 

Ryklių galybė — ir lagūnoje, ir vandenyne. Kiekvie- 
ną Sykį, iškilęs su čiabuviais į žūklę, matydavau vieną 
arba du grobuonis. Paprastai rykliai kokių dviejų met- 
rų ilgio; jie žaibiškai dingsta, vos tik pliaukšteli ranka 
per vandenį. Tačiau pasitaiko nenaudėlių ir didesnių, 
anaiptol nepasižyminčių bailumu. 

„Aš labai greitai pastebėjau, kad rarojiečių elgesys 
priklauso nuo žūklės vietos. Įlankoje prie kaimo jie 

plaukioja ir nardo kuo drąsiausiai, bet kitose lagūnos 
vietose ir už rifo nelabai noriai lenda į vandenį, o jeigu 
ir nardo, tai tik su aštriu peiliu rankose. 

Kartą aš paklausiau Rongo, kodėl šitaip yra. 

— Ogi visai paprasta, — atsakė jis.— Čionai įlankoje 
rykliai mus pažįsta. Jie kaip sarginiai šunys. Puola tik- 
tai svetimus. O mes galime plaukioti nesibijodami. Užtat 
kitose lagūnos vietose geriau pasisaugoti, o prie sveti- 
mos salos apskritai niekas mūsų nedrįs rizikuoti ir nerti. 

— Vadinasi, jeigu šioje įlankoje maudytųsi sveti- 
mas, ryklys jį užpultų? 

— Žinoma, — patvirtino Rongas. 

— Kodėl to nesakei anksčiau? Juk aš daug kartų 
čionai plaukiojau ir gaudžiau žuvis, kaip ir jūs. 

— Tau nėra ko bijoti — tu visai kaip rarojietis. 

Aš daug ką klausiau apie tai, ir kas kartą gaudavau 
tą patį atsakymą. Kai kurie pridurdavo, kad nereikia 
maudytis ten, kur yra ryklių, susipykus su žmona. Kaip 
liūdną pavyzdį tokių skaudžių pasekmių, jei nepaisai 
šios taisyklės, man nurodė atsitikimą su Roza. Jaunystėje 
ji neteko rankos, išėjusi žvejoti tuoj po to, kai susivai- 
dijo su vyru. Aš paprieštaravau, nes, žinant Rozos cha- 
rakterį, reikėtų labiau stebėtis, jeigu ji su vyru nebūtų 
susipykusi tą dieną, kai ją užpuolė ryklys. Mano drau- 
gai nenoriai pritarė — esą, jei iš tikrųjų ši aplinkybė 
būtų buvusi nelaimės priežastis, rykliai jau seniai turėjo 
suėsti ir Rozą, ir jos vyrą. 

Kiek labiau į tiesą buvo panašus jų tvirtinimas, esą, 
rykliai visų pirma puolą svetimus, nors aš akivaizdžiai 
tuo įsitikinti neturėjau progos. Bet čia rarojiečiams pri- 
tarė krautuvininkas kinas. 

Jis papasakojo, kad per pirmuosius dvidešimt metų, 
gyvendamas Rarojoje, nė karto valtimi neplaukiojęs la- 
gūnoje ir nežuvavęs, bet vėliau rarojiečiai jį įkalbėję 


202 


atgabenti jiems kai kurių prekių į vieną atolo salelę, kur 
jie tuo metu kažką veikė. Krautuvininkas įsidėjo į valtį 
maišą miltų, dėžę konservų, užsakytą vieno pirkėjo gi- 
tarą ir,. lydimas dviejų vaikinų, leidosi į kelionę. 

— Iš pradžių viskas klojosi gerai, — pasakojo jis to- 
liau.— Bet lagūnos viduryje valtis staiga pradėjo nežinia 
kodėl drebėti ir siūbuoti. Mes persisvėrėme per kraštą ir 
pamatėme didžiulį ryklį — patį didžiausią, kokį kada 
nors buvau matęs. Jis plaukė šalimais ir uodega daužė 
valtį! Vienas vaikinukas irklu tvojo rykliui per nosį, 
bet šis tik dar labiau įniršo ir puolė valtį, lyg norėdamas 
ją apversti. Pasukome kita kryptimi, iškėlėme daugiau 
burių, tačiau gruobuonis neatsiliko ir vis mus puldinėjo. 
Jau buvome pradėję baimintis, kad ryklys neiššoktų iš 
vandens ir mūsų nesugriebtų dantimis, nes valtis buvo 
perkrauta ir jos kraštas vos kyšojo iš vandens. Paskui 
man toptelėjo gera mintis: o kas būtų, jeigu išpilčiau į 
jūrą miltus? Gal ryklys išsigąs ir atsiliks? Nors ir labai 
gailėjau miltų, bet pradėjau berti juos į jūrą. Vanduo 
aplinkui pasidarė baltas kaip pienas, ryklys dingo. Ži- 
noma, mes apsidžiaugėme, lengviau atsidusome, bet po 
kelių minučių jis vėl pasirodė! Ir kad pradės kaukšėti 
dantimis prie pat mano kojų! Keista, bet į kitus jis ne- 
kreipė dėmesio, vis taikstėsi prie manęs. Kuo gi jį nu- 
vyti? Mesti ką nors sunkaus? Bet valtyje sunkus ir kie- 
tas daiktas tebuvo konservų dėžutės, ir galų gale aš 
nusprendžiau paaukoti jas. Bet rykliui toks bombarda- 
vimas patiko: grobuonis tebepersekiojo mus ir netgi ne- 
sukramtęs prarijo kelias dėžutes. Tuo tarpu mes beveik 
atplaukėme į vietą, buvo likusios kokios penkios minu- 
tės kelio. Ryklys, tarytum tą supratęs, pradėjo mus pulti 
dar atkakliau, vis iššokdamas ir iššokdamas iš vandens. 
Ką gi, pamaniau aš, belieka paaukoti gitarą! Aš ilgai 
abejojau, bet paskui griebiau ją ir sviedžiau tiesiai ryk- 

liui į nasrus. Jis sustojo ir pradėjo uostinėti nepažįstamą 
daiktą. O mes tuo tarpu priplaukėm prie salelės, ir kol 
nenaudėlis daužė uodega gitarą, aš spėjau nusigauti į 
sausumą. Tai vienintelis man žinomas atsitikimas, kada 
ryklys puolė valtyje sėdintį Žmogų, ir ne šiaip sau jis 
mane nusižiūrėjo. Mat, aš niekuomet nebuvau plaukio- 
jęs lagūna ir žvejojęs. Štai jis ir pajuto, kad aš svetimas. 

Kas nors gali pasakyti, kad tai tikras žvejų prasima- 
nymas, kurio neverta imti domėn. Bet aš esu tikras, jog 
toks atsitikimas buvo, nors ir nelabai įtikimas. 

Tai, ką papasakojo krautuvininkas, buvo niekis, paly- 
ginus su tikrais atsitikimais, kuriais mus linksmino drau- 
gai Iarojiečiai. 

Kartą vakare Tangichjas grįžo iš žūklės, sugavęs 
viso labo tiktai apie penketą mu — prastų ir neskanių 
Iškart visas kaimas susirinko ant kranto ir pradėjo šai- 
pytis iš nelaimingo žvejo. Tačiau Tangichjas nesutriko 
ir, nė nemirktelėjes, pradėjo pasakoti šitokį nutikimą: 

— Vos aš priplaukiau Perevos seklumą, ant pat dug- 
no pamačiau dvi didžiules žuvis tonu. Paėmiau meškerę, 
pasmeigiau ant kabliuko aštuonkojį ir pradėjau meške- 
rioti. Staiga nežinia iš kur užplaukė pulkai mu ir puolė 
jauką. Teko ištraukti kabliuką ir vėl užmauti jauką. Vėl 
užmečiau, bet tada susirinko dar daugiau mu, ir, vos tik 
kabliukas paniro į vandenį, viena jų ir užkibo. Aš pa- 
bandžiau dar kartą — tas pat. Iš visų pusių vis daugėjo 
ir daugėjo mu, ir galų gale per jas jau negalėjau įžiū- 
rėti savo laimikio ant dugno. Tada nusprendžiau pririšti 
sunkesnį svarelį, kad greičiau nugrimztų kabliukas. Bet 
ir tai nepadėjo — mu nepraleisdavo kabliuko į dugną. 
Aš neturėjau didesnio gramzdiklio, bet valtyje suradau 
akmenį ir pririšau jį. Vėl nieko! Tada supykau, paėmiau 
meškerę į vieną ranką, inkarą į kitą, ir pats šokau į van- 

denį. Aš taip greitai nugrimzdau į dugną, kad mu nė 
žioptelti nespėjo. Viena tonu iš karto užkibo, ir aš pasi- 
skubinau grįžti į paviršių. Laimė, valas buvo pririštas 
prie valties, ir man buvo belikę tik ištraukti laimikį. 
Vos tiktai paėmiau valą, valtį kažkas kad truktels, ir aš 
parvirtau aukštielninkas. O kai atitokau, pamačiau, kad 
valtis taip skrieja lagūna, tarytum prie jos būtų prika- 
binę motorą. Matyt, mano laimikį prarijo ryklys arba 
dar kokia didelė žuvis. Aš pamaniau, kad ji galų gale 
pavargs arba perkąs valą, ir pradėjau laukti. O laikas 
bėgo, ir valas nutrūko tiktai saulei nusileidus. Taigi jau 
buvo vėlu vėl pradėti žvejoti, todėl tiek mažai ir tesu- 
gavau. 

Nė vienas klausytojas neturėjo ko prikibti. Be to, ką 
gi pasakysi po tokio įtikinančio pasakojimo? Juo labiau 
kad Tangichjas savo žodžių patvirtinimui galėjo paro- 
dyti sugautas mu. 


10 SKYRIUS 
x 
GANYTOJAI LINKSMINTOJAI 


Jeigu dažną bažnyčios lankymą galima laikyti pa- 
maldumo požymiu, tai rarojiečiai visų pamaldžiausi 
žmonės, su kuriais mums kada nors yra tekę susidurti. 
Paprastomis dienomis į bažnyčią jie eina du kartus, o 
sekmadieniais — ne mažiau kaip tris. Tačiau dievo na- 
mų lankymas dar ne viskas; religija veikia visas jų pa- 
žiūras, visą gyvenimą. Vienintelės salos gyventojų kny- 
gos — biblija, psalmynas ir katekizmas; jie yra visų jų 
žinių ir idealų šaltiniai. Apie sveikatos apsaugą ir hi- 
gieną gyventojai nėra nieko girdėję, žemės rutulį dau- 
gumas vaizduojasi labai miglotai, užtat šventą raštą 
beveik visi moka mintinai ir pasakoja apie pranašus, 
dangaus viešpačius, apaštalus ir kitus biblijos persona- 
žus taip, tarytum būtų patys juos pažinoję. 

Rarojiečiai atidžiai seka kalendoriuje šventųjų die- 
nas ir nepraleidžia jokios bažnytinės šventės. Viena žy- 
miausių salos švenčių — Žanos d'Ark diena, o jos gyve- 
nimą kai kurie čiabuviai taip smulkiai pažįsta, kad netgi 
tada, kai Papejetėje buvo demonstruojamas filmas, pa- 
statytas jos garbei, sugebėjo pastebėti klaidas. 

Tačiau kartą, kai Ruita pakvietė mus pasižiūrėti šo- 
kio, kurį ji buvo išmokusi su merginomis, mes turėjome 
progos pamatyti dar iškalbingesnį žavėjimąsi šventomis 
knygomis. Tai buvo sudėtingas šokis su daugybe figūrų; 

jis labiausiai priminė polonezą. Mergaitės šoko ir su 
vainikais rankose, apsivilkusios baltomis ilgomis sukne- 
lėmis. Po kiekvienos figūros jos išsirikiuodavo į dvi 
eiles ir, grakščiai lankstydamosi, sveikindavo vainikais 
vienos kitas. Šito šokio nebuvo galima pavadinti poli- 

nezietišku, tačiau vargu ar jis buvo ir prancūziškas. 
Todėl per pertrauką aš tyliai DAS aUžiau Ruitos. Ji bai- 
siausiai nusistebėjo: 

— Nejaugi tu nežinai? Juk tai faraono dukters šokis! 

— Faraono dukters? 

— Taip, tos kuri nendryne rado Mozę! 

— O,— ištariau aš visiškai suniekintas.— Kurgi tu 
išmokai šitą šokį? 

— Taityje. Aš moku šokį ir apie Eustachijų. 

Aš sąmoningai susilaikiau nepaklausęs, kas per vie- 
nas tas Eustachijus. 

Nieko nuostabaus, kad religija taip paveikė raro- 
jiečius. Juk mokytojai čia beveik visada buvo misio- 
nieriai. Tiesa, valdžia kelis kartus buvo atsiuntusi tai- 
tietes mokytojas, tačiau jos nepasižymėjo nei giliomis 
žiniomis, nei meile savo darbui ir retai išbūdavo saloje 
ilgiau kaip du — tris mėnesius. 

Sakykim, kad ir ta mokytoja, kurią atvažiavę dar 
radome. Ji pradėjo mokytojauti pusę metų anksčiau, ne- 
gu parašytos šitos eilutės; iki to laiko sala jau keturio- 
lika metų nebuvo turėjusi mokyklos. Kaip ir visada, kai 
pradedama kas nors naujo, salos gyventojai užsiplieskė 
entuziazmu ir pirmosiomis dienomis tiesiog veržte ver- 
žėsi į mokyklą. Visus čiabuvius iki dvidešimties metų 
tučtuojau pripažino vaikais, ir netgi daugelio šeimų 
tėvai įsikerėblino į suolus. Tačiau sujudimas tuo neap- 
siribojo: rarojiečiai pasiuntė pas mokytoją delegaciją, 
norėdami išaiškinti, ar negalėtų ji dar įsteigti vakarinės 
mokyklos. Kai šita mokykla buvo atidaryta, į ją prisi- 

grūdo tiek vyrų, moterų, senių, senučių, vaikų ir šunų, 
kad neužteko suolų. Atvykus pirmai pasitaikiusiai škunai, 
salos gyventojai išpirko visus sąsiuvinius ir pieštukus,— 
o jų triume buvo nemažai! 

Kelias dienas mūsų draugai uoliai braižė ant smėlio 
raides, o daugybos lentelės mokėsi su tokiu įsijautimu, 
tarytum tai būtų buvęs senoviškas užkeikimas. Po savai- 
tės, užėję į vakarinę mokyklą, mes pastebėjome, kad jau 
trūksta kelių mokinių. Jie išsiruošė nakčiai į žūklę, pasi- 
teisinę, kad būtina pasirūpinti šeima... Pamažu mokinių 
vis mažėjo ir mažėjo, o keturioliktąją dieną pamokose 
buvo tik trys apsnūdę vyrai, kurie atvirai prisipažino, 
kad iš namų išėję tik dėl to, jog nebuvo šviesos. 

Mes ne kartą matėme, kaip vyko pamokos, ir todėl 
nelabai stebėjomės, kad taip greitai išblėso rarojiečių 
susidomėjimas švietimusi. Pamokos pradžioje mokytoja 
rašydavo ant lentos prancūziškus žodžius ir liepdavo 
mokiniams persirašyti juos į sąsiuvinius. Ji pati ne per 
geriausiai mokėjo kalbą ir visą laiką Žžvilgčiojo į vado- 
vėlį. Bet šitai, žinoma, dar ne bėda, jeigu mokytoja būtų 
parinkusi reikalingus ir suprantamus žodžius. Deja! Kar- 
tą ji pasiūlė mokiniams išmokti ilgiausią sąrašą baldų 
ir namų apyvokos reikmenų, pradedant bufetu, šezlon- 
gu, sietynu bei druskinė ir baigiant mėsai malti maši- 
nėle, dulkių siurbliu ir šluota. Daugelio šitų žodžių, aiš- 
ku, nebuvo galima išversti, o kartais mokytoja negalėjo 
netgi paaiškinti, kaip atrodo vienas ar kitas keistas ir 
nepažįstamas daiktas. Kitą kartą ji prirašė pilną lentą 
pavadinimų žvėrių ir gyvulių, gyvenančių Prancūzijoje 
ir Šiaurės Europoje, bet visai nežinomų Polinezijoje. 

Ir kita disciplina — aritmetika — buvo dėstoma ne 
per geriausiai. Ką rarojiečiams reikia skaičiuoti? Koko- 
so riešutus ir pinigus. Tačiau, užuot sprendusi uždavi- 
nius, naudodamasi pažįstama medžiaga, mokytoja jiems 

bruko senus nuvalkiotus uždavinėlius apie žemkases, 
lenktyniaujančius traukinius ir berniukus, dalinančius 
obuolius. Iš esmės per dvi savaites salos gyventojai te- 
išmoko, kad vienas litras — tūkstantis gramų, vadinasi, 
sužinota, jog krautuvininkas jau dešimt metų juos ap- 
gaudinėjo... 

Vaikai ištvėrė ilgiau, negu suaugusieji. Juos varžė 
baimė: mokyklos lankymas (teoriškai) privalomas, ir 
tas, kas be priežasties praleidinėja pamokas, griežtai 
baudžiamas. Tačiau ir vaikų kantrybė greitai baigėsi. 
Galų gale mokytoja nuleido rankas, uždarė mokyklą ta 
dingstimi, kad pasibaigė kreida, ir grįžo į Taitį. 

Misionieriai iš Europos elgiasi kitaip, negu moky- 
tojai polineziečiai, jie būdavo kur kas ištvermingesni, 
išradingesni ir darbštesni. Štai jau septyniasdešimt 
penkeri metai, kai Rarojoje po kelis mėnesius per metus 
veikia misionierių mokykla. Rarojiečiai, kaip ir kiti Tua- 
motu archipelago rytinės dalies gyventojai, — katalikai; 
misionierių darbą čia dirba penki Šventosios Širdies or- 
dino vienuoliai. Kiekvienam jų paskirta nuo penkių iki 
dešimties salų. todėl vienoje saloje jie gali išbūti tiktai 
tam tikra laikotarpi. Kai mes atvykome į Raroją, misio- 
nierius buvo ką tik išvažiaves, ir praėjo beveik metai, 
kol jis vėl sugrįžo ir mes galėjome susipažinti su juo 
ir jo darbu. 

Kai jau artinosi laikas sugrįžti misionieriui, Etjenas, 
vienas uoliausių parapijiečių ir geriausių šventojo rašto 
žinovų saloje, pradėjo vis bėgioti prie įlankos, laukda- 
mas škunos su tėvu Benua. Suprantama, jis pirmasis ir 
pamatė tėvą Benua škunoje „Tagua“ ir pranešė kaimui 
didžiają naujieną. Džiaugsmingas Etjeno šūkalojimas vi- 
sus išjudino, ir, kol vyrai paskubomis slėpė butelius su 
alkoholiniais gėrimais, moterys skubėjo uždangstyti 

savo nuogumus. Kaip žinoma, gyvenimas dažnai prasi- 
lenkia su įsakymais... 

Ir kai škuna „Tagua“ išmetė lagūnoje inkarą, visi 
salos gyventojai jau buvo išsirikiavę prieplaukoje ir ne- 
darniai traukė psalmę, mes su Marija Teresa atsistojome 
atokiau, tiare medžio pavėsyje. Dar iš toli juoda tėvo 
Benua sutana skyrėsi iš ryškių jūreivių ir kitų keleivių 
marškinių bei suknelių, o kai valtis priplaukė arčiau, 
mes pamatėme, kad tai visiškai jaunas malonaus veido 
žmogus su ruda barzda. 

Vos tik jis išlipo į krantą, parapijiečiai užtraukė baž- 
nytinį himną, norėdami jau iš pat pradžių kuo geriausiai 
užsirekomenduoti — jie išpoškino, nei mažiau, nei dau- 
giau, kaip keturiolika posmų, neskaitant priegiesmio. 
Tėvas Benua kantriai ištvėrė šitą bandymą, nors buvo 
pusiaudienis ir pragariškai kepino. Paskui jis su kiek- 
vienu atskirai pasisveikino ir patikėjo keliems salos gy- 
ventojams savo bagažą — tris aptrintas skrynias. 

Sukdamas į kaimo gatvę, jis staiga pamatė mus ir, 
išpūtęs akis, sustingo kaip įbestas. Labiausiai jį, tur būt, 
nustebino mano barzda, nes jis keletą kartų persibraukė 
ranka savąją ir atkišo smakrą, tarytum kviesdamas ma- 
ne pasirungti. 

Pagaliau tėvas pasakė: 

— Man labai gaila, kad mes vienu metu atsidūrėme 
saloje. 

— Kodėl gi? — apstulbau aš. 

— Todėl kad visada apgailėtinas vaizdas, kai prasi- 
deda konkurencija dėl sielų. 

— Konkurencija dėl sielų? — dar labiau nusiste- 
bėjau. 

— Žinoma, kad taip. Juk jūs adventistas misio- 
nierius? 

Aš ėmiau įrodinėti savo nekaltumą, bet tėvas 
Benua vis dar abejojo. Norėdami galutinai nuraminti 
tėvą, mes, truputį lukterėję, aplankėme jį. Šventiko na- 
mas buvo pastatytas salos gyventojų religinio pakilimo 
įkarščio metu, tuojau po jų atsivertimo į tikrąjį tikė- 
jimą, ir dėl to yra vienas didžiausių salos pastatų. Be 
to, tai vienintelis mūrinis namas, neskaitant bažnyčios. 

Vidury kambario ant grindų stovėjo tėvo Benua 
skrynios. Stalas ir kėdė — štai ir visi baldai; išbaltintos 
sienos ir cementinės grindys buvo visiškai plikos. Nors 
lauke buvo karšta, viduje — drėgna ir šalta. Mes jautė- 
mės nejaukiai. 

— Ant ko gi jūs miegate? — paklausiau aš. 

— Nieko, tuojau atneš lovą arba demblį. 

— O ką jūs valgote? Kas jums gamina? Čia ir virtu- 
vės nėra. 

— Paprastai mane maitina parapijiečiai, paeiliui. Ir 
šį kartą nepaliks alkano. 

Mes paklausėme, ar negalėtume kuo nors padėti. Tė- 
vas šyptelėjo ir paprašė drauge su juo iškraustyti skry- 
nias. Kuklus noras, juo labiau kad šitam darbui prisi- 
rzeikė ne daugiau kaip penkių minučių. Pirmojoje buvo 
sudėti bažnytiniai rūbai ir knygos, antrojoje — vaistai 
ir medicininiai žinynai, trečiojoje — asmeniniai tėvo 
Benua daiktai, šis tas iš drabužių. 

— Prieš dvejus metus, išvykdamas iš Papejetės, aš 
turėjau penkias dėžes vaistų ir medicininių įrankių — 
paaiškino tėvas Benua.— Deja, keturios iš jų atsidūrė 
jūros dugne. Jeigu jums teko matyti bangas prie Taku- 
mės, suprasite kodėl. Iš visų man paskirtų atolų tiktai 
Rarojoje galima praplaukti pro rifą. Kituose atoluose iš 
valties tenka lipti tiesiai ant rifo. Jūs pats žinote, kad 
jos tada dažnai apsiverčia. Taigi aš netekau nemažai 
turto. 

Iš krautuvininko mes atsinešėme tuščių dėžių ir su- 
kalėme lentynas vaistams ir įrankiams. Tėvas atsivežė 
kelias dėžutes aspirino ir sulfopreparatų, tepalo nuo 
piktšašių, vatos, truputį tvarsčių, peilį, pincetą, švirkštą 
ir tris adatas. 

— Nėra kuo pasigirti — nusišypsojo tėvas Benua.— 
Bet vis geriau, negu nieko; man ne kartą yra pavykę 
išgydyti salos gyventojus. Ypač sunku buvo pradžioje, 
kai dar nežinojau visų ligų. Tačiau žinynai ir patirtis 
išmokė mane gydyti labiausiai papliiusius negalavimus. 
Kad tik daugiau vaistų turėčiau... 

— O argi jūsų ordinas neatsiunčia, kas būtiniausia: 

— Siunčia viską, ką gali. Bet šito per mažai. Mano 
ordinas labai neturtingas. Mums tenka verstis vien iš 
šis šimtus frankų, ir šito visiškai pakaktų vaistams ir 
mokymo priemonėms įsigyti, o taip pat bažnyčios Ie- 
montui, tačiau kitose mano apygardos salose parapijie- 
čiai ne tokie dosnūs ir aš esu priverstas taupyti čia, kad 
galėčiau padėti kitiems. 

Kitą dieną tėvas atidarė mokyklą; užsiėmimai vyk- 
davo tris kartus per savaitę, vaikams ir suaugusiems. 
Mūsų nuostabai, niekas neišdrįsdavo neateiti į pamokas, 
ir tvarka per pamokas buvo kuo pavyzdingiausia. 

Bet tai buvo tik maža tėvo Benua darbo dalis. Kiek- 
vieną sekmadienį parapijiečiams jis skaitydavo katekiz- 
mą, kas antrą dieną priiminėjo ligonius, du kartus per 
dieną vadovavo maldoms, o likusį laiką lankė visas šei- 
mas, norėdamas kartu apsvarstyti jų bėdas ir rūpesčius. 

Tėvas nepriklausė prie vadinamųjų šiuolaikinio 
sukirpimo šventikų. Jis nemėgo sueigų „prie kavos puo- 
delio", parapijos švenčių, moterų klubų ir neapkentė 
pasilinksminimų ir žaidimų. Tėvas Benua griežtai reika- 
lavo paklusnumo ir žiūrėjo, kaip atliekamos apeigos, bet 

svarbiausia, jo nuomone, buvo nuoširdus pamaldumas 
ir sielos skaistumas. Ir jį labai jaudino ta aplinkybė, kad 
rarojiečių sielų būklė buvo toli gražu ne ideali. 

Mes labai greitai ėmėme gerbti tėvą Benua, o arti- 
miau susipažinę, tapome geri draugai. Nors jam suėjo 
tiktai trisdešimt penkeri metai, jis jau buvo savo darbo 
veteranas ir suspėjęs nemažai nuveikti. Prieš karą pen- 
kerius kartus dirbo Konge, miškingame krašte, kur nuo 
artimiausiojo baltojo Žmogaus jį skyrė penki šimtai ki- 
lometrų. Jis grįžo į tėvynę, norėdamas pasigydyti nuo 
daugybės pavojingų tropinių ligų, ir staiga prasidėjo 
karas. 1940 metų vasarą, per visą tą suirutę, tėvas Be- 
nua buvo Prancūzijoje. Padirbėjęs penkerius metus karo 
belaisvių ir pabėgėlių tarpe, 1946 metais jis gavo siun- 
timą į Prancūzų Okeaniją, kur jam tuojau paskyrė sun- 
kiausią rajoną — Tuamotu rytinę dalį. 

Mūsų prašomas, jis dažnai pasakodavo savo įspū- 
džius iš kitų salų, kuriose jis buvodavo. Štai ką mes su- 
žinojome: 

— Po karo aš tikėjausi sugrįžti į Afriką, į tą pačią 
Kongo dalį, kurioje anksčiau dirbau ir jau spėjau apsi- 
prasti. Bet ten jau buvo kitas žmogus, o kadangi Okea- 
nijoje trūko misionierių, mano viršininkai pasiuntė ma- 
ne į Taitį. Tenykštis vyskupas iškart paskyrė mane čia; 
jis patarė man išsiklausinėti savo pirmtako ir kuo grei- 
čiau išvykti į paskyrimo vietą. O pirmtakas, pasirodo, 
buvo senas juokdarys, ir vienintelis jo patarimas kelio- 
nei buvo toks: „Jeigu nenori numirti iš bado, pasiimk 
maišą džiuvėsių, saugokis ligų ir nebandyk statyti baž- 
nyčių,— vis tiek Tuamotu salose ciklonai kartą per me- 
tus viską nušluoja.“ Tačiau manęs laukė visai kiti sun- 
kumai. Pukapukos, pirmosios salos, į kurią aš patekau, 
gyventojai, nepasakyčiau, kad buvo nusiteikę priešiš- 
kai, bet, šiaip ar taip, nepalankiai. Į bažnyčią jie eidavo 

rytą ir vakare, tačiau niekaip negalėjau jų prikalbėti, 
kad jie padėtų slaugyti ligonius. Tereikėdavo man tik- 
tai nusisukti, ligoniai iškart prarydavo visus miltelius 
arba juos išmesdavo. Mane maitino tiktai žuvimi, beje, 
dažnai žalia. Daug laiko praėjo, kol aš prie jos pripra- 
tau. Tačiau užvis blogiausia buvo tai, kad nesupratau jų 
kalbos. Saloje, aišku, niekas nemokėjo prancūziškai. Pa- 
mažu aš pradėjau šį tą suprasti, tačiau salos gyventojai 
mano žodžius išsiaiškindavo pagal savo nuotaiką. Jeigu 
tai, ką aš sakydavau, jiems nepatikdavo, viską daryda- 
vo savaip, ir taip būdavo beveik visada. Žinoma, nuo 
to laiko, kai čia apsilankiau pirmą kartą, mes išmokome 
geriau vieni kitus suprasti, tačiau, deja, aš ir dabar ne- 
galėčiau pasakyti, kad Pukapukos gyventojai būtų tapę 
gerais krikščionimis. Čia, Rarojoje, padėtis geresnė — 
net negaliu paaiškinti kodėl. Aš džiaugiuosi kas kartą, 
kai tik čia apsilankau. Rarojiečiai ne tik dažnai eina į 
bažnyčią ir gražiai su manimi elgiasi, jie atsidėję mo- 
kosi katekizmo ir naujų psalmių. Žinoma, vien tik to 
būtų maža; užvis blogiausia, kad išorinis pamaldumas 
dar neatspindi tikro dvasinio romumo. Jie nemato ry- 
šio tarp religijos ir moralės, galvoja, kad pakanka to, 
jog dažnai vaikščioja į bažnyčią ir garbina visus šven- 
tuosius. Jūs patys matėte, kaip jie tuoj po išgertuvių 
eina į bažnyčią arba svetimoteriauja ir čia pat gieda 
psalmes... Ir vis dėlto Rarojoje žymiai geriau, negu ki- 
tose mano apygardos salose. Jums nusišypsojo laimė, 
kad patekote čionai: Rarojoje jūs matote aukso vidurį 
tarp dviejų kraštutinumų — tariamos civilizacijos ir bar- 
bariškumo. Vakarinėje archipelago dalyje padėtis maž- 
daug tokia pat, kaip Taityje, komercijos dvasia įsismel- 
kusi į visą gyvenimą, o pačiose rytinėse salose gyven- 
tojai dar šiurkštūs, laukiniai ir prietaringi. 

Blogiausia yra Napukoje, kur aš ką tik buvau, — pa- 
sakojo toliau tėvas Benua.— Ten prietarai dar tokie stip- 
rūs, kad salos gyventojams kiekviena nelaimė atrodo 
piktų dvasių siųsta. Jeigu kas nors rimtai suserga, užuot 
suteikus pagalbą, nuo jo visi nusigręžia. Štai ir šį kartą: 
kai aš atplaukiau į salą ir, kaip visada, suskaičiavau vi- 
sus gyventojus, paaiškėjo, kad trūksta vieno vyro. Jie 
dėjosi nustebę, pasakė nežiną, kur jis dėjosi. Pagaliau 
kažkuris dingusiojo giminaitis prasitarė, kad jis vienui 
vienas iškeltas lagūnos salelėje, nes jį „apsėdusios pik- 
tosios dvasios". Aš paklausiau, kaipgi jie gali taip da- 
ryti, nejaugi sąžinė neprivertusi jų sugrįžti ir parsivežti 
nelaimingąjį atgal į kaimą. Ne, nė vieno negraužė sąži- 
nė; tiesa, du giminaičiai vis dėlto kartą aplankė ligonį. 
Įsitikinę, kad jis gyvas, jie pasiskubino sugrįžti. Pagąs- 
dinęs vadą kalėjimu ir pabauda, aš pasiekiau to, kad jis 
mane pasodino į savo pirogą ir perplukdė per lagūną. 
Pasirodo, Žmogus sirgo meningitu, turėjo keturiasdešimt 
laipsnių temperatūros, ir man tik dideliu vargu pavyko 
jį išgelbėti. 

Arba štai kitas atsitikimas, dar akivaizdžiau bylojan- 
tis, kokie prietaringi nepukiečiai. Kartą naktį mane iš- 
budino baisus triukšmas ir šauksmas kaime. Aš išbėgau 
iš namų ir krante pamačiau minią žmonių. Priėjau 
arčiau — minioje stovi jaunas vyras. O ryšulėlyje — jo 
naujagimis sūnus — išblyškęs ir bežadis. Paklausiau kū- 
dikio širdies — nemuša. Tėvas, plūsdamas ašaromis, pa- 
pasakojo man nuostabų atsitikimą. Vidurnakty jis išgir- 
dęs verkiant berniuką, atsikėlusi žmona ir pamačiusi, 
kad medinė dėžė — berniuko lopšys — tuščias. Vos su- 
spėję atsitokėti nuo šios nemalonios staigmenos, jie iš- 
girdę berniuko verksmą kažkur lauke. Jie išlėkę laukan 
ir pamatę, kad jų vaiką nešanti piktoji dvasia. Tėvai 
puolę vytis, bet dvasia nusliuogusi vandens paviršiumi 

ir dingusi rūke. Tėvas įšokęs į valtį. Vidur lagūnos jis iš- 
girdęs vandens teliuškavimą ir pamatęs savo sūnų jau 
nebegyvą. Iš tikrųjų tėvas pats nužudė vaiką, bet jis, pui- 
kiai žinodamas, jog už tai baudžiama, sukūrė visą pasa- 
ką. Tačiau nuostabiausia, kad jis nuoširdžiai tikėjosi 
visus apmulkinti. Ir reikia pasakyti, kad salos gyven- 
tojai visi aliai vienas juo patikėjo, patikėjo piktosios 
dvasios žabangomis. Tiktai po to, kai žudikas pats teis- 
me prisipažino ir buvo nubaustas kalėti, jo tautiečiai 
suprato tiesą. Tiktai vieno jie negalėjo suvokti: kaip 
valdžia sugebėjo įtarti ir išaiškinti apgaulę. Vienintelis 
būdas padėti tuamotiečiams atsikratyti prietarų ir tikė- 
jimo burtų — švietimas, bet tai sunkus ir nedėkingas 
darbas. Tuo rimtai rūpinasi tik misionieriai, todėl pir- 
mMiausia į mus, misionierius, salos gyventojai kreipia 
savo nepasitenkinimą. Jūs, gal būt, nepatikėsite, bet 
vienoje mano parapijoje 1940 metais nužudė misionie- 
rių. Taigi vadinamoji civilizacija dar toli gražu čia ne- 
įsigalėjusi, nors prancūzai salas valdo jau daugiau kaip 
penkiasdešimt metų. Mažai kam žinomos tėvo Stanislo- 
vo dingimo aplinkybės, tačiau jums papasakosiu šitą 
įvykį, nes jis charakterizuoja padėtį daugumoje salų. 
Tėvas Stanislovas buvo vienas jauniausių ir veik- 
liausių mūsų ordino narių. Tuamotu salos jam patiko, 
ir iš pirmų dienų jis čia pasijuto kaip namie. Jis dažnai 
eidavo su salos gyventojais žvejoti, mėgo toli vaikščioti, 
ilgai plaukiodavo. Norėdamas būti nepriklausomas nuo 
škunų ir savo nuožiūra lankyti salas, tėvas Stanislovas 
nusprendė pasistatyti nedidelį katerį. Pinigų ir patirties 
laivus statyti jis neturėjo, tačiau dėl savo atkaklumo ir 
išradingumo įgyvendino sumanymą. Darbas truko dve- 
jus metus ir dar vienerių prireikė, kol išmoko jūreivys- 
tės meno. Vėliau tėvas Stanislovas pasistatė naują ka- 
terį, didesnį ir geresnį už pirmąjį. Dabar jis galėjo regu- 

liariai lankyti parapijiečius. Ligonius arba susižeidusius 
jis dažnai nuveždavo į Taitį. Kaip ir visi ordino misio- 
nieriai, siųsdavo ataskaitas savo viršininkams į Pape- 
jetę. Staiga jie pradėjo nebegauti ataskaitų. Praėjo keli 
mėnesiai, ir paaiškėjo, kad atsitiko kažkas bloga. Admi- 
nistratorius bandė išsiaiškinti, tačiau beveik nieko nesu- 
žinojo. Paskutiniai tėvą Stanislovą matė Pukaruos salos 
gyventojai. Visi vienu balsu tvirtino, kad prieš kelis 
mėnesius jis savo kateriu išplaukė iš salos su trimis vy- 
rais ir viena moterim į Vachitachį. Tačiau Vachitachio 
jie nepasiekė. Kaip tik tuo metu jūroje siautė audra, 
užtat buvo prieita išvados, kad katerį ištiko katastrofa 
ir visi nuskendo. O po metų į vieną Papejetės parduo- 
tuvę užėjo moteris ir pasakė norinti sumokėti tėvo Sta- 
nislovo skolą — tris šimtus penkiasdešimt frankų. Krau- 
tuvininkas, suprantama, tučtuojau pakvietė policiją, mo- 
terį Čia pat iškvotė. Ji noriai papasakojo štai ką. Tarp 
tėvo Stanislovo keleivių, plaukiančių iš Pukaruos, buvo 
ir ji. Jau pirmają naktį pakilusi baisi audra. Nespėję jie 
nė susizgribti ir galinga banga nubloškusi tėvą Stanislo- 
vą į jūrą. Jie matę, kaip jis nugrimzdęs į vandenį, bet 
paskui staiga tėvo Stanislovo galva vėl iškilusi, ir jis 
šūktelėjęs: „Jūs negalite manęs išgelbėti. Aš mirštu. 
Nepamirškite sumokėti mano skolos Papejetėje."“ Ir vėl 
dingęs vandenyje. Nė vienas vyras nemokėjęs valdyti 
katerio, todėl, užuot atplaukę į Vachitachį, jie atsidūrę 
nepažįstamos negyvenamos salos pakrantėje, kur prie 
rifo kateris buvęs suskaldytas į šipulius. Tiktai po metų 
prie salos sustojo škuna, atvežusi darbininkus rinkti 
kopros. Katastrofos ištiktieji nedelsdami sėdę į škuną ir 
atsidūrę Taityje. Dar prieš išplaukiant iš Pukaruos, tė- 
vas įteikęs moteriškei voką su pinigais, kad ši atiduotų 
Papejetės krautuvininkui, nes ji neketinusi ilgiau užsi- 
būti Vachitachio saloje. Ir ji dabar, vos tiktai atvykusi 

į Papejetę, tiesiai iš prieplaukos atėjusi į parduotuvę. 
Policijai visas šitas pasakojimas pasirodęs keistas. Kaip 
galėjo banga nublokšti tėvą Stanislovą į jūrą, nekliu- 
džiusi visų kitų? Vieną paskui kitą pavyko surasti visus 
tris vyrus, plaukusius kateriu. Juos iškvotė kiekvieną 
atskirai ir pamatė, kad parodymai skirtingi. Sutapo vie- 
nintelis faktas — kad tėvas Stanislovas mirties akivaiz- 
doje prisiminė skolą. Priremti prie sienos, jie galų gale 
prisipažino, kad nužudė tėvą Stanislovą, nusprendę, jog 
jis iššaukęs audrą, norėdamas juos nubausti už nuo- 
dėmes... 


Išbuvęs Rarojoje mažiau kaip du mėnesius, tėvas 
Benua susiruošė keliauti toliau. Mes apgailestaudami 
atsisveikinome su juo, ir ašaros, kurias tą dieną liejo 
draugai rarojiečiai, mums atrodė nuoširdžios. 

Prieš pat išsiskyrimą, jis dar kartą paspaudė man 
ranką ir tarė: 

— Man džiugu matyti, kad barzda jums užaugo kaip 
geram katalikui. Mažos misioniefių adventistų barzdelės 
mane visada labai erzina. Jeigu ne adventistų konkuren- 
cija, aš būčiau visai laimingas. 

Netrukus mums pasitaikė proga pamatyti adventistų 
veiklą, ir mes supratome tokio nedraugiškumo priežastį. 

Ankstyvą rytą, praėjus mėnesiui po tėvo išplaukimo, 
jūroje staiga pasigirdo sirenos kauksmas. Nuskubėję ant 
kranto, mes nustebę pamatėme akinančiai baltą pramo- 
ginę jachtą; ji suposi ant bangų prie pat rifo. Atvyku- 
siems, aišku, reikėjo locmano: jie uoliai mojo rankomis 
ir rodė į pratako pusę. Tachutis ir Tavitas, ilgai nesvars- 
tę, šoko į vandenį ir nuplaukė prie jachtos. Niekas raro- 
jiečių jos nebuvo matęs anksčiau; visi sustoję spėliojo, 
kas čia galėtų atplaukti su tokiu prabangiu laivu. Stai- 
ga Kuraniui šovė mintis: 

— Čia tikriausiai Dugas! Na, žinoma, Dugas! — ėmė 
jis džiugiai šaukti, pritariant kitiems. 

Mes ne iš karto susipratome, kad jie kalba apie Dug- 
lą Perbenksą! Jis Rarojoje buvo apsilankes ketvirtojo 
dešimtmečio pradžioje, su granatomis medžiojo ryklius, 
šaudė lėkšteles, suruošė keletą fejerverkų ir pademonst- 
ravo Irarojiečiams gimnastikos pratimus ant skersinio 
ir lygiagrečių. Nenuostabu, kad Duglas čia buvo toks 
populiarus. Kaip prisiminimą apie jo vizitą kai kurie 
turėjo pageltusias fotografijas su artisto autografu. 

Tačiau kuo labiau jachta ėjo prie kranto, tuo darėsi 
vis aiškiau, kad ji, šiaip ar taip, atvežė ne Duglą Fer- 
benksą. Nuo garsintuvo ant stiebo sklido smagi psalmė, 
o ant didelio plakato, prikabinto prie bako, iš tolo buvo 
galima perskaityti žodžius: „Kristus su mumis!“ 

Mes susidomėję stebėjome, kaip iš valties išlipo ko- 
kie penki — šeši žmonės, visi apsirengę drobiniais kos- 
tiumais, su raudonais kaklaraiščiais ir tropiniais šalmais. 
Vienas jų greitai priėjo prie nustebusių rarojiečių ir, 
draugiškai šypsodamasis, pranešė: 

— Mes Septintos dienos adventistų draugijos atsto- 
vai. Nufilmuokime mūsų atvykimą. 

Čiabuviai apstulbo: kažkokie nepažįstami popaa pa- 
tys, nei iš šio, nei iš to, siūlo įgyvendinti pačią karš- 
čiausią jų svajonę! Nusifilmuoti! Gal paskui netgi 
pavyks pamatyti save ekrane Papejetėje? Rarojiečiai 
tučtuojau pasisiūlė padaryti viską, kas bus įsakyta. 

Vienas misionierius greitai pastatė kamerą, o kiti 
vėl susėdo į valtį, truputį nusiyrė atgal ir pakartojo at- 
vykimo sceną. Šį kartą salos gyventojai jau nesvyra- 
vo — džiaugsmingai šaukdami, jie leidosi į prieplauką 
ir puolė prie svečių su tokiu džiaugsmu, tarytum tai 
būtų buvusios įžymios kino žvaigždės, o patys rarojie- 
čiai — padūkę autografų rinkėjai. 

Po to, kai susitikimas buvo įamžintas visokiausiais 
rakursais, adventistai susispietė tamanu šešėlyje ir links- 
mai pagiedojo taitiečių kalba pasveikinimo dainą, ku- 
rioje pasakojo apie save ir savo kelionę. Paskui jie 
pasiskirstė po du ir nuskubėjo į kaimą. Kiekviena „gran- 
dis" buvo apsirūpinusi portatyvine kino kamera, foto- 
aparatu, skrynute su vaistais, amerikietiškų žurnalų šūs- 
nimi, saldainių dėžute vaikams ir DDT purkštuvu. Žino- 
ma, juos sutikdavo su didžiausiu džiaugsmu; rarojiečiai 
glaudžiu ratu apstodavo svečius. Tiesa, misionieriai 
prieš pradėdami pokalbį iš atsargumo viską aplinkui 
apipurkšdavo iš savo purkštuvų, tačiau salos gyvento- 
jams šitai labai patiko. 

Viena „grandis“ netikėtai sutiko Mariją Teresą ir 
mane. Nesuspėjome mes nė pasakyti „sveiki“, o jie jau 
paėmė mus nelaisvėn ir išvedė į saulutę. 

Vienas misionierius žaibiškai išsitraukė iš dėklo kino 
kamerą, antrasis taikėsi fotoaparatu, ir tuo pat metu 
mus užgriuvo ištisas žodžių srautas: | 

— Koks malonus susitikimas! Jūsų tamsiaodžiai 
draugai tiek daug apie jus pasakojo. Pažiūrėkite deši- 
nėn. Truputėlį nusišypsokite. Visame Tuamotu archipe- 
lage — jūs vieninteliai baltieji. Susiimkite už rankų. 
Kaip jums čia patinka? O dabar būkite rimti. Va taip! 
Čia kaip tik tai, ko reikia čionykštėse salose: keletas 
europiečių, kurie gali būti pavyzdžiu. Paspauskite ran- 
ką pastoriui Džonsui. Nuotrauka turi būti gyva. Gerai, 
gerai, gerai. Ar mes galėtume kuo nors jums padėti? 
Viską gadina šešėliai. Mes, žinoma, fotografuojame 
spalvotu filmu. Tik pamanykite, jūs čia taip seniai! 
Salos labai simpatiškos, bet jūs, reikia manyti, pasiilgo- 
te daržovių. Ar jūs turite sauso pieno ir konservuotų 
sulčių? Mes, žinoma, atsiųsime jums keletą nuotraukų. 
Kokio dydžio norėtumėte? Eikite pamažu gatve. Apsi- 

meskite, tarytum pastebėjote draugą. O mes Rarojoje 
pirmą kartą! Kaip puiku, kad sutikome jus! Nusišypso- 
kite dar. Pasikalbėkite su pastorium Džonsu. Manau, 
nuotraukos bus geros. Ar ilgai manote čia būti? Dėko- 
jame. Viskas! Atleiskite, aš pamiršau prisistatyti — pas- 
torius Vaitas. 

Mes pakvietėme pastorius Džonsą ir Vaitą užeiti pas 
mus ir išgerti po stiklinę sulčių: jie sąžiningai šito užsi- 
tarnavo. Mane domino jų misionieriškos veiklos planai, 
ir aš ėmiau klausinėti svečių. 

— Mūsų tikslas — atversti į tikrąjį tikėjimą visą 
Prancūzų Okeaniją ir aplamai visus pasaulio gyvento- 
jus, — aiškino pastorius Vaitas.— Tačiau valdžia, deja, 
anksčiau mums darydavo tiek kliūčių, kad beveik nebu- 
vo galima ką nors nuvcikti. Vienu metu mums teko 
siųsti misionierius, persirengusius turistais, ir jie dirb- 
davo slaptai. Bet po to, kai postą užėmė dabartinis gu- 
bernatorius, mums leido veikti laisvai, ir mes, žinoma, 
pasinaudojome proga išvystyti platų puolimą. Jachtą 
mums davė vienas mūsų tikėjimo šalininkas. Dėka jos 
mes galėjome aplankyti visas Tuamotu salas daug grei- 
čiau, negu būtume laukę nešvarių prekybinių škunų. 
Beje, laivų statykloje mes užsakėme tokią pat jachtą, 
juk geriau, kai misionierių draugija turi nuosavą laivą. 
Jame bus dvylika kajučių su dušais, salonas su biblio- 
teka, valgykla su šaldytuvu ir ventiliacija. 

— Puiku! O ar jūs neketinate sukurti tokių pat pato- 
gumų visose salose, kuriose paliekate misionierius? — 
paklausiau aš su viltimi. 

— Ne, nėra ir reikalo, — ėmė juoktis pastorius Vai- 
tas.— Mes niekur ilgai neužtrunkame. Apsiribojame agi- 
taciniais reisais, o salose paliekame pastorius taitiečius. 
Geriau. kai pastorius vietinis. Jis gyvena saloje kaip 
savas, veda parapijietę ir dirba, taip sakant, viduje. 

Baltasis misionierius niekada negali tikėtis tokio kontak- 
to, ©, be to, jam sunkiau dėl kalbos. 

— Atleiskite,— kreipiausi aš, — bet man rodos, jūs 
visi kuo puikiausiai kalbate taitietiškai. Ar jūs seniai 
dirbate Prancūzų Okeanijos valdose? 

— Du mėnesius, kaip ir mano kolegos. Bet mes mo- 
kėmės kalbos savo misionierių mokykloje JAV. Misio- 
nierius, norintis dirbti Prancūzų Okeanijos salose, turi 
dvejus metus mokytis taitiečių kalbos, etnologijos ir 
geografijos. | 

— Puiku, bet ar jūs, pavyzdžiui, nesimokote gydyti 
ligonių? — atsargiai paklausiau aš. 

— Mokomės, bet šitą kursą mes baigiame prieš pra- 
dėdami specialiąsias disciplinas, susijusias su būsimąja 
darbo vieta. Aš, pavyzdžiui, lankiau sanitarinius kursus, 
aš visada nešiojuosi žygio vaistinėlę. Taigi jeigu čionai 
yra ligonių, jūs tik pasakykite. 

Tuo metu mes ir patys jau turėjome gana solidžią 
vaistinėlę, bet adata injekcijoms buvo truputį atbukusi, 
ir mes paklausėme energingojo pastoriaus, ar negalėtų 
jis duoti mums vieną adatą. Pastorius Vaitas bematant 
ištraukė iš dėžutės du paketėlius — vieną didesnį, kitą 
mažesnį. 

— Štai, — pasakė jis— mažajame paketėlyje yra 
švirkštas, didžiajame — adatos. 

— Ačiū, — atsakiau, — bet mums reikia tiktai adatos. 

— Vienos adatos? Ar tik nenorite pasakyti, kad kiek- 
vieną kartą virinate adatą? Tai labai nepraktiška. Aš 
naudoju adatą tiktai vieną kartą. Čia jų penkiasdešimt. 
Visos sterilios. Panaudoję išmeskite. Jeigu reikia dau- 
giau — sakykite! 

Nesuspėjau nė mirktelti, o pastorius išdėjo visą krū- 
vą gydymo priemonių, pradedant pencilinu ir baigiant 
trauklapiu nuospaudoms. | 

Tuo metu kiti pastoriai su didžiausiu pasisekimu varė 
savo propagandinį darbą salos gyventojų tarpe. Sėkmę 
lėmė ne tik tai, kad adventistai dosniai dalino vaistus ir 
"saldainius, bet ir tai, kad jie iš kiekvieno ėmė interviu, 
žadėdami juos atspausdinti žurnale, leidžiamame taitie- 
čių kalba. Tačiau svarbiausias dalykas buvo fotografa- 
vimas. Du misionieriai fotografavo naujos konstrukcijos 
kameromis, kurios sauso ryškinimo būdu per minutę 
padarydavo nuotrauką. Taigi rarojiečiai, didžiai stebė- 
damiesi ir džiaugdamiesi, tuojau pat gaudavo puikias 
fotografijas veltui! 

Tokia maloni abiem šalims diena baigėsi susirinki- 
mu Techono verandoje. Mes su Marija Teresa taip pat 
jautėme poreikį būti dvasiškai sustiprinti ir todėl neat- 
silikome nuo kitų. Ir vėl mūsų laukė netikėtumas — 
mes išgirdome ne pamokslą ir ne biblijos skaitymą, o 
koncertą! Pradžioje pastoriai padainavo keletą religinių 
negrų giesmių — spirituals. Klausytojai buvo labai pa- 
tenkinti ir sutartinai plojo. Po to buvo atlikta kaubo- 
jiška daina. Audringi aplodismentai. Havajų daina. 
 Audringi aplodismentai, pereinantys į ovaciją. Pabaigai 
buvo atliktas Taičio himnas „Mauruuru a vau“, kuris, 
suprantama, buvo sutiktas susižavėjimo audros. 

"Trumpa pertrauka — ir pastorių brigada bematant 
pavirto orkestru. Iš paslaptingų dėklų, į kuriuos salos 
gyventojai jau seniai smalsiai žvilgčiojo, buvo išimtos 
fleitos ir saksofonai, ir suskambo audrinanti džiazo mu- 
zika. Rarojiečiai niekada nebuvo matę saksofonų, jie 
žinojo tiktai bambukines fleitas, todėl nematyti instru- 
mentai taip juos pritrenkė, kad jie kurį laiką net pamir- 
šo savo antipatiją džiazo muzikai. O kai pastoriai pra- 
dėjo polinezietiškų melodijų popuri, po kurių sekė po- 
puliarios psalmės, jų džiaugsmui nebuvo galo. 

Sužavėti klausytojai šaukė „bis!“ Pastoriai grojo, 
apsipylę prakaitu, ir dainavo. Paskui truputėlį pailsėjo 
ir tesė koncertą toliau. Ką ir besakyti, jų apsilankymas 
salos gyventojams labai patiko, ir kai pagaliau mes ne- 
pastebėti pasišalinome, pastoriai ketvirtą kartą iš eilės 
traukė „Rami naktis, šventa naktis“, pritariant sakso- 
fonui. 

Rytą, kai adventistai ruošėsi palikti salą, visi gyven- 
tojai su ašaromis maldavo juos atvažiuoti vėl. Misionie- 
riai atsakė linksma dainele: 


Mes sugrįšim, mes sugrįšim, 
Likite linksmi ir žvalūs. 
Viso gero, viso gero 

Laukit mūsų vėl! 


Trys laivo sirenos ūktelėjimai — ir jachta iškeliavo. 
Salos gyventojai stovėjo ant kranto, kol ji dingo iš akių. 

Kaip paprastai, keletas žmonių užtruko prie mūsų 
namo, norėdami vėsioje verandoje apsvarstyti pasku- 
tiniuosius įvykius. Vienas dalykas jau nuo vakar dienos 
man nedavė ramybės, ir aš neištvėriau ir paklausiau jų: 
kodėl jie, laiką save gerais katalikais, su tokiu susiža- 
vėjimu sutiko adventistus? 

— O kas čia tokio, — atsakė kažkas linksmai.— Pats 
tėvas Benua nepasakytų apie juos nieko blogo! Be to, 
jie juk nieko ir nekalbėjo apie religiją...! 

1 Okeanijos salų kolonialistinėje sistemoje misionierių vaidmuo 
gana sudėtingas. Jie tiesė kelius kolonizatoriams, ruošė dirvą kolo- 
nialistiniams užgrobimams. Daugumas misionierių veikė išvien su pre- 
kybininkais ir kolonialinės valdžios organais ir talkininkavo palen- 
kiant vietinius gyventojus naujajai vyresnybei. Misionierių pamoks- 
lai griovė savitą kultūrą, demoralizavo ir vedė prie išsigimimo vie- 
tinius gyventojus. Tačiau pavieniai misionieriai kai ką nuveikė salos 


gyventojų naudai — supažindino juos su naujais šeimininkavimo įgū- 
džiais (ypač Naujojoje Zelandijoje), išmokė rašyti ir skaityti. 

Aš mačiau prieš akis vargšelį Benua su jo padėvėta 
sutana, prisiminiau tris medines skryneles ir pagaliau 
supratau, kodėl jis taip bijojo adventistų konkurencijos. 
Pačiam gabiausiam pasaulyje sielų ganytojui būtų sun- 
ku konkuruoti su tokia organizuota linksmintojų bri- 
gada! 


11 SKYRIUS 


* 
PINIGAI JŪROJE 


Gausioje romantinėj sentimentalioj literatūroj apie 
Polineziją Tuamotu archipelago atolai vadinami Žem- 
čiūgų salomis. Šis pavadinimas tikrai tiko prieš kokį 
šimtą metų, tačiau mūsų laikais jis nė kiek ne teisinges- 
nis, negu, pavyzdžiui, pasakymas, jog Švedija, kaip ir 
anksčiau, yra didžiausia Gintaro šalis. Seniai praėjo tie 
laikai, kada nardytojas būdavo nepatenkintas, jeigu iš 
kiekvienos dešimties kriauklių negaudavo mažų ma- 
žiausiai vieno ar dviejų didžiulių žemčiūgų. Dabar to- 
kios brangenybės surandamos retai. Mat, kriauklės šiais 
laikais daugiausia renkamos perlamutrui, ir žemčiūgai 
paprasčiausiai nespėja subręsti. Per pastaruosius metus 
prekyba perlamutru labai išaugo, užtat iš rinkos beveik 
visai dingo tuamotietiški žemčiūgai. 

Beje, truputį kuklesnis pavadinimas „„Perlamutrų sa- 
los“, tačiau visiškai patenkinantis romantikus, taip pat 
jau atgyvenęs. Daugumoje Tuamotu atolų kriauklių la- 
bai mažai arba ir visai nėra; iš septyniasdešimt aštuonių 
salų gal tik kokiose penkiose—šešiose randami tokie 
kriauklių kiekiai, jog apsimoka jų nardyti. Toks neto- 
lygus pasiskirstymas priklauso nuo to, kad žemčiūginės 
geldutės — savotiški ir labai jautrūs organizmai, galintys 
gyventi ir vystytis tiktai idealiose sąlygose, o jų, deja, 

pasitaiko ne visur. Ko gero, susipažinus su žemčiūginių 
kriauklių vystymusi, bus lengviau viską suprasti. 

Skirtingai nuo austrių, žemčiūginių geldučių lervos 
vystosi ne motinos kūne, o laisvai plaukioja vandenyje. 
Jos yra tik vieno milimetro ir iš pradžių neturi jokios 
apsaugos, todėl jas lengvai puola žuvys, kurios jų su- 
ryja milžiniškus kiekius. Vadinasi, pirmoji sąlyga, kad 
lagūnoje sėkmingai daugintųsi žemčiūginės geldutės,— 
reikia, kad ten nebūtų daug žuvų. Tačiau dar pražūtin- 
gesnės potvynių ir atoslūgių srovės, kurios laisvai plau- 
kiojančias lervas nuneša toli į jūrą ir jos ten žūva. 
Todėl tiktai atoluose su uždaru koraliniu žiedu galima 
tikėtis rasti žemčiūginių geldučių; daugiausia perlamut- 
rinių kriauklių būna tose lagūnose, kurios pratakais ne- 
sijungia su jūra. 

Dar viena tokių lagūnų teigiamybė — nėra ryklių. 

Jei sąlygos palankios, lagūnoje pasilikusi lerva pa- 
laipsniui ima trauktis kiaukutu ir grimzta į dugną. Jeigu 
dugnas kietas, koralinis, ji prilimpa prie jo ir pradeda 
greitai augti. Smėlėtame arba dumbliname dugne lerva 
žūva. Taigi daugelis atolų žemčiūginėms geldutėms ne- 
tinkami. Tačiau ir uždaroje lagūnoje su koraliniu dugnu 
perlamutro kriauklių ne visada apstu. Mat, joms reikia, 
kad būtų pastovi vandens cirkuliacija ir atitinkamas gy- 
lis. Daugumas rifų perdaug aukšti, ir net per potvynius 
bangos negali lagūnos papildyti šviežiu vandeniu. To- 
kiose sąlygose žemčiūginė geldutė nesivystys. Be to, 
jeigu lagūna mažesnio negu penki metrai gylio, tai die- 
nos ir nakties temperatūros skirtumas lepiems molius- 
kams bus pernelyg didelis. 

Rarojoje atolo lagūna labai žuvinga, pratakas ją jun- 
gia su vandenynu, be to, čia dar dugnas smėlėtas; vadi- 
nasi, lagūna neatitinka nė vieno iš trijų svarbiausių rei- 
kalavimų, todėl nenuostabu, kad atole nėra žemčiūgų. 

Užtat gretimoje Takumės saloje sąlygos yra optimali- 
nės, ir daugumas rarojiečių ten išplaukia visam žemčiūu- 
gų rinkimo sezonui, trunkančiam nuo gegužės iki rug- 
piūčio. | 

Taip buvo ir šį kartą. Kai atėjo tas metas, rarojiečiai 
metė visus darbus ir ėmė ruoštis kelionėn. Marija Tere- 
sa ir aš, vedami užsibrėžto tikslo visapusiškai ištyrinėti 
savo draugų gyvenimą, nusprendėme dėtis į jų draugiją. 

Trumpiausias atstumas tarp Rarojos ir Takumės — 
šeši—septyni kilometrai, tačiau iš tikrųjų kelias per 
Rarojos sąsiaurį iki kaimelio Takumėje žymiai ilges- 
nis — apie dvidešimt kilometrų. O kadangi patys di- 
džiausi čiabuvių laivai — tik lengvos valtys nuo penkių 
iki aštuonių metrų ilgio ir metro pločio, tokia kelionė 
dažnai būna rizikinga, ir rarojiečiai leidžiasi į jūrą tik 
ramiu oru. Mums visą savaitę teko laukti palankaus 
vėjo. 

Ir šį kartą pakilome plaukti su savo ištikimu draugu 
Tetochu; kada maža flotilė paliko kaimą, mes, kaip pa- 
prastai, sėdėjome ant ,„Araimoanos“, geltonai ir mėlynai 
dažytos valties balansyro; šeimininkas vairavo, o jo 
žmona gulėjo priekigalyje, žvalgydama koralinius rifus. 
Žaismingai plakėsi nedidelės bangos, valtis drąsiai čiuo- 
žė vilnijančia lagūna. Mes sekėme paskui savo flagma- 
ną, greitąją „Turiją“, kurioje sėdėjo Tuchojė, ir, vos tik 
išplaukėme iš sąsiaurio, mūsų „„Araimoana“ ėmė pašė- 
lusiai šokinėti ir blaškytis. Mus pagavo veržli srovė, 
ateinanti nuo išorinės rifo pusės, ir valtis ilgokai sukosi 
kaip pakrypusi karuselė, kol pagaliau, užgulę irklus, 
išsikapstėm iš tos pavojingos vietos. 

Dabar valtis skriejo išilgai rifo, gerokai nutolusi nuo 
bangų mūšos ir srovių, tačiau kelionė, beje, buvo ne 
tokia jau rami ir nepavojinga, kaip tikėjomės. Tiesa, 
vėjas tebepūtė vidutinis — plaukėme užuovėjinėje salos 

pusėje, — tačiau bangavimas čia buvo žymiai smarkes- 
nis, negu lagūnoje, be to, protarpiais iš vandenyno atsi- 
risdavo didžiulės bangos. 

Laiviūkštį nuolat užliedavo vanduo, staiga atplėšė 
vieno liuko dangtį, ir, kol suskubome jį užtrenkti, į valtį 
pritekėjo nemažai vandens. Tetochu tiktai juokėsi ir, 
matyt, mus ramindamas, pasakė, kad visa tai niekai 
prieš tai, kas mūsų laukia atviroje jūroje! 

Deja, jis sakė tiesą! Kai tik atsidūrėme sąsiauryje 
tarp dviejų atolų, valtis taip pakrypo, kad mes vos neiš- 
siritome. Bangos kilo sulig stiebu, vieną paskui kitą už- 
liedamos mus. Aš pasijutau kaip nesavas, ir protarpiais 
tarp dviejų sūraus vandens dušų suspėjau pastebėti, 
kad Tetochu suka valtį į šiaurės rytus — tiesiai į van- 
denyną. 

— Kur suki? — surikau.— Argi tu nematai, kad Ta- 
kumė gerokai į šiaurę? 

— Matau,— šūktelėjo jis.— Bet čionai tarp dviejų 
salų stipri rytinė srovė. 

Aš ilgai svarsčiau, kur mus nuneštų, jeigu kartais 
nepataikytumėm į Takumę, tačiau nepakankamai gerai 
buvau įsiminęs Tuamotu archipelago žemėlapį. Paga- 
liau lioviausi sukęs galvą ir, nutaikęs momentą tarp 
dviejų bangų, paklausiau Tetochu, kas gi mus ištiks, 
jeigu prašausime pro šalį. 

— Geriau neprašauti — atsakė jis— Kartą Honas ir 
Nujis užsižiopsojo ir pateko į smarkią srovę. Nespėjo 
jie nė atsitokėti, kaip jų valtį nunešė toli į vandenyną. 
Netrukus Raroja ir Takumė dingo iš horizonto. Vėjo 
gūsis nulaužė stiebą, ir valtis pasidarė bangų žaislelis. 
Dvi dienas juos nešiojo, kol galų gale jie pamatė kaž- 
kokią salą, šoko vandenin ir nuplaukė. Visą pusdienį 
teko plaukti! 


229 


Tetochu sakė tiesą. Geriau jau neprašauti pro šalį, 
jeigu nenori dvi dienas būti svaidomas bangų, o paskui 
dar pusę dienos plaukti iki kranto. Mes taip įsikibome 
į balansyrą, kad net sąnariai pabalo, ir pasikliovėme 
vien Tetochu. Nežinau kaip jam tai pavyko, tačiau po 
dviejų valandų prausimo ir blaškymo tarytum skalbimo 
mašinoje, valtį jis atplukdė prie Takumės rifo. Trys val- 
tys jau stovėjo tenai, o kitos dar buvo kelionėje. 

— Argi čia bangos? — pasakė Tetochu, kai mes jau 
plaukėme palei rifą.— Va prisimenu vieną kartą, kai 
plaukiau iš Takumės į Raroją blogu oru. Visą šeimą ve- 
žiausi. Takumiečiai pranašavo nelaimę, bet aš vis tiek 
išplaukiau. Pūtė toks vėjas, kad visiems teko sugulti ant 
denio. Mūsų vos nenuplovė bangos, galų gale liepiau 
žmonai ir vaikams lįsti į triumą, o pats šokau vandenin 
ir įsikibau į vairą. Laimė, vėjas nešė valtį tiesiai į Ra- 
IOją, ir mus išmetė ant rifo. Kai aš atidariau liuką, žmo- 
na ir vaikai gulėjo be sąmonės. Matyt, paprasčiausiai 
pritrūko oro, nes ant kranto jie netrukus atsipeikėjo. 

— Dievas saugo kvailius — pabandžiau pasakyti 
tuamotietiškai, tačiau Tetochu nesuprato manęs. Tada 
aš tiesiog paklausiau, kodėl jis leidosi į tokią beprotišką 
kelionę. 

Išgirdau tipišką polineziečių atsakymą: 

— Supranti, vienas mūsų bičiulis Rarojoje pakvietė 
mane į puotą, ir man buvo gaila praleisti tokią progą. 


Mes suradome rife plyšį ir praslydome į lagūną ant 
didžiulės bangos keteros. Tą akimirką, kai valtis atsi- 
trenkė į koralinį dugną, iššokome iš valties ir smarkiai 
įsikirtome į bortus, neleisdami srovei nunešti jos atgal. 
Paskui nubridom į krantą ir ištraukėme valtį ant sau- 
sumos. 

Netoliese, pakrūmėje sėdėjo Pajėjas, mūsų gerojo bi- 
čiulio Hurio giminaitis, ir laukė mūsų. Nors mes niekada 
jo nebuvome matę, jis pasveikino mus kaip ilgai lauk- 
tus svečius ir nusivedė į kaimą. norėdamas padėti įsi- 
kurti. 

Nuo to laiko, kai mes čia buvome atplaukę su 
„Moana“, viskas labai pasikeitė. Tąsyk matėme skurdu 
kaimeliūkštį su pusšimčiu apsiblaususių polineziečių. 
Dabar gatvelėse knibždėjo žmonių, visur tarp palmių 
stovėjo krautuvėlės ir barai. Atviroje aikštelėje, grojant 
patefonui, šoko margai apsirengę vyrai ir moterys, kiek 
atokiau sukosi laimės ratas, iš palapinių ir būdelių buvo 
girdėti gergždžiantys radijo aparatų garsai. Po palmėmis 
gulėjo suversti dviračiai, prie kranto ant bangų suposi 
koks šimtas valčių ir keturi motoriniai kateriai. Tačiau 
labiausiai mus nustebino naujas medinis namas su tera- 
sa, kurioje stovėjo praėjusio šimtmečio pabaigos bal- 
dai — apmuštos raudonu pliušu kėdės, raižytinės spin- 
tos, puikūs stalai, sofos, uždangstytos megztais apvalka- 
lais. Kažkoks prekybininkas krautuvininkas sugalvojo 
naują būdą greitai praturtėti tuamotiečių sąskaita. Anot 
jo, šių baldų paklausa buvusi tokia didžiulė, kad jis kas- 
met važinėdavęs į Paryžių supirkinėti senienų aukcio- 
nuose. 

— Kaip matote, kolekcija gana marga, — pasakė šyp- 
sodamasis Pajėjas, kai mes baigėme ekskursiją ir susė- 
dome prie „restorano staliuko" (apverstos tuščios dė- 
žės).— Be to, dar ne visi suspėjo susirinkti, nes sezonas 
prasidėjo tiktai prieš porą savaičių. Dabar saloje yra 
kokie trys šimtai nardytojų, o paprastai jų būna apie 
penkis šimtus. Daugumas — ne profesionalai, o paprasti 
tuamotiečiai ir taitiečiai, svajojantys greitai praturtėti. 
Jie susižeria nemažus pinigus, kuriuos tuojau pat čionai 

prageria arba išleidžia iki paskutinio santimo ir grįžta 
namo tokie pat vargšai, kokie ir atkeliavo. 

Be nardytojų čionai suplūsta daugybė apsukrių žmo- 
nių — krautuvininkų, prostitučių, supirkėjų, verbuotojų, 
katerių savininkų, jų giminaičių ir padėjėjų. Visus vie- 
nija tas pats tikslas — greitai praturtėti, o tai vienam 
kitam ir pavyksta. Tačiau versliųjų tarpe maža terasi 
polineziečių. Mes suskaičiavome dešimt krautuvėlių, ir 
jos visos priklausė kinams pirkliams. Riestainininkai, ku- 
rių čionai susirinko apie penkiolika, taip pat buvo kinai. 
Verbuotojai — daugiausia europiečiai — avantiūristai ir 
buve jūreiviai; jie iš anksto apvažinėja archipelagą, 
įkalbinėdami salų gyventojus plaukti su jais į Takumę 
ir kitus atolus, kur renkami perlamutrai. Verbuotojai 
apmoka nardytojams kelionę ten ir atgal, o šie įsiparei- 
goja rastuosius perlamutrus parduoti tiktai savo verbuo- 
tojui. Pagaliau supirkėjai — svarbiausias asmuo — visi 
be išimties prancūzai, o kadangi daugumas jų yra laivų 
savininkai, tai iš esmės jie ir tvarko vietinį verslą. 

Perlamutrų pardavimo rinka labai nepastovi — juk 
kalbama apie prabangos daiktą, priklausantį nuo mados 
kaprizų. Taigi tuojau pat po pirmojo pasaulinio karo 
paklausa buvo milžiniška, užtat ketvirtajame dešimtme- 
tyje, netgi pasibaigus krizei, neįmanoma buvo rasti pir- 
kėjų. Antrojo pasaulinio karo metais sugalvota iš per- 
lamutro gaminti suvenyrus, kurių didžiuliai kiekiai 
būdavo parduodami amerikiečių kareiviams. Atsirado 
susidomėjimas šia medžiaga, ir ja domimasi iki šių die- 
nų. Dabar perlamutro paklausa gera ir netgi pranoksta 
pasiūlą. Supirkėjai tiesiog pešasi dėl dienos laimikio — 
ir ne veltui. Jie moka trisdešimt frankų už kilogramą, 
O parduoda po penkiasdešimt. 

Mes į Takumę atplaukėme jau į pavakarę, kada 
nardytojų darbo diena buvo pasibaigusi, todėl nuspren- 

dėme kitą dieną iš pat ryto su rarojiečiais traukti tiesiai 
į rinkimo vietą. 

Vos prašvitus, įlankoje pasigirdo nekantraujantys 
sirenos signalai. Mes greitai užkandome ir nuskubėjome 
į pakrantę, kur mūsų laukė Tetochu ir Tachutis. Dar nuo 
praeito sezono čia buvo likusi Tetochu irklinė valtis; 
dabar mes ją susiradome. Tiesa, ji buvo truputį perdžiū- 
vusi ir leido vandenį, tačiau vis dėlto buvo galima ja 
plaukti, o tai visų svarbiausia. 

Daugybė valčių spietėsi aplink motorinius katerius; 
polineziečiai, linksmai šnekučiuodami, rišo buksyrus. 
Mes nusiyrėme prie artimiausio katerio; netrukus mums 
buvo paduotas lynas. Per kokias penkiolika minučių visi 
jau buvo susirinkę, mūsų katerio kapitonas davė švil- 
puką išplaukti, ir vilkstinė leidosi į kelią. Aš suskaičia- 
vau valtis — jų buvo net dvidešimt septynios. 

— Kiek tu moki už buksyravimą? — paklausiau Te- 
tochu. 

— Trisdešimt perlamutrinių kriauklių. 

— Trisdešimt kriauklių! O kiek reikėtų mokėti pi- 
nigais? 

— Katerio savininkas neima pinigų, jis reikalauja 
kriauklių. 

Visai neblogai, pamaniau aš. Trisdešimi žemčiūginių 
geldučių — tai mažų mažiausiai penkiolika kilogramų 
perlamutro arba keturi šimtai penkiasdešimt frankų. 
Kitaip tariant, iš dvidešimt septynių valčių savininkų 
buksyruotojas gauna 12150 frankų į dieną. Nieko sau! 

Per pusę valandos mes priplaukėme dvi nedideles 
seklumas pietinėje lagūnos dalyje. Čia motorinis kateris 
mus paliko ir sugrįžo į kaimą. Valtys greitai išsisklaidė; 
kiekvienas nardytojas susirado savo mėgiamiausią vie- 
tą. Mūsų draugai taip pat išsirinko sau vietą ir prika- 
bino valtį už akmens. 

— Iš pradžių geriau būti atsargiems, — pasakė Teto- 
chu.— Daugumas iš karto neria labai giliai, bet taip 
daryti neprotinga. Jie greitai pavargsta, o kai kuriuos 
net ima traukti mėšlungis. Pirmiausia aš visada kriauk- 
lių neriu seklumos pakraščiais. Maloni ir nesunki 
mankšta. 

Pasakodamas jis užsidėjo akinius, prie juosmens pri- 
sirišo tinklą ir ant dešinės rankos užsimovė brezentinę 
pirštinę. Paskui išlipo iš valties ir panėrė. Po kiek laiko 
jo galva kyštelėjo iš vandens netoli valties. 

— Kriauklių daug, — pranešė jis džiugiai— NEEENO 
visi, čia ne giliau kaip aštuoni—dešimt metrų. 

Mes paklausėme patarimo ir iššokome iš valties. Pa- 
mažu grimzdamas į dugną, mačiau, kaip Tetochu ir Ta- 
chutis lengvai juda vandenyje. Aš jaučiausi toks bejė- 
gis ir nerangus, — jie jau rinko kriaukles, o aš buvau tik 
pusiaukelėje iki jų. Nors vandens spaudimo beveik ne- 
jaučiau, bet staiga man ėmė spengti ausyse. Nuspren- 
džiau giliau nenerti, juo labiau kad neturėjau ką pra- 
rasti. Pro švarų, skaidrų vandenį kuo aiškiausiai mačiau 
savo draugus. 

Kairiąja ranka jie laikėsi už koralų, o dešiniąja, ap- 
mauta pirštinėm, plėšė dideles apkerpėjusias kriaukles 
ir dėjosi jas į tinklus. Paprasčiau ir būti negali! Pačioje 
savo panosėje pamačiau didžiulę kriauklę ir nuspren- 
džiau išbandyti laimę. Prisimindamas Tetochu patarimą 
nekišti pirštų tarp geldelių, aš stipriai sugriebiau kriauk- 
lę už apačios ir pabandžiau ją atplėšti. Deja, kriauklė 
nė nepajudėjo, užtat aš pats nulėkiau į šalį. Sukaupęs 
visas savo jėgas, vėl kibau į atkakliąją kriauklę — ir vėl 
be jokios naudos. Dar keletą kartų pabandžiau, bet kas 
kartą tik šastelėdavau toliau. Tai buvo lygiai tas pats, 
kaip pripūstu balionu kalti vinį. 

Atidžiai pasižiūrėjęs, kaip darbuojasi Tetochu ir Ta- 
chutis, pamačiau, kad jie kairiąja ranka įsiremia žemiau 
kriauklės. Ak, mat kaip... Šį kartą man pavyko truputį 
pajudinti kriauklę. Mano plaučiuose jau nebebuvo oro, 
bet tvirtai nusprendžiau negrįžti tuščiomis rankomis ir 
vėl puoliau į ataką. Kad mano pastangos būtų sėkmin- 
gesnės, įsispyriau kojomis į plyšį ir suėmiau kriauklę 
abiem rankomis. Pagaliau ją atlupau! Pamėlynavęs, vos 
neuždusęs, išplaukiau į paviršių, stipriai laikydamas tro- 
fėjų. Po kelių sekundžių išnėrė Tetochu ir Tachutis — 
abudu turėjo po kokias dešimt kriauklių! Aš nuspren- 
džiau daugiau nenerti, tik valyti kriaukles. 

Panėrę dar kelis kartus, mūsų draugai nutarė, kad 
jau galima leistis į gilesnę vietą, kur kriauklės didesnės 
ir jų daugiau. Mes nusiyrėme kokį penkiasdešimt met- 
rų ir išmetėme inkarą. Jis nusileido ant dugno trisde- 
šimties metrų gylyje, tačiau tatai nė kiek nesutrikdė Te- 
tochu ir Tachučio. Jie pasiėmė du švininius svambalus 
ir užsidėjo akinius. 

— Į trisdešimties metrų gylį negalima nerti nepasi- 
ruošus,— paaiškino Tetochu.— Labai daug laiko sugaiši. 
Giliose vietose mes visada naudojamės svambalais. O 
norėdami palengvinti darbą, nekeliame į paviršių kiek- 
vienos kriauklės atskirai, bet sukrauname jas va į to- 
kias pintines. Jos guli ant dugno. Kai pintinė prisirenka 
pilna, tada ir ištraukiame. 

Jis parodė mums pintinę, prie kurios taip pat buvo 
prikabintas svambalas, ir, pririšęs virvę, įmetė ją van- 
denin. Tuo tarpu Tachutis jau pailsėjo. Tetochu pada- 
vė jam svambalą, ir jis panėrė. Aš žiūrėjau į laikrodį. 
Praėjo keturiolika sekundžių, kol išsivyniojo virvė. Slin- 
ko rodyklės. Jau pusė minutės. Minutė. Minutė penkio- 
lika sekundžių. Staiga vandens paviršių sudrumstė 

burbuliukai, ir tarsi raketa iššovė Tetochu. Minutė dvi- 
dešimt trys sekundės! 

Tachutis švogždamas iškvėpė orą ir įsikorė į piro- 
gą. Jis ilgai sėdėjo suglebęs ir netardamas nė žodžio. 
Paskui staiga atsigavo, vėl pradėjo plepėti ir juokauti. 
Tuo tarpu Tetochu suspėjo ištraukti svambalą ir paruoš- 
ti savo. Dabar juodu nėrė drauge. Toliau abu nerdavo 
ir kildavo taip reguliariai, tarytum būtų važinėjęsi lif- 
tu. Marija Teresa ir aš jau nebespėjome valyti kriauk- 
lių. 

Per pertrauką Tachutis papasakojo, kad daugumas 
nardytojų po vandeniu išbūna kur kas ilgiau, bet tača 
reikia ir ilgiau ilsėtis. Jis manė, kad teisingiausias toks 
grafikas: minutė po vandeniu, dvi paviršiuje. Ir iš tik- 
rųjų, juodu vandenyje išbūdavo apie minutę, tačiau il- 
sėdavosi daugiau kaip dvi. Aš suskaičiavau kiek kartų 
jie iš viso pasinėrė, — gavosi dvylika kartų per valandą. 

Aplinkui mus ant vandens suposi apie šimtas valčių; 
tamsiaodžiai nardytojai krovė į jas kriaukles. Daugu- 
mas perlamutro ieškotojų buvo tvirto sudėjimo — tikri 
Tarzanai, kurie galėtų būti tikra pažiba bet kokiam fil- 
me apie Polineziją; mes pastebėjome ir moterų, nardan- 
čių taip pat uoliai, kaip ir vyrai. Aš paklausiau, ką Te- 
tochu galvoja apie nardytojas. Jis atsakė nė nemirkte- 
lėjęs: “ 

— Jos nardo geriau už vyrus. Moterys riebesnės, o 
pilnesnis žmogus vandenyje ne taip greitai sušąla, kaip 
liesas, ir greičiau iškyla į paviršių. Tiesa, laimikis jų 
vis tiek ne didesnis, nes moterys pusę laiko sugaišta be- 
plepėdamos. 

Jeigu nardytojai vyrai ir moterys daugiausia buvo 
pačiame amžiaus gražume, tai kriauklių valytojai — se- 
niai ir vaikai. Valdžia sanitariniais sumetimais uždraudė 
valyti kriaukles kaimuose, ir ši operacija atliekama tie- 


290 


šiai valtyje rinkimo vietoje. Netgi įgudusiam valytojui 
sunku suspėti su nardytojais, o man ir Marijai Teresai 
buvo visai riesta. Nors mes ir labai skubėjome, tačiau 
žemčiūginių geldučių kalnas vis augo. 

Kaip ir paprastai atsitinka naujokams, iš pradžių 
mums darbas pasirodė nepaprastai įdomus. Kas kartą ti- 
kėdavomės rasti didelį blizgantį žemčiūgą, tačiau kuo 
toliau, tuo vilties buvo mažiau, ir netrukus jau svajojo- 
me ne apie žemčiūgą, o apie gaivinančius kokoso riešu- 
tus. Saulė kepino vis karščiau, o kai pagaliau apie vie- 
nuoliktą valandą pasirodė kateris, mums viskas buvo 
taip įsipykę, kad mielai būtumėm iškeitę šį darbą į kop- 
ros rinkimą. Tačiau Tachutis ir Tetochu jautėsi kuo pui- 
kiausiai ir linksmai juokavo su kitais nardytojais. 

Kol kateris mus buksyravo į kaimą, suskaičiavome 
laimikį. Rezultatai buvo neblogi: du šimtai vienuolika 
kriauklių, daugelis didumo sulig lėkšte ir apie dviejų 
kilogramų svorio. Mes pasistengėme kuo geriau jas iš- 
valyti, kad sugrįžus būtų galima iš karto parduoti. Pa- 
sirodo, mūsų apdairumas buvo kaip tik laiku. Vos pa- 
siekėme krantą, perlamutro ieškotojus apipuolė visa 
minia „urmininkų“. Kiekvienas griebė vieną arba kelias 
valtis ir tempė paskui save, visaip įkalbinėdamas nardy- 
tojus parduoti laimikį tik jam. Du tokie verteivos tuo 
pat metu prišoko prie mūsų valties ir pradėjo ją temp- 
ti. Mes žinoma, neprieštaravome — tegul ištraukia į 
krantą. 

Krante laukė aukštesnio rango supirkėjai. Jie čia pat 
buvo išdėlioję dviračius, patefonus, drabužius ir kito- 
kius viliojančius daiktus. Netrukus išryškėjo tokios tak- 
tikos pranašumas prieš įžūlią ataką. Mūsų draugai, kaip 
ir daugumas nardytojų, neatsispyrė pagundai ir apsuk- 
riam vertelgai atidavė visą perlamutrą, nors ką tik iš- 
kilmingai buvo žadėję laimikį parduoti kitam. 

Keletą valandų pailsėję, mes vėl išplaukėme rinkti 
kriauklių. Šį kartą užtrukome ne taip ilgai ir suradome 
tiktai devyniasdešimt keturias kriaukles. Supirkėjo 
svarstyklės parodė šešiasdešimt septynis kilogramus. Su- 
dėjus su pirmojo reiso laimikiu — šimtu keturiasdešimt 
dviem kilogramais — iš viso išėjo du šimtai devyni ki- 
logramai. Skaičiuojant po trisdešimt frankų už kilogra- 
mą, Mūsų draugai tą dieną uždirbo po 3135 frankus kiek- 
vienas — gera krūva pinigų! 

Lengvai uždirbti pinigai, pasakys tūlas, tačiau yra 
visai ne taip. Dažni nėrimai į didelį gylį neišvengiamai 
atsiliepia sveikatai. Daugumas nardytojų ilgainiui tam- 
pa invalidai, ir kiekvieną sezoną žūva po kelis žmones. 
Mėšlungiai, galvos svaigimas po vandeniu dažniausiai 
ištinka naujokus. Vieniems išsilieja kraujas, kiti tampa 
gigantiškų moliuskų — pačio klastingiausio pavojaus — 
aukomis. Seklumų ir gelmių plyšiuose dažnai tūno di- 
džiuliai minkštakūniai: jeigu kas nors atsistoja ant to- 
kio minkštakūnio — baigta. Moliuskas užsitrenkia kaip 
spąstai, o atidaryti jų neįmanoma. 

Per neilgą mūsų viešnagę Takumėje — truputį dau- 
giau negu trys savaitės — savo akimis matėme keturis 
nelaimingus atsitikimus, kurių vienas baigėsi mirtimi. 
Pastarasis įvyko tada, kai mes atsitiktinai buvome pa- 
silikę kaime. 

Ištikus didelei nelaimei, tuojau pat visi meta rinkti 
kriaukles, ir todėl, pamatę, kad visa flotilė grįžta anks- 
čiau, negu paprastai, bemat suprantam, kas atsitiko. 
Krante prisirinko žmonių, visi išsigandę, nutilę. Staiga 
tylą sutrikdė moters verksmas, ir netrukus visi ėmė 
raudoti. Kiekviena moteris galvojo, kad nelaimė ištiko 
būtent jos vyrą arba sūnų. Jos šaukė artimuosius var- 
dais ir graudžiai verkė. 

Kai flotilė prisiartino, iš palmės pasigirdo skardus 

— Tai Paivas, Paivas! Jis mirė! 

Paskui pamatėme nelaimės ženklą: ant vienos valties 
stiebo kabojo raudonas pareu. Susirinkusieji pažino Pai- 
vo valtį. 

Staiga viskas pasikeitė. Tarsi burtininkui mostelėjus 
lazdele, liovėsi raudos ir šauksmai. Žmonės pulkais pa- 
suko į kaimą, ir krante mes likome vieni. Buvo matyti, 
kad Paivas Takumėje neturėjo nei giminių, nei artimų- 
jų... Štai jau kažkieno gergždžiantis patefonas groja 
amerikietišką melodiją, nuskambėjo juokas, pasigirdo 
linksmi šūksniai... 

Flotilė sustojo, ir į krantą išnešė žuvusį nardytoją. 

Ištiktas mėšlungio, jis nuskendo, niekam nesuskubus 
ateiti į pagalbą. Kaip paprastai, atbėgo supirkėjai, bet 
jie nė nepažvelgė į skenduolio pusę. Atlikę sandėrius, 
iš karto dingo. Nardytojai taip pat santūriai reagavo į šį 
atsitikimą: daugumas patraukė į kaimą pavalgyti ir pasi- 
linksminti. Tiktai keli Žmonės iš vieno katerio ir aš su 
Marija Teresa palydėjome velionį į kapines, kur jį tuo- 
jau pat palaidojo, atlikę nesudėtingas apeigas. Netru- 
kus ir tie, kurie laidojo velionį, šoko drauge su kitais. 

Matyt, visi liūdėjo ir raudojo tik todėl, kad manė, jog 
nukentėjo kas nors iš artimųjų. Pati žmogaus mirtis ne- 
gali nustebinti visko mačiusių nardytojų. Tokia jau ši 
profesija, ir kiekvienas supranta jos pavojus. 

Kitas pavojus tykojantis nardytoją,— taip vadinamo- 
ji taravana. 

Kartą, mums grįžtant iš žūklės, aš atkreipiau dėmesį 
į polinezietį, neįprastai uoliai semiantį vandenį iš val- 
ties. Geriau įsižiūrėjes, pastebėjau, kad jis nieko neišpi- 
la — valtyje nebuvo nė lašo vandens. 

— Kas jam yra? — paklausiau aš Tetochu. 

— A, tai Kaokas,— atsakė jis.— Jį ištiko taravana. 

— Taravana? 

— Na taip, jis tiek daug nardė, kad pamišo. Taip 
daugeliui atsitinka. Neseniai taravana buvo ištikusi ma- 
no tėvą, jis buvo pradėjęs daryti viską atvirkščiai. Jei- 
gu aš vesdavausi jį žvejoti, jis apsivilkdavo šventadienį 
kostiumą ir pasiimdavo psalmyną. Jeigu jam liepdavau 
apsirengti geriau ir ruošdavausi į bažnyčią, jis apsivilk- 
davo darbinius drabužius ir patraukdavo rinkti kopros. 
Bet blogiausia būdavo tada, kai mes sėsdavomės valgy- 
ti. Tėvas staiga imdavo pilti kavą ant žuvų arba kimš- 
davo mėsą į stiklinę! | 

— Koks siaubas,— ištarė Marija Teresa su nuošir- 
džia, tikrai moteriška užuojauta. 

— O kodėl? — nusistebėjo Tetochu.— Mums būdavo 
labai linksma, ir net gailėjomės, kad jis pasveiko. Bet 
čia, Takumėje, yra keli žmonės, kurie lig šiol nepasvei- 
ko. Vienas, kai pamato pagalvę, tuojau pradeda pešioti 
iš jos plunksnas, norėdamas išsivirti sriubos. Kitas kiau- 
ras dienas skambina bažnyčios varpais. Nusprendė 
padaryti jį varpininku, įkalbėjo skambinti tik rytą ir va- 
kare, bet nieko neišėjo. Tai dabar tam tikromis valan- 
domis neleidžia jam skambinti. Kai varpas nutyla — va- 
dinasi, metas eiti melstis. 

— Ir nėra jokių priemonių prieš šitą ligą? 

— Tiktai viena — gerti daug romo. Kartais padeda, 
kartais ne. 

Aš griebiausi savo mėgiamiausios temos ir paban- 
džiau Tetochu įrodyti narų apsaugos pranašumus. Deja, 
niekaip negalėjau jo perkalbėti; jis įtikinėjo, kad kur 
kas pavojingiau nerti su skafandru, negu be jo. Norė- 
damas tai patvirtinti, Tetochu priminė, kad Taityje dau- 
gybė krautuvininkų parūpino narų aprangos, bet visi, 
kas ja naudojosi, žuvo. 

Vėliau aš paklausiau Pajėjo, ar iš tikrųjų taip yra. 

— Kas teisybė, tai teisybė, — pasakė jis.— Ne vienas, 
nerdamas su naro kostiumais, žuvo. Tačiau dėl to kalta 
ne apranga, o nardytojai. Mes pabandėme čia, Takumė- 
je, tačiau atsitiko tas pat, kas ir kituose atoluose. Kad 
ir kaip aiškinome naudojimosi taisykles, narai vis tiek 
pažeisdavo instrukcijas. Kai kurie net sumanydavo var- 
je elgėsi ne ką geriau. Juokaudami ir plepėdami jie vis 
užmiršdavo pumpuoti orą arba nulauždavo siurblius. 
Tačiau tai dar ne taip blogai. Narui negalima labai stai- 
giai ir žemai lenktis. O jie visai to nepaiso, ir daugumą 
ištiko kraujo išsiliejimas — dažnai pavojingas, mirš- 
tamas. 

— O kodėl neprisiviliojus narų europiečių? — vis 
klausinėjau aš. 

— Ne vienas supirkėjas yra bandęs juos samdyti, 
tačiau salos gyventojai bijo konkurencijos, ir kas kartą 
pasistengia pakišti jiems koją. Todėl vėl teko griebtis 
senų metodų. Dabar visoje Okeanijoje nerasi salos, kur 
būtų nardoma su šiuolaikiniais narų kostiumais. Žino- 
ma, senojo būdo negalima pavadinti racionaliu, bet nie- 
ko nepadarysi; taigi belieka tik dirbtiniu būdu veisti 
žemčiūgines geldutes. 

— Veisti žemčiūgines geldutes? Kaipgi tatai daroma? 

— Eime pas mane, išgersime truputėlį, ir aš papasa- 
kosiu šį tą įdomaus, — mįslingai tarė Pajėjas. 

Manęs nereikėjo antrąsyk prašyti. 

Pajėjas atsivedė mane į didelį betoninį namą, išdi- 
džiai atsiskyrusį ir stovintį ant tvirtų polių — tokių aukš- 
tų, kad nuo atviros verandos išilgai fasado buvo ga- 
lima pasiskinti duonmedžio vaisių. Namą supo gražus 
sodas: žemėje, atsivežtoje iš Taičio, augo bananų, cit- 
rinų medžiai, papajos ir figmedžiai. 

Pajėjas išėmė iš prabangaus senovinio bufeto kriš- 
tolines taures ir paliepė atnešti du butelius šampano. 
Buvo matyti, kad jis ne tik išstudijavo viską, kas siejasi 
su perlamutru ir jo gavyba, bet ir mokėjo pelnytis iš sa- 
vo žinių. Patogiau atsisėdęs krėsle, Pajėjas pradėjo pa- 
sakoti, o aš klausiausi jo nepaprastai susidomėjęs. 

— Mano tėvas pateko čionai beveik prieš šimtą me- 
tų. Tais laikais baltiesiems gyventi Tuamotu archipela- 
ge buvo pavojinga, tačiau jis kažkaip sugebėjo sutarti 
su įtakingiausiais salos gyventojais ir net vesti žynio 
dukterį. Kai tik čionai pradėjo plaukti prekybinės šku- 
nos, jis ėmė rinkti kriaukles. Jam pavyko suvilioti sa- 
los gyventojus, ir jie neblogai uždirbdavo, nes tada dar 
buvo daug žemčiūgų. Takumė greitai išgarsėjo kaip 
žemčiūgų ir perlamutro „gimtinė“. Mano tėvas tapo 
kone turtingiausiu žmogumi. Tačiau kuo toliau, tuo vis 
mažiau būdavo randama žemčiūgų, ir po kiek metų la- 
gūnos atsargos išseko. Kriauklių taip sumažėjo, kad 
devintojo dešimtmečio pabaigoje nardyti tiesiog neap- 
simokėjo. Kodėl taip atsitiko? Ogi todėl, kad dugnas 
apsinešė storu dumblo ir smėlio sluoksniu, ir kriauklės 
nebeturėjo prie ko prisitvirtinti. Paskui 1903 ir 1906 me- 
tais praūžė niokojantys uraganai. Takumės atolas buvo 
užtvindytas kaip ir daugelis kitų atolų. Po šių katastro- 
fų iš tėvo turto nieko nebeliko... Buvo sugriautas rau- 
donmedžio namas, apstatytas senoviniais baldais, tėvo 
pirktais Paryžiuje. Bet svarbiausia — dingo skrynelė su 
sidabrinėmis monetomis ir žemčiūgais, kurie buvo lai- 
komi jo kabinete. Tėvas pasistatė paprastą pirkutę ir, 
kaip ir visi kiti, pradėjo rinkti koprą. Praėjo kiek metų. 
Kartą tėvas žvejojo ir staiga ant dugno išvydo didžiules 
žemčiūgines geldutes. Jis panėrė ir pamatė, kad visas 
dugnas nuklotas akmenimis ir palmių nuolaužomis, ant 
kurių buvo apsigyvenę ir puikiausiai tarpo tūkstančiai 

moliuskų. Netrukus prasidėjo naujas Takumės klestė- 
jimo laikotarpis. Tačiau tėvas vis suko galvą. Kokoso 
palmės ir akmenys, ciklono suversti į lagūną, apdengė 
dugną tvirtu sluoksniu, palankiu augti moliuskams. Va- 
dinasi, dabar viskas susitvarkė, bet juk po kurio laiko 
išnyks mediena, o akmenys vėl apsineš dumblu. Juk ta- 
da pasibaigs ir antrasis Takumės klestėjimo laikotarpis. 
Salos gyventojai dėl to nė kiek nesirūpino, tačiau tėvas 
nusprendė nuodugniai ištyrinėti žemčiūgines geldutes ir 
lagūnos dugną, norėdamas gauti atsakymą. Jis mirė 
prieš pat pirmąjį pasaulinį karą, tačiau aš tęsiau jo tyri- 
nėjimus. Jus domina rezultatai. Kol kas viskas gerai, ta- 
čiau, patikėkite manimi, po dešimties metų Takumės la- 
gūnoje neliks nė vienos kriauklės. Bet aš radau išeitį. 
Suprantama, neįmanoma išvalyti dugno nuo dumblo ir 
smėlio. Tai kodėl gi nepasekus pačios gamtos pavyz- 
džiu. Uraganai užgriozdė dugną medžių kamienais ir 
akmenimis ir tokiu būdu jį pakeitė. Taigi visiems sutarti- 
nai kibus į darbą, ne taip jau sunku sudaryti naują dan- 
gą, privertus į lagūną koralinių nuolaužų. Jei kiekvie- 
nas nardytojas, eidamas į žūklę, pasiimtų vieną ar du 
akmenis, per keletą sezonų viskas būtų atlikta. 

— Nuostabiai sumanyta, — pertraukiau jį — bet jūs, 
rodos, kalbėjote apie kriauklių veisimą? 

— Palaukite,— nusišypsojo Pajėjas.— Kai aš ban- 
džiau įtikinėti Žvejotojus, kad jie pagalvotų apie atei- 
tį, man šovė į galvą nauja mintis. Jeigu laisvai plaukio- 
jančios lervos prisisiurbia prie akmenų ir medžių, nu- 
grimzdusių ant dugno, tai, galimas daiktas, jos lygiai 
taip pat sėkmingai gali prikibti prie vandenyje paka- 
bintų daiktų? Aš pasidirbau plūdurą ir prie jo virve pri- 
rišau koralo luitą. Virvę paėmiau tokio ilgio, kad luitas 
kabotų nuo jūros dugno per kelis metrus. Po mėnesio 
patikrinau savo įrengimą — ant koralo nieko nebuvo. 

Tačiau bandymų nemečiau, palaukiau dar du mėnesius 
ir vėl ištraukiau virvę. Koralas buvo apkibęs daugybe 
žemčiūginių geldučių lervų, ir jos jautėsi kuo puikiau- 
siai. Pusę lervų perkėliau ant kito akmens, kurį taip pat 
pakabinau, tačiau jos žuvo po kelių dienų. Palaipsniui 
nustačiau, kad kriaukles, sulaukusias aštuonių mėnesių, 
galima „persodinti“. Paskui sekė kitas mano stebėjimų 
etapas: priraišiojau akmenų išilgai visos virvės, per dvi- 
dešimt—trisdešimt centimetrų vienas nuo kito. Tokiu 
būdu išaiškinau, kokiame gylyje visų geriausiai vystosi 
lervos. Tada pagalvojau, kad nebūtina raišioti tiktai ak- 
menis. Pradėjau bandyti viską, kas tik pasitaikydavo 
man po akių. Galų gale išaiškėjo, kad geriausiai vartoti 
smulkų vielos tinklą. Jį labai lengva pritaisyti, be to, 
prie plūduro, išlaikančio tiktai vieną akmenį didumo su- 
lig padėklu, galima prikabinti kelis kvadratinius metrus 
tinklo. Po daugelio metų bandymų pirmą kartą galė- 
jau surinkti specialiai išaugintas kriaukles. Jos buvo to- 
kios pat didelės ir gražios, kaip ir kitos lagūnos žem- 
čiūginės geldutės, ir niekuo nuo jų nesiskyrė. Iki šiol 
aš apsiribojau tik eksperimentais, tačiau esu tikras, kad 
praktiškai viename hektare galima išauginti apie du šim- 
tus penkiasdešimt tūkstančių kriauklių ir per ketverius 
metus jos būna normalaus dydžio. Belieka atlikti visų 
sunkiausią darbą — gauti žemčiūgų! Kol kas vienintelis 
žmogus, kuriam tatai pavyko, — japonas Mikimotas. Ta- 
čiau aš perskaičiau viską, kas parašyta apie dirbtinį 
žemčiūgų gavimo būdą, ir atlikau kai kuriuos tyrinėji- 
mus, kurie turėtų atnešti sėkmę. Lukterėkit valandžiu- 
kę, aš jums parodysiu. 

Pajėjas nuėjo į gretimą kambarį, grįžo nešinas nedi- 
deliu maišeliu ir atsargiai iškratė jį ant apvalaus poli- 
ruoto stalo iš tamsaus medžio purau. Prieš mano akis 
gulėjo keli žemčiūgų grūdeliai mažesni už žirnius, bet 

labai gražios formos. Rodos, jie patys skleidė šviesą: 
saulė jau leidosi, kambaryje telkėsi sutemos, o žemčiū- 
gai spindėjo pasakiškai žaižaruodami. 

Pajėjas ir aš žvelgėme į juos tylėdami. Šeimininkas 
užsisvajojo, o aš vis galvojau: kodėl jis man visa tai 
pasakoja? Kiek aš supratau, Pajėas neturėjo jokio pa- 
grindo atskleisti pašaliniui savo paslapties. Atvirkščiai! 

Pagaliau aš sudrumsčiau tylą: 

— Bet jeigu jūs jau žinote, kaip auginti kriaukles, 
tat kodėl tuojau pat nesiimate darbo? Per kelerius me- 
tus galima įsigyti tikrą lobį ir tuo pat metu tęsti bandy- 
mus, kaip gauti žemčiūgų. 

— Man suprantamas jūsų nusistebėjimas,— Pajėjas 
vylingai prisimerkė.— Bet viskas ne taip paprasta. Aš 
jau senas, vaikų neturiu. Gal šį darbą įstengsiu dirbti 
dar metus—dvejus, o, beje, kas žino... Jau seniai gal- 
voju, kad reikėtų pasisamdyti darbininkų ir dešimtinin- 
ką. Tačiau, tiesą sakant, čia, Tuamotu archipelage, dar- 
bininkų negausi. Čiabuviai nepratę prie pastovaus dar- 
bo, ir aš juos suprantu. Kam jiems dirbti kam kitam, 
kada jie patys turi savo žemės, gali rinkti perlamutrą 
ir pakankamai užsidirbti? Bandžiau nusisamdyti tuos tai- 
tiečius, kurių nedaugeliui sudaryta išimtis ir leista lan- 
kytis Tuamotu archipelage, tačiau jie — kaip ir visi tai- 
tiečiai —sukčiauja, vagia ir po kelių savaičių visiškai 
nebegalvoja apie darbą. O baltiesiems ir kitiems svetim- 
šaliams, tą jūs ir pats žinote, kelias čionai užkirstas. 
Kiek prisimenu, jūs — pirmas baltasis, aplamai pirmas 
užsienietis, kuriam leista čia gyventi ilgesnį laiką. 

Pajėjas patylėjo, paskui prisistūmė savo krėslą arčiau 
manęs ir jau pašnabždomis pasakojo toliau: 

— Kai pamačiau jus, pamaniau, kad žinote kažkokį 
ypatingą būdą, kaip paveikti gubernatorių ir administ- 
ratorių. Gal pasiliksiteę čia ir man padėsite? Jeigu jūs 

turite draugų, kurie susidomėtų mano idėja, išsikvieski- 
te ir juos, darbo visiems užteks. Pajamos per pusę. Na, 
ką pasakysite dėl mano pasiūlymo. 

Žinoma, tai buvo neįmanoma, ir aš mandagiai atsisa- 
kiau. Tačiau visą laiką, kol mes buvojome Takumėje, 
Pajėjas kiekvieną dieną bandė suvilioti mane — susitikęs 
reikšmingai man mirkčiodavo. 

Kol aš šnekėjausi su Pajėju apie perlamutrą ir klai- 
džiojau su Marija Teresa po kaimą, stebėdamas salos 
žmonių gyvenimą, mūsų draugai iš Rarojos tebenardė 
kriauklių. Tiesa, kaip mes ir tikėjomės, pirmasis įkarštis 
greitai atvėso, ir daugumas po dviejų savaičių jau ne- 
bedirbo. Iki to laiko kiekvienas gavo daugiau kaip po 
trisdešimt tūkstančių frankų; taigi buvo galima pailsėti 
ir pasilinksminti. Nesuprantu, kaip per vieną audringą 
savaitę jie sugebėjo iššvaistyti viską iki paskutinio san- 
timo, tačiau manau, kad didžioji dalis pinigų išėjo vynui 
ir azartiniams lošimams. Tiktai vienas Tetochu paklausė 
draugiško mūsų patarimo ir nutarė nusipirkti kokį nau- 
dingą daiktą (apie pinigų pasilikimą negalėjo būti nė 
kalbos). Kartą jis atėjo pas mus visas nušvitęs ir pasa- 
kė, kad įsigijęs nuostabų pirkinį, kuris daugelį metų tar- 
nausiąs visai šeimai. Tai sakydamas, Tetochu atvyniojo 
nešvarų laikraštį ir parodė servizą dvylikai žmonių iš 
vazos sriubai, keturių rūšių lėkščių ir kitokių priedų. 
Ne taip jau blogai, ir mes nešykštėjome Tetochu pagy- 
rimų, kol dar nežinojome, kiek jis sumokėjo. Pasirodė, 
kad servizas jam atsiėjo dešimt tūkstančių frankų! 

Prieš išplaukiant iš Rarojos, mūsų draugai sakė, kad 
Takumėje išbus visą sezoną — tris mėnesius, tačiau pa- 
sibaigus septynių dienų puotai, o kartu ir pinigams, visi 
nusprendė, kad metas namo. Kad ir labai juos viliojo 
krautuvininkai ir supirkinėtojai žaisliukais, skutimosi 
reikmenimis, spalvotais audiniais ir netgi supynėmis, ra- 

rojiečiai ryžtingai atsisakinėjo vėl imtis darbo. Be abe- 
jo, jiems būtų ne pro šalį paūžauti, bet jie nebeturėjo 
pinigų, ir galų gale visi priėmė protingą Tachučio pasiūu- 
lymą: plaukti namo, pailsėti, o po to dar kartą sugrįžti 
į Takumę. Tuo tarpu mums visa čionykštė knibždynė 
buvo gerokai atsipykusi, ir mes svajojome kuo greičiau 
sugrįžti į Raroją. 

Taigi pradėta ruoštis kelionei atgal. 

Dėl daugelio aplinkybių — ne labai malonių — šios 
kelionės niekad neužmiršime. Mes pradėjome krautis 
daiktus į valtį, tik staiga atplaukė škuna, o jos kapito- 
nas pranešė, kad iš karto ketina grįžti į Papejetę, po- 
draug užsukdamas į Raroją ir į kai kurias kitas salas. Ži- 
noma, mūsų draugai negalėjo atsispirti tokiai pagundai 
ir netrukus nusprendė plaukti su škuna. 

— Betgi jūs nebeturite pinigų! — paprieštaravau aš 
nustebęs. 

— Didelio čia daikto! Argi tai svarbu? — atsakė Tu- 
chojė.— Rarojoje mes turime kopros, kurią galima ati- 
duoti kapitonui, o jeigu pasirodytų, kad to maža, pasi- 
skolinsime pinigų iš kurio nors krautuvininko. 

— Hm... O kaip bus su valtimis? 

— Kaip bus? Pasiimsime drauge! 

Aš nepatikliai pažvelgiau į škuną. Koks dešimt val- 
čių jau buvo sukrauta denyje, o ant kranto atplaukė 
dar tiek. Kapitonas iš širdies stengėsi nieko nenuskriaus- 
ti: linksmai juokdamasis, jis priėmė ne tik visas nardy- 
tojų valtis, bet ir dar šimtą tonų perlamutro, ir geroką 
kiekį kopros. 

Sėdėdami jute! ant apverstos valties, mes galėjome 
stebėti viską, kas dėjosi denyje. Draugija iš tikrųjų su- 
sirinko gana juokinga. Be triukšmingo nardytojų būrio, 
avantiūristų, pirklių ir prostitučių, sėdusių Takumėje į 

laivą, kartu plaukė mormonų grupė; jie grįžo iš kitos 
salos, kur buvo pašventinę bažnyčią. 

Aš suskaičiavau keleivius — šimtas keturiasdešimt 
trys žmonės! Šiaip ar taip, daugoka dviejų šimtų tonažo 
škunai, kuria leidžiama vežti tiktai dvidešimt penkis 
žmones. Be to, dar trisdešimt viena valtis, jau nebeka!l- 
bant apie daugybę dėžių ir skrynių. Be abejo, denyje 
buvo ankštoka; mes negalėjome net kojų ištiesti. Beje, 
kiti buvo įsitaisę dar blogiau: kai kas sėdėjo susirietę 
ant vantų ir visą laiką būkštavo, kad nenuriedėtų į jūrą. 
Išvietės ir prausyklos, aišku, nebuvo; maistu privalėjo 
kiekvienas sau pasirūpinti. 

Tačiau niekas nesiskundė, atvirkščiai, visiems net pa- 
tiko toks susibūrimas. Iš visų pusių aidėjo juokas, šūks- 
niai, kalbos. Mormonai be atokvėpio giedojo psalmes, 
pritardami sau styginiais instrumentais. Jie pirmieji su- 
lipo į škuną ir puikiausiai įsikūrė po dviem didžiuliais 
stalais, kuriuos apdairiai buvo pasiėmę. Viršuje ant tų 
stalų susispietė užkietėję kortuotojai; jie puikiausiai 
sutarė su kaimynais apačioje ir kartkartėmis netgi pri- 
tardavo jų giesmėms. 

Tai šen, tai ten vyko azartiniai lošimai iš paskutinių 
pinigų, veteranai buvo paskendę prisiminimuose apie 
senovę, motinos krūtimis maitino kūdikius. Retkarčiais 
baisiai sukaukdavo sirena, ir iš savo būdelės kyšteldavo 
galvą kapitonas, mostais nurodinėdamas vairininkui 
kursą. 

Tačiau viskas būtų buvę dar pakenčiama, jeigu ne 
supimas. Vos tik išplaukėme į sąsiaurį tarp Takumės 
ir Rarojos, škuna pradėjo svirduliuoti nuo šono ant šo- 
no ir pirmgaliu kniubti į vandenį. Mums pavyko — mat, 
sėdėjome prie valties ir galėjome už jos laikytis, užtat 
tie vargšai, kurie buvo denio viduryje, bejėgiškai ridi- 
nėjosi į priekį ir atgal. Dėžės ir skrynios irgi pajudėjo iš 

vietų, o stalai jute staiga taip smarkiai slystelėjo į prie- 
kį, jog kortuotojai sugriuvo ant giedančių mormonų, su- 
maišydami darniai traukiamas psalmes. Tai bent buvo 
juoko! Tačiau supimas stiprėjo, ir netrukus baigėsi visos 
linksmybės. 

Gali pasirodyti keista, tačiau toli gražu ne visi poli- 
neziečiai atsparūs jūros ligai. Staiga daugelio keleivių 
veidai papilkėjo, o jie patys pasiskubino persisverti per 
bortą. Beje, dėl kamšaties, dar labiau padidėjusios per 
tą subruzdimą, kai kurie nesuspėjo pribėgti prie borto, 
taigi pagaliau ir mes sulipome ant vantų, kur išbuvome 
keletą valandų, kol škuna įplaukė į ramesnius vandenis. 

Pagaliau mes palikome Takumę su jos maišatimi, go- 
duliu ir tariama civilizacija, ir kaip buvo malonu vėl 
pamatyti ramius Rarojos krantus ir draugišką Ngaru- 
mao kaimelį. Mes žvilgsniais klaidžiojome po pakrantę 
ir nepaprastai džiaugėmės, kad pasaulyje dar esama to- 
kio rojaus kampelio. Žinoma, ir tą dieną, kai ,,Moanos“ 
laivu atplaukėme pirmą kartą, sala mums padarė nepa- 
prastai didelį įspūdį, bet vis dėlto būta ir esminio skir- 
tumo. Tąkart mes galėjome tik spėlioti, kaip ir kas ten 
mus pasitiks, gi dabar plaukėme prie Rarojos linksmi 
ir laimingi, tarytum po daugelio metų kelionės pagaliau 
grįždami namo. 


12 SKYRIUS 


* 
BAIGIAMASIS ŽODIS 


Ką tik nubudo kaimas. Varstomi langai ir durys, kyš- 
čioja mieguisti veidai. Balsai ir juokas veja tylą, ir ne- 
trukus tarp palmių žiovaudami pasirodo pirmieji raro- 
jiečiai. Daugumas, kaip ir paprastai, miegojo apsirengę, 
todėl, išaušus rytui, prieš prausiantis tenka nusirengti. 

Vis daugiau tamsių figūrų raudonais ir mėlynais pa- 
reu atsiranda kiemeliuose. Dvi mergaitės bėga prie kai- 
mo tvenkinio, skuba pasisemti kelis butelius brangaus 
vandens. Jos maloniai moja mums. Kai kas šaukia ia ora 
na arba sustoja paspausti mums rankos. Visi — nuošir- 
dūs, draugiški, mes jau seniai priimti į mažą kolektyvą, 
ir mus laiko tikrais rarojiečiais, o ne svetimais, nesu- 
prantamais popaa. 

Štai priėjo Temarama ir Teravas. Jie nešasi virtines 
riešutų, pasirinktų prie kaimo. Palikę du riešutus ant 
mūsų terasos, abu skuba toliau. Jau įgudę praduriame 
skylutę kevale ir su pasigardžiavimu geriame sultis, 
dvelkiančias nakties vėsa. Ir visiškai pakanka šių kuklių 
pusryčių, tačiau mūsų kaimynai įpratę pusryčiauti kur 
kas stipriau ir jau įnikę gaminasi maistą. 

Maurea anoje gatvės pusėje, atsitūpusi priebutyje, 
ruošiasi virti kavą. Ji pila į mažą maišelį žalių, nevalytų 
grūdų, paskui deda jį ant akmeninio laiptelio ir pradeda 
daužyti lazda. Lukštas pamažu suminkštėja. Tada Mau- 


250 


rea išberia grūdus ir atsargiai juos valo. Sode jau dega 
kokoso plaušų laužas. Jinai beria grūdus į didelę keptu- 
vę ir stato ją ant ugnies. Netrukus jie pakankamai pa- 
spraginti, ir šeimininkė nueina jų malti. 

Staiga ant kranto pastebiu Kuranujį. Apsidairęs jis 
sėlina į prieplauką su didžiule ietimi rankoje. Kuranujis 
žino, kad naktį daugumas žuvų išplaukia į seklumas ir 
ankstų rytą galima iš netyčių jas užklupti. Lengvas ryti- 
nis brizas šiaušia vandenį, bet Kuranujo akys kaip 
žuvėdros, ir jis greitai pamato tinkamą grobį. Ietis lekia 
į taikinį, o paskui ją į vandenį šoka ir pats Kuranujis. 
Vanduo kunkuliuoja nuo smarkių grumtynių; pagaliau 
jam pavyksta ant kranto išmesti didelį kito. Visa Kura- 
nujo šeima skuba padėti parnešti laimikį namo. Artėda- 
mas prie mūsų namo, jis, kaip paprastai, šaukia: 

— Ar jums didelį gabalą? Eikite šen, išsirinkite! 

Mes dėkojame, bet šį kartą atsisakome: mat, ir taip 
turime žuvies daugiau, negu galime jos suvalgyti. Kura- 
nujis nepatenkintas niurna, paskui liaunasi mus įkalbi- 
nėjęs ir žingsniuoja toliau. 

Už kelių šimtų metrų nuo kranto ant koralo luito sto- 
vi Maopas su tinklu rankose. Jau kokį pusvalandį jis 
tenai stovi nė nekrusteldamas; Maopo, kaip žvejo, neiš- 
pasakyta ištvermė. Ryto saulės spinduliai tarsi žeria ant 
jo auksą, daro jį panašų į bronzinę statulą. Kiek tolė- 
liau įlankoje ant bangų supasi kelios valtys. Du ber- 
niūkščiai kelia bures. Jų valtyse nematome nei demblių, 
nei dėžių, nei butelių su vandeniu; vadinasi, jie ruošiasi 
tik šiaip sau paplaukioti. Kai po kiek laiko vėl žvel- 
giame į tą pusę, pasirodo, kad vaikai surengę lenkty- 
nes. Kiek pašoka vėjelis, ir valtys vis iškyla ant van- 
dens. 

O mes sėdime terasoje didelio medžio tiare šešėlyje 
ir kalbamės apie savo viešnagę Rarojoje, trukusią visus 

metus. Dienoraštyje su kaupu medžiagos, sklaidome jį 
ir aptariame, ką matėme, ką patyrėme. 

Mūsų kelionės į Polineziją tikslas buvo pagyventi 
koralų atole tiek, kad būtų galima išsiaiškinti, kuo ge- 
resnis arba blogesnis čionykštis kasdieninis gyvenimas 
už civilizuotų kraštų gyvenimą. Požiūris, suprantama, 
labai subjektyvus, ir natūralu, kad mes galime pareikšti 
tiktai savo asmeninę nuomonę, kiek tai įmanoma, palikę 
spręsti kitiems pagal šią knygą. Man ir Marijai Teresai 
atsakymas aiškus; svarbiausia — kuo geriau ir tiksliau 
jį suformuluoti. Ką gi, gal pakaktų pasakius, kad Raro- 
ja — ideali vieta civilizacijos nuvargintam žmogui, ku- 
ris svajoja apie malonų gyvenimą tyrame ore linksmų, 
malonių ir paprastų žmonių tarpe. 

Tenebūna tai palaikyta tvirtinimu, kad neklysta po- 
linezietiškos romantikos liaupsintojai, keliantys į pa- 
danges „paprastą ir natūralų“ gyvenimą ir smerkiantys 
progreso blogybes. Tiesos dėlei reikia pabrėžti, kad mū- 
sų kelionės sėkmę nulėmė retas palankių aplinkybių su- 
tapimas. Rarojos sala sudaro ypatingą išimtį archipela- 
ge, kuris savo ruožtu taip pat kažkuo nepaprastas. Mano 
pirmoji pažintis su rarojiečiais įvyko labai palankiomis 
aplinkybėmis, todėl jie mus ir sutiko kaip savus. Be to, 
mes nuo nieko nebuvome priklausomi, gyvenome kaip 
laikini svečiai arba turistai, o tai mus saugojo nuo įvai- 
riausių galimų konfliktų ir sunkumų, su kuriais kas 
žingsnis susiduria atsikėlę žmonės, valdininkai, misionie- 
Tiai ir prekybininkai. Ir pagaliau tam tikru mastu mes 
galėjome atsilyginti savo draugams už svetingumą ir 
dosnumą, slaugydami ligonius ir padėdami sveikiems, 
kai jie susidurdavo su stebėtinu popaa pasauliu, kurio 
įsikūnijimas rarojiečiams buvo Papejetė ir tenykštė val- 
džia. Dėl viso to mūsų santykiai buvo nuoširdūs ir pa- 
prasti. 

Tačiau imkime ir dar kartą pažvelkime į nuostabų 
reiškinį, vadinamą Raroja, ir pabandykime išaiškinti, ko- 
kiais pranašumais pasižymi čionykštis gyvenimas. 

Kaip „civilizuoto“ pasaulio atstovai, mes norėtumėm 
visų pirma pabrėžti ramybę, niekieno nedrumsčiamą 
santarvę ir ramybę. Jokio gatvės triukšmo, iki artimiau- 
sio telefono septyni šimtai penkiasdešimt kilometrų; 
laikraščių čia niekas nežino, o laikrodžius nešiojasi tik 
kaip papuošalus. Žinoma, tai nereiškia, kad Rarojoje 
viešpatauja kapų tyla. Tokia tyla, kaip žinoma, žmogų 
slegia. Kartais iš tikrųjų salą apgaubia kraupi tyla, bet 
paprastai dieną ir naktį palmių vainikuose ošia pasatai. 
Ši lengvutė muzika nedrumsčia ramybės, o tiktai ją pa- 
ryškina. 

Suprantama, kaime pasitaiko kivirčų, skandalų, o 
kartais ir peštynių, bet aplamai žmonės vis dėlto elgiasi 
kur kas ramiau, negu pas mus. Tai paaiškinama pirmiau- 
sia tuo, kad jie neturi kažin kokių rūpesčių. Visas gyve- 
nimo tikslas yra tiesiog gyventi. Iš pradžių mes dažnai 
steabėdavomės, kaip salos žmonės įstengia išsėdėti kiau- 
ras valandas, tykodami žuvies arba vėžlio, tačiau ir mus 
dabar paveikusi čionykštė ramybė; neseniai prieš ke- 
letą dienų mes išsėdėjome visą valandą, laukdami, kada 
nuo palmės nukris kokoso riešutas. Jis nenukrito, ir pra- 
ėjo dar koks pusvalandis, kol mes prisivertėme numušti 
jį lazda. 

O kiek palaimos suteikia visiškos laisvės pajautimas! 
Mums nereikia niekur skubėti, mes nevaržomi įsigalė- 
jusių papročių, mums nebūtina laikytis etiketo, sekti 
madas, ir mūsų tarpusavio santykiai čia su kitais žmonė- 
mis pagrįsti draugiškumu. Ir dar vienas Rarojos gyve- 
nimo pranašumas, kad beveik visiškai galima apsieiti 
be pinigų. Daugumą mums reikalingų prekių užsisaky- 
davome Papejetėje, ir dėžutę iš purau medžio, kurioje 

buvo laikomas mūsų turtas, atidarydavome tik kartą pėř 
penkias—šešias savaites, kai atplaukdavo prekybinė 
škuna. Ta pačia proga atsiskaitydavome su Huriu ir 
krautuvininku kinu, jeigu būdavome jiems už ką nors 
skolingi. Daugiau nebuvo kur leisti pinigų, nebent išsky- 
rus sekmadienius, kai mes, kaip ir visi salos gyvento- 
jai, per pamaldas dėdavome po dešimtį frankų į bažny- 
čios rinktuvę — krepšį iš pandano lapų. Žinoma, pragy- 
venimas nepasidaro pigesnis nuo to, kad atsiskaitai tik 
kartą per pusantro mėnesio, bet vis dėlto malonu, kai 
nereikia kiekvieną dieną čiupinėtis su pinigais.. 

Taigi gal būtų įdomu trumpai peržvelgti, kaip atro- 
dė mūsų mėnesinis biudžetas (taitiečių frankais): 


Maistas Likas i ri i 2500 
Žiljalas Žaluaiisu js ias ni add 200 
Vaistai G aria d E S iai 300 
Transportas iui kn triė sikna šiai ia 0 
Buto mokestis .......essesessssese 0 
Vanduo seere a 5 Šai LS io 0 
PTaMOBOS k kininis i iak 0 
~ Viso...................... 3000 frankų 


Prie viso šito galima pridėti išlaidas drabužiams — 
keli šimtai frankų į mėnesį, jeigu jie perkami škunose. 
Vis dėlto reikia pabrėžti, kad, išskyrus vaistus (visiems 
vietiniams gyventojams), nė vienas paminėtasis punktas 
nėra absoliučiai būtinas ir bet kurį jų įmanoma išmesti 
savo nuožiūra. 

Atvežamas saldžias bulves ir konservus galima pa- 
keisti žuvimi, vėžlių mėsa ir įvairiais patiekalais iš ko- 
koso riešutų; primusą — susikūrus lauke ugnį. Tiesa, 
mes patys nė karto tuo nepasinaudojome, kad sumažin- 
tumėm savo išlaidas, ir kitiems nepatariame,— tai ap- 
sunkintų maisto gaminimą, o meniu padarytų vienodą. 

Tačiau kiekvienas medalis turi dvi puses. Ir Raro- 
joje yra savų trūkumų ir minusų. Vasaros mėnesiais, 
nuo spalio iki balandžio, temperatūra kartais pakyla iki 
37—38 laipsnių pavėsyje. Tada saloje tvyro toks tvan- 
kumas, kad sunku net pajudėti, o ką jau kalbėti apie 
darbą! Pasitaikydavo, kad mes kelias dienas iš eilės iš- 
drybsodavome ant savo kanapos visiškai apkvaitę. Beje, 
tokių pragariškų dienų iš viso būna ne daugiau kaip dvi- 
dešimt penkios—trisdešimt per metus, be to, jos pasi- 
skirsto, kaip jau minėta, per šešis mėnesius. 

Salos nuošalumas — pirmoji priežastis, dėl ko čia 
viešpatauja tyla ir ramybė, tačiau jis sudaro kai kurių 
nepatogumų. Škunos atplaukia retai ir nereguliariai, ir 
tiktai laimingas atsitiktinumas gali išgelbėti sunkiai su- 
sirgusį. Įtikinamas pavyzdys gali būti žemiau aprašytas 
dramatiškas įvykis. 

Kartą naktį mus pažadino mergaitė ir pasakė, kad 
staiga susirgusi Teumerė. Mes prasitrynėme akis ir iš- 
šokome į nakties tamsą. Mums pavyko nusigauti iki jos 
trobelės, laimingai išvengus susidūrimų su riešutais, ku- 
rie kaip kruša biro nuo palmių. 

Teumerė sėdėjo susirietusi ant grindų, spausdama 
prie pilvo pagalvį, ir garsiai vaitojo. Mes apžiūrėjome 
pacientę; ji skundėsi skausmais dešinėje pusėje, turėjo 
daug karščio. Visi simptomai rodė apendicitą. Iš Hurio 
šaldytuvo gavome butelį šalto kaip ledas vandens ir už- 
dėjome jį ligonei ant pilvo. Ją galėjo išgelbėti tiktai 
operacija, tačiau pagal mūsų apskaičiavimus artimiausia 
škuna į Taitį turėjo išplaukti už kokių dviejų savaičių. 

Kitą dieną Teumerei pasidarė blogiau. Mes be per- 
stojo keitėm butelius ir iš visos širdies vylėmės, kad 
atplauks kokia škuna. Antrą dieną jau nebetekome vil- 
ties, o Teumerė liūdnai pasakė, kad esanti pasmerkta ir 
kad neverta triūsti prie jos. Atėjo trečioji diena — vis- 

kas kaip buvę. Visą ketvirtąją dieną Teumerė smarkiai 
vaitojo ir blaškėsi savo patale iš palmių lapų. Škuna 
nesirodė. Naktį atsitiko kažkoks stebuklas. Teumerė at- 
sisėdo, pasičiupinėjo pilvą ir pasakė: 

— Skausmas persimetė į kairę pusę. 

O netrukus visai nustojo skaudėti! 

Po dešimties dienų atplaukė škuna, ir Teumerė išva- 
žiavo į Taitį. Iš tenai ji grįžo visiškai sveika ir pasakė, 
kad buvo nesveikos kiaušidės; ją išgydę net be ope- 
racijos. 

Tačiau toli gražu ne visi susirgimai taip laimingai 
baigiasi, ir ligos nuvarė į kapus ne vieną rarojietį. 


Kita blogybė — nereguliarus ryšys su Papejete, taigi 
ir nesistemingas tiekimas. 

Iš pradžių mes, kaip ir visi, pirkomės reikalingas 
prekes pas Hurį arba kiną. Tai buvo paprasta ir patogu. 
Tačiau vieną kartą, kai atėjome pas Hurį miltų, jis pa- 
purtė galvą: visi pasibaigė! Nuėjome pas kiną — tas pat 
atsakymas. Po kelių dienų pasibaigė ryžiai, cukrus, o 
paskui ir žibalas. Ir niekas nežinojo, kada atplauks kita 
škuna. 

— Kaipgi šitaip atsitiko, kad jūsų atsargos taip stai- 
ga išsibaigė? — paklausiau aš Hurio.— Juk paskutinioji 
škuna turėjo tiek prekių, kad buvo galima prisipirkti 
kažin kiek. 

— Kas teisybė, tai teisybė, — sutiko jis, — bet kaip 
man apskaičiuoti, kiek jų prisireiks? Aš aplamai prastai 
skaičiuoju. 

— Hm... Ir dažnai taip atsitinka? . 

— Per metus kelissyk,— atsakė Huris su mums ne- 
suprantamu nerūpestingumu. 

Žinoma, numirti iš bado negrėsė joks pavojus. Saloje 
buvo pakankamai riešutų ir žuvies, tačiau labai greitai 

įsipyko tokia dieta. Mes nusprendėme paklausti savo 
kaimyno Tuario, ką jis valgo,— o gal kartais yra koks 
nors produktas, kurio mes dar nežinome. Ir iš tikrųjų, 
jis tuojau pat davė mums neblogą patarimą: 

— Kai neturime miltų, mes valgome krakmolą. Čia 
auga daug pia, ir žmona ką tik prigamino du kibirus 
šviežio krakmolo. 

— Krakmolo? Tu nori pasakyti, kad jūs verdate ki- 
sielių? 

— Ne, tam reikalingi vaisiai. O mes sumaišome 
krakmolą su kokosų sultimis ir verdame, kol sutirštėja. 
Eime, pamatysite patys. 

Mes nuėjome pas Tuaurį. Jo žmona kaip tik pripylė 
nemažą geldą kokoso sulčių, ir Tuauris suvertė tenai 
kibirą krakmolo. Paskui su žmona pririnko kokoso plau- 
šų ir užkūrė laužą. Mes kraipėme galvas. Nejaugi ji ant 
ugnies statys medinę geldą? Pasirodė, kad šeimininkė 
ketina virti senovišku polinezietišku būdu, dabar jau 
labai retai vartojamu. Į ugnį sumetė kelis akmenis, pas- 
kui atsargiai ėmė juos lazdomis ir dėjo į geldą. Balta 
tyrė pamažu ėmė tirštėti ir pasidarė pilkšvai žalsva. 
Patiekalas buvo gatavas. Tuauris davė mums geroką 
gabalą tos tešlos, ir mes išėjome namo, džiaugdamiesi 
netikėtu priedu mūsų pietums. 

Štai jau sėdime prie šventiškai padengto stalo. Aš 
paėmiau šaukštą ir bakstelėjau juo slidų gumulą, tačiau 
tuo ir privalėjau pasitenkinti, nes jis bailiai vikstelėjo 
į šoną ir sustojo kiek tolėliau. Kokį pusvalandį net išsi- 
žiojęs gainiojau jį ir galų gale, visiškai netekęs jėgų, 
nuleidau rankas. | 

— Per mažai turi ginklų krakmolo medžioklei, — tarė 
Marija Teresa ir nuėjo didelių šakučių. 

Triumfuodama ji įsmeigė šakutes į gumulą, pasuki- 
nėjo jas ir ištraukė. Nieko gero — ant šakučių buvo likę 

tik keli drumzlini siūleliai. Reikėjo visiškai kitokios tak- 
tikos. Staiga atsiminiau, kad konditerijos fabrike buvau 
matęs, kaip tešlą karpo žirklėmis. Gal pabandžius? Mes 
netrukus išmėginome šį būdą ir apsidžiaugėme,— kad 
jis pasirodė labai geras. Be jokio vargo atsipiovėme po 
gabalėlį tešlos ir kibome į ją dantimis. Tiktai po kokių 
kad galėjome normaliai alsuoti. Originalusis Tuaurio 
patiekalas, pasirodo, buvo lipnus kaip stalių klijai ir 
stangrus kaip dviračio padanga. Mes sugaišome daugiau 
kaip valandą, kol sudorojome nelemtąjį gumulą; tokių 
tylių pietų aš neprisimenu! 

Tačiau krakmolas nusprendė vis dėlto atkeršyti 
mums už savo pralaimėjimą. Praslinkus kelioms valan- 
doms, jis pradėjo klaidžioti mūsų pilvuose. Mes rangė- 
mės ir raitėmės iš skausmo. Rodės, kad tuoj tuoj plyš 
viduriai. 

Susitikę Tuaurį, užsipuolėme jį priekaištaudami ir 
paklausėme, ar pagal visas kulinarijos meno taisykles 
buvo pagamintas nelemtasis patiekalas. 

: — Žinoma,— atsakė jis, leipdamas iš juoko, — bet aš, 
Todos, pamiršau jus perspėti, kad nuo krakmolo visuo- 
met skauda pilvą. Jau kelinta savaitė, kai visas kaimas 
kamuojasi nuo pilvo skausmų. 

Ateityje, dėl visai suprantamos priežasties, mes ap- 
siribojome kokoso riešutais ir žuvimi, o kai norėdavosi 
paįvairinimo, valgydavome žuvis ir kokoso riešutus. Po 
kelių savaičių atplaukė ilgai lauktoji škuna, ir mes pri- 
sipirkome tiek atsargų, kad būtumėm galėję be vargo 
ištverti ilgiausią apsuptį. Tačiau kai kurių prekių škuna 
neturėjo, todėl nusprendėme užsakyti visa kas reikalin- 
ga Papejetėje; be to, pirkiniai mums atsiėjo du kartus 
pigiau. Tačiau mūsų pavyzdys nieko nesuviliojo. Salos 
gyventojai teikė pirmenybę ankstesniajai sistemai — 

todėl jiems tekdavo penkis kartus per metus valgyti 
krakmolą. 

Ir dar viena izoliuotumo pasekmė: čia Žmogus gali 
pasikliauti tiktai savo jėgomis ir žiniomis. Rarojietis ir 
valčių meistras, ir statytojas, ir kirpėjas, ir grabdirbys, 
ir stalius... Čia reikia būti visų galų meistru. Žinoma, 
visada gali rasti vienokią ar kitokią išeitį, tačiau kartais 
akivaizdžiai pamatai, kad tau trūksta ir žinių, ir patir- 
ties, kad galėtum išspręsti kai kuriuos klausimus arba 
atlikti būtinai reikalingą darbą.— o nepasiruošęs esi 
todėl, kad mūsų diferencijuotoje visuomenėje niekuo- 
met nebuvo tekę susidurti su panašiais darbais. Kaip, 
pavyzdžiui, pasigaminti dagtį benzininiam žiebtuvėliui? 
Kaip pataisyti sieninį laikrodį? Kokia dirva labiausiai 
tinkama bulvėms auginti? Kodėl staiga ima stipti viš- 
tos? Kaip pasidaryti glaistą? Ar įmanoma supiaustyti 
stiklą, neturint deimanto? Kaip suraišioti čiužinio spy- 
ruokles, kad jis būtų lygus? Kiekviename žingsnyje 
mums iškildavo panašūs klausimai, ir, nors būk atsive- 
žęs ir kažin kiek vadovų, atsakymų į viską nerasi! Žino- 
ma, galima išsisukti iš padėties taip, kaip darėme mes: 
parašyti kokiems nors pažįstamiems ir pasiklausti. Ta- 
čiau taip galima daryti tik tokiu atveju, kai reikalas 
neskubus, nes laiškai į Raroją eina du—-tris mėnesius. 

Ir vis dėlto tas blogybes — ligoninių ir vaistinių tolu- 
mą, karščių laikotarpius, nepatikimą ryšį su išoriniu pa- 
sauliu, skurdžius vietinius išteklius — mūsų akimis žiū- 
rint, daug kartų pranoksta pranašumai. Begalinė ramybė, 
gyvenimas be rūpesčių ir laisvė maloniai veikia širdį, 
ir, apsupti palaimos ir draugystės, mes jaučiamės kaip 
namie. Ne kartą mums kildavo mintis pasilikti Polinezi- 
joje. Tačiau gerai pagalvoję, prieidavome išvados, kad 
tatai neįgyvendinama dėl paprasčiausios priežasties — 
pernelyg daug kas sieja mus su įprastiniu gyvenimu ir 

mes negalime jo atsisakyti. Vargu bau ar atsirastų daug 
žmonių, sugebančių staiga persikelti į visiškai kitokias 
sąlygas ir aplinką ir išlaikyti dvasinę savo pusiausvyrą. 

Užtat labai daug žmonių mano, kad jie pajėgtų tatai 
padaryti ir rimtai galvoja apsigyventi Polinezijos sa- 
lelėje. 

Pasižiūrėkime, kokių galimybių teikia Raroja įgy- 
vendinti šiam planui. Šis pateiktas laiškas — o aš gavau 
ne vieną dešimtį tokių laiškų — puikiausiai atspindi no- 
rus ir svajones tų, kuriuos vilioja Polinezija: 


„AŠ jaunas tarnautojas, man įsipyko vilkti nuobo- 
dų jungą. Nebepajėgiu daugiau kiauras dienas sėdėti 
prie rašomosios mašinėlės, rytą ir vakarą stumdytis sau- 
sakimšuose autobusuose ir visą laiką skubėti, bijodamas 
pavėluoti, bijodamas pražiopsoti vienokią ar kitokią ga- 
limybę (beje, kas ne kartą man pasitaikė). Be to, turiu 
reumatizmą ir blogai jaučiuosi mūsų šaltame klimate. 

Esu daug skaitęs apie Polineziją ir pradėjau galvo- 
ti — ar tik ne tenai mano vieta. Aš nesu naivus optimis- 
tas, kuris viską mato rožinėmis spalvomis, ir nemanau, 
kad Polinezijos salos — rojus žemėje. Bet man atrodo, 
kad tenai kur kas geresnis ir klimatas, ir žmonės, kad 
tenai nėra tokios kovos dėl egzistavimo, kaip pas mus. 
Be abejo, man aišku, kad nedirbdamas niekur negyven- 
si. Bet aš jaunas (28 metai), darbo nebijau, ir man ne- 
baisūs atsilikusio krašto sunkumai. 

Norėčiau apsigyventi nuošalioje saloje, kur nėra kitų 
baltųjų, nusipirkti sklypą žemės ir jį įdirbti. Aš turiu 
šiokių tokių santaupų, o kad jų ilgiau užtektų, pasiryžęs 
iš pradžių gyventi taip pat kukliai, kaip ir salos gyven- 
tojai. Aš nevedęs, tačiau juk galima susirasti vietinę 
moterį, kuri sutiktų ištekėti už manęs. Gyvenimo drau- 
gės žmogui būtinai reikia. 

Aš kreipiuosi į Jus todėl, kad pats beveik nieko ne- 
žinau apie Polineziją, ir manau, kad Jūs galite man pa- 
tarti, kokioje saloje ar archipelage visų geriausia įsikur- 
ti. Šiaip ar taip, labai svarbu žinoti vietines sąlygas, o 
tų žinių man ir trūksta. Nesvarbu kokia sala, kad tik 
nebūtų labai karšta ir nereikėtų bijoti tropinių ligų...“ 


Atsakymas į tokius laiškus dažnai paprastas: ši džiu- 
gi svajonė neįgyvendinama. Nė vienas svetimšalis ne- 
gaus leidimo apsigyventi Rarojoje, tačiau jeigu tokį 
leidimą per kokį stebuklą ir pavyktų gauti, niekas ne- 
parduos jam žemės. O svetimšaliui, nepažįstančiam vie- 
tinių sąlygų, neturinčiam žinių ir įgūdžių, kuriuos poli- 
neziečiai taip sunkiai yra įsigiję, be žemės ir pajamų 
neįmanoma gyventi. Ir tam, kas paaimanuos dėl šito, 
aš priminsiu tik tiek, kad tik dėl to, jog Tuamotu archi- 
pelagas neprieinamas užsieniečiams, ir galėjo išlikti 
tokie rojaus kampeliai, kaip Raroja. Jeigu atidarytum 
rojų visiems norintiems vien dėl to, kad jiems ten pa- 
tinka, tai jis, suprantama, labai greitai nustotų buvęs 
rojumi. 

Tas, kas nori gero Polinezijos salų gyventojams, turi 
tiktai sveikinti tokią politiką. Žinoma, gali kilti klau- 
simas, ar ilgai ši politika bus veiksminga. Į šį paskutinį 
ir visų svarbiausią klausimą, deja, atsakymas tik neigia- 
mas. Aišku, negali žinoti, po kiek metų baigsis laimin- 
gas gyvenimas Rarojoje, nors galiotų ir kažin kokie 
draudimai. Tačiau ir dabar be jokios abejonės drįstu pa- 
sakyti, kad rarojiečių vaikų laukia kur kas sunkesnis, 
rūstesnis, liūdnesnis ir sudėtingesnis gyvenimas, negu 
buvo tekęs jų tėvams. Jau jaučiama Taičio įtaka, ir, ple- 
čiantis bendravimui, ji atitinkamai didės. Nauji, kenks- 
mingi sveikatai produktai išstumia senuosius iki šiol dar 
išlikusius patiekalus. Vis daugiau ir daugiau salos 

gyventojų tampa alkoholio aukomis. Pamažu ateis galas 
paprastoms ir idealioms gyvenimo sąlygoms. Taitiečiai 
ir kiti, „,pralenkusieji“ kaimynus savo išsivystymu, įskie- 
pys rarojiečiams savo panieką senoms vertybėms, ir, 
lygiagrečiai su senių mirtimi, polinezietiškas dosnumas 
ir nuoširdumas vis dažniau ir dažniau užleis vietą mūsų 
laikais naudingoms savybėms. 

Tačiau didžiausią pavojų sudaro ligos. Gali būti, kad 
jos, kaip tai yra buvę daugumoje kitų salų, visiškai iš- 
naikins Rarojos gyventojus. Dar mums tenai begyve- 
nant, pasirodė nerimą keliantys simptomai; neseniai pa- 
tikrinus, paaiškėjo, kad dvidešimt du žmonės, jų tarpe 
ir vaikai, užsikrėtę sifiliu, kurį į salą parvežė vienas 
vaikinas, pabuvojęs Taityje. Gal būt, šį kartą pavyks 
nugalėti ligą, tačiau kas žino, ar ji vėl nepasirodys? Tą 
patį galima pasakyti ir apie daugybę kitokių susirgimų, 
kurie naikina Prancūzų Okeanijos kolonijų gyventojus. 

Ar žiūrėsi vienaip, ar kitaip, o prieini tą pačią išva- 
dą: jeigu kada nors vėl pateksime į Raroją, nebus mums 
jau lemta pamatyti savo laimingosios salos. 


TRUMPAI APIE AUTORIŲ 


Bengtas Danielsonas — žinomas švedų etnografas, pažangus moks- 
lininkas, keliautojas. Jis apkeliavo visą Pietų Ameriką, tyrinėjo in- 
dėnų genčių gyvenimą, pabuvojo Australijoje, dalyvavo garsiojoje 
norvegų tyrinėtojo Turo Hejerdalo ekspedicijoje „Kon Tikio“ plaus- 
tu. Tada Danielsonas pirmą kartą ir pateko į Polinezijos Rarojos ko- 
ralų atolą Ramiajame vandenyne, kur susipažino su svetingais, civ1- 
lizacijos mažai paliestais salos gyventojais. Ši pažintis nenutrūko, o 
užsimezgė ilga, nuoširdi draugystė. Gavęs iš rarojiečių eilę laiškų, 
kviečiančių vėl aplankyti salą, Danielsonas su žmona išsiruošia į Ra- 
roją. Tačiau tikrosios priežastys, paskatinusios leistis į šią kelionę, ży- 
miai gilesnės: troškimas visapusiškai išstudijuoti polineziečių gyveni- 
mą. Ir iš tikrųjų, aplankęs Raroją antrą kartą (1949 m. lapkritis— 
1951 m. balandis), Danielsonas iškeliauja į ją ir trečią sykį (1952 m. 
birželis—rugsėjis). Šių kelionių rezultatas ir yra knyga apie Raroją. 

Bengtas Danielsonas — puikus pasakotojas, mokąs spalvingai at- 
kurti aplankytų šalių gamtą ir žmones, tenykštę buitį ir kultūrą. Jo 
asmenyje gražiai derinasi mokslininko įžvalgumas ir analitiškumas su 
literato talentu ir humanizmu. Šiandien tai vienas populiariausių ke- 
lionių rašytojų, jo veikalai išversti į daugelį kalbų. 

: | Lagūnos viduryje valtis stai- 
ga pradėjo nežinia kodėl dre- 
bėti ir siūbuoti. Mes persisvė- 
rėme per kraštą ir pamatėme 
didžiulį ryklį — patį didžiau- 
sią, kokį kada nors buvau ma- 
tęs. Jis plaukė šalimais ir uo- 
dega daužė valtį! Vienas vai- 
kinukas irklu tvojo rykliui per 
nosį, bet šis tik dar labiau įnir- 
šo ir puolė valtį, lyg norėda- 
mas ją apversti. Pasukome kita 
kryptimi, iškėlėme daugiau bu- * 
rių, tačiau grobuonis neatsili- 
ko ir vis puldinėjo mus. Man f 
toptelėjo gera mintis: o kas 
= $ būrų, jeigu išpilčiau į jūrą mil- 
ji iš „A tus! Gal ryklys išsigąs ir atsi- 


R Ana L Ė liks! Nors ir labai gailėjau mil- 
AS g T a ukinis ag in tų, bet pradėjau berti juos į 
a a ta T T i bai) T gi t jūrą. Vanduo aplinkui pasida- 
E T NS aka pa a I "rė baltas kaip pienas, ryklys 
SA 0024 dingo. Mes apsidžiaugėme 

Bai L p L aks ypa T oa Taa b "E lengviau atsidusome, bet po 

a zak: ina im AA eT kelių minučių jis vėl pasirodė! 


Ir kad pradės kaukšėti danti- 
mis prie pat mano kojų! Keis- 
ta, į kitus jis nekreipė dėme- 
sio, vis taikstėsi prie manęs. 

Tuo tarpu mes beveik pri- 
plaukėm salą, buvo likusios 
kokios penkios minutės kelio. 
Ryklys, tarytum tą supratęs, 
pradėjo mus pulti dar atkak- 
liau. Ką gi, pamaniau aš, be- 
lieka paaukoti gitarą! Aš ilgai 
abejojau, bet paskui griebiau 
ją ir sviedžiau tiesiai rykliui į 
nasrus. Jis sustojo ir pradėjo 
uostinėti nepažįstamą daiktą. O 
mes tuo tarpu priplaukėm prie 
salelės, ir, kol nenaudėlis dau- 
žė uodega gitarą, aš spėjau 
nusigauti į sausumą. 


